
Notă asupra ediţiei 


Chipul unei personalităţi atât de complexe cum este 
cea a lui Mircea Vulcănescu este greu de prins într-o 
carte. Este autorul a circa 146 de lucrări (cele mai mul- 
te necunoscute) dintre care 54 de economie și statistică, 
79 titluri de lucrări de filosofie românească şi universală, 
teologie, etică, istorie, istorie militară, arte, probleme de 
generaţie (date înaintate de Ștefan Fay). A ţinut circa 
70 de conferinţe pe cele mai diverse teme (teologie, fi- 
losofie, economie, istorie, cultură românească și univer- 
sală, monografie socială, probleme de generaţie). Timp 
de 18 ani a predat cursuri şi a ținut seminarii de etică, 
economie politică, drept privat, statistică. În afară de aces- 
tea, a desfășurat o bogată activitate publicistică (la Cuvân- 
tul, Azi, Gând românesc, Criterion, Familia, Convorbiri 
literare, Gândirea şi lista ar putea continua) de care cele 
două volume apărute până acum la editura „Eminescu“, 
în tiraje confidenţiale (Pentru o nouă spiritualitate filoso- 
fică și Cbipuri spirituale) dau numai o palidă imagine. 
Ca să nu mai adăugăm cronicile sale economice sau pe 
cele de politică externă, care-și așteaptă editorul. În plus, 
M. Vulcănescu a fost şi un avizat traducător (Rilke, PEguy, 
Villon) și poet. lată de ce am ales, pentru volumul de faţă, 
să luminăm doar câteva din aspectele acestui chip atât de 
complex, şi aceasta prin prisma Ortodoxiei sale funda- 
mentale. 

O primă secţiune intitulată Posibilităţile filosofiei 
creștine este dedicată filosofului creștin Mircea Vulcă- 

nescu. Ea cuprinde patru studii care nu au mai apărut 
în volum până acum. 

O a doua secţiune a fost așezată sub semnul Deli- 
mitărilor pe care orice conştiinţă cu adevărat creștină 
trebuie să le făptuiască, pentru a-şi stabili nu numai ge- 
nul proxim, cât, mai ales, diferenţele specifice. Delimi- 
tări atât între spaţiul spiritual căruia îi aparţine și cele- 
lalte spaţii spirituale (Capitolul 1: Ortodoxie și Apus), dar 
și între direcţiile din lăuntrul spațiului spiritual propriu, 
amendându-i pe cei puşi să apere Adevărul și care-l în- 
calcă, delimitându-se de aceștia cu rigoarea Ortodoxiei 
normative (deci de extracţie evanghelică și patristică), 
în Capitolul 2: Problema calendarului, dar, tot în lăun- 
trul propriului spaţiu spiritual, Vulcănescu mai operea- 
ză încă o delimitare, și aceasta cu o rigoare matematică, 
între direcţiile culturale cu pretext ortodoxizant, care sunt 
doar „o manifestare socială“, şi atitudinea autentic spiri- 
tuală, care e „o realitate metafizică“ (în Capitolul 3: Pro- 
blema generaţiilor — între poziţia culturală și atitudinea 
spirituală). Nădăjduim astfel să aducem un spor de înţe- 
legere asupra rolului și locului generaţiei al cărei expo- 
nent și teoretician a fost Mircea Vulcănescu, și care a 
produs o mutație ireversibilă în cultura românească din- 
tre cele două războie mondiale. Capitolul acesta aduce 
deopotrivă o luminare a devenirii spirituale a lui Mircea 
Vulcănescu însuși, devenire vizibilă de la naivităţile în- 
duioșătoare asupra „creștinismului social“ pe care le scrie 
studentul „proaspăt ieșit din ateismul crunt“ al gimnaziu- 
lui, până la conștiința creștină luminoasă și împlinită care 
scrie «Gândirism. și Ortodoxie; în scopul punerii în evi- 
denţă a acestei deveniri, articolele acestui capitol au fost 
așezate în ordinea apariţiei lor. 

Date suplimentare despre viaţa și activitatea lui Mir- 
cea Vulcănescu poate găsi cititorul interesat în Crono- 

logia pe care am alăturat-o. Altă categorie de date, pri- 
vitoare la textele propriu-zise care apar în acest volum, 
va găsi în notele de la sfârșit, care aparţin toate edito- 
rului. Cele câteva note ale lui Vulcănescu au fost dis- 
puse infrapaginal. 

Editarea propriu-zisă a textelor nu a ridicat probleme 
deosebite. Descifrarea manuscriselor lui M. Vulcănescu 
nu este foarte anevoioasă. Greșelile de tipar sau de dac- 
tilografiere au fost îndreptate în mod tacit. La fel dez- 
acordurile, citatele în limba latină etc. Scrierea numelor 
proprii a fost actualizată și unificată (prezentau variante 
multiple). Citatele au fost traduse și, exceptând câteva 
particularităţi lexicale şi fonetice proprii lui Vulcănescu, 
au fost aplicate normele ortografice în vigoare. 


D.M. 


Cronologie 


1904, 19 februarie / 4 martie. Se naşte la București Mir- 
cea Aurel, fiul Mariei și al lui Mihail Vulcănescu. 

1910-1921. Face studii primare, secundare şi liceale la 
București. 

1915-1918. Pe durata războiului face cercetășie şi se află 
în vremea refugiului în Moldova. Păstrează de aici 
amintirea „ateismului și a materialismului în care 
mă dusese maimuţăreala profesorului Tiron de la 
Iaşi, în casa căruia locuisem pe timpul refugiului, 
pe când aveam 13 ani“. 

1920 (sau 1921). În clasa a VI-a sau a VII-a de liceu, ia 
pentru prima oară contact cu prelegerile lui Nae 1o- 
nescu. 

1921, toamna. Îşi începe studiile universitare la Facul- 
tatea de Litere şi Filosofie şi la cea de Drept din 
București. 

Începând din acest an, participă la întemeierea și 
devine membru activ al Asociaţiei Studenţilor Creș- 
tini din România. 

1923 Colaborează regulat la „Buletinul A.S.C.R.“, înce- 
pând cu primul număr (aprilie 1923, unde va pu- 
blica Aspiraţia la creștinism și înțelesul ei actual), 
până la ultimul (martie 1928). 

1921-1925. Doi vor fi dascălii universitari a căror influ- 
enţă l-a marcat pe M. Vulcănescu: Nae Ionescu și 
D. Gusti. Influenţa celui dintâi se exercită pe două 
planuri: „aceste cursuri mă puneau pe gânduri, 
mă stimulau. Nu-mi dau soluţii gata făcute, ci îmi 

puneau probleme, îmi deschideau perspective noi, 
nebănuite, asupra unor lucruri pe care majoritatea 
oamenilor le vedea altfel (...), îmi dădeau chei cu 
care puteam descuia și ispiti înţelesuri până atun- 
ci nebănuite de mine“. Căci „sarcina profesorului 
de filosofie nu putea fi, după el, decât stimularea 
gândirii personale și selecţia negativă“. 
Cel de-al doilea plan este cel religios: „Proaspăt 
ieşiţi din ateismul crunt, de care nici un elev din 
cursul superior n-a putut cred să scape, de când 
programul liceului punea în conflict nedezlegat, 
în clasa a IV-a, Biblia cu Geologia, refăceam pe 
cont propriu conversiunea la o viziune creștină. 
(...) Nae Ionescu spunea apăsat oricui voia să-l 
auză — și ne viza pe noi de-a dreptul, prin unele 
articole scrise sub pseudonim în Ideea europea- 
nd — că una e creştinismul cu rosturile lui cerești 
și pământești, și alta promiscuitatea intelectuală, 
și tot acel «vague ă lâme» care se da drept creș- 
tinism, în unele cercuri ale tineretului nostru (...). 
Astfel, nouă — care judecam esenţa creștinismului 
de ordin etic și o măsuram prin jertfa pe care o 
poţi face «celui din urmă dintre oameni» (...), Nae 
Ionescu ne aducea vedenia unui creștinism me- 
tafizic, care trăia integral din contemplarea litur- 
gică a unui Dumnezeu extatic, Dumnezeu cu 
care noi ne închipuiam că nu putem avea decât 
legături active!“ 

1923-1924. Face, ca voluntar, armata la Școala Militară 
de Geniu, București. 

1925, aprilie. Participă la campania sociologică a pro- 
fesorului Gusti în judeţul Dolj (Goicea-Mare). 
Își ia licența la Facultatea de Litere și Filosofie cu 
o teză de sociologie. 

25 octombrie. Se căsătorește cu Anina Rădulescu 
Pogoneanu, fiica profesorului universitar lon Rădu- 
lescu-Pogoneanu. 

noiembrie. Pleacă la Paris în vederea pregătirii 
doctoratului. În anii pe care-i petrece aici va scrie 
şi va expedia în ţară celebrul ciclu „Scrisori din 
Paris“, dintre care unele vor vedea lumina tiparu- 
lui în ziare și reviste din țară. 

1927 Obține doctoratul în științe economice și politice 
la Facultatea de Drept din Paris. 

10 iunie. Se naște prima fiică a lui M. Vulcănescu, 
Viorica (Vivi). 

1928 Revine în ţară. De acum până în 1932, ia parte la 
campaniile monografice organizate în diferite lo- 
curi din ţară. 

Divorţează de Anina Rădulescu-Pogoneanu. 

1929, ianuarie-martie. la parte la campania împotriva 
sinodului B.O.R., printr-o serie de articole publi- 
cate în ziarul Cuvântul. 
mai. Referent la Oficiul de Studii din Ministerul 
de Finanţe. 
octombrie. Asistent de sociologie la Catedra de 
sociologie, etică și politică a lui D. Gusti. 

1929-1935. Profesor de economie și științe juridice la 
Şcoala Superioară de Asistenţă Socială. 

1930, 27 aprilie. Se căsătoreşte cu Margareta-loana Ni- 
colescu. Asistent de etică, până în 1944. Rostește 
la radio conferința Filosofia românească contim- 
porană. | 

1930-1935. Profesor de Statistică morală la Școala Su- 
perioară de Statistică. 

1931, 9 aprilie. Se naşte Alexandra-EFlisabeta, cea de-a 
doua fiică a lui Vulcănescu. 

1932 “Ţine o serie de conferinţe în cadrul simpozioanelor 
organizate de Asociaţia de arte, filosofie şi litere 
„Criterion“: Lenin și leninismul, Filosofia lui Freud, 
Andre Gide, călăuză a vieții interioare, Istorismul 
prin resemnare în spiritualitatea tinerei generaţii. 

1933, 1 iulie. Se naște loana-Maria, cea de-a treia fiică 
a lui Mircea Vulcănescu. 

11 noiembrie. Ţine la Fundaţia „Carol 1“ conferin- 
ţa Jean Cocteau și zădărniciile virtuozității. 

1934 Scrie studiul Condamnarea lui Origen. 
octombrie. Apare „Criterion. Revistă de arte, lite- 
re și filosofie“ redactată de M. Vulcănescu, P. Co- 
marnescu, C. Noica, M. Eliade ș.a. 

29 noiembrie. Rostește la „Casa femeii“ conferin- 
ţa Gândirea religioasă contimporană. 

1935 Ţine în „Prezentul“, Cronica actualității. Externă 
(februarie-iunie). 
iunie. Director la Direcţia Vămilor (până în august 
1937). 

1936, 12 februarie. Ţine la Fundaţia Dalles conferința 
Gargantua. 
toamna. Rostește la Fundaţia „Carol 1“ conferința 
Paradoxele vieții spirituale. 

1937, primăvara. Rostește la Fundaţia Universitară „C.N. 
Vasiliu-Bolnavu“ din București conferința Omul 
românesc. 
iulie. Director al Datoriei Publice (până în ianuarie 
1941). 

1938, 12 februarie. Rostește la Fundaţia „loan I. Dalles“ 
conferința Viața și opera lui Claude Debussy. Co- 
laborează la scrierea „Enciclopediei României“ cu 
studiul Războiul pentru întregirea neamului. 

1940, 3 martie. Rosteşte la Căminul „Sfântul Augustin“ 
conferința Ideea de Dumnezeu în filosofia lui To- 
ma d' Aquino. 

7 aprilie. Rostește la sala Dalles din București con- 
ferința Creștinul în lumea modernă. 
august-septembrie. Participă la Craiova la comi- 
sia mixtă româno-bulgară pentru retrocedarea de 
către Bulgaria a Cadrilaterului. 

octombrie. Ca urmare a dictatului de la Viena, Ar- 
dealul de Nord este răpit. Rostește la radio: Gân- 
duri pentru jalea şi nădejdea ceasului de acum. 
Cuvinte pentru fratele rămas departe. 

noiembrie. Conduce prin delegaţie Casa Autono- 
mă de Finanţare şi Amortizare. Devine preşedinte- 
le Casei Autonome a Fondului Apărării Naţionale. 
decembrie. La Căminul „Sfântul Augustin“ rosteș- 
te conferința Posibilităţile filosofiei creștine. 

La Facultatea de Litere, în ciclul „Academiei libere 
de ziaristică”, rostește conferința Pregătirea pro- 
fesională a ziaristului. 

1940 Probabil că în acest an, după moartea lui Nae Io- 
nescu, scrie Nae Jonescu — așa cum l-am Cunos- 
cul, dacă e să ne luăm după mărturiile conform 
cărora în 1942 cartea era dactilografiată și termi- 
nată, dar şi după o însemnare din Jurnalul filoso- 
fic al lui C. Noica (ale cărui prime însemnări da- 
tează din 1939), care scrie: „Citesc paginile lui V. 
despre singurul om mare pe care l-am cunoscut 
noi aci. (Vor apărea abia după 50 de ani, spune 
el. Ce rară voluptate să poți citi cu 50 de ani îna- 
inte o carte esenţială despre un om, despre om). 
Văd încă o dată limpede că un om mare nu poa- 
te fi imitat. Tot umanismul asta visează: să ofere 
prototipuri care să fie, într-un fel sau altul, imita- 
te. Dar e suprema absurditate a pedagogiei. Căci 
nici măcar într-o viață de sfânt nu e nimic «exem- 
plar», nu e nimic de imitat. Dacă nu se realizează 

pe cont propriu, orişice viaţă e o nereușită; o 
amânare“. 

1941, 27 februarie. Subsecretar de stat în Ministerul de 
Finanţe. 

31 mai. Ţine la sala Dalles din București, în ciclul 
organizat de „Comitetul de iniţiativă pentru dez- 
groparea cetăților dacice din munţii Orăștiei“, con- 
ferința Ispita dacică. Alţi conferenţiari: S. Mehe- 
dinţi, lon Conea, C. Daicoviciu, Dan Botta. 

4 octombrie. la naştere „Asociaţia pentru cunoaș- 
terea și promovarea operei lui Nae Ionescu“, al 
cărei președinte este Octav Onicescu. Mircea Vul- 
cănescu este membru în comitetul de direcție. Sub 
patronajul acesteia, editează împreună cu C. Noi- 
ca şi C. Floru patru dintre cursurile Profesorului: 
Istoria logicii (1941), Metafizica, | (1942), Logica 
(1943) şi Metafizica, IL (1944). 

1942 Editează „Izvoare de filosofie. Culegere de studii și 
texte“. În volumul I va vedea lumina tiparului stu- 
diul său Două tipuri de filosofie medievală. În volu- 
mul al Il-lea, Dimensiunea românească a existen- 
fei (apărut în 1943). 

1943, 10 ianuarie. Rostește la Ateneul Român conferin- 
ţa Dimensiunea românească a existenţei. 

1944, 25 ianuarie. Rostește la sala Dalles conferinţa cu 
titlul Zeon Bloy. 

23 august: Demiterea întregului guvern şi aresta- 
rea lui Ion Antonescu. 

Revine la Datoria Publică, în funcţia de director. 
Lucrează la teza de doctorat Problemele econo- 
miei românești după al doilea război mondial. 

1945, 24 aprilie. Se publică în „Monitorul Oficial“, „Le- 
gea nr. 312 pentru urmărirea şi sancţionarea celor 
vinovaţi de dezastrul ţării sau de crime de război“. 

1946 Sunt arestaţi foştii demnitari ai guvernului Anto- 
nescu. Printre ei, și Mircea Vulcănescu. În această 
primă detenţie (18-28 mai 1946) M. Vulcănescu 
ține un jurnal intitulat Jernalul de la «Arsenal, 
din care cităm: „E simplă și duioasă atmosfera de 
la ruga de seară. În altarul improvizat în capătul 
coridorului din fața ușii de intrare, spre «vorbi- 
tor», se adună tăcuți, unul câte unul, locuitorii în- 
chisorii, de-a valma. E singurul moment în care — 
la fel cum se întâmplă lucrurile în Biserica noas- 
tră Ortodoxă —, oamenii de tot natul, de toată sta- 
rea şi de toate grijile — atât de deosebiți peste zi 
şi ca vestiment, și ca preocupări, și ca hrană, și ca 
instalare, se adună — fără deosebire și constituie o 
comunitate“. 

22 iunie. Se publică în „Monitorul Oficial“, „Legea 
nr. 455 pentru reglementarea cercetării și judecă- 
rii infracţiunilor prevăzute de Legea nr. 312 din 
24 aprilie 1945“. 

august. Este consultat de Ministerul de Finanţe în 
vederea tratativelor de pace de la Paris. 

30 august. Este din nou arestat şi întemnițat la 
Văcărești. 

decembrie. Scrie Apărarea pe care o va rosti la pro- 
cesul celui de-al doilea lot al foștilor miniștri din 
guvernul Antonescu, care s-a desfășurat din decem- 
brie 1946 până în ianuarie 1947 în faţa Curţii Cri- 
minale București, secția a VIII-a. Cu această ocazie, 
este condamnat la 8 ani de temniţă și confiscarea 
averii. Va face recurs. 

1947, 18 august. Se publică în „Monitorul Oficial“, „Le- 
gea nr. 291 de urmărire și sancţionare a celor vino- 
vaţi de crime de război sau împotriva păcii ori 
umanității“. 

15 decembrie. Începe rejudecarea procesului ce- 
lui de-al doilea lot al foștilor miniștri din guver- 
nul Antonescu. 

1948, 15 ianuarie. Mircea Vulcănescu rostește în faţa 
Curţii de Apel din București, secția IX Criminală, 
timp de patru ore, Ultimul cuvânt. Pedeapsa i se 
reconfirmă. 

1952, 28 octombrie. La închisoarea din Aiud încetează 
din viaţă în urma contractării unei pneumonii pe 
care o căpătase dormind pe cimentul ud, pentru 
ca un alt deținut bolnav să poată dormi pe trupul 
lui. Ca traducător al lui Rilke, Mircea Vulcănescu 
transcrisese de multe ori versul: „Dă fiecăruia, 
Doamne, moartea lui“. Și ce altă moarte și-ar fi 
putut dori decât una din iubire pentru aproape? 
Căci este scris: „Mai mare iubire decât aceasta ni- 
meni nu are: să-și pună cineva viața pentru prie- 
tenii săi“ (loan 15, 13). De aici și ultimul său me- 
saj: „Să nu ne răzbunaţi!“ 

1967 Apare în revista „Prodromos“ de la Paris, nr. 06/1967 
și nr. 8-9/1968 conferința Creștinul în lumea mo- 
dernă. 

1968 Apare în „Prodromos“, nr. 8-9, martie 1968, arti- 
colul lui Eliade Trepte pentru Mircea Vulcănescu. 

1971 Apare Sociologia Militans (UV) de Pompiliu Cara- 
ioan, în care se pune în evidenţă locul lui M. 
Vulcănescu în edificarea sociologiei românești. 

1980 Se reeditează în „Caiete critice“, Dimensiunea ro- 
mânească a existenţei. 

1981 Apare lucrarea Amintiri și gânduri de H.H. Stahl 
în care autorul povestește despre campaniile mo- 
nografice la care a participat M. Vulcănescu. 

1983 Apare la Paris un număr special al revistei „Ethos“ 
(4/1983) dedicat în întregime lui Vulcănescu; aici 

vede pentru întâia oară lumina tiparului Ultinzaul 
cuvâni. 

1984 C. Noica publică în „Almanahul literar“ O amintire 
despre Mircea Vulcănescu. 

1991 Apar lucrările: Dimensiunea românească a existen- 
ței, ed. FC.R.; Logos și eros, ed. „Paideia“. Ed. „Hu- 
manitas“ tipăreşte lucrarea lui Ştefan Fay, Sokrate- 
ion — sau mărturie pentru om (amintiri despre M. 
Vulcănescu). 

1992 Apar lucrările: Ultimul cuvânt şi Nae Ionescu — așa 
cum l-am cunoscut, la ed. „Humanitas“. 

Apare la editura „Eminescu“ lucrarea Pentru o nouă 
spiritualitate filosofică (publicistică). 

1995 Apare la editura „Eminescu“ lucrarea Chipuri spi- 
rituale (al doilea volum de publicistică). 


POSIBILITĂŢILE 
FILOSOFIEI CREȘTINE 


Posibilităţile filosofiei creștine! 


Introducere 


Gândurile pe care aş vrea să vi le împărtășesc în astă 
seară izvorăsc din aceeași serie de preocupări din care 
au izvorât reflecţiile făcute, tot aici, acum câteva săptă- 
mâni, de prietenul Virgil Bogdan. 

Acei care au ascultat conferința lui își amintesc că 
Virgil Bogdan încercase să desprindă perspectivele unei 
filosofii creştinești în lumina prefacerilor petrecute în 
câmpul filosofic de la sfârșitul ultimului veac, îndeosebi 
în lumina poziţiilor câștigate de aşa-numita filosofie exis- 
tențială împotriva pozitivismului, care — reașezând în 
centrul preocupărilor filosofice descrierea esenţialului 
experienţei umane din toate domeniile — deschide po- 
sibilităţi noi de valorificare filosofică a experienţei creş- 
tinești. 

În cele ce voi spune astă-seară, voi căuta să lărgesc 
cadrul dezbaterii, neocupându-mă de sorții filosofiei 
creștinești într-o anumită epocă, ci de problema posibi- 
lităţii, limitelor și sarcinilor unei filosofii creștinești, in- 
diferent de timp şi de loc, încercând să lămuresc, mai 
întâi, dacă o asemenea filosofie e posibilă și în ce con- 
diţii, apoi, ce legături pot fi între ea și gândirea veacu- 
lui în care se iscă, pentru a sfârși cu desprinderea misi- 
unilor generale pe care o asemenea filosofie trebuie să 
și le asume, firește, dacă o asemenea filosofie este po- 
sibilă. 


1. Întrebarea dacă e posibilă o filosofie creștină poa- 
te să pară de la început oțioasă. Cum adică ? Nu găsim 


21 


MIRCEA VULCĂNESCU 


în toate tratatele de istorie a filosofiei un capitol inti- 
tulat filosofia creștină? 

Nu găsim, mai bine zis, sub acest nume, două capi- 
tole distincte, unul în cadrul filosofiei antice greco-latine, 
altul în cadrul filosofiei medievale apusene — patristica, 
cel dintâi și scolastica, cel din urmă ? 

Nu începe patristica în Răsărit cu Justin Martirul şi 
Atenagora, urmând cu marii alexandrini de la Clement 
la Origen, continuând cu marii dascăli capadocieni, 
Sfinţii Vasile, Grigorie şi loan, pentru a trece la Sfântul 
Grigorie de Nyssa şi a sfârși cu Sfântul loan Damaschi- 
nul? Şi-n Apus nu începe ea cu Tertulian, continuând 
cu Lactanţiu, Sfântul Maxim Mărturisitorul, Ambrozie al 
Mediolanului, pentru a sfârși la Fericitul Augustin ? 

Şi a doua epocă: scolastica, numită astfel pentru că se 
desfășura în școlile ridicate în Apus după Carol cel Mare, 
nu începe cu Beda şi cu sentinţele lui Petru Lombardul, 
continuând cu Anselm din Canterbury, cu Albert cel 
Mare, Bonaventura, Toma d'Aquino, Duns Scot — doc- 
torul serafic, doctorul angelic și doctul subtil, continuând 
în nominalismul occamian şi-n tomismul lui Roger Ba- 
con, pentru a sfârși, în scolastica târzie, în cele trei mari 
direcţii: tomistă, suareziană şi scotistă, cu Cojetan, Jan al 
Tomei, Molina și Suarez ? 

Dar, chiar în filosofia Renașterii, nu sunt filosofi creş- 
tini un Jacob Bâhme sau un Nicolaus Cusanus ? 

Și în epoca modernă, nu e Pascal filosof creştin ? 

Şi — împotriva părerii odinioară foarte ..:spândită, dar 
de la o vreme îndreptată — pot fi înţeleși filosofi ca Des- 
cartes, ca Malebranche, ca Leibniz în afara gândirii creş- 
tinești ? 

lată trei filosofi „raţionaliști“, ca Descartes, Malebran- 
che și Leibniz. 

Gilson observă, cu drept cuvânt, împotriva lui Ha- 
melin, care scrisese despre Descartes că „vine după cei 

vechi, aproape ca şi cum n-ar fi fost nimic între ei și 
el, afară de fizicieni“, că toate temele mari ale gândirii 
carteziene sunt datorate filosofiei creștine. 

Cum se face că un filosof al cărui proiect este să re- 
facă ştiinţa universală îşi ia ca obiect al Meditațiilor 
metafizice dovedirea existenţei lui Dumnezeu și a „ne- 
muririi sufletului“, pe care le dovedeşte cu argumente 
ce amintesc pe ale lui Anselm ori pe ale lui Toma? Te- 
oria lui a libertăţii e tributară discuţiilor scolastice des- 
pre Har și libertate, iar tot sistemul lui e atârnat de un 
Dumnezeu infinit, atotputernic, care creează adevăru- 
rile eterne (vezi E. Gilson, L esprit de la pbilosopbie me- 
dievale, p. 14), perfect făcător al cerului și al pămân- 
tului şi atoateţiitor, [însuşiri] pe care Descartes le atri- 
buise numai ideilor clare și distincte; [toate acestea] 
sunt, în realitate, temele mari ale gândirii creştine. 

Tezele lui Malebranche: doctrina nedemonstrabili- 
tății existenţei lui Dumnezeu unită cu vedenia lucruri- 
lor în Dumnezeu, care prepară idealismul lui Berke- 
ley, și ocazionalismul lui — care tăgăduiește putinţa 
dovedirii oricărei acţiuni tranzitive — prin care anunţă 
atacul lui Hume contra cauzalităţii — amândouă, răs- 
pântii ale filosofiei moderne —, îşi au izvorul în gândi- 
rea Fericitului Augustin (Jbidem, p. 15). 

Deși protestează contra scolasticii — mai rău ca Descar- 
tes —, el nu protestează că a confundat religia cu filosofia, 
ci, dimpotrivă, că [cea din urmă] n-a fost destul de creș- 
tină. Eroarea lui Toma, după el, e că a urmat un păgân, 
pe Aristotel, și pe nenorocitul lui de comentator, Aver- 
roes, în loc să urmeze tradiţia augustiniană. 

Ca o filosofie păgână ca a lui Aristotel să acorde 
lumii o subzistență, independenţă și eficacitate se poa- 
te înţelege. Dar nu de la o filosofie creştină. Căci a fi 
cauză e a crea şi creaţia e operaţie specifică a Dumne- 

zeirii. Toma ar fi trebuit deci să nege și esenţele și for- 
mele substanţiale, să atribuie lui Dumnezeu toată efica- 
citatea și originea cunoaşterii adevărate (Ibidem, p. 16). 

Dacă nu este aci pretenţie de filosof creştin, unde 
ar mai fi? 

Dar din sistemul lui Leibniz ce-ar rămâne dacă i s-ar 
înlătura elementele creştine? 

N-ar rămâne nici problema lui fundamentală, a ori- 
ginii radicale a lucrurilor şi a creaţiei lumii de un Dum- 
nezeu perfect și liber. 

Cu Fiinţa perfectă și providentă începe discursul său 
de metafizică şi sfârşeşte cu invocarea directă a lui 
Hristos. 

„Filosofii vechi au cunoscut prea puţin aceste adevă- 
ruri de seamă, lisus Hristos singur le-a exprimat Dum- 
nezeiește de bine și într-un fel așa clar și familiar, că 
le-au putut pricepe spiritele cele mai necioplite. De 
aceea Evangbelia lui a schimbat faţa lucrurilor ome- 
nești“ (Ibidem, p. 17). 

lar în zilele noastre, filosofi apuseni ca neotomistul 
Jacques Maritain, augustinianul Maurice Blondel sau 
chiar filosofi mai liberi ca Jacques Chevalier, Le Roy, o 
vreme Scheler, sau răsăriteni ca: Soloviov, Berdiaev, 
Vișeslavţev, Florenski, Axacord, Nae Ionescu, nu sunt 
oare filosofi creștini ? 

Nu ajunge această simplă enumerare pentru a con- 
vinge pe oricine că există o filosofie creştină ? 

De ce atunci te întrebi de posibilitatea unui lucru, 
când poţi să-l dovedeşti de-a dreptul fiintând așa cum 
dovedeau unii mişcarea eleaţilor, care pretindeau că-i 
dovedesc imposibilitatea... umblând? 

Întrebarea are un rost, în primul rând, pentru că nu 
e tot una filosoful creştin cu filosofia creștină. 

Întrebarea are apoi un al doilea rost pentru că — deși 
nimeni nu ignoră lucrurile pe care le-am spus — totuşi 

dezbaterea se poartă de veacuri și s-a purtat iar, nu mai 
de mult decât la ultimul congres de filosofie, din 1937, 
asupra acestei probleme, unii, în cap cu Brunschvieg — 
raționalistul — contestând orișice sens admisibil acestei 
expresii, alții căutând — în cap cu Gilson — să-i dovedeas- 
că existența, dacă nu şi posibilitatea. 

Într-adevăr, dacă filosofia este încercarea de a lămuri 
lucrurile pe temeiuri strict raţionale, adică efortul de a 
dezlega, cu ajutorul cugetului omenesc, întrebările ul- 
time despre rădăcina tuturor lucrurilor, originea şi ros- 
tul lor, şi dacă creștinismul este religia destăinuită a 
Dumnezeului atotputernic și atoatefăcător, întrupat și 
răstignit pentru mântuirea noastră, care, prin moartea 
lui, a călcat moartea şi pe diavol l-a surpat, se iscă, cu 
privire la filosofii creștini, aprigă nedumerire. 

Dacă gânditorul creștin va pretinde — cum se întâm- 
plă, bunăoară, cu tomiștii — că încercarea lui de a lămu- 
ri lucrurile se întemeiază exclusiv pe evidența rațio- 
nală, el riscă să i se facă împotrivire — cum s-a și făcut 
tomiștilor de către augustinieni —, pe cuvânt că filoso- 
fia lui este, la urma urmelor, o filosofie păgânească, 
adică o filosofie în care se poate face abstracţie de ac- 
țiunea directă a lui Dumnezeu, totul subzistând, nu di- 
rect prin voinţa lui, ci prin cauze secunde, care, chiar 
dacă nu sunt stătătoare de ele însele, subzistă în ele în- 
sele și formează un univers, adică o totalitate distinctă 
de Dumnezeire. 

Filosofia lui va risca să fie calificată necreștină. 

Dacă, dimpotrivă, gânditorul creștin va pretinde — cum 
se întâmplă bunăoară cu scotiștii — că lămuririle privitoare 
la firea lucrurilor nu se întemeiază pe nici o evidenţă ra- 
țională, ci numai pe decretele dumnezeiești și pe voința 
divină, spunând, de pildă, că nimic nu e bine și nimic nu 
e rău decât pentru că așa a hotărât Dumnezeu: de pildă 

părerea că faptul de a ucide nu e rău decât fiindc-o opreș- 
te porunca a şasea; dar nu fiindcă are un sens rău în sine, 
care să poată rezista chiar voinţei lui Dumnezeu; sau dacă 
spui în genere că lumea n-are nici ufi înţeles în afară de 
Dumnezeu şi că raţiunea nu poate şti nimic în afară de 
revelaţiile credinţei, căutând astfel să tragi concluzii filo- 
sofice din premise dobândite prin credință — gânditorul 
creştin riscă să i se facă contestată calitatea de filosof. 

Impasul este vizibil și limpede. 

Filosofia fiind ceea ce este, și creștinismul fiind ceea 
ce e — cineva nu poate fi și creștin și filosof totdeodată. 
Dacă e creștin, nu poate fi filosof, şi dacă e filosof, nu 
poate fi creștin. Ce să credem? 

Filosofia, doamnelor și domnilor, este o îndeletni- 
cire omenească. Ea izvorăște din nedumerire și din în- 
doială și tinde să ducă pe om la un echilibru sufletesc 
cu lumea înconjurătoare, la o împăcare a lui în viața 
de aci, la înţelepciune. 

Creştinismul e o religie dumnezeiască. Ea trece peste 
om aripa mântuirii prin Hristosul spânzurat pe Cruce, 
prin Dumnezeu răstignit, piatră de sminteală pentru 
înțelepciunea grecului și a iudeului și, odată ce omul s-a 
născut din nou, împăcarea lui cu sine şi cu lumea de aci 
nu mai e posibilă în planul propriu al acesteia. Credința 
lui e sabie care-l despică-n două și inima lui rămâne 
neliniștită până ce se va liniști întru Domnul. 

Inquietum lest] cor nostrum, donec requiescat în te, 
spune Fericitul Augustin. Și Pascal comentează: „lisus 
trage să moară până la sfârșitul veacurilor, nu trebuie 
să dormim în această vreme“. 

Astfel formulată, opoziţia filosofie-creştinism nu este 
nouă. 

O găsim în Epistolele Sfântului Apostol Pavel, când 
vorbește de Hristos, piatră de poticnire. 

Şi cum o vom găsi mai târziu, în Apus, la Petre Da- 
miani, îndârjit împotriva dialecticii sterile, neajutătoare 
mântuirii, o găsim în Răsărit în Condacele Acatistului 
Bunei-Vestiri când strigă psaltul către Maica Preacurată, 
pururea Fecioară: 


Pe ritorii cei fără de glas îi vedem a fi ca peștii 
necuvântători 
Că nu se pricep a spune, cum şi Fecioară ai rămas 
ȘI ai putut naște: 
lar noi de asemenea-n taină miunându-ne strigăm ţie: 
Bucură-te, ceea ce ai împreunat lucruri ce nu pot 
sta împreună. 


Bucură-te, că au înnebunit întrebătorii cei ageri. 
Bucură-te, că nici unuia n-ai arătat cum a fost. 


Voi lua, în meditaţiile mele, ca punct de plecare, ati- 
tudinea acestui text, pentru că ea. constituie un docu- 
ment cât se poate de limpede al atitudinii potrivnice 


filosofiei spre a lămuri: 
a) pe de o parte, dacă și în ce măsură poate fi creş- 


tin cel ce filosofează și; 
b) pe de altă parte, dacă poate fi socotit filosof acel 


care gândește creștineşte. 
Poate fi creștin filosoful ? 


În privinţa celei dintâi întrebări trebuie spus, de la 
început, că există două orientări, aparent deosebite, în 
gândirea creștină. Cel puţin două orientări aparent de- 
osebite: augustinismul scotist şi tomismul pot fi înfăţi- 
șate ca prototipurile acestor orientări. 


Scotismul. Una din aceste poziţii e apropiată de a 
psaltului de care am vorbit. 

Ea pune inteligenţa creată în situaţia de nu putea 
hotărî nimic în privinţa lucrurilor credinţei. 

Pentru că nu există evidenţă rațională deosebită de 
adevărul dezvăluit prin credință. Nu există cercetare a 
adevărului independentă de revelaţie. Nu există filoso- 
fie care să nu fie teologie. 

Dumnezeu strălucește în așa fel în creaţie, încât 
totul se ţine prin el, totul te referă, te duce la el. Dacă 
încerci să faci abstracţie de el măcar o clipă, totul se 
risipește în absurditate și neființă. 

Dumnezeu nu e numai creator, dar e și singurul ac- 
tor pe scena lumii. Tot ce se petrece în veac e semnul 
trecerii cohortelor lui Dumnezeu. 3 

La limită, slava e toată a lui, mântuirea noastră va fi 
doar opera lui. Efortul nostru n-are eficacitate. Rându- 
iala firii nu e decât obicei și aparenţă. Unde voiește 
Dumnezeu, se biruiește rânduiala firii ! 

Omul nu are alt îndreptar decât credința. Împotriva 
ei nu ţine nici o evidenţă, nici o idee nu are consisten- 
ță împotriva lui. 

Accentuând atotputernicia, această poziţie lasă în 
umbră inteligența divină și întregul efort uman. 

Aţi recunoscut, cred, într-o imagine forțată dinadins, 
sâmburele spiritual al poziţiei augustiniene, așa cum se 
desfășoară în filosofia apuseană, de la Duns Scott la 
Luther sau la janseniști; depășind expresia proprie a 
gândirii lui Augustin, dar evidențiind grosolan tendin- 
țele ei latente. 

Ce reproșează o atare poziţie filosofiei ? 

Pur și simplu că există. 

Orice încercare de filosofare, în locul rugăciunii și 
admirării, opreşte făptura păgânește asupra ei înseși și 
o îndepărtează de Dumnezeu. 

Îndepărtarea de Dumnezeu, măcar prin abstracţie, 
închipuirea că lumea ar putea avea sens și subzistență 
proprie alungă pe filosof din câmpul trăirii creştine... 

E drept că filosoful creștin se răzbună! 

O atare viziune a lumii, în care lumea apare indis- 
tinct contopită în divinitate, în care nu se dă lumii o 
consistenţă proprie, ci numai un caracter de miraj al 
Dumnezeirii, apare filosofului ca fiind în primejdie de 
a pierde substanţa religioasă mai mult decât prin dis- 
trucție. 

Primejdia ia — în această împrejurare — numele de 
panteism. Identificând lumea cu Dumnezeu, pe planul 
strict filosofic, poziţia riscă să-i răpească Transcenden- 
ţa, să-l confunde cu lumea și — la urma urmelor, cu Spi- 
noza — să-l suprime afirmându-l. 

Împinsă la ultima ei extremitate, supraordonarea cre- 
dinţei asupra cunoaşterii ridică momentul voluntar cu 
totul asupra celui intelectual și împinge morala să ia 
locul metafizicii. 

Din acest punct de vedere, s-ar putea spune că Im- 
manuel Kant, cu răsturnarea celor două critici, nu face 
decât să tragă ultimele consecinţe ale augustinismului. 

Augustinismului, dar nu ale lui Augustin. 

Teza lui Harnak, după care creștinismul; ca religie, 
nu are în el nimic contemplativ, ci numai practic, de- 
curge de-a dreptul din această perspectivă. 


Tomismul. De aceea, din toate timpurile, alături de 
filosofia creștină, care-și trage rădăcinile în Platon şi-n 
trăirea religioasă, se desfășoară o a doua tendință care-şi 
are rădăcinile în gândirea lui Aristotel. 

Aci — peisajul sufletesc se schimbă. Mintea omeneas- 
că se preocupă să lase lumii realitatea distinctă. Filo- 
soful distinge tăios între lumina firească a minţii şi 

revelația suprafirească. Obiectul filosofiei se desparte 
de al teologiei naturale și al teologiei naturale — la care 
mintea ajunge prin propriul ei efort — se desparte de 
al teologiei revelate. 

Aci, omul are acces prin credință, adică un acces 
orb. 

Lumea -— lucrarea lui Dumnezeu -— subzistă în ea în- 
săşi prin cauze și esenţă proprii. Încă un pas și va sub- 
zista prin sine însăși în deism și de la sine în ateism! 
Între ea şi Dumnezeu -— nici o comună măsură, nici o 
echivocitate. 

Cele două lumi, firească şi suprafirească, se unesc 
numai în Unirea ipostatică a Cuvântului divin și în lu- 
crarea lui mântuitoare. 

Nici o topire de planuri. Este — cum s-a spus — Cos- 
mosul lui Aristotel peste care s-a suprapus Dumnezeul 
creștin, 

Iată, în tendinţele sale mari, zugrăvită cealaltă orien- 
tare. 

Nu e nevoie să repet de ce această orientare primeș- 
te din partea celei dintâi numele de „păgână“ şi de ce 
e învinuită de alunecarea spre ateism a vremurilor care 
au urmat triumfului ei. 

Prima orientare e a Părinților greci, a lui Augustin, 
a lui Bonaventura. A doua e a lui Toma d'Aquino. 

Trebuie să recunosc că am forțat opoziţia celor două 
atitudini. Am făcut-o dinadins, pentru a face simțită di- 
ferenţa. 

Realitatea filosofiei creștineşti apropie cele două ten- 
dinţe mai mult decât se crede. Dacă nu există forme 
substanţiale în augustinismul clasic, lumea e totuși ie- 
rarhizată de inteligența divină. Iar dacă Toma d'Aquino 
e filosof, nu șovăie să socotească toată strădania minţii 
mai puţin ca paia, faţă de sfinţenie. 

Nu e mai puțin adevărat că avem de-a face cu două 
tipuri de atitudini, polar opuse una alteia, și datoria 
noastră e să lămurim paradoxul. 


Soluţia. Mântuirea creștină nu e străină de planul cu- 
noașterii, cum crede Harnak. Și împingerea la absurd a 
augustinismului cuprinde o falsificare a creștinismului. 

Cu toate că omul nu va fi judecat după faptul că a 
spus: Doamne, Doamne, ci pentru că a făcut voia Ta- 
tâlui din cer, adică, după paharul cu apă dat săracu- 
lui, totuși, viața vecinică aceasta înseamnă: a Cunoaș- 
te pe Dumnezeu Tatăl, şi pe Fiul, lisus Hristos. 

Cunoașterea este deci ţinta eforturilor noastre întru 
sfinţenie ? 

Este însă aceasta cunoaştere filosofică ? 

Nu. Pentru că iarăși este scris: Câci cunoaștem din 
parte. lar atunci vom cunoaște jață către fată. 

Trebuie deci deosebit între înţelegerea filosofică a lu- 
crurilor, care porneşte de la lucrurile fragmentare (din 
parte) și cunoașterea față către față (vederea intuitivă a 
lui Dumnezeu), care ne este făgăduită. 

Cunoașterea din parte este cunoaștere: dar, fiind din 
parte, este prin firea ei inadecvată obiectului spre care 
tinde. Ea numai îl ţintește, ridicându-se cu greu din 
concluzie în concluzie, prin legăturile nevăzute, dar de 
fier, ale implicaţiilor. 

Filosoful este deci sortit să alerge după elementele 
împrăștiate în creaţie, după analoguri, pentru a recon- 
stitui chipul lui Dumnezeu aci, „ca prin oglindă, în ghi- 
citură“, fără a-l putea intui de-a dreptul. 

Dacă acest efort este prețul, deseori neplătit, al unei 
vieţi, trebuie să socotim că omul este sortit să rămână 
în afara oricărei legături a intelectului cu cele divine? 

Nu. Omul are, pentru aceasta, o virtute mult mai 
modestă, pentru că nu cere temeiuri, o umilă roabă 
dispreţuită a inteligenţei, care e credința. 

Adeziunea întunecată, fără evidenţă, a sufletului, li- 
pirea de cineva, printr-un fel de elan interior, printr-o 
depășire și o revărsare a lui sfioasă asupra obiectului, 
printr-o exaltare, o înflăcărare iscată mai mult din iu- 
bire fără temei decât printr-o întemeiere conștientă. 

Scula aceasta este desigur, prin firea ei, inferioară 
inteligenţei. Ea nu pătrunde, nu dă acea libertate celui 
ce o are, pe care o dă cunoașterea istovitoare a unui 
lucru; ea ascultă, ea vestește. 

Această sculă însă stă la îndemâna omului pentru a 
veni spre Dumnezeu „Cred Doamne, ajută necredinţei 
mele !“. 

Şi răspunsul e: „Nu m-ai căuta, dacă nu m-ai fi găsit 

Prin faptul însă că această credinţă, deși inferioară — 
după firea ei — cunoașterii filosofice, îngăduie omului 
o priză — oarbă, e drept — dar nu mai puţin o priză di- 
rectă asupra realităţii pe care mintea n-o poate prinde 
decât prin oglindă, în ghicitură, ea devine un instru- 
ment de mare preţ. Mai de preţ, prin realitatea pe care 
ne-o dezvăluie, decât cunoașterea, care nu ne-o poate 
dezvălui. 

În locul ochilor deschiși și a mâinii care se loveşte 
de oglindă, sunt acum ochii închiși; dar mâna întâlneş- 
te mâna. 

Se înțelege că credinţa — roabă care ajunge — dobân- 
dește mai mare preț — din cauza lucrurilor la care ajun- 
ge — decât stăpâna ţintuită de neputinţă. 

Între o cheie simplă, care deschide o comoară de 
preț, şi un mecanism complicat de orlogerie, care des- 
chide o cutie goală, nu-ncape îndoială că mecanismul e 
în sine mai de preţ, dar nu încape iarăși îndoială că toți 
au să prefere cheia. 


[ec4 

Așa că s-ar putea înfățișa — printr-o pildă — legătura 
dintre știință și credinţă. 

Și e şi drept să fie așa, pentru că, dacă ar fi să aștepți 
ca numai filosofii [să izbutească] — cei care prin efoitul cu- 
getării ajung să regăsească chipul lui Dumnezeu prin 
oglindă — cum am mai putea nădăjdui că se va goli iadul? 

Înţelegem acum de ce sunt posibile în filosofia creş- 
tină două atitudini, aparente, în privinţa filosofiei. 

Și ce înseamnă bucuria psaltului că au înnebunit în- 
trebătorii ageri și că nimănui nu i s-a arătat cum a fost? 

Înţelegem însă și de ce rămâne loc și pentru filosofie. 

Dacă psaltul se bucură de nebunia întrebătorilor ageri, 
este pentru că credinciosul are, prin credință, răspuns la 
toate întrebările pe care i le-ar putea pune filosofia, fără 
să aibă nevoie să filosofeze și pentru că — credinţa lui 
fiind un fapt, nu un concept — ea nu poate fi anulată, în 
planul ei, de contradicţiile raţionale. 

Acesta şi nu altul este sensul [lui] Credo, quia absur- 
dune şi suntem acum în măsură a-l înțelege. 

Înlătură această afirmaţie însă orice nădejde de-a cu- 
noaște ? Este celălalt fides quaerens intelect sau acel 
credo ut intelligam' o zădărnicie? 

Nicidecum. Pentru că faptul de a crede nu înlătură 
curiozitatea de a şti. Credinţa, comunicând sufletului si- 
tuația obiectului, ca și cum l-ar cunoaște, stimulează, 
pe de o parte, tendinţa către cunoașterea însăși; deschi- 
de, pe de altă parte, perspective înţelegerii, pe care nu 
le avea fără credinţă. 

Cei care cunosc rolul fecund pe care-l au ipotezele 
în ştiinţă ştiu că orice lucru pe care-l crezi te ajută să 
presupui alte lucruri și, din judecată în judecată, te 
aduce să verifici prezenţa principiului ordonator cu- 

“prins în prejudecată. 

Ceva de același fel se petrece cu cel care crede. El 
nu încetează de a gândi. Ci, dimpotrivă, gândirea lui e 
fecundată de faptul că crede. 

Dacă sunt cazuri în care credinţa stinge duhul isco- 
dirii sterpe, nu se poate spune că ea nu transfigurează 
în același timp şi dă sens nou întregii existenţe. „O se- 
rie întreagă de lucruri — spune Tolstoi în istoria conver- 
siunii lui — care nu existau pentru mine mai înainte au 
început deodată să existe. O serie de lucruri care erau 
la dreapta le găseam la stânga mea și-mi cereau să lă- 
muresc această împrejurare“. 

Ceea ce trebuie reținut este că, pentru creștini, filo- 
sofia nu e unealtă de mântuire, ci poate fi sau agonie, 
sau cântec de slavă; după cum creștinul e din cei care 
caută gemând sau din cei care se bucură de dezvăluire. 


Este filosofia creștină filosofie ? 


Ce e de răspuns acum celor ce afirmă, din cealaltă 
parte, că filosofia creștinului nu este filosofie, în măsu- 
ra în care această filosofie recurge la adevărurile cre- 
dinței pentru lămurirea nedumeririlor gândului ? 

Răspunsul aci va izvori din înţelegerea exactă a na- 
turii și a funcţiei îndeletnicirii filosofice. 

Să pornim deci întru întâmpinarea acestor filosofi 
necredincioși, cu o definiţie a filosofiei împrumutată 
lor înșile. 

Nu deci de la definiția după care filosofia este cu- 
noaștere rațională — prin principii —, ci de la definiţia 
„spenceriană, că filosofia este efort de unificare totală a 
cunoștințelor, spre deosebire de știință, care nu e decât 
încercare de unificare parţială a unei singure categorii 
de fapte. 

Pornind de la această definiţie a filosofilor poziti- 
viști, ce trebuie să observăm în legătură cu natura și 
destinele filosofiei ? 

Dacă știința este unificarea parțială a unei singure 
categorii de fapte, de aci rezultă două consecințe. 

Prima, faptele de unificat, putând fi a/ese, gruparea 
și unificarea lor este susceptibilă de obiectivizare; la 
doua], fiindcă doi sau mai mulţi oameni se pot înțelege 
asupra acestei alegeri. Dacă, pe deasupra, se înţeleg și 
asupra punctelor de vedere, se vede că ei pot ajunge 
ușor să se înţeleagă și asupra afirmațiilor. 

lar dacă o divergență se naşte între ei, după ce au 
convenit asupra criteriilor, este numai pentru că unul 
din ei a cuprins un fapt în plus, care nu se încadra în 
sinteza primitivă. 

Adevărurile științifice sunt deci relative la un anumit 
material, obiective și sumabile. 

Din faptul că filosofia este o încercare de unificare 
totală, ea nu poate avea aceleaşi caractere. 

Mai întâi, totalitatea pe care o poate suma nu eo 
realitate transpersonală, ci e legată de cuprinsul cunoș- 
tințelor unei personalități. Ea e, prin natura ei, filosofia 
cuiva, așa cum știința este știința anumitor obiecte. De 
aceea și zicem: zoologie sau mineralogie. Dar zicem: 
filosofie augustiniană sau tomistă. 

În măsura în care e legată de acest cuprins, perso- 
nalitatea fiind o realitate vie, în continuă dezvoltare, fi- 
losofia nu poate unifica o totalitate închisă. Unificarea 
ei nu este decât o zeleitate, legată de cuprinsul expe- 
rienţei trăite de această personalitate. 

Mai e însă o deosebire. În măsura în care filosofia este 
a unei personalități, mai intervine o a doua stratificare. 

Nu toate faptele care constituie conţinutul unei expe- 
riențe personale au aceeași importanţă. Nu toate stau pe 
același plan de interes. 

Se înţelege de aceea că şi încercarea de unificare ra- 
țională a cunoştinţelor nu le va pune pe toate pe un 
același plan. 

Există, în acest sens, experiențe privilegiate, în struc- 
tura sistemelor filosofice celor mai raționaliste. 

Nu numai pentru prefacerea gândurilor pascaliene 
are însemnătate „minunea sfântului spin“ sau un acci- 
dent de trăsură. 

Filosofia lui Descartes nu izvorăște oare dintr-un vis 
avut la 19 ani? 

Pierderea unei ființe dragi, contemplarea căderii unui 
măr nu sunt, pentru Auguste Comte sau pentru Newton, 
motorul emoțional care dezlănţuie duhul iscoditor, şirul 
acela de întrebări, care nasc din întrebări, care caracte- 
rizează filosoful? 


Dacă lucrurile stau astfel, atunci înțelegem de ce — 
în orice filosofie — ceea ce interesează în afara conţinu- 
tului de cunoștințe de unificat — care se poate potrivi 
de la un filosof la altul, dacă trăiesc în același timp și 
au aceleași preocupări, pentru înțelegerea structurii sis- 
temului și a intențiilor lui — este structura acestor ex- 
perienţe privilegiate, a căror prezenţă în suflet dezlăn- 
țuie filosofarea. 

Dacă acest lucru e adevărat, cum am putea tăgădui 
că realitatea trăirii creștine poate fi indiferentă structu- 
rii cugetătorului creştin, nu numai în alegerea temelor 
de reflecţie, dar mai ales în felul în care va încerca să 
potrivească lucrurile ? 

Un om care crede în Dumnezeul întrupat nu poate 
încerca să unifice totalul lucrurilor din câmpul trăirii 
sale decât integrând și acest fapt între toate celelalte și 
dându-i, în ansamblul arhitecturii gândului, locul pe 
care i-l impune importanţa faptului în experienţa lăun- 
trică. 

Dacă, deci, adversarii care pretind că filosofia, în mă- 
sura în care încearcă să ţină seama de cuprinsul unei 
experienţe iraționale, în sinteza raţională a cunoștin- 
țelor, nu este filosofie ar avea dreptate, atunci ar trebui 
să scoată din filosofie şi pe Descartes, și pe Kant, odată 
cu Toma d'Aquino și cu Fericitul Augustin şi, în acest 
caz, nu vedem ce ar mai rămâne din câmpul filosofiei. 

Suntem astfel siliți să recunoaștem că orișice filoso- 
fie — întrucât e filosofie autentică — primește şi porneș- 
te de la elementele iraționale, pe care caută să le inte- 
greze. Mai mult decât atât, orice filosofie, în măsura în 
care este integrare, pornește de la constatarea diver- 
gențţei, incompatibilităţii și contradicţiei aparente a ele- 
mentelor real trăite, într-o aceeași experienţă. 

În măsura în care filosofia este încercare de raţiona- 
lizare, ea trebuie să pornească de la diversitatea iraţio- 
nală pe care caută s-o ordoneze. 

Nu vedem de ce filosofia creștină ar face, în această 
privinţă, o excepţie. 

Împotriva tonului acestuia trebuie răspuns clar. 
Orice filosofie, întrucât este filosofie, include toate ele- 
mentele care intră în câmpul unei conștiințe personale. 
Este deci suficient ca un gânditor să acorde interes 
unor realități de un anumit ordin, pentru ca înglobarea 
lor în sistem să fie o condiţie a reușitei efortului filoso- 
fic. Filosoful poate reuși sau nu să-mpace Evanghelia 
cu Aristotel sau cu Platon. Ce nu se poate e să nu în- 
cerce acest lucru. 

Natura acestui efort nu e desigur religioasă, ci curat 
filosofică, pentru că omul poate trăi religios fără ne- 
voia unei sinteze raționale a experienței și nu totdea- 
una eşecul sintezei raționale atrage compromiterea con- 
ținutului trăit, când originea lui nu e rațională. 

Filosofia creștină nu e deci tot una cu dogma. Și aci 
trebuie risipită o stăruitoare confuzie. 

Dogma - regula fidei — nu este o realitate filosofică 
și raţională, pentru că nu e o realitate gândită. Sub acest 
raport, erezia e mai rațională ca dogma, pentru că la 
originea ei stă un efort de sistematizare rațională, care 
nu reușește decât cu preţul sacrificării unei părți din 
adevăr. 

Dogma este o afirmaţie a credinţei, o mărturisire a 
unui conţinut revelat-și de cele mai multe ori resta- 
bilirea — raţională sau nu, este indiferent — a unui ade- 
văr religios, în care raţiunea introduce contradicţia. 
Contradicţia pune în criză filosofia. Nu poate atinge 
însă conținutul revelat. 

Afirmația că Dumnezeu e unul și feţele sunt trei nu 
îşi are izvorul în speculaţii asupra substanţei, ci în fap- 
tul mărturisirii lui Petru: „Tu ești Hristosul, Fiul lui Dum- 
nezeu cel viu!“ și în răspunsul lui Hristos: „Ferice de 
tine, Petre, că Duhul lui Dumnezeu a grăit în tine. Iar Eu 
îți spun că tu ești Petru și pe această piatră voi zidi Bi- 
serica mea“& | 

Gândirea poate folosi discriminările gândirii gre- 
cești, spre a lămuri această afirmaţie. Dar dacă nu ar 
reuşi, afirmaţia nu trebuie mai puţin menţinută, fiind- 
că ea exprimă un fapt, cu care ne mărturisim solidari, 
mărturisirea lui Petru; iar nu concluzia unei argumen- 
tări. 


Filosofia și gândirea veacului 


Care poate fi relația filosofiei creștine cu restul gân- 
dirii veacului e acum ușor de înțeles. 

Veacul intră în discuţie, în gândirea filosofică crești- 
nă, în două feluri. 

O dată, în chip material, prin problemele lui, cuprin- 
se în experienţa vie a filosofului creștin și prin piedicile 


38 


POSIBILITĂŢILE FILOSOFIEI CREŞTINE 


pe care le opun aceste experienţe unificării cognitive, 
contopirii materialului trăit cu experiența creştină. În 
acest sens, veacul poate însemna fimp: adică, particula- 
ritatea datorată atmosferei spirituale a momentului isto- 
ric, și poate însemna spațiu: particularitate etnică. 

În acest sens, gândirea religioasă poate fi stimulată de 
un război sau de un cutremur, poate fi dominată de pre- 
dilecţie pentru probleme de metafizică sau de morală. 

A doua oară, veacul poate intra formal în structura 
filosofiei, prin faptul că sistemele de gândire realizate 
gata pot oferi elemente, limbaj pentru exprimarea anu- 
mitor realități ale experienţei creştine. 

Astfel, toată scolastica târzie nu este decât o vastă în- 
cercare de aplicare a distincţiei aristotelice dintre esen- 
ţa și existenţa, dintre firea și ființa unui lucru, pentru a 
întemeia raţional distincţiile făcute de credinţă în sânul 
Treimii, al firii și lucrării lui Hristos, al Harului și liber- 
tăţii omenești etc. 

Ce făceau aci filosofii creştini ? Se găseau în faţa unui 
conţinut de credinţă și se trudeau să-l formuleze adec- 
vat, cu ajutorul conceptelor făcute de metafizica greacă. 

Nu altceva făceau, acum câteva zeci de ani, apolo- 
geții mai noi ai creștinismului când încercau să retra- 
ducă conţinutul trăirii creștine în termenii unei metafi- 
zici vitaliste. 

Nu altceva făcea, în secolul al XVII-lea, Malebran- 
che când folosea, în același scop, instrumentaţia con- 
ceptuală a cartezianismului. 

Nu reușita sau eșecul încercării ne interesează aci, 
dar procedeul întrebuințat. Pentru că el dezvăluie cum 
colaborează cu veacul gândirea creştină. 

Cine ar putea tăgădui că de pe urma acestui efort 
conceptele aristotelice n-au fost rafinate și adâncite, că 

vitalismul sau mecanicismul cartezian n-au dobândit 
sensuri noi, nebănuite ? 

Nu încape îndoială deci că — sub acest raport — efor- 
tul comun, întâlnirea în gândul filosofului a creștinis- 
mului cu problemele veacului nu a fost ceva fecund. 


Misiunea filosofiei creștine 


Ne rămâne să spunem câteva cuvinte asupra întrebă- 
rii: ce misiune are de îndeplinit filosofia în creștinism ? 
Ni se pare că două sunt misiunile ei principale: 

1) O misiune apologetică. 

Misiunea de legătură între cei ce caută şi cei care au 
găsit. Sub acest raport, misiunea filosofiei este să co- 
boare sensul experienţei creştine în sfera experienţei 
umane pure şi simple, pentru a face pe om să desco- 
pere, în sine, ceea ce e mai adânc decât sine. 

Primejdia oricărei apologetici de acest tip? 

Este imanentismul. Adică confundarea creştinismului 
cu ceea ce se realizează din el în planul vieţii fiecăruia. 

2) O misiune filosofică propriu-zisă. 

Aci, gândirea creștină e pornită în marea aventură. 
Misiunea ei constă în a proiecta asupra lumii în curs 
de a se face vedenia adevărurilor creștine, pentru a ale- 
ge ce poate asimila și ce trebuie să refuze. E aci o mi- 
siune de judecată plină de ispite și primejdii. Canoni- 
ca acestei lupte a filosofului creștin ține însă, de astă 
dată, mai puţin de dogmă, cât de războiul nevăzut. 

Misiunea ei constă în a primi frontal contactul cu fi- 
losofia vremii, a-i decanta temele, a adânci substratul 
diferitelor poziţii, a reduce pe cele care iscă năluciri și 
zeități false și a boteza ideile veacului, pe care le poate 
readuce în matca cea mare a trăirii creştineşti. 

E, cu alte cuvinte, misiunea însăși pe care au înde- 
plinit-o, la vremea lor, tocmai cei pe care, în înșirarea 
de la începutul acestei convorbiri, îi arătam a împlini, 
în manualele de istoria filosofiei, locul destinat filoso- 
fiei creştine. 

Ceea ce nu trebuie însă uitat este că, dacă au izbu- 
tit să o împlinească, este numai pentru că gândirea lor 
nu era numai gând, nu era mai ales gând, ci faptă” creş- 
tinească — mărturie. Nu ne amintim oare că ceea ce a 
făcut scandalul filosofiei moderne, argumentul lui An- 
selm, care e încă pentru mulţi o piatră de poticnire, nu 
a fost niciodată un argument, ci o rugăciune ? 


Gândirea religioasă contimporană' 


Doamnelor și Domnilor, 


Timpul scurt de care dispunem spre a înfățișa un 
subiect de proporţiile celui care ne revine ne sileşte să 
nu putem arunca mai mult decât o privire fugară asupra 
subiectului. 

Ne propunem, cu alte cuvinte, să înfățișăm mai 
curând o panoramă a gândirii religioase în lumea con- 
timporană, decât să încercăm o adâncire a probleme- 
lor care se pun. Vom căuta totuși să înfățișăm, cât mai 
articulat, principalele tendinţe și direcţii în care se în- 
dreaptă filosofia contimporană a religiei, așa ca să ră- 
mâneţi cel puţin cu o impresie a obiectivelor pe care 
şi le propune, a curentelor ei principale și a dificultă- 
ților pe care le-a învins. 

Am să vă cer oarecare indulgență. Filosofia își are 
însă un vocabular al ei şi anumite exigenţe problema- 
tice pe care nu le poți înlătura, oricât ai încerca să pre- 
zinţi lucrurile de simplu. 


1. Scurtă retrospectivă * 


Dacă un filosof care a-nchis ochii la sfârşitul veacu- 
lui trecut s-ar deştepta dintr-o dată în 1934 și ar căuta 
să-și dea seama, prin comparaţie, de starea problemei 
religioase în cadrul filosofiei, ar rămâne uimit de răs- 
turnarea completă a situaţiei acestei discipline, de la 
un moment la altul. 

__ Suntem în 1884, în plin deceniu al evoluţionismu- 
lui. Știința e pretutindeni victorioasă. 

În fizică, determinismul mecanicist e pe punctul să 
pătrundă în explicaţia fenomenelor interatomice. 

În biologie, evoluționismul spencerian întregește și 
împacă, într-o vastă sinteză, lamarckismul cu darwinis- 
mul, ereditatea cu adaptarea la mediu, transformarea 
speciilor cu progresul indefinit. 

În psihologie, mecanicismul asociaţionist deţine che- 
ia de boltă a explicaţiilor. Totul nu e decât asociaţie de 
idei, combinaţie de celule”. 

În sociologie, organicismul social lămureşte societa- 
tea ca un vast conglomerat de celule elementare. 

În politică, democraţia, pretutindeni victorioasă, își 
constituie baze științifice şi făgăduiește omenirii o epo- 
că de fericire, întemeiată pe o dezvoltare tehnică uria- 
șă, menită să alunge mizeria și să asigure omului bu- 
năstarea materială. 

O nouă morală, a solidarităţii umane, ameninţă să 
ia locul vechii morale creștine... 

Filosofia religiei e în criză. Liberat de grija publicării 
Capitalului lui Marx, Friedrich Engels prepară lucrarea 
lui asupra lui Feuerbach. 

În fața îndrăznelilor raţiunii încununate de succes, 
în faţa creșterii încrederii omului în sine, avertismente- 
le de modestie ale religiei se ascund rușinate în sufle- 
tele scepticilor întârziaţi din alte generaţii. Omul s-a 
deșurubat de la locul lui din cosmos și aspiră la beati- 
ficarea lui însuși. 

Ca să scape, religia e nevoită să părăsească terenul 
speculativ, terenul adevărului (n fața ştiinţei, ce rămâ- 
ne singura stăpână) şi să se refugieze pe terenul din 
dos, pregătit ei de Kant, din vreme: al utilității practice 
și al convenabilităţii morale. 

Neadevărată, religia trebuie menţinută numai întrucât 
e utilă. Ea nu poate da o explicaţie lumii. Ci, cel mult, 
un temei regulelor de purtare, pentru proşti sau pentru 
cei slabi de înger, care nu pot suporta viril flacăra tare, 
fără nădejdi, a evidenţelor ştiinţifice. Pia fraus, strigă 
Nietzsche. Și Guyau scrie Nereligia viitorului, apoteoză 
a unei îndrăzneli morale, în desăvârșită deznădejde 
metafizică. 

Suntem în 1887. 


Aproape cincizeci de ani mai târziu: 1934. 

O nuia magică pare a fi răsturnat toate lucrurile 
dintr-o dată. Ceea ce era sigur a devenit îndoielnic. 
Ceea ce părea perimat a redevenit actual. Deșteptat prin 
amare deziluzii din încântări prea ușoare, omul se în- 
doiește de propria lui icoană și caută febril, exasperat, 
O axă, un punct de reazem în afară. 

Criza e acum în știință. 

Peste tot adevărul pare a fugi în fața încercărilor de 
a-l prinde. 

În fizică, relativitatea generalizată împinge fizica 
corpusculară către un indeterminism aprioric. Fizicia- 
nul se zbate între nevoia de uniformitate și caracterul 
contradictoriu şi nereprezentabil al conceptelor cu care 
e silit să opereze, care le seacă de orice conţinut ex- 
perimental, de substanţă. 

Dacă trecem de la fizica microscopică la fizica ma- 
croscopică, la lumea siderală, principiul creşterii entro- 
piei — adică constatarea că lumea fizică e în plină deza- 
gregare — impune astrofizicianului ideea corelativă a 
emergenltei, adică a creării din nimic, de care fizica de 
odinioară avea o oroare sacră. 

În biologie, transformismul, socotit altădată „realitate 
evidentă“ a ştiinţei experimentale, e trecut în rândul 

ipotezelor convenabile, dar încă nedovedite. Mutaţio- 
nismul a înlăturat prefacerea nesimţită, fără salturi. Și 
persistența ereditară a fluctuaţiilor dobândite își așteap- 
tă încă verificarea. Speţa, devenită concept statistic, 
rezistă dizlocărilor, mai tenace decât atomul. 

În psibologie, triumfă psihologia de reacţie. Reflexul 
condiționat deschide posibilitatea autodeterminării fiin- 
țelor cu structură nervoasă diferențiată şi complexă. Pa- 
ralelismul psihofizic şi localizările cerebrale au căzut. 
Explicaţiile pripite de ordin fizic sunt ţinute în loc de 
încercările de înțelegere mai exactă ale psihologiei 
structurale. 

În sociologie, de asemeni, explicaţiile simpliste ce- 
dează pasul corelaţiilor multiple și intuiţiei funcţionale 
a vieţii sociale trăite direct, ca totalitate. 

Omenirea, decimată de război, încă nevindecată, și 
deja cârtitoare împotriva unei aşezări pentru care sân- 
geră totuși de trei veacuri, iese dintr-o criză economi- 
că în care eforturile raţionale de îndrumare și de stăvi- 
lire s-au dovedit incapabile în faţa realităților tenace 
ale psihologiei ancestrale. 

Tehnica, de la care se aştepta mântuirea de sărăcie, 
se vădește capricioasă, sensibilă, dificilă, mărginită în 
putinţele ei de eficacitate şi utilizare socială. 

În anarhia ce domnește peste tot, democrația şovă- 
ieşte și se închide tot mai mult în lumea declarațiilor 
platonice de principii, cedând, în fapt, pretutindeni în 
faţa guvernelor de mână tare. 

Iar „morala“ şi „lumea valorilor“ (cultura) — „utili- 
zate“ în toate sensurile de cei tari — fac pe filosof să 
exclame „Tu quoque f* 

„Știință şi datorie, aşadar, şi voi sunteţi suspecte!“ 
(Valery). 

Societăţile de filosofie iau, firește, în discuţie... ira- 
ţionalul€. 

Criză în cultură. Criză în economie. Criză în drept. 
Criză în politică. Criză în știință. 

Omul, deşurubat de la cheia de boltă a creaţiei, şi 
care s-a voit Dumnezeu, se vede ucenic vrăjitor — de- 
pășit de dezlănţuirea propriilor sale opere, pe care nu 
le mai poate stăpâni şi ordona. În eterogonia care îm- 
bracă toată făptuirea omenească, înțelegerea oameni- 
lor — întrucât utilizează același mijloc pentru scopuri 
diferite — augurează o Nouă Babilonie! 

În acest tablou general al pretențiilor umane, situa- 
ţia religiei — printr-un paradox — e răsturnată. 

Credincioși sunt astăzi tinerii. Pe ei îi auzi vorbind 
de teocentrism, de întrupare, de cunoaştere luciferică, 
de economie paradisiacă. 

Poeţii compun acatiste; prozatorii, cărți cu îngeri; 
muzicanţii, cântări bisericeşti, pictorii năzuiesc să zu- 
grăvească biserici și icoane. Filosofii scriu cărți despre 
taine. Economiștii vorbesc de ascetism. Şi până şi dăn- 
țuitorii încearcă să închipuie în dansul lor, resturi sim- 
bolice, rituri religioase — pe când bătrânii se uită la ei 
miraţi, de peste umăr. 


2. Renașterea religioasă și ştiinţele pozitive 


Ce s-a petrecut în acești 50 de ani, de-am ajuns aici? 
Cum de s-a răsturnat situaţia așa încât religia, din umi- 
lă slujitoare a moralei, a redevenit, în ochii celor mai 
activi, din nou centrul întregii vieți spirituale şi cu pre- 
tenţia de a domina și îndruma: cultura, morala, știința, 
arta, politica şi economia în destrămare ? 

Iată ce-mi propun să lămuresc. 

Lămurirea aceasta nu o voi face astăzi decât în câm- 
pul filosofiei. 

Firește că filosofia nu este autonomă. Ea nu e decât 
O ramură a culturii întregi, a vieţii sociale. Cea mai sen- 

sibilă, pentru că e așezată la încheietura faptei omului 
cu icoana pe care o are despre sine. Și care răsfrânge 
ca atare trăirea întregii societăți. 

Timpul meu e însă prea scurt să pot urmări această 
evoluţie altfel decât pe un singur plan. 


Revin deci la 1880, la punctul de plecare. În faţa știin- 
ței biruitoare, religia în criză, ca să-și salveze ființa, se 
refugiase în morală. 

Dumnezeul atoatefăcător nu mai era decât un pos- 
tulat al acţiunii, garantul succesului făptuirii. Nu mai 
mult decât atât se trudește să asigure religiei kantianul 
E. Boutroux — și, pentru acest puţin, mulţi îl socotesc 
totuși un nomofilact? în secolul ateismului. Așa de 
adâncă era căderea. 

Se părea că separaţia aceasta de domenii era menită să 
saboteze, printr-un compromis, pentru mult timp situația 
religiei, punând-o la adăpostul îndrăznelilor umane. 

Două discipline științifice și-au propus atunci să dis- 
loce religia şi de pe acest teren practic și să cucerească 
câmpul acţiunii pentru lumea științelor pozitive. 

Sunt psihologia şi sociologia. 

Fiecare a încercat să-și însușească faptul religios și 
să-i smulgă caracterul tainic, misterios, de legătură 
transcendentă. 

Una — pe urmele lui Feuerbach -— l-a generat din 
simple stări omenești: frică, iubire, și i-a limitat înţele- 
sul la conţinutul imanent al stărilor sufleteşti. Religia — 
ca toate celelalte stări omenești — devenea o formă spe- 
cială de psihologie. Dumnezeu, o idee, și religiozita- 
tea, un fantomat. 

A doua a încercat să explice transcendențţa printr-un 
simulacru: Societatea, la care se reduce Divinul. 

„__ Caracterul transsubiectiv al actului religios, caracte- 
rul de constrângere, de iniţiativă a divinului, de dialog 

interior era atribuit Societăţii (cu S mare). Locul lui Dum- 
nezeu îl lua Umanitatea, înțeleasă ca un concept-limită 
al Societăţii. Religiozitatea devenea sociabilitate. 

Procedând astfel, și psihologia și sociologia porneau 
de la elemente existente. Numai că le interpretau — voit 
— într-un sens defectuos. 

Orice trăire religioasă are ca vehicul o psihologie. 

Orice trăire religioasă presupune un vinculumt, o 
legătură între persoane, o stare de societate. 

Numai că acestea nu sunt decât receptacole, vase 
purtătoare ale unui conţinut de altă fire, care fiinţează 
prin ele, dar care nu se identifică aidoma cu ele. 

Reducând viaţa religioasă la stările sufletești ale su- 
biectului, psihologia excludea din câmpul ei tocmai 
ceea ce face specificitatea trăirii religioase, pretenţia. 
dependenţei de un principiu transcendent, de peste 
fire — din afară de subiectul care păţește starea religi- 
oasă — și pierdea posibilitatea de a mai deosebi frâirea 
religioasă efectivă de cazurile de patologie religioasă, 
cu care se aseamănă. 

Sunt sigur că există şi azi mulți medici care nu ştiu 
face această diferenţă şi care sunt gata să judece „ma- 
niac“ pe orice om cu aplecări religioase mai originale 
și mai puternice. 

Și totuși, dacă aceștia ar ceti cărțile duhovnicești de 
încercare şi ispită, ar vedea cât de mult au preocupat 
aceste distincţii pe oamenii religioși și ce subtilă reţea 
de ispitiri au întins în calea religiozităţi părelnice, spre 
a o deosebi de trăirea de duh, adevărată. 

De asemeni, sociologia, prin faptul că reducea viaţa 
religioasă la o relaţie intersubiectivă, trăda sensul esen- 
țial al acestei vieţi și nu mai putea lămuri în ce fel 
omul religios, care trăiește în societate, departe de a 
îndumnezei societatea în care trăiește, găseşte în viaţa 

sa religioasă o legătură care transcende pe cea socială, 
legătură care, fie îl face indiferent la viața socială, fie îl 
face să găsească în această viaţă un prototip de exis- 
tenţă, care serveşte de ideal și de măsură existenţei 
sale în societate. În loc deci ca societatea să explice viaţa 
religioasă, religia ajunge să justifice societatea. Bergson 
a văzut limpede acest lucru în penultima lui carte?. 

Acei dintre dvs. care cunosc lucrurile știu că nu am 
făcut decât să caracterizăm eforturile întreprinse în psi- 
hologia religioasă de un Delacroix, un Janet, un Freud, 
un Albert Hutin și alţii și eforturile întreprinse în socio- 
logia religiei de un Mauss, sau de un Durkheim, și criti- 
cate cu atâta pătrundere — pentru psihologie, de Hering 
și Scheler din sociologia fenomenologică, şi pentru so- 
ciologie de un tomist ca Deploige sau de antropologul 
vienez Peter Smith. 

Vedem astfel de ce nici psihologia, nici sociologia 
nu pot da seama de fenomenul religios, nu numai în 
întregimea lui, dar nici măcar în esenţa lui. 

Insist asupra acestui punct, pentru că există nume- 
roși apologeţi care își închipuie că pot împrumuta psi- 
hologiei sau sociologiei argumente pe care aceste 
două discipline sunt absolut incapabile să le dea. 

Ca să ilustrez cu o comparaţie, aș spune că psiho- 
logia și sociologia — care studiază exclusiv aspectele 
naturale şi umane — sunt tot atât de puţin capabile să 
cuprindă faptul religios, pe cât de puţin poate servi 
forma unei litere la înţelegerea sunetului pe care îl re- 
prezintă. 

Litera poate desemna un sunel, pe care îl poţi aso- 
cia prin deprindere cu un sunet. Dar niciodată o literă 
nu poate dezvălui sunetul însuşi. 

Tot aşa, psihologia și sociologia religioase sunt ire- 
velante pentru conţinutul trăirii religioase, la care nu 

poţi ajunge decât participând direct, adică trăind-o tu 
însuţi. 

Dobândirea acestei concluzii este răsturnătoare 
pentru situaţia religiei în câmpul filosofiei. 

Pentru că, de unde până aici teama de cenzura psi- 
hologiei și a sociologiei (şi a ştiinţei în general) a îm- 
piedicat pe oameni să încerce pur şi simplu să trăiască 
religios, i-a făcut să șovăie în faţa adâncirii vieţii lor in- 
terioare, pentru că această viață amintea în unele din 
formele ei, forme de viaţă pe care știința le socotea pe- 
rimate, de acum încolo, măsura actului religios, evi- 
denţa” lui, trecea asupra lui însuși ! — și oricine voia să 
trăiască religios nu mai avea nevoie să se întrebe a pri- 
ori dacă lucrul este cu putinţă și să stăruie cu întrebă- 
rile (care merg la nesfârşit), până-i pierea bunăvoința, 
ci putea să încerce direct, să experimenteze, am zice, 
ceea ce au trăit misticii și oamenii care au simţit che- 
marea duhovnicească. 


3. Deschizătorii de drumuri 


Se înţelege că o asemenea concluzie liberatoare nu 
a putut fi cucerită dintr-o dată. 

La dobândirea ei au lucrat totuși, începând de la 
sfârșitul veacului trecut, trei filosofi: unul francez, vita- 
list; altul american, pragmatic, și unul german, din şcoa- 
la fenomenologică a lui Husserl: 

a. Henri Bergson, 

b. William James și 

c. Max Scheler. 

Independent unul de altul şi fără să urmărească 
anume acest rezultat, cei trei filosofi pomeniţi au izbu- 
tit, prin efortul lor, să strămute certitudinea de la eviden- 
ţa mijlocită a faptelor trecute prin ciurul raţiunii, la evi- 
denţa nemijlocită a datelor trăite în experienţa fiecăruia. 

a. Cel dintâi a restabilit autoritatea datelor imediate 
ale conștiinței, statornicind că toate conținuturile vieţii 
sufletești au o realitate proprie în planul duratei, pe 
când adevărurile științifice nu sunt decât „construcţii 
utile“ pentru orientarea în spaţiu. 

b. Al doilea nu s-a sfiit să zdruncine însăși temelia 
teoriei adevărului, arătând că ceea ce se numește în 
ştiinţă „adevăr“ nu e decât o încercare izbutită, plasând 
astfel realitatea în faptul acesta al trăirii, al experienței, 
luată în accepţia ei completă, radicală. 

Cc. Al treilea a demonstrat, cu întreaga școală feno- 
menologică, faptul că orice Erlebniss, orice trăire, are 
evidența lui în el însuși — și, ca atare, acestei evidențe, 
ci nu psihologiei sau sociologiei, are a-i cere filosofia 
seamă de viaţa religioasă. 

În trei cărți fundamentale pentru destinele filosofiei 
contimporane a religiei: „Încercarea“ lui Bergson „asupra 
datelor nemijlocite ale conștiinței“, „Varietăţile experien- 
ței religioase“ a lui James și „Despre eternul din om“ a 
lui Max Scheler se găsesc deci izvoarele întregii răstur- 
nări a situaţiei religiei, de care am vorbit mai sus. 

Pentru cei cărora limba germană nu le e accesibilă, 
există o teză de doctorat a lui Hering, în care prezintă fe- 
nomenologia religioasă a lui Scheler publicului francez. 

Pe urmele lui Scheler, o întreagă școală s-a avântat, 
nu să explice faptul religios, ca psihologii şi sociologi, 
prin ceea ce acest fapt avea sufletesc sau social, ci să 
descrie și să înțeleagă esenta diferitelor fenomene reli- 
gioase. 

Astfel, protestantul Rudolf Otto, într-o carte funda- 
mentală, intitulată Das Heilige („Sfinţenia“, „Sacrul“), lu- 
crând cu aceleași elemente ca și sociologii, dar urmărind 
alt scop, a început să pună în lumină care sunt elemen- 
tele esenţiale care constituie „sfinţenia“, fără de care nu 

putem gândi și fără de care nu se poate realiza acest 
concept. Cu aceeași metodă a încercat apoi să caracteri- 
zeze tipurile de mistică răsăriteană şi cele de mistică 
apuseană ale creștinismului. 

Tot cu aceeași metodă, benedictinul Romano Guar- 
dini a încercat să cerceteze „sensul liturghiei“. 

Şi curios — tot cu această metodă, eticianul şi meta- 
fizicianul Nicolai Hartmann a încercat să răstoarne teza 
kantiană a relaţiilor dintre etică şi religie, arătând că 
orişice etică este, în ultimă analiză, antinomică" religi- 
ei prin faptul că etica presupune autonomia morală și 
deci postulează ateismul, pe când religia trage legea 
purtării de la Dumnezeu. 

Posibilitatea aceasta de a întemeia fenomenologic o 
poziţie așa de limpede antireligioasă ca a lui Hartmann 
ne arată că fenomenologia nu e o metodă specifică fi- 
losofiei religioase și că ea însăși poate închide în ea 
eroarea de care ne-am servit să ne dezbărăm faţă de 
Știință. 

Dacă deci nu încape îndoială că metoda fenomeno- 
logică, împreună cu bergsonismul și cu pragmatismul, 
ne-au înlesnit depășirea pozitivismului și a scienticis- 
mului, demascând paradoxele explicației care încearcă 
să stabilească identitatea funciară a două lucruri pe 
care le postulează diferit, și obligaţia în care e această 
explicaţie să piardă specificitatea măcar a unuia din 
ele — nu e mai puţin adevărat că atât pragmatismul, cât 
și bergsonismul și fenomenologia, din momentul în 
care au doborât zăgazurile care împiedicau trăirea reli- 
gioasă, nu au mai putut împiedica această trăire să 
gândească în stilul ei propriu. 

Așa se face că, împotriva acestor metode filosofice 
neutre, apar, în a doua decadă a veacului al XX-lea, 
adică îndată înainte de război, curente noi de gândire 

religioasă autentică, izvorâte din sânul confesiunilor 
religioase. 

În acest sens: 

1. Catolicismul generează curentul intelectualist reo- 
tomist, opus modernismului. 

2. Protestantismul generează, cu Paul Tillich şi cu 
Karl Barth, pe urmele lui Kierkegaard, o filosofie a 
existenţei religioase, opusă filosofiei esenței religioase 
a lui Otto. 

3. În Ortodoxie, generează — cu Florenski, cu Berdi- 
aev, cu Bulgakov, cu Karsavin — o întreagă școală de 
filosofie religioasă, întemeiată pe Dostoievski și pe 
Homiakov. 


Mai întâi reacţiunea. 


4. Protestantii 


Pragmatismul care, prin empirismul radical, înles- 
nise renașterea metafizicii și a religiei contra pozitivis- 
mului — întrucât le legitima ca fapte — este denunţat ca 
răsturnând relaţia reală dintre Adevăr și reușită. Nu un 
lucru e adevărat fiindcă reușește, ci reușește fiindcă e 
adevărat. 

Religia nu se mulțumește cu rolul de expedient 
practic. Ea vrea să recâștige domeniul speculaţiei. 

Apoi, fenomenologia religiei a arătat că nici un act re- 
ligios nu e epuizat în experienţă, ci, a priori, actul religios 
transcende empirismul radical, ca pe orice psihologism. 

Pentru aceleași motive, este respins de tomiști și 
bergsonismul, precum și partea de idealism cuprinsă 
în fenomenologie. 

Rând pe rând, Tonquedek, Garrigou-Lagrange, Ma- 
ritain și alţii arată că bergsonismul presupune imanen- 
ţa actului religios, cuprinderea măsurii” lui Dumnezeu 

în durata sufletească a omului; ceea ce e tot un fel de 
psihologism; adică negarea transcendenței divine pe 
care actul religios o presupune. 

Zadarnic ripostează bergsonienii că trăirea subiec- 
tivă e numai un reflex al dumnezeirii; cunoașterea Ace- 
luia prin connaturalitate îngăduie adversarilor lor să 
dovedească cum, la limită, aceasta înseamnă tot ateism. 

Împotriva fenomenologiei, care arată că fiecare act 
dat imediat cuprinde în el evidenţa lui imediată, tre- 
buie dovedit acum că înspre Dumnezeu nu există co- 
relaţie necesară, altfel zis, trăirea religioasă nu este di- 
rect relevantă nici în experiența internă. 

Relaţia dintre om și Dumnezeu, fiind o relaţie per- 
sonală, intersubiectivă, nu are necesitatea și universali- 
tatea relaţiei dintre subiect și obiect. Relaţia nu e uni- 
vocă. Între Dumnezeu și om Adevărul e liber... 

Pe această cale se insinuează singur și furtunatic 
gânditorul iudeo-rus Leon Şestov. Cu o ascuțime minu- 
nată a spiritului, el demască pozitivismul latent, raţio- 
nalismul nemărturisit al fenomenologilor... care nu-și 
pun întrebarea dacă evidența nu i-ar putea înşela vreo- 
dată ! În numeroase cărţi, ale căror titluri vorbesc ca și 
conţinutul, Leon Șestov ispitește: „Lupta contra eviden- 
ţelor“, „Destăinuirile morţii“, „Noaptea din Ghetse- 
mani“, „Judecata din urmă“, „Puterea cheilor“, „Apoteo- 
za dezrădăcinării“, „Ontologia și Etica“, „Momente mari“, 
„Parmenide înlănţuit“, „Filosofia tragediei“. Cu un curaj 
extraordinar, Șestov postulează o teorie a cunoașterii 
religioase, în care adevărul nu e nici necesar, nici uni- 
versal, ci liber şi tainic ca prăpastiile gândului. 

Și în urma lui, și Tillich și Barth își pun problema: 
cum poate omul să fie în fapt în Adevăr, atunci când 
nu are cu el nici o comună măsură ? Filosofia lor, pro- 
testantă, e o filosofie a tensiunii. Niciodată omul nu 
poate spune: Sunt! 

Trăirea spirituală e pentru om o vecinică exigeiiță. 
Niciodată nu poţi zice: „lată !“ Ci numai: „Acum e clipa! 
S-o încerc“. 

Kantianismul latent și lutheranismul acestei poziţii 
sunt clare. 


5. Catolicii 


Catolicismul tomist porneşte și el din același mo- 
ment cu: „Ce este adevărul ?* din Reflexiile asupra inte- 
ligenţei ale lui Jacques Maritain. Hristos e înaintea lui 
Pilat şi cuvintele lui că a venit să „rostească“ Adevărul 
au căzut între ei grele! Și Pilat, care are înaintea lui 
Adevărul întrupat, întreabă, fără să-l vadă, sceptic: „Ce 
este Adevărul ?“...* 

Și, pentru că Hristos tace, tomistul începe să vorbeas- 
că în locul lui şi să explice Pilatului imaginar care-l ci- 
tește „Ce este adevărul“, cu citate din Aristotel, firește ! 

Cu o vrednică de admirat încredere în rațiune, to- 
mismul leagă judecăţi de judecăţi și din verigă în veri- 
gă construiește o întreagă filosofie catolică, arcuită ca 
o catedrală. 

Jacques Maritain este, fără îndoială, cel mai de 
seamă filosof tomist contimporan. 

Cărţile lui: Antimodernul — în care atacă deviația 
lumii moderne, care, de la Renaștere încoace, a îndum- 
nezeit pe om și a uzurpat, în numele raţiunii, domenii 
ce nu-i aparțineau —, 7rei reformatori — în care judecă 
la originea lor cele trei păcate ale lumii apusene: 
„Luther sau hipertrofia eului“, „Descartes sau omul care 
se crede Duh (Înger)“ şi „Rousseau sau cel care crede 
că poate ajunge la Sfinţenie singur, prin el însuși, fără 
Duh Sfânt“ (Sfântul naturii) — sau Întâietatea spiritua- 
lului — în care încearcă soluţia problemei raporturilor 

dintre Biserică și Stat, dintre religie și politică — sunt 
deja semnele unei viguroase contraofensive a gândirii 
religioase împotriva celor care au încercat s-o înlăture 
din câmpul speculaţiei. 

În studiul său despre „Metafizica fizicienilor“ din Re- 
flexiile asupra inteligentei, Maritain nu se sfieşte să ur- 
mărească inamicul pe propriul lui teren și să-i demon- 
streze că — chiar în știință — fizicianul e tributar unor 
anumite presupoziţii metafizice, care nu-i dau dreptul 
să-și aroge nici o superioritate faţă de această disciplină 
pe care o combate pe față, pentru a o admite pe furiș. 

Mai întâlnim, fără îndoială, punctul cel mai înaintat 
al gândirii religioase în câmpul filosofiei contimporane. 

Întreg efortul tomist, sprijinit pe enciclica Aeterni 
Patris a lui Leon al XIII-lea, este o splendidă pildă de 
curaj intelectual și de tenacitate.” 

E o întrebare, chiar, dacă nu constituie o temeritate. 
Chipul tomistului care vorbește, atunci când Hristos 
crede că trebuie să tacă, ne-a rămas în minte ca și 
sabia pe care o scoate Petru și pe care Hristos îl în- 
deamnă s-o pună în teacă, după ce lipește urechea su- 
tașului venit să-l prindă. 

Oricum ar fi, opoziţia tomism-protestantism e o 
opoziţie filosofică specific apuseană. 

Ea presupune: 

1. O încredere excesivă în rațiune — care a lipsit în 
Răsărit; 

2. Reacţia iraţională contra acestei încrederi, și 

3. Replica intelectualismului. 

Aci se situează polemica Blondel-Maritain, care re- 
actualizează, în timpul nostru, vecinica opoziţie dintre 
cele două tipuri de filosofie catolică: tipul augustinian 
— inspirat din Platon şi tipul tomist — inspirat din Aris- 
totel, cel dintâi neadmiţând decât cu greu o lume de 


56 


POSIBILITĂŢILE FILOSOFIEI CREŞTINE 


sine stătătoare, cel din urmă combătând cu energie, ca 
o depreciere a Creatorului, o lume care n-ar fi decât o 
palinodie ! 


6. Ortodocşii 


Paralel cu această gândire catolică se desfășoară 
gândirea religioasă ortodoxă. 

Două minţi strălucesc astăzi în fruntea acestei filoso- 
fii, dacă lăsăm la o parte pe filosofii puri: Simon Frank 
și N. Lossky, sau pe filosofii religioși adânci, dar mai 
puţin cunoscuți: Karsavin, prințul Trubeţkoi, Florenski, 
Zander, Vișeslavţev şi ceilalți gânditori din școala lui 
Homiakov, pe care cei mulți nu-i putem urmări decât în 
cele două volume colective din Oestiiches Christentum 
sau în revista cu același nume din volumul colectiv 
L'Âme russe, sau din articolele publicate în revista româ- 
nească, în limba franceză, Logos, a d-lui Nae Ionescu". 

Acești doi, mai cunoscuţi, sunt: N. Berdiaev și Ser- 
ghei Bulgakov. Și Berdiaev și Bulgakov sunt elemente 
ale contraofensivei ortodoxe în filosofie. Adică, nu se 
mulțumesc să apere, ca simpli apologeţi, religia orto- 
doxă, ci atacă, în numele religiei creștine ortodoxe a 
Răsăritului, la dreapta și la stânga, înainte și înapoi; 
adică, la dreapta, contra tomismului, la stânga, contra 
protestantismului, în față, ateismul marxist, înapoi, cul- 
tura modernă. 

Dacă, deci, în sens vertical îi vom întâlni alături de 
tomiști și de protestanți contra ateismului militant 
marxist şi a ateismului burghez scientist, îi vom găsi 
însă și luptând contra aliaţilor lor apuseni, în numele 
concepţiei de viață răsăritene, care nu a făcut păcatul 
să opună autoritatea libertăţii, exteriorizând-o juridic, 
ci care a păstrat intactă comunitatea de dragoste a so- 

borului, a obștii, în care cele două principii se între- 
gesc, în loc să se contrazică. 

a) Cine nu cunoaşte astăzi Noul veac de mijloc pre- 
conizat de Berdiaev ? Cine nu știe minunatele lui anali- 
ze ale marxismului, în care demască Caracterul de no- 
uă religie antibristică, pe care îl are îndumnezeirea 
mașinii şi a societăţii” ? Cine nu știe, de asemeni, rădă- 
cina dostoievskiană a acestor idei care culminează în 
Legenda Marelui Incbhizitor, din care Berdiaev degajea- 
ză sensul adânc şi esenţial al libertăţii peste ființa ome- 
nească*? E mai puţin cunoscută doctrina sa paradoxa- 
lă, a antinomiilor necesare ale creștinismului. Pentru cei 
mai mulţi, Berdiaev e filosoful Noului veac de mijloc. 

b) Dacă Nicolai Berdiaev e vestit mai ales prin filo- 
sofia lui istorică și culturală, Serghei Bulgakov — deca- 
nul Facultăţii de Teologie a ruşilor emigranţi din Paris 
— e vestit mai ales în metafizică. Economist vestit, 
înainte de a se face preot, hegelian și convertit — ca și 
Berdiaev — la Ortodoxie, după ce fusese marxist, Bul- 
gakov e cunoscut în metafizică prin teoria sa sofiolo- 
gică — interpretare filosofică a înţelepciunii dumneze- 
ieşti care se oglindeşte în toată frumuseţea făpturii”. 

Gânditor îndrăzneţ, Bulgakov e adeseori în primej- 
die de erezie. 

Dar cărţile lui de filosofie, cum ar fi Tragedia filoso- 
fiei, sunt adânci și pătrunzătoare. 


7. Românii 


Dacă trecem acum la gândirea religioasă româneas- 
Că, va trebui să pomenim neapărat de trei nume. 

Cel dintâi este Lucian Blaga; al doilea, Nae Ionescu; 
al treilea, Nichifor Crainic. 

a) Lucian Blaga se afirmă ca gânditor religios mai 
ales în ultimele lui trei cărți: Eonul dogmatic, Cunoaș- 
terea luciferică şi Censura transcendentă. 

Lucian Blaga e obsedat de problema misterului, a 
tainei. Observând că în orice cercetare rămâne un rest 
misterios, neexplicabil, își propune acest reziduu ca 
obiect de cercetare și transformă misterul în problemă. 

Cercetând felul în care dogma încearcă în teologie 
să opereze asupra misterului, propune în general aceas- 
tă dogmă ca metodă de reducere a misterului prin ac- 
ceptarea lui ca atare și anunţă chiar un nou „timp” dog- 
matic, următor timpului critic actual. 

În Cunoașterea luciferică, Blaga cercetează felul în 
care cunoașterea operează cu misterul. El deosebește 
mai întâi o cunoaștere luciferică, în care elementul apa- 
rent (fanic) se deosebește de cel latent, nemanifestat 
(criptic), opoziţie care are drept urmare provocarea 
unei „crize în obiect“, adică deschiderea unui mister. 
Această cunoaștere se deosebește de cunoașterea pa- 
radisiacă, lipsită de criză, naivă (precritică). 

Blaga evidenţiază apoi căile de trecere de la o cu- 
noaștere la alta. 

În Censura transcendentă, Blaga evidenţiază că sub- 
zistenţa misterului în cunoaștere se datoreşte unei cen- 
zuri transcendente, adică unei ascunderi voite, unei 
învăluiri a feţei principiului absolut al lumii Marelui 
Anonim, care pare a se deroba cunoașterii omeneşti. 

Filosofia aceasta, adâncă și originală, nu e totuşi o fi- 
losofie mistică, cum se crede îndeobște. Într-un studiu 
pe care-l pregătesc, voi încerca să arăt de ce atitudinea 
lui Blaga mi se pare — oricât ar fi de paradoxal — o ati- 
tudine de pozitivist, de om care, pus în faţa misterului, 
se silește să-l descrie, să-l reducă, să-l destăinuiască”. 

b) Dimpotrivă, Nae lonescu își utilizează întreaga 
lui putere dialectică spre a dovedi imposibilitatea fun- 
ciară a raţiunii de a pătrunde în lumea tainelor. 

Pentru Nae Ionescu, nu numai psihologia și socio- 
logia, ci întreaga filosofie a religiei e irelevantă pentru 
actul religios. 

Singură cunoașterea pe care o are creştinul care tră- 
iește în comunitatea de dragoste a Bisericii, care re- 
petă ritul neschimbat de veacuri și care — prin aceste 
căi externe ale cultului — își deschide sufletul ca să pri- 
mească dezvăluirea misterului, taina, numai acela poate 
cunoaște viaţa religioasă — act mistic, irelevant, care se 
petrece între doi termeni: Dumnezeul transcendent și 
lumea, între care comunitatea de viață devine cu putință 
prin Întruparea lui Dumnezeu, cheie a cunoașterii reli- 
gioase, care e un Dar. 

Filosofia lui Nae Ionescu — uneori alunecătoare spre 
origenism — nu e însă tipărită. Ea e însă rodul a peste 
14 ani de cursuri, în timpul cărora a format o şcoală de 
filosofie religioasă, printre foștii săi elevi. Studiile pu- 
blicate în „Gândirea“ şi prefețele la diferite cărți sunt — 
pe lângă cursuri — singurele elemente scrise pentru cei 
ce vor să-i urmărească gândirea religioasă. 

Cc) Al treilea gânditor religios ortodox român, origi- 
nal, este dl Nichifor Crainic. 

Spre deosebire de primii doi, care gândesc sistema- 
tic, Nichifor Crainic e un eseist religios. Gândirea lui a 
evoluat (treptat) de la Ortodoxie și politică şi lisus în 
țara mea, în care creştinismul său era încă influenţat 
de semănătorism, la Parsifal şi Spiritualitate, unde a 
pășit în miezul vieții duhovnicești. În studiile ulterioa- 
re, gândirea lui Nichifor Crainic a devenit polemică, de 
pildă în ultimul său studiu din „Gândirea“, împotriva 
Titanilor ateismului. 


Ce are în faţa ei această filosofie a religiei ? 

O filosofie naturală, fizică, mult mai puţin agresivă 
decât cea de altădată. O filosofie fizică mult mai con- 
știentă de resursele ei și mult mai dispusă ca altădată 
să înțeleagă necesitatea unui principiu transcendent. 

O filosofie biologică, împărţită între un neovitalism 
aristotelic cu care filosofia religiei poate colabora, în- 

trucât admite un principiu vital deosebit de materia ne- 
însuflețită, şi un biologismm irațional, în sensul filosofiei 
lui Klages, care concepe spiritul ca o funcţie anarhică 
a vieţii — care a izvorât din nevoi precise și care apoi 
și-a pierdut sensul, opunându-se acesteia”. 

Opoziția principală o întâlnește azi filosofia religiei 
din partea sociologiei şi a filosofiei culturii, care luptă 
încă cu îndârjire să reducă faptul religios la cel social 
sau la faptul de cultură. 

Această opoziţie este foarte subtilă, pentru că ea 
este, în aparenţă, favorabilă religiei, pe care o admite 
ca formă, dar [impotriva] căreia luptă pe nesimţite să-i 
schimbe substanţa, dezlipind-o de principiul ei trans- 
cendent. 

Prin aceasta însă religia este minată în esenţa ei, fără 
să-şi dea seama. 

În sfârșit, o ultimă opoziţie întâlnește filosofia reli- 
giei din partea materialismului dialectic marxist, care 
o refuză, ca mit, prin care mulțimile exploatate sunt sus- 
trase de la funcţia lor terestră şi îndreptate spre satis- 
facţii iluzorii. 

Pe toate aceste puncte, bătălia este în curs — filoso- 
fia religiei rezistând împotriva contraatacurilor acestor 
curente. 


8. Concluzii 


Acestea sunt — expuse fugar — și pe cât am putut de 
limpede, în timpul disproporționat de scurt pe care l-am 
avut, în raport cu mărimea subiectului, dar deja cam lung, 
în raport cu răbdarea dumneavoastră, [posibilităţile filoso- 
fiei creştine]. 

Dacă, din cele ce-am arătat, v-aţi convins într-adevăr 
că între sfârșitul veacului trecut și anul în care suntem 
s-a petrecut o completă răsturnare a interesului filosofic 
pentru problema religioasă — care, din tolerată, pentru 

că utilă moralei, a devenit stăpână şi ordonatoare a 
întregii concepţii despre viaţă, chiar în filosofiile ateiste; 

dacă aţi înțeles că această răsturnare s-a făcut cu 
ajutorul bergsonismului, al pragmatismului și al feno- 
menologiei, care ne-au dezlănţuit de cătușele poziti- 
vismului şi ale scientismului — care ne împiedicau a 
priori să încercăm să trăim creștinește; 

dacă vă amintiţi că, odată dezlănţuite, forțele vieţii 
religioase au depășit curentele care le-au făcut posibilă 
reînvierea şi au dat naştere la o serie de curente filo- 
sofice confesionale: protestante, cu Barth, Otto, Tillich; 
catolice, cu augustinienii lui Blondel şi cu tomiștii lui 
Jacques Maritain; ortodoxe cu istorismul teocentric al 
lui Berdiaev” şi cu sofiologia lui Bulgakov, printre care 
şi gândirile filosofice originale ale d-lor: Blaga, Nae Io- 
nescu și Crainic; 

dacă vă veţi aminti că cheia întregii gândiri religi- 
oase moderne stă în faptul trăirii autentice a vieţii reli- 
gioase, 

Dumneavoastră veţi ști ce vă rămâne de făcut, iar 
eu voi fi mulțumit că, cu toate dificultăţile subiectului, 
nu am vorbit în zadar. 


Ideea de Dumnezeu în filosofia lui 
Toma d 'Aquino' 


Doamnelor și domnilor, 


Al şaptelea fiu al contelui longobard Landulf din 
Aquin şi al soţiei lui, Theodora din Theate, Toma, s-a 
născut la Castelul Rocca Secca de lângă Neapole și a 
urmat soarta obișnuită a mezinilor din neamurile boie- 
rești, intrând, la cinci ani, în călugărie la benedictinii 
din Montecassino, pecetluind astfel împăcarea tatălui 
său, ostaș împărătesc al lui Frederic al II-lea, cu călu- 
gării mănăstirii, pe care ai săi o prădaseră și aveau s-o 
mai prade încă! 

Urmând soarta schimbătoare a legăturilor alor lui cu 
politica împărătească, Toma părăsește mai târziu pe 
benedictini, trecând la Neapole, în rândul noului cin al 
dominicanilor, către care-l îmboldea inima, cu toată 
împotrivirea alor săi. 

Răpit dintre fraţii lui de duh de fraţii lui de sânge, 
care voiau să-l facă măcar abate, închis la castelul pă- 
rintesc, ispitit pentru a se lăsa lumii, Toma se împotri- 
vește cu cerbicie tuturor și îndărătnicia lui sfârșește 
prin a cuceri inima mamei care, înțelegând, sfârșește 
prin a-i înlesni fuga. 


Ucenic al Marelui Albert din Colonia, sicialianul tă- 
cut își cucerește gradele academice și începe — cum se 
făcea în vremea aceea — prin a comenta clasicii: 
Boetiu, Aristotel. 

Picat la Paris, pe Muntele Sainte Genevie&ve, unde 
sunt adunate școlile, în plină răzvrătire a ordinelor cer- 
șetoare, care revendică monopolul dreptului de 
învăţătură în favoarea clerului de mir, și în plină 
frământare a averroismului latin — tulburări pe care le 
cunoaștem azi datorită minunatei cărți închinată de 
părintele Maudonnet lui Siger din Brabant și averrois- 
mului latin din veacul al XIII-lea —, Toma d'Aquino ia 
de la început atitudine împotriva lui Guillaume de St. 
Amour şi a celor doi mari dascăli: Boetiu Dacicul și 
Siger din Brabant, care descopereau Apusului un 
Aristotel păgân , împrumutat scolasticii arabe. 


Menirea filosofică a lui Toma se vădeşte de la-nce- 
put: el va creştina pe Aristotel și va înnoda firul tradi- 
ției enciclopedice a filosofiei grecești (firul marilor sin- 
teze raţionale ale spiritului) cu firul marii tradiţii teolo- 
gice creștine, augustiniene. 

La Neapole, la Bologna, la Paris, la Roma, apoi iar 
la Paris şi iar la Roma, Toma va purta facla aristotelis- 
mului creştin, îmbinând gândirea firească a omului cu 
harul suprafiresc al lui Dumnezeu. 

De felul în care s-a pregătit istoricește această îmbi- 
nare, n-o să ne-ndeletnicim acum, aici. 

Ci mai mult vom căuta să desprindem înțelesul 
acestei îmbinări, pentru lămurirea chipului pe care-l 
urmărim, care nu e acela al lui Toma, ci acela al lui 
Dumnezeu în filosofia acestuia. 

Chipul spiritual al lui Toma d'Aquino stă-n izbitor 
contrast — la prima-nfăţişare cel puţin — cu acela al Fe- 
ricitului Augustin, pe care ni l-a înfățișat aci, duminica 
trecută, domnul Noica. 

Faţă de gândirea Fericitului Augustin, preocupată în 
primul rând de viaţa interioară cu ochiul deschis înă- 

untru, asupra sufletului propriu şi asupra dramelor lui, 
Toma d'Aquino înfățișează o gândire orientată în afară, 
preocupată de ceea ce se petrece în jur. O minte fun- 
ciar precritică și realistă, așa cum e mintea unui copil. 

Greutatea mare a intelectului nu e, într-adevăr, să 
fie frământat. Ci greutatea lui cea mare este să fie supus. 
De aceea, strădania lui Toma va fi toată către adecvaţie 
și contemplaţie, aşa cum a altora este către agitaţie. 
„Boul cel mut din Sicilia“, vor zice despre el tovarăşii 
lui zvânturateci de la Colonia. 

Credulitatea celui care a ispitit toate gândurile e atât 
de mare, că fraţii monahi nu se sfiesc să-i facă fel de 
fel de iznoave: 

„Frate Toma, îi spune unul, uite un bou zburător“. 
Și Toma se repede la fereastră, spre veselia fraţilor ce- 
lorlalți. „De ce vă miraţi ?, le răspunde atunci Toma. Nu 
e mai lesne de crezut că zboară boul, decât că minte 
un călugăr?“ 

Toma e atât de supus lucrului, atât de umil, atât de 
total se dă cercetării, atât se pierde pe sine, încât dese- 
ori, scriind, stă nemâncat și nici nu bagă de seamă că 
fraţii lui îi pun şi-i iau strachina dinainte. 

Odată, la masa regelui Franţei — și scena e înfățișată, 
dacă nu mă înșel, de unul din vitraliile Capelei romane 
din Paris —, gândul l-a dus atât de adânc, încât, deo- 
dată, dă cu pumnul în masă, strigând: „lată argumen- 
tul hotărâtor împotriva maniheenilor“. Vecinii îl trag de 
mânecă, dar Ludovic, care e și el omul lui Dumnezeu, 
cheamă degrabă un copist și-l pune să-nsemne vor- 
bele lui Toma. 

Altă dată, iese întru întâmpinarea unui cardinal și 
nici nu-l vede. Și fraţii iar îl trag de mânecă, și Toma 
se-nclină în faţa cardinalului tocmai când acesta — mai 
puţin îngăduitor decât regele — începea să dea semne 
de nerăbdare. 

Liniştea și siguranţa lui Toma apar de-a dreptul ulu- 
itoare. Limpezimea privirii, rotunjimea perfectă a con- 
strucţiei, simetria planurilor, răbdarea cu care se arcu- 
iesc gândurile peste prăpăstii tulbură. 

Vorbeam, nu de mult, c-un mare dascăl, ispititor de 
oameni și iscoditor de adâncuri sufletești, care-mi spu- 
nea, cu ciudă, ce neomenească impresie îi face gândi- 
rea perfect rotundă şi fără drame lăuntrice, gândirea 
de dascăl a lui Toma d'Aquino. 

Ne-am înșela amar dac-am crede însă că o atare cer- 
titudine e cucerită fără lupte lăuntrice. Când mintea 
omului a parcurs un anumit material, s-a lovit, fie chiar 
din afară, de anumite întrebări, e greu să-ţi închipui că 
naivitatea mai e posibilă fără candoare. 

Când mintea lui ajungea-n impas, torturată de ne- 
putinţa răspunsului, Toma, care era călugăr, cădea în 
lacrimi amare. Adeseori se ruga și ucenicii îl vedeau în 
extaz, plutind deasupra pământului, tăinind fără să [se] 
ştie cu cine — și apoi, luminat, deodată, îl vedeau iar scri- 
ind, scriind... 

De toate aceste frământări, nimănui, nici o vorbă, 
niciodată! 

Adică, totuși, de două ori. O dată, surprins de un 
ucenic, care-l auzise vorbind noaptea, în trezvie, cu 
alte glasuri, Toma îl roagă să nu spună nimic. 

Abia spre sfârşit, când, covârşit de harurile dobân- 
dite-n rugăciune, Toma se pleacă ca un pom plin de 
rod, îl vedem destăinuind ucenicilor: „Fraţilor, mi s-au 
arătat astfel de lucruri, încât tot ce-am scris mi se pare 
a nu fi decât fire de paie“... 

Ceea ce nu-l împiedică însă să treacă în lumea de 
dincolo, comentând călugărilor din mănăstirea tot be- 
nedictină în care s-a oprit să moară, în drum spre sino- 
dul din Lyon, Cântarea Cântărilor! 

Nu e vorba numai de propria lui lipsă de tulburare. 
Dar și de a altora. 

Grija lui Toma, de a nu tulbura sufletul altcuiva, dacă 
nu-l poţi lămuri, nu are seamăn. „Să naști altuia o în- 
doială și să n-o dezlegi e acelaşi lucru cu a-i ceda 
asupra principiului. E să sapi un puț și să-l lași desco- 
perit ca să poată cădea-ntr-însul“. 

Nimic nu întâlnești la el din acea ispită demiurgică — 
și în fond diabolică —, legată de exercitarea oricărui ma- 
gisteriu, care te îndeamnă să violentezi destinul celui care 
ți s-a dat pe mână, poate tocmai spre a-l autonomiza și a-l 
face el însuși. 

„Doamne, se roagă el, mântuiește-ne, căci adevărul 
se pierde dintre fiii oamenilor!“ 

O! dacă profesorii de filosofie și filosofii care îi dis- 
preţuiesc ar înţelege pilda desăvârșită de umilință ne- 
cesară exercitării unei atât de teribile sarcini ! 

Și dac-ar putea preţui tot sensul cu care tradiţia Bi- 
sericii de Apus a încununat lucrarea lui Toma, atunci 
când i-a zis „îngerul școalei“ și „doctorul angelic“ ! Dac-ar 
putea desluși sensul acestei lipse cumplite de tulburare, 
acestei solii de lumină fără umbră, din faptul raportat 
de un ucenic, după care Hristosul răstignit din altar i-ar 
fi vorbit, spunându-i: „Ai scris bine despre mine, Tomo. 
Ce vrei să-ţi dau ?* Şi Toma i-ar fi răspuns: „Nimic, decât 
pe Tine, Doamne!“ 

Pentru o atare dăruire de sine uluitoare, pentru o 
atare hlamidă fără cusătură, pentru o atare forță, limba 
românească nu are decât o vorbă aspră care s-o isto- 
vească. Ea zice de un atare lucru că-i cumplit. 

Toma d' Aquino, doctorul cel cumplit! 

Ce trebuie, ca să ne dăm seama, a cui spadă stă din- 
colo de silogisme ? 

Să strângem însă mai de aproape întrebarea asupra 
căreia ne-am propus să stăm de vorbă în astă-seară: con- 
cepția Dumnezeirii după filosofia lui Toma d' Aquino. 

La cinci ani, intrând la Monte Cassino, Toma întrea- 
bă pe călugării mânăstirii: „Ce e Dumnezeu ?“. Și toată 
viaţa lui, Toma a urmat să se-ntrebe și să-ntrebe, așa 
cum odinioară Socrate întreba din om în om: zz gozz. 

Toată viaţa lui, toată strădania lui, toată gândirea lui 
s-au topit smerite în această întrebare și până într-atât, 
încât omul, cu neliniștile, cu tulburările și cu psiholo- 
gia lui, s-au şters. Toate au rămas fără interes şi n-a ră- 
mas decât căutarea, așa cum spunea Dante, că sfinţii se 
ascund în lumină. 

Toată opera gânditorului, care ţine azi în cele câte- 
va zeci de volume ale ediţiei Leonine — cu cele două 
Sume: Cea Împotriva Neamurilor (Contra Gentiles) şi 
cea teologică, Întrebările disputate (Quod libetales), 
Despre adevăr (De veritate) şi Despre putere (De poten- 
tia), Despre fire și ființă (De essentia e de ente), despre 
unitatea intelectului (Contra averroistas), despre veci- 
nicia lumii (Contra murmurantes); comentariile lui fi- 
losofice (la Boetiu de Hebdomadilus, la Sentenţele lui 
Petru Lombardul, la Logica, Fizica, Metafizica, Etica şi 
Politica lui Aristotel) şi comentariile lui scripturicești: 
asupra Evangbeliei lui Matei, a lui loan, a Psalmilor, a 
Cântării Cântărilor — fie ele opere polemice, de cir- 
cumstanţă, sau lucrări de lung alean — nu sunt decât 
desfășurarea, de-a lungul unui singur fir depănat din 
același caier, a aceleiaşi întrebări: „Ce e Dumnezeu ?“. 

Toată arhitectura de silogisme, comparate pe drept 
cu aceea a catedralelor de piatră, toată articularea aceas- 
ta de gânduri înlănţuite, arcuită peste abise, prin care 
mintea omului trece, nu îndrăznel, întemeiat pe in- 
tuiţii fundamentale, pe străfulgerări de o clipă, care ard 

sufletul într-o certitudine de foc, dar prefac în urmă 
totul în cenușă —, ci modest, din certitudine în certitu- 
dine, spijinindu-se pe puterea convingătoare a adevă- 
rului mijlocit de adevăr, nu e decât o procesiune a în- 
trebării acesteia: „Ce e Dumnezeu ?“. 

Dumnezeu ! Cu el începe Summa Teologică. Și chiar 
când isprăvește tratatul despre Dumnezeu și-ncepe -trata- 
tul drespre lume, tot despre Dumnezeu urmează gândul. 

Căci tratatul poartă numele făpturei lui și se des- 
fășoară de la el, într-o vastă procesiune de forme sub- 
stanţiale ierarhice, trecând prin lumea îngerească a du- 
hurilor la lumea trupească a lucrurilor. 

Și tratatul următor, închinat vieţii omului, amestec 
de duh și trup, aşezat la cheia de boltă a creaţiei spre 
a străluci în trup lumina adevărului, tot lui Dumnezeu 
e închinat, întrucât tot ce tinde spre înfăptuirea finali- 
tăţii sale naturale tinde spre Dumnezeu ca spre ţinta sa 
cea din urmă. 

Iar a treia parte, închinată unirii ipostatice și acţiunii 
mântuitoare şi sanctifiante a lui Dumnezeu, prin care se 
făptuiește, se sfințește și se-ntoarce la Dumnezeu, tot 
de lucrarea tainică a Harului acestuia vorbește ! 

Numai, vedeţi! Faptul că această întrebare stăruie 
de-a lungul întregii sale opere dovedește că gânditoru- 
lui nu-i e atât de ușor să o afle, cum s-ar părea acelo- 
ra care și-ar închipui că ajunge omului să se adânceas- 
că în contemplaţia lui lăuntrică, pentru a-l descoperi. 

Şi aci ajungem să surprindem resortul acela intim al 
gândirii filosofului, și poate cel mai de preţ: respectul 
faţă de lucruri așa cum sunt. 

Efort uriaș de unificare logică întâlnim desigur în 
opera lui Toma d'Aquino. 

Dar nu în confuziunea muzicală a planurilor și nici 
în evanescenţa aproximativă a dificultăţilor în faţa ac- 

tului subiectiv; ci imensă operă de grupare, de cântă- 
rire, de restituire, de restaurare, întemeiate, toate, pe 
respectul diferenţelor specifice; pe grija restituirii natu- 
rii adevărate a celui din urmă lucru. 

Şi iată acest efort de supunere a minţii faţă de real 
înfruntând obiectul cumplit de meditare, care nu se va 
lăsa biruit, şi începând acea luptă cu îngerul de noap- 
te, de care Biblia ne vorbește la Iacov. 

Mijlocul de cunoaștere a lui Dumnezeu prin rațiune, 
de care ne ocupăm acum, nu este singura și poate nici 
cea mai sigură cale de a ne apropia de El. 

Alături de cunoștința firească, omul are desigur un 
instrument mai potrivit, credința, care e o deschidere 
a sufletului pentru primirea adevărului prin destăinu- 
ire, prin împărtășirea unei revelații a Cuvântului lui 
Dumnezeu însuși. 

Dar nu de această cale va fi vorba aici, nu de cu- 
noaşterea suprafirească a celui de mai presus de fire 
și nici de credința care deschide calea către ea. 

Fiindcă credința aceasta, deși prin obiectul pe care-l 
atinge e nesfârșit superioară intelectului, totuși ea nu 
are o certitudine a ei proprie, convingătoare, ci e oarbă. 

Cum am putea reconstrui în planul propriu al inte- 
ligenţei, aceea ce face obiectul credinţei ? 

Cum am putea înlătura pe acel „Cred, cu toate că-i 
absurd“ raționalizând ce se poate raționaliza din planul 
obiectului credinţei? 

Mișcarea firească a minţii care pornește spre Dum- 
nezeu nu-și găsește însă echilibru. Ea e ispitită să alu- 
nece totdeauna între două extreme, adică: 

sau, absorbită-n contemplarea a ceea ce i se pare a 
fi lumea Dumnezeiască e ispitită să ștergă lumii aces- 
teia oOrișice fel de stare de sine şi s-o risipească, drept 
părelnică și înșelătoare, asemenea unui vis, să o soco- 
tească nefiinţă...; 

sau, dimpotrivă, neputincioasă de a se dezlipi cu 
gândul din experienţele sensibile, concrete, o ispitește 
să dea realităţii de aci o semnificaţie a cărei importanță 
va sfârși prin a absorbi pe a celeilalte și va arunca stră- 
danie spre Dumnezeu, în rândul voințelor oarbe, îndâr- 
jite de lipsa oricărui contact gândit cu ceea ce e dincolo. 

Toma d'Aquino încearcă simultan cele două senti- 
mente şi cată a ţine cumpănă-ntre ele. 

De o parte, absoluta transcendență a lui Dumnezeu. 

Lipsa oricărei comune măsuri esenţiale, între Crea- 
tor şi creatură. Lipsa oricărei acolade logice, a oricărui 
înţeles care să poată subsuma cunoașterea lumii de aci 
și cunoașterea lui Dumnezeu. 

De altă parte, totuși, relativa demnitate proprie a 
acestei lumi create, care nu e numai o palinodie, ci, 
prin autonomia legilor ei și prin eficacitatea cauzelor 
secunde, fără a înceta o clipă să fie susținută de Dum- 
nezeul cu care n-are nici o comună măsură, îi închide 
totuși chipul, asemănarea, în măsura în care caracterul 
de creatură indică, fără a dezvălui, ființa creatorului. 

Între ontologismul iluminist și cvasipanteist al au- 
gustinienilor de observanţă realistă (Anselm, Bonaven- 
tura) și între voluntarismul agnostic cvasidesperat al au- 
gustinienilor nominaliști (Scott, Occam), din care unii 
se pierd odihnindu-se în asemănarea consolatoare a 
lucrurilor create, închipuindu-și c-au văzut lumina lui 
Dumnezeu, iar ceilalți se pierd, deznădăjduindu-se că 
nu pot străbate la asemănare, Toma d'Aguino statorni- 
ceşte ce poate ști despre Dumnezeu, vedenia adevăra- 
tului chip al omului. 


Şi dacă, până la urmă, universul lui apare poate prea 
separat, cine ar putea afirma că Toma a istovit definitiv 
tainițele bogăției Dumnezeiești, tainiţele discriminării ? 

Să pornim însă cu Toma pe drumul nunții ce duce 
spre Dumnezeu. 

Ca în basmele românești, feciorul de-mpărat care 
pleacă-n lume spre a-și împlini ursita trebuie să 
înceapă prin a înfrunta și a zdrobi balaurul care-l 
aşteaptă sub podul de argint. 

De obicei, balaurul acesta e chiar Împăratul Tată, dat 
de trei ori peste cap și prefăcut de nu-l mai cunoaște 
ochiul fiului. 

Așa e și aici. 

Prima etapă a drumului care duce la Dumnezeu, pe 
tărâmurile filosofiei, stă în înlăturarea pretinsei viziuni 
directe şi fireşti a lui Dumnezeu, de către om. 

Ca și în basme, lupta e aci lupta cu chipul travestit 
şi deformat al tatălui, care taie calea oricărei încercări 
de a străbate mai departe. 

Psalmistul a spus: „Nebunul și-a zis în adâncul su- 
fletului: Nu este Dumnezeu !“*. Și Toma se-ntreabă, în- 
grijorat de necredinţa pe care o vede-n jur, dacă Dum- 
nezeu se vădește firesc în sufletele tuturor oamenilor. 

Sfântul Ioan Damaschinul o mărturisește fățiș. Dar 
Toma socotește că trebuie bine înţeles ce zice sfântul! 

Toma răspunde într-adevăr: Nu! Dumnezeu nu se 
vădește firesc în sufletele oamenilor! Ceea ce e vădit 
sunt temeiurile cu ajutorul cărora omul urcă din parte 
cugetând la pricinile efectelor. 

Mai e și alt fel de a pretinde că Dumnezeu e scris 
în inima omului. Privirea strădaniei omenești, făptui- 
rea omenească, dorința omului de fericire, care este 
dincolo de orice faptă și care-l împinge pe om spre 
bunul suprem ar fi deci încă o dovadă vie a faptului 
că e Dumnezeu. 

Nici această dovadă nu mulțumește pe Toma. 

Dacă e adevărat că fapta omului tinde spre Dumne- 
zeu, nu e mai puţin adevărat că omul nu știe limpede 
— şi uneori nu știe deloc — spre ce tinde... 

O altă cale pentru dovedirea a priori a existenţei lui 
Dumnezeu se trage din ideea de adevăr. 

Dacă Dumnezeu e „calea, adevărul și viaţa“ și dacă 
adevărul nu poate să nu fie, pentru că, chiar dacă n-ar 
fi, tot ar fi..., atunci și Dumnezeu este, fiindcă nu poate 
să nu fie... 

Dacă deci Socrate stă jos, Dumnezeu există. 

Și, de asemeni, există Dumnezeu și dacă Socrate stă 
drept, sau dacă Socrate e muritor! Sau orișice [i] s-ar 
întâmpla lui Socrate! 

O altă cale purcede a dovedi existenţa lui Dumne- 
zeu, pornind de la ideea fiinţei supreme. 

O asemenea ființă, dacă este, nu poate fi numai 
gândită. Fiindcă o fiinţă existentă efectiv e mai perfec- 
tă decât una gândită — fiindcă acesteia îi lipseşte ceva: 
existenţa — și, ca atare, fiinţa în a cărei noțiune n-ar fi 
decât aceea de „gândită“ nu ar fi ființă supremă. 

Toate căile arătate își trag temeiul de convingere 
într-un același chip. 

Toate trag existenţa de fapt a lui Dumnezeu din fi- 
rea, adică din esenţa lui. 

Fiinţa supremă, ens necessarium, ens realissimus, 
Dumnezeul filosofilor, care nu e chiar așa [de] deosebit 
de Dumnezeul lui Avraam și al lui Isac, câtă vreme 
Sfânta Scriptură grăieşte: „Eu sunt cel ce sunt“, uneș- 
te, în chip cu totul deosebit de ce se întâmplă cu lu- 
crurile făcute, faptul de a fi cu felul de a fi. Dumnezeu 
e fiinţa al cărei fel de a fi este să fie în fapt. 

Lucrul acesta nu e adevărat despre nici o fiinţă cre- 
ată, fiindcă nici una nu e gândită ca existenţă în chip 
necesar. Esenţa nici uneia nu-i învăluie existenţa. Tran- 
dafirul e o floare și pot gândi un trandafir, fără ca spi- 
nii să mă-nţepe! 

Pentru că Dumnezeu este una, o fiinţă al cărei fel 
de a fi este de a fi existent; de îndată ce ajungi să con- 
cepi o atare ființă, trebuie să o postulezi că e în ființă. 

Pas de mai spune că nu poți trece de la esenţă la 
existență decât abuziv. Rişti să ţi se răspundă foarte 
tare: asta nu înseamnă decât că nu concepi în realitate, 
adică efectiv, ființa necesară. 

Obiecţia e foarte justă, dar ea ruinează şi puterea de 
probare a argumentului. 

Argumentul ontologic e concludent numai pentru 
cel care are mai dinainte ideea fiinţei necesare; dar nu 
[se] poate impune cui nu are ideea unei atare fiinţe. 

Argumentul, spre a dovedi existenţa lui Dumnezeu, 
începe prin a o presupune. 

Înțelegem astfel de ce, pentru credincioșii augusti- 
nieni, un asemenea argument părea concludent. Să ve- 
dem de ce nu pare concludent tomiștilor. 

Răspunsul e relativ simplu şi ţine de felul în care 
Toma d'Aquino concepe cunoașterea omenească. 

Pentru Toma d'Aquino, argumentul nu e concludent, 
fiindcă esenţa ideii de Dumnezeu nu ne e dată. 

Şi de ce nu ne e dată? 

Nu ne e dată pentru că cunoașterea omenească por- 
neşte de la materie. Fiinţa pe care o cunosc este ființa 
sensibilă care poate fi simțită. Obiectul raţiunii este să 
abstragă felul de a fi, care cauzează faptul de a fi al 
ființelor sensibile, concrete. 

Mintea omului nu intuiește direct esenţa existentului, 
nu vede — ca intelectul îngeresc — consecinţa, dată în 
cauză, printr-o vedenie unitivă care anulează diferenţele 
creatului. 

Ci mintea omenească urcă greu din concluzie în con- 
cluzie și leagă adevărurile între ele, mijlocind pe unele 
printr-altele. 

Asta e starea cunoștinței omenești, care nu e cu- 
noaşterea intuitivă a unui spirit pur, ci cunoaşterea ra- 
țională a unei ființe corporale, dotate cu sensibilitate. 

Nu avem deci o cunoaștere nemijlocită şi înnăscută 
a existenţei lui Dumnezeu, ci numai — cum am $pus — 
a principiilor cu ajutorul cărora ne urcăm la el în cârje, 
cugetând de la efecte la cauzele lor. 

Iluzia se naşte din faptul că obişnuința ne îndeam- 
nă să socotim înnăscută o idee cu care ne-am obișnuit. 

Înseamnă aceasta că existența lui Dumnezeu e de 
nedovedit? Și că trebuie să rămânem pradă agnosticis- 
mului său ? Nu. 

Fără a ni se destăinui esenţa divinității, putem dove- 
di existenţa, urcând pe cârjele raţiunii spre Dumnezeu, 
dar cu condiţia de a pleca de la sensibil, ci nu de la 
esența divină. 

Iată dar, cum, din critica neizbândei acestor încercări 
de dovadă a priori se dezvăluie posibilitatea unej alte 
categorii de dovezi, adaptate naturii intelectului uman: 
probele a posteriori / 


A doua etapă a cunoașterii lui Dumnezeu în filoso- 
fia lui Toma d' Aquino stă în ridicarea treptată de la lu- 
crurile create la cel care le-a creat. 

Gândul care încearcă să ajungă la Dumnezeu por- 
nind de la lucrurile simţite de-a dreptul poate urma, 
după Toma d'Aquino, una din următoarele cinci căi: 


1. Cea dintâi cale, și cea mai însemnată pentru el, por- 
nește — pe urmele lui Aristotel — de la constatarea fap- 
tului 7ișcării, spre a conchide la existența unui primum 
movensi. 

Redus la forma lui cea mai simplă, aceea din Sum- 
ma Teologică, şi dezbrăcat de toate dovezile ajutătoare 
care-l însoțesc în Summa Contra Gentiles, acest drum 
e următorul: 

Din experienţă, știm că lucrurile mișcă. Tot ce mișcă 
e mișcat de un altul, care e mișcat, la rândul lui (omne 
movens movetur), şi așa mai departe, până la un prim 
motor, pe care nu-l mai mișcă nimeni. 

Două lucruri sunt de dovedit aici, pentru ca argu- 
mentul să convingă: 

a) de ce tot ce mișcă e mișcat; adică, de ce nu se 
mișcă nimic prin sine; 

b) de ce nu ne putem urca la nesfârşit, din mobil în 
mobil, ci trebuie să presupunem neapărat un primum 
mMovens. 

De ce nu se poate mișca nimic prin sine? Să adâncim. 

Mișcarea e pentru Toma, ca şi pentru Aristotel, zre- 
cere de la ce poate fi (de la potenţă) la ceea ce este în 
fapt (a act). 

Dar un lucru nu poate fi mișcat, adică nu poate fi 
trecut de la starea de posibilitate la starea de fapt decât 
de un alt lucru, care e tot în stare de fapt. 

Cum mișcarea e deci actualizarea unui lucru posi- 
Dil, ar trebui ca lucrul care se mișcă singur să fie în 
același timp — și sub același raport — şi actualizat (pen- 
tru a fi motor, cauză mișcătoare), și în posibilitate (pen- 
tru a fi mișcat). 

Un lucru nu poate fi însă simultan, în același fel și 
sub același raport, şi în stare de fapt și în posibilitate. 
Deci, tot ce mișcă e mișcat de altceva. Iar dacă ceea ce 
mișcă trebuie să fie în fapt, adică mișcat el însuși, el 
trebuie să fie mișcat de-un altul la rândul lui și așa mai 
departe. 

Până unde? 

Regres în infinit nu poate fi, pentru că, în acest caz, 
n-ar mai fi un prim motor, și dacă n-ar fi un prim 
motor care să miște pe cel de al doilea și așa mai 
departe, totul ar sta în nemișcare. 

Pentru ca mișcarea să poată exista, trebuie să ad- 
mitem existența unui prim motor, nemișcat de nimeni: 
Dumnezeu. 

Însă, cum mișcarea există, există și un prim motor. 

Ideea aceasta a motorului nemișcat, la care ne ridi- 
căm din înţelegerea mișcării, are o mare însemnătate în 
filosofia lui Toma d'Aquino. Căci din ea va deduce toate 
atributele prin care se caracterizează pentru mintea ome- 
nească firea divinității: unitatea, simplicitatea, vecinicia şi 
aseitatea (ființarea de sine stătătoare). 


2. A doua cale pe care ne putem ridica spre Dum- 
nezeu, pornind de la lucrurile create, este reflecția 
asupra cauzei eficiente a lucrurilor, adică asupra pri- 
cinei care face ca lucrurile să fie, în fapt, spre a con- 
chide la existența unei cauze prime. 

Argumentarea, reprodusă aidoma în amândouă 
Summele, e înrudită de aproape cu cea dintâi. 

Dacă privim lucrurile care sunt, fiecare are o pricină 
care îl scoate din neant, care îl face să fie. Nici o ființă 
nu-și este însă causa su. 

Cauza fiind, în chip necesar, anterioară efectului, o 
fiinţă care și-ar fi sieși cauză eficientă ar trebui să-și fie 
anterioară sieși, ceea ce este absurd. 

Deci, fiecare fiinţă își are cauza în afară de sine, în 
altă fiinţă şi așa mai departe. 

Dar nici acum nu putem regresa la infinit, din cauză 
în cauză, pentru aceleași motive. 

Fiecare lucru existent atârnând de cel care-l ca- 
uzează, dacă n-ar fi o cauză primă, n-ar fi nici o cauză 
secundă și dacă n-ar fi o asemenea cauză, din aproape 
în aproape, nici unul din lucrurile pe care le vedem 
existând n-ar putea fi. 

Însă noi vedem că lucrurile sunt. 

Există deci o cauză primă. 


3. A treia cale, dezvoltată numai în Summa Teo- 
logică, porneşte de la contemplarea /ucrurilor contin- 
gente, spre a conchide la existenţa ființei necesare. 

Lucrurile din lume se nasc și pier. Sunt deci lucruri 
care pot fi, însă și care pot și să nu fie. 

Lucrurile acestea contingente (care pot și să nu fie) 
nu sunt însă veșnice. Pentru că, dacă în veșnicie nu 
s-ar împlini putinţa lor de a nu fi, ele n-ar fi contin- 
gente. 

Vine deci totdeauna o vreme în care acestea nu mai 
sunt. 

Dar dacă toate lucrurile ar fi contingente, ar fi fost 
desigur o vreme în care n-ar fi existat nimic. 

În acest caz, fiindcă nimic nu poate fi fără inter- 
venţia altei fiinţe, nici astăzi nu ar fi nimic. 

De vreme ce însă lucrurile sunt înseamnă că nu 
sunt toate contingente, ci există o fiinţă necesară. 

Aceasta-și poate trage necesitatea din sine sau din 
altă ființă. Dar — cum am văzut că nu ne putem urca 
la nesfârșit în șirul ființelor care-și datoresc necesitatea 
altor fiinţe — trebuie să admitem existenţa unei fiinţe 
necesare care să nu-și datorească necesitatea decât 
sieși, dar de care să atârne necesitatea celorlalte fiinţe. 
Este acel ens a se necessarius", în care regăsim pe 
Dumnezeu. 


4. A patra cale a cunoașterii lui Dumnezeu pornește 
de la contemplarea gradelor de perfecţiune a fiinţelor 
concrete, a plinătăţii lor, mai mari sau mai mici, şi 
conchide la existenţa fiinţei supreme. 

În Summa Contra Gentiles, Toma reia argumentul 
aristotelic care, pornind a) de la constatarea că există 

grade de adevăr și b) că gradele de adevăr corespund 
gradelor de ființă, c) precum și de la constatarea că 
măsura gradului de adevăr realizat în fiece lucru par- 
ticular se judecă în raport cu adevărul absolut și suve- 
ran, conchide la existenţa ființei supreme. 

În Summa Teologică, această cale se lărgește, în- 
tinzându-se la întreaga ierarhie a valorilor de existenţă. 

Există în lume lucruri mai mult sau mai puţin bune, 
adevărate, frumoase, nobile, drepte sau... calde. (Și la 
fel pentru toate perfecțiunile asemănătoare ale ființei.) 

Dar, mai multul sau mai puţinul ce se spune despre 
fiecare lucru nu se spune decât prin compararea gra- 
dului de perfecțiune respectivă realizat în lucru, cu 
ceea ce e această perfecţiune în gradul ei suprem. 

Există deci un grad suprem de adevăr, de bine, de 
nobil, de drept, de frumos sau de cald, care constitu- 
ie ființa supremă. 

Și cum, după Aristotel, gradul suprem de adevăr e și 
gradul suprem de ființă, iar gradul suprem al unui anu- 
mit gen e cauza a tot ce aparţine lucrului din însușirea 
genului respectiv, trebuie să existe ceva care să fie cau- 
za fiinţei, bunătăţii și perfecţiunilor de tot soiul, care sunt 
în toate lucrurile, și acesta e Dumnezeu. 

Dacă interpretarea primelor trei căi nu suscită difi- 
cultăți lăuntrice în rândul comentatorilor, aceasta de-a 
patra cale stârneşte oarecare controverse. 

Căci — zic comentatorii —, sau Toma a luat ideea de 
maxime ens şi de maxime veritas" în sens relativ, şi 
atunci concluzia trasă în favoarea unei fiinţe absolut 
supreme este un paralogism; 

sau Toma a luat ideile acestea în sens absolut, și 
atunci concluzia e defectuoasă, pentru că argumen- 
tarea care conchide de la considerarea gradelor de 
adevăr la existenţa supremă nu face decât să reia argu- 

mentele apriorice augustiniene și anselmiene, care 
deduc pe Dumnezeu din ideea de adevăr sau din 
ideea fiinţei supreme. 

Rădăcina istorică platonizantă şi înfăţişarea pla- 
tonizantă a mersului gândirii tomiste pe acest drum nu 
sunt de tăgăduit. 

Constituie însă ele o cădere a tomismului sub în- 
vinuirea ontologismului, pe care-l reproșa augustinie- 
nilor ce foloseau argumente similare ? 

Gilson, care a aprofundat lucrurile, observă, cu 
drept cuvânt, că învinuirea nu e justă. 

Ce vină făcea Toma ontologismului augustinian ? 

Că conchide la existenta fiinţei divine pornind de la 
contemplarea esenței ei, ceea ce e o petiţio de prin- 
cipii”?. 

E valabilă această obiecţie în cazul celui de-al patrulea 
argument tomist ? 

Nu. 

Căci el nu începe prin a contempla firea divinității, ci 
pornește tot de la considerarea însușirii fiinţelor concrete. 

Ce sunt însă aceste ființe? Un amestec de forme 
inteligibile cu materia sensibilă. 

De la ce pornește raționamentul ? 

Nu de la ideea pură de adevăr, bine sau frumos, ci 
de la ideile corespunzătoare, pe care intelectul ome- 
nesc le desface prin abstracţie din lucrurile sensibile 
care le cuprind în parte. 

Poziţia nu are nici un viciu logic — adaugă Gilson —, 
pentru că, dacă exemplarele divine ale binelui, frumo- 
sului sau adevărului cerut ne scapă, participările lor fi- 
nite nu numai că nu scapă minţii omenești, ci formea- 
ză primul obiect al inteligenței noastre. 

Ce ne-ar opri atunci să luăm ca punct de plecare al 
raționamentului însușiri ale fiinţei realizate în grade 

deosebite de perfecţie, tot așa cum s-au luat mișcarea, 
cauza sau necesitatea ? 

Se poate deci spune că toate căile tomiste sunt, 
într-un fel, și ele platonice. 

Aici se dezvăluie mișcarea esenţială a căilor tomiste 
către Dumnezeu: „Nihil est cognoscibile, nisi per simi- 
litucdine primae veritatis“* și lumea în care se reali- 
zează: univers ierarhizat după gradele de existenţă și 
perfecţiile închise în esenţa lucrurilor. 


5. A cincea și ultima cale pornește de la constatarea 
râncdluielii lucrurilor şi conchide la existența unei în- 
teligențe rânduitoare a lor. 

Lucrurile potrivnice și deosebite prin firea lor nu se 
pot împăca într-o aceeași rânduială, totdeauna, sau de 
cele mai multe ori, dacă nu există o ființă care le 
stăpânește și care subordonează pe fiecare unui scop 
determinat. 

În lume, constatăm însă că lucruri cu firi deosebite 
se-mbină într-o aceeași rânduială, nu uneori și din în- 
tâmplare, ci mereu şi-n chip regulat. 

Trebuie deci să existe o inteligență providenţială 
care să domnească în lume. 

Deși deosebite, adică pornind fiecare de la con- 
statarea altui fapt, spre a ajunge la existenţa unuia din 
felurile de a fi ale divinității: 

— primul, de la mișcare la primul motor; 

— al doilea, de la efect la cauza primă; 

— al treilea, de la existenţa contingentă la fiinţa ne- 
cesară; 

— al patrulea, de la perfecţiunile participate ale fiin- 
ței concrete, la plinătatea fiinţei supreme; 

— al cincilea, de la rânduială la ordonator. 

Cele cinci căi spre Dumnezeu ale lui Toma 
d'Aquino au însemnate caractere comune, care arată 
că nu sunt decât o diversificare a unei aceleiași mișcări 
a spiritului uman. 

1. Toate au o bază empirică, pornind de la consta- 
tarea unui fapt, deosebindu-se prin aceasta de dove- 
zile augustiniene şi anselmiene. 

2. Toate aplică principiul cauzalităţii, conchizând 
de la aceste fapte la cauza lor, folosind, în acest scop, 
puterea inteligenţei de a surprinde în lucrurile concre- 
te esențele participate, subzistând curate în exempla- 
rele inteligenţei divine și menţinând deosebirea clară 
dintre Creator și creatură. 

3. Toate presupun o rânduială ierarhică de cauze, 
rânduite în ordinea perfecțiunii ființelor subzistente 
prin cauze secunde, dar neexplicate deplin decât prin 
cauze prime... 


A treia etapă a cunoașterii lui Dumnezeu în filosofia 
lui Toma d'Aquino stă în determinarea atributelor lui 
Dumnezeu. 

Ce putem şti despre Dumnezeu, în afară de faptul 
că este ? 

Putem noi cunoaște ce este? Putem noi ști ceva 
despre firea lui? 

În primul rând, ce înseamnă a spune că știu ce este 
un lucru ? 

A ști ce este un lucru însemnă, în același timp, două 
lucruri. 

1. Întâi, a-i cunoaște genul, a-l situa într-o clasă de 
lucruri la fel cu el, după însușirile comune. 

2. Apoi, a-i cunoaște însușirile proprii, care-l carac- 
terizează înăuntrul genului și-l deosebesc de lucrurile 
asemănătoare. 

Într-un cuvânt, a cunoaște per esentiam'" înseamnă 
a defini. 

Această cale nu e închisă pentru cunoaşterea Dum- 
nezeirii, pentru că firea lui Dumnezeu nu face parte 
din nici un gen. Ea depășește într-atât orice altă fiinţă, 
încât nu poate sta alături și forma o clasă de fiinţe cu 
nici o alta. 

Dacă nu putem spune ce este, nu putem oare 
spune măcar ceea ce nu este? 

În loc să plecăm de la o esență necunoscută și să-i 
adăugăm determinări pozitive lipsite de orice suport, 
nu ne-am putea apropia de Dumnezeu prin determi- 
nări negative, în raport cu esenţa lucrurilor cunoscute ? 

E acest fel de a proceda un mod de cunoaștere ? Da. 
Însă e imperfect. Determinările negative strâng obiec- 
tul, ca și cele pozitive, și-l deosebesc de ceea ce nu 
este el. 

În felul acesta, mintea omenească, fără a putea 
pătrunde vreodată, instituie totuși un asediu în regulă 
al esenței lui Dumnezeu. 

Care sunt, după Toma, fazele succesive ale acestui 
asediu ? Ce poate cuceri mintea omului din liniile de 
apărare ale Cetăţii lui Dumnezeu ? 

Fie-mi îngăduit, în această epocă de „linii Maginot'*“, 
această comparaţie — grosolană, dar expresivă — a asal- 
tului lui Toma împotriva liniei „Marelui Anonim“, a zeu- 
lui necunoscut al apostolului Pavel'“. Comparaţia nu e 
Chiar absurdă, dacă ne amintim. de metoda „localizării 
misterului“ de care vorbea cândva Jacques Rivi&re. 

Căile de străpungere le cunoaștem: 

Cea dintâi este calea mișcării şi, pe această cale, prin- 
cipală unealtă de asediu, tancul întregei operaţiuni to- 
miste este motorul imobil. 

Cu ajutorul ei cucerește Toma cea dintâi linie de 
apărare a Dumnezeirii. Linia înaintată, de camuflaj, a 
timpului. 

Fiind nemișcat, Dumnezeu e fără-nceput și fără 
sfârșit, dincolo de Timp, adică vecinic. 

Depășirea liniei timpului atrage căderea consecutivă 
a altor puncte de sprijin, legate de ea. 

Dacă Dumnezeu e vecinic, el nu e amestecat. El nu 
poate să nu fie. Deci, e totdeauna în act. Deci, în el 
nu e nici o posibilitate pasivă, nedeterminată, e/ nu e 
materie. Dacă nu e material şi nici o posibilitate nede- 
terminată, e! e simplu, şi, dacă e simplu, e unic, şi dacă 
e simplu și unic, nu e în el nimic străin de el însuși. 

Spărtura produsă în linia întâi a apărării tainelor Dum- 
nezeiești este exploatată de Toma la aripă pe a doua și 
a treia cale de pătrundere, aceea a cauzalității eficiente 
și aceea a contingenţei, de data asta spre centrul poziţiei, 
împotriva liniei existenței. Uneltele de atac sunt aci ideea 
de causa sui şi ideea de ens necessarium". 

Dacă Dumnezeu e unul și neamestecat, atunci firea 
lui nu se poate deosebi, ca la făpturi, de fapta lui. Felul 
lui de a fi este faptul lui de a fi. El este cel care este! 

Și cum fiinţa lui este neadâugată și nealterabilă, ea 
nu poate izvori decât din ea însăşi. Ea este causa sui. 

Poziţia dobândită se cere însă consolidată. 

Existența aceasta a lui Dumnezeu care se confundă 
cu O existenţă neexhaustivă, ce este, dacă ea nu e un 
gen care să îngăduie definirea divinității ? 

Ce rămâne dintr-o astfel de cunoaștere? Nu e ea o 
simplă schemă, o pură abstracţie, goală de conţinut? 

Ne-am înșela dacă am crede că toate aceste cuceriri 
negative sunt împuţinări ale ființei Dumnezeiești. 

Asediul de care vorbim este un asediu în Duh și 
știm că, spre deosebire de cele ce se petrec în lumea 


84 


POSIBILITĂŢILE FILOSOFIEI CREŞTINE 


trupurilor, unde cunoașterea e istovitoare, exhaustivă, 
și ridicarea la sens golește ideea de conţinut existent, 
aci fiecare punct cucerit deschide o nouă perspectivă 
îmbogăţitoare a fiinţei. 

În aceeași clipă în care ostaşii minţii au cucerit o 
poziţie asupra lui Dumnezeu, toată realitatea lui de foc 
se vădeşte dincolo de poziţia cuceiită. 

Metoda de asalt a lui Toma e o metodă de înaintare 
prin depășiri succesive. O metodă de transcendere por- 
nind de la lucrurile de aci. 

Ceea ce dobândești, în fond, e sentimentul pe care 
trebuie să-l fi încercat Napoleon după bătălia de la tre- 
cerea Moscovei. Nedumerirea de după victorie şi pre- 
simţirea îngrijorătoare a prăpăstiilor care se deschid ne- 
contenit în calea unei încercări de cuprindere din care 
Celălalt se derobează. 

Să nu fie această cale firească a minţii decât o iluzie, 
la fel cu alergarea ogarului după un iepure fictiv ? Sau ca 
portretul lui L6on-Paul Fargue, pe care pictorul l-a-nchi- 
puit urcând spre soare pe-o scară atârnată-n vânt? 

Nu. Alături de această cale a determinărilor negati- 
ve, mai există și o a doua cale firească, pozitivă. Aceea 
a cunoașterii după asemănare. 

Dacă Dumnezeu nu poate fi definit și dacă determi- 
nările negative nu-l mărginesc în chip real, ci-i vădesc 
numai transcendenţa absolută față de oricare făptură, 
ce și cum putem ști pozitiv despre el? 

Și, cum putem, fără a blestema, să-i atribuim însușiri 
cum sunt bunătatea, frumuseţea, Tăria, adevărul, pe care 
le rostim cu înţeles despre lucrurile de aici? 

Lămurirea acestei putințe ne-o dă încercarea lui 
Toma d'Aquino de a statornici sensul analog al exis- 
tenței — una din articulațiile de căpetenie ale sistemu- 
lui tomist. 

Între ceea ce spuneam despre lucrurile de aci și 
ceea ce spuneam despre Dumnezeu nu există comună 
măsură. Nici o afirmaţie omenească nu se aplică de fel 
lui Dumnezeu și lucrurilor din natură. Orice deter- 
minare împrumutată lumii de aci este ire/levantă pen- 
tru esența Dumnezeirii. Orice afirmaţie cuprinde-n ea 
un sens privativ. Orice propoziţie relativă la creatură 
își pierde sensul aplicată lui Dumnezeu. 

Atacul tomist se desfășoară aci pe calea a patra a 
depășirii, adică pe calea argumentului care porneşte 
de la valorile participate, la valorile etern subzistente 
în înţelepciunea divină. E un atac insidios. El nu mai e 
un atac mecanic sau un atac eficient. Ci un atac cu 
predare din lăuntru. Un atac întemeiat pe o complici- 
tate a inteligenţei divine, care lasă urme în lucrurile 
fireşti, în tabăra atacatorului. Calea aceasta presupune 
un complice în cetate. Un Efialtes al Duhului care să 
arate căile de întoarcere a Termopilelor văzduhului. 

Urmele sunt irelevante, desigur, în natura lor, as- 
cunse, criptice, per specula et enigmatae*, dar sunt 
urme care — la nivelul cunoașterii omeneşti — se pot 
totuși descifra. 

Însuşirile de bun, de frumos, de adevărat, pe care 
le atribuim lucrurilor create nu-și au izvorul în creaţie. 

Ele sunt amprentele digitale lăsate de Creator pe 
făptură. 

Ele nu permit conchiderea univocă de la Creator la 
creatură, dar vădesc că făptura are un Creator. 

Analogia joacă acest rol, de a pune mintea pe cale. 
Ea nu destăinuiește esenţa celor de Dincolo; arată însă 
în lucrurile de aci o asemănare cu cele de Dincolo. Nu 
poți trece, cu ajutorul ei, nici univoc, nici echivoc, de 
la Creator la creatură. Dar te poţi referi la ea. 

Bunătatea, perfecţia, mărginite și imperfecte, de aici, se 
referă la o bunătate şi o perfecție nemărginită de dincolo. 

Muultiplicitatea conţinuturilor referite nu compromite 
unitatea şi simplicitatea dumnezeiască, pentru că ele 
nu sunt atribuite ca însușiri lui Dumnezeu, ci sunt re- 
ferite la însuşiri asemănătoare, necunoscute în ele înse- 
le, ale Divinităţii. 

Din faptul că bunătatea și frumuseţea sunt 
deosebite aci, nu pot conchide la fel pentru firea lor 
de dincolo. 

Pe această cale, 'Toma ajunge să refere esenței dum- 
nezeiești bunătatea nemărginită a binelui suprem, 
inteligența nemăsurată, voinţa, viaţa, cunoașterea de 
sine și cunoașterea făpturii într-un chip deosebit de 
felul nostru de a cunoaşte, toate efectele firii preexis- 
tând în inteligenţa divină și cunoașterea lor fiind cauză 
lucrătoare a acestora. 

Concluzia acestei căi directe o putem aduna acum 
la un loc cu celălalte. 

Mintea noastră nu poate fi socotită că ştie ce e un 
lucru decât când îl poate defini, adică atunci când își 
înfățișează complet adecvat ceea ce este. 

Tot ce mintea noastră concepe despre Dumnezeu e, 
în chip necesar, deficient şi de aceea firea lui scapă 
cuprinderii minţii noastre. 

Concluzia lui Toma d'Aquino e, aci, aceeași cu a lui 
Dionisie Areopagitul: cea mai înaltă cunoaştere pe care 
o putem dobândi în viaţa aceasta cu privire la firea dum- 
nezeiască este certitudinea că Dumnezeu e mai presus 
de tot ce gândim despre el”. 

Înţelesul ce se dă cunoașterii atributive a esenței lui 
Dumnezeu se leagă deci cu înțelesul pe care l-am dat 
dovezilor despre existenţa lui. 

Toate nu sunt decât mărturii ale transcendenţei ab- 
solute a esenței divinității față de făptură. 

Toată învăţătura lui Toma despre caracterul u7ivoc 
şi analogic al ideii de existenţă, care nu este un gen în 
care să se subsumeze ansamblul lucrurilor, este menită 
să articuleze această imposibilitate de a cuprinde sub 
un același concept Creator și creatură, adică să salveze 
transcendenţa absolută. a Divinului și să evite orice fel 
de compromisuri panteiste. 

Înțelegem acum de ce Toma critică ontologismul 
augustinian așa cum fusese înțeles de Anselm, de 
Alexandru din Hales, de Bonaventura; este pentru că 
aceştia nu situează suficient de clar platonismul acolo 
unde e locul lui, în lumea înțelepciunii divine, trans- 
cendente, făcând din această înţelepciune un fel de ar- 
hetip firesc al lucrurilor de aci, adică — ceea ce nu se 
poate — un fel de acoladă care unește sub un același 
raport lucrurile de aci cu cele de dincolo. 

Urmările acestui lucru în înţelegerea filosofică a fap- 
tului creștin sunt nebănuite, deși nu se vădesc decât 
unui ochi obișnuit cu rigorile gândului. 

Căci de îndată ce ontologismul a introdus, măcar de 
ispită, ideea echivocităţii relaţiilor dintre Creator şi 
creatură şi permite gândului urcarea directă revelaniă, 
de la creatură înapoi spre Creator, înțelegerea faptului 
esenţial al creștinismului, întruparea, precum și înțe- 
legerea Sfintei Treimi suferă devieri, care ameninţă să 
le compromită taina. Procesiunea Feţelor Dumneze- 
iești apare ca un arhetip al Creaţiei înseși, în continui- 
tate cu procesiunea restului lucrurilor. Lucrurile apar 

condiţionate prin esența divinității, care ar fi oarecum 
obligată prin firea ei să le creeze. Astfel se compromite 
actul ireversibil al creaţiei, a cărui întreagă măsură e în 
Dumnezeu, dar întruparea, în loc de a fi un fapt de Har, 
o unire suprafirească a divinului cu umanul în Hristos, o 
manifestare a dragostei lui Dumnezeu, fără de asemăna- 
re, tinde să devină un fel de categorie necesară a univer- 
sului, înrudită necesar cu faptul creaţiei, care legitimea- 
ză ceea ce s-a văzut la unii origenişti, adică o mărturisire 
eretică a unei întrupări graduale și universale. 

Toată această argumentare poartă, în fond, nu împo- 
triva Fericitului Augustin, ci împotriva platonismului, la- 
tent sub această interpretare. Și nu poartă nici în mod 
absolut împotriva platonismului, ci împotriva celor care 
fac platonism la nivelul inteligenței umane, alimentând” 
astfel confuzia înțelegerei creştine a lumii cu o înţele- 
gere panteistă, care compromite deosebirea Creatorului 
de creatură şi înțelesul temei întrupării. 

O lume ierarhică de esențe există și pentru Toma 
d'Aquino; dar între creatură şi Divinitate e o deosebire 
de esenţă. 

În timp ce la Platon trecerea de la Dumnezeu la 
lume se făcea continuu și procesiv, printr-un spor al 
nefiinţei (el nu acordă spiritualitate pură decât lui Dum- 
nezeu), [descrescând de la] îngeri, [la] oameni, [la] ani- 
male și [la] lucrurile materiale, până la pura nonexis- 
tență a materiei, la Toma d'Aquino — ca și la Aristotel 
—, există discontinuitate ontologică între regiunile fiin- 
ței. Fiece ființă e o alcătuire de formă și de materie 
proprie. Și ierarhia ființelor nu o dă numai amestecul 
de materie și forme, ci ierarhia pluralistă a formelor 
substanţiale. 

O înţelegere organic deosebită a structurii existenţei 
deci. Astfel, în timp ce la Platon trecerea de la posibili- 
tate la act, de la idee la lucru existent constituie nu o 
îmbogăţire, ci o sărăcire a ființei prin căderea ei în ma- 
terie, în neființă, la Toma d'Aquino — ca și la Aristotel 
—, trecerea spre act a purei posibilități constituie o 
sporire a fiinţei. De aceea, în filosofiile creştine înte- 
meiate pe platonism, lumea creată va tinde spre o in- 
consistenţă funciară, care, în unele rătăciri origeniste 
va merge până la instituirea lipsei în Dumnezeu, iar în 
unele rătăciri postaugustiniene va merge până la răpi- 
rea oricărei semnificaţii a lucrării omenești spre mântui- 
re: Soli Dei gloria”. 

Pe când, dimpotrivă, filosofia creştină, derivată din 
împăcarea aristotelismului cu dogma, va căuta să sal- 
veze separaţia radicală a esenței Creatorului de cea a 
creaturii și unirea lor substanţială, hipostatică în faptul 
dumnezeiesc al Întrupării Domnului Hristos. 

Intuiţionismul filosofic confundă viziunea de beati- 
tudine, cea de har, a sfinţilor, cu cunoașterea noastră 
firească de aci, pe când în realitate aceasta nu e, după 
vorba Sfântului Apostol Pavel, decât „cunoaștere din 
parte, ca prin oglindă, în ghicitură“, iar aceea va fi „faţă 


> ic22 


către faţă“?. 


Din toate însuşirile arătate până acum, aţi băgat de 
seamă că lipsesc, pe de o parte, toate însușirile care în- 
făţişează lucrarea tainică a lui Dumnezeu în lume (și, 
pe de altă parte], legătura lui intimă cu Fiinţa în lucra- 
rea mântuirii. 

Este pentru că semnificaţia esenţială a lucrării Dum- 
nezeiești, mântuitoare, omul n-o are pe calea cunoaş- 
terii firești. 

Taina Sfintei Treimi, izvorul creaţiei, adică mărturi- 
sirea că „Hristos e Fiul Dumnezeului celui viu“? care 
singură ne scapă de triteism și de modalism şi ne face 
să mărturisim un singur Dumnezeu în trei Feţe de o 
ființă, nu se face în înțelegere, ci în Duhul. 

Şi, la fel, taina unirii hipostatice, izvorul mântuirii, 
adică mărturisirea unirii în ființa unică a Domnului Hris- 
tos, a două firi nedespărţite și neamestecate, divină şi 
umană, care singură ne ferește, de o parte, de mono- 
fizism (de o fire) şi, de alta, de diteism (două voințe), 
nu se dezleagă înțelegerii fără Har. 

Firește, cugetarea filosofului va proiecta și asupra 
acestor probleme: 1) distincţia reală dintre existenţă şi 
esenţă la lucrurile create și identificarea lor în Dumne- 
zeu; 2) distincţia dintre act și posibilitate și 3) caracterul 
analogic al cunoștinței și va obține o lămurire lineară a 
tainelor celor mai adânci ale vieţii noastre creștinești. 

În ce mă privește însă, simt că mă apropii de pră- 
păstii în care mintea șovăie să urmărească discrimină- 
rile subtile ale scolasticii târzii asupra deosebirii reale 
dintre existenţă şi esență, chiar în concepţia divinității. 

Nu numai pentru că ar fi obositoare. Dar pentru că 
socotesc mai de folos sufletelor noastre să păstreze de 
la început acestor taine caracterul negrăit, la care tot 
ne-am întoarce, după ce am fi trecut prin arșiţa minţii 
în preajma acestor meleaguri. 


Să aruncăm deci o privire încheietoare asupra celor 
spuse până aci. 

La întrebarea copilului de 5 ani, nu răspunde filoso- 
ful Toma d'Aquino. 

Pentru că drumurile cunoașterii lui Dumnezeu sunt 
aci, toate, căi „prin oglindă, în ghicitură“, iar nu vede- 
nia față către fată. 

Dar, pentru această vedere, nici o filosofie din lume 
nu te poate învrednici. Ci numai sfințenia ! 

Când am ajuns a lămuri măcar aceste lucruri și a 
deosebi cărările imanente ale gândului de depășirea 
efectivă care nu se întâmplă niciodată de jos în sus, 
suntem poate mai pregătiţi a înțelege cuvinte ca ace- 
lea pe care le rostește Toma ucenicilor săi, care-l roagă 
să urmeze a le comenta textele: 

„Astfel de lucruri mi-au fost dezvăluite, fraţilor, încât 
toate acestea îmi par a nu fi decât paie și vânt!“ 


Realism tomist 
și idealism fenomenologic' 


Pentru Platon, ideea este în același timp esenţă a 
realităţii și esenţă a cunoașterii, cu alte cuvinte ceea ce 
cade în inteligență este tocmai ceea ce există; aceasta 
logic, iar metafizic, ideea este aceea prin care există lu- 
crurile trecătoare ale lumii simţurilor, ce nu sunt decât 
niște copii palide ale lumii ideilor. 

Pentru Aristotel, la fel, inteligența poate cuprinde 
de-a dreptul esențe, și esenţa este aceea ce face metafi- 
ziceşte posibilă existența lucrurilor. 

Cu următoarele deosebiri gnoseologice: 

1) la esențe se ajunge pe cale de abstracţie; și 

2) aceste idei nu sunt realizate independent de lu- 
crurile trecătoare ale lumii simţurilor și aparte ca la 
Platon, ci funcționează ca principii organizatoare inter- 
ne lucrurilor din această lume. 

La fel pentru tomiști, esenţa e ceea ce cade imediat 
în inteligenţă, iar esenţa este ceea ce este și principiul 
existenţei lucrurilor sensibile. Prinzând o esenţă, inte- 
ligenţa cuprinde simultan rădăcina reală a unui lucru. 
Aceste esențe se dobândesc de intelectul agent prin 
abstracţie (scolastică). Aceste idei nu există însă ima- 
nent realizate în lume alături de lucrurile sensibile, ele 
există totuși transcendent ca idei ale intelectului divin. 

Pentru fenomenologie, inteligenţa poate ajunge la 
esențe, dar aceste esențe sunt ideale; singure lucrurile 
simţurilor sunt reale. Esenţa nu mai e apoi ceea ce cade 
imediat în inteligenţă, ci aceea la care poate ajunge in- 

teligența prin neglijarea existenței. În ce raport sunt 
aceste esențe cu realitatea empirică, sau care e metafi- 
zica fenomenologiei nu ni se spune. 

În ştiinţa exactă, de asemeni, inteligenţa nu cuprinde 
esențe, ci izolează condiţii de mânuire. Ceea ce cade în 
inteligența științifică nu este deci un obiect logic care să 
fundeze existenţa obiectului, ci o felie ideală din exis- 
tența aceasta prin care noi putem mânui obiectul. Suc- 
cesul științei vine de aci. 

Poziţia științei exacte este o consecinţă a confuziei 
pe care a introdus-o Descartes între existenţa unui fe- 
nomen şi mânuirea lui, posibilitatea de a-l fabrica. Căci 
aceasta este cunoașterea lui Descartes. 

La Kant, ceea ce cade în inteligență nu e esența obiec- 
telor, ci materia lor, căreia inteligenţa îi dă o formă. Sigu- 
ranţa cunoștințelor vine de la inteligenţă, nu de la obiecte. 

La Hume, ceea ce cunoaștem sunt numai obiceiuri 
subiective, conţinuturi ideale. 

E de esenţa oricărui realism, ca esenţa să fie indiso- 
lubil legată existenţei. Ca ceea ce este un lucru să fie 
în același timp ceea ce îl face să fie. 

Dimpotrivă, e de esenţa idealismului să deose- 
bească între existenţă și esenţă și să afirme că existența 
uneia nu implică pe cealaltă. 

Aceasta ne dă cheia câtorva legături posibile: 

Realism inteligibil, empiric, transcendental, transcen- 
dent, imanent. Realism naiv, metafizic, critic, intuiţionist. 

La Spinoza, realismul integral e realizat în Dumne- 
zeu, ființă a cărei esență cuprinde existența. 

Argumentul ontologic nu este o dovadă, ci o „pozi- 
ție spirituală“, afirmaţia eristică a conștiinței realiste. 

Abstracţia scolasticilor se deosebește mult de abstrac- 
ţia științifică sau carteziană: abstracţia scolastică seamă- 
nă mai mult cu reducția eidetică a fenomenologilor de 

care se deosebește totuși prin veleităţile sale că ar avea 
rezultate realiste. 

Abstracţia științifică pleacă din empirie, desface din 
empirie anume calităţi empirice și interpretează prin 
ele obiectele; abstracţia scolastică pleacă din empirie, 
dar nu rămâne în empirie, ci atinge în empirie ideile 
care fundează această empirie; abstracţia kantiană plea- 
că din empirie, dar aplică empiriei formele a priori ale 
inteligenței; dar cum poate atunci atinge empiria e un 
mister. Abstracţia carteziană desface obiectele în elemen- 
te simple, direct evidente; explicaţia carteziană constă în 
această desfacere şi reconstruire ideală a obiectelor. E 
esenţial socotit aci elementul pe baza căruia se poate 
reconstrui fără rest obiectul. 


DELIMITĂRI ORTODOXE 


1. ORTODOXIE ȘI APUS 


Ortodoxia și Apusul după N. Berdiaev' 


I. Între virtualitate și actualitate 


Rândurile de mai jos alcătuiesc cuprinsul unei 
conferinţe ținută la Paris acum câtăva vreme de 
filosoful rus într-un cerc de studii interconfesionale. 

Le transciu după notele luate atunci, pe care le 
întregesc pentru o mai deplină înțelegere, fără a 
altera nimic din fondul gândirii autorului, convins 
că interesul lor subzistă întreg pentru toți cei ce 
caută o cheie deosebirilor dintre Răsărit şi Apus. 


Din întâlnirea creștinului ortodox răsăritean cu «fra- 
ţii» săi de lege apuseană, cel dintâi iese mai totdeauna 
cu un sentiment supărător de umilinţă și de inferiori- 
tate intelectuală. Pretutindeni unde stă de vorbă i se 
spune că, pe tărâmul strict intelectual, Ortodoxia a ră- 
mas «înapoiată». Chiar când nu i se spune, i se dă a în- 
țelege aceasta pe departe. 

De unde vine acest sentiment și ce preț are? 

1. În primul rând, din faptul că Ortodoxia nu a cu- 
noscut o perioadă de înflorire a cugetării religioase 
analoagă scolasticei apusene. Patristica a fost şi este 
încă singurul îndreptar al Răsăritului pe cărările gândirii 
religioase. Apusenii nu-i tăgăduiesc în genere valoarea; 
se miră numai că, vreme de aproape zece veacuri, în- 
vățătura Bisericii Onodoxe nu se mai dezvoltă. 

Nu e vorba de analizat condiţia acestei defecţiuni a 
cugetării răsăritene în ordinea speculațiilor religioase, 
ci numai de constatat un fapt care contribuie desigur 
la producerea sentimentului de inferioritate mai sus 
amintit. Chiar dacă am admite — cum fac unii — că zi- 

tregia împrejurărilor a făcut din Răsărit un fel de pa- 
văză a creștinătății, la adăpostul căreia apusenii s-au 
putut dezvolta în voie, aceasta nu ar înlătura pe tărâ- 
mul strict intelectual care ne preocupă aci motivul 
jenei amintite. 

2. Adevăratul motiv al acestei neînțelegeri trebuie 
căutat, după Berdiaev, mai în adânc. Observaţia care 
se face învățăturii” răsăritene de către apuseni poate fi 
aflată şi vădită cu privire la toate celelalte comori ale 
Ortodoxiei. Într-adevăr, dacă comparăm temeiurile în- 
tregii vieți spirituale a Răsăritului cu acelea ale apuse- 
nilor, fie catolice, fie protestante, observăm că ele au 
rămas latente în Răsărit, în vreme ce în Apus au fe- 
cundat întreaga civilizaţie și viață pământească. 

Pricina ar putea fi căutată cu folos — urmează 
Berdiaev — în aceea că, de la obârşie, Apusul a fost pă- 
truns de spiritul aristotelismului nu numai în teologia 
sa, ci în toată structura formelor sale de viaţă. Zoată 
civilizația Apusului pare a se întemeia tipologic pe în- 
țelegerea aristotelică a raporturilor dintre act și formă. 
Organizarea în tot, actualizarea, ca temei al existenței 
înseși, necontenita strădanie de a da formă materialu- 
lui, de a-l conforma prin acţiune după idei, de a realiza 
la maximum posibilităţile latente ale materialului pentru 
a făuri o lume desăvârșit realizată, iată tipicul acestei 
structuri în toate manifestările ei de seamă. 

Răsăritul a înţeles altfel acest raport și a trăit în con- 
secință. A nu fi îndeajuns de actualizat nu e nicidecum 
pentru răsăritean un semn de inferioritate; lăuntricul 
nemanifestat, dar în putință de manifestare, a avut 
întotdeauna în Răsărit mai mare preț decât forța 
aparentă și forma exterioară pe deplin actualizată care 
şi-a istovit posibilitățile. Realizarea a fost întotdeauna o 
problemă străină sufletului răsăritean, „împlinirea” ce o 

caracterizează aci fiind din capul locului opusă „isto- 
virii” care o caracterizează dincolo. De aceea și com- 
portarea răsăriteanului e deosebită. În loc de a istovi 
conţinutul în actualizări şi „in-formaţii”, ea a constat 
mai ales în a feri lăuntricul de risipă, împiedicându-l să 
treacă în act în întregime. O pildă de acest fel ne e 
dată de înțelegerea deosebită a Bisericii, de pildă, „or- 
ganism spiritual viu”, în Răsărit, cu infinite posibilități 
latente pe care nu le actualizează decât la strâmtoare 
şi care, toate, constituie scăderi (astfel explicitarea dog- 
mei e pentru Răsărit un semn de „împuţinare” la care 
Biserica e silită de eretici să recurgă); iar în Apus: „or- 
ganizaţie” exterioară, juridică și socială, pe cât se poate 
mai clar definită și exprimată în activitatea ei. 

În fond, realizarea, așa cum o înţeleg apusenii, nu 
a fost niciodată o împlinire, un adaos adevărat de fiin- 
ţă, prin acţiune; ci, dimpotrivă, o superficializare, tre- 
cere de la adâncul plin de ființă, deplin realizat într-un 
plan de idei platonice, la suprafața unei înfățișări trecă- 
toare și efemere, într-o lume inconsistentă în ea însăși, 
cum e aceea a simţurilor. 

Clădită pe alte principii decât acelea ce au curs în 
lumea din afară, viața Ortodoxiei a ţinut astfel întot- 
deauna să deosebească hotărât Împărăţia lui Dumne- 
zeu de aceea a Cezarului. Apusul, dimpotrivă, n-a con- 
tenit a face analogii de la legea acestei lumi, la orân- 
duirea celeilalte. 

Această actualizare neîncetată, urmată în Apus, are 
valoarea ei istorică netăgăduită, dar nu e cu totul la 
adăpostul orişicărei critici. Aceasta pentru un motiv 
foarte simplu, bine cunoscut celor ce s-au îndeletnicit 
cât de cât cu viaţa spirituală. În focul încercărilor de a 
potenţa la maximum toate „forțele” spre a făuri în lumea 
de aci „o societate creștinească” aidoma Împărăției ce- 

rurilor, adevăratele valori duhovnicești riscă să fie lă- 
sate-n umbră şi poate chiar nesocotite. 

Nu încape deci îndoială că apusenii au făurit o „ci 
vilizație” exterioară, într-adevăr impunătoare și au 
dreptul să ceară Răsăritului ca acesta să le recunoască 
acest merit, ceea ce răsăritenii o fac bucuros, fără gând 
ascuns și chiar cu oarecare naivitate ! Alături de aceas- 
tă admiraţie inofensivă, Răsăritul are dreptul însă să ara- 
te în chip apăsat că disprețul apuseanului pentru că 
Răsăritul n-a făcut la fel, în ceea ce-l priveşte, nu e 
deloc justificat. Apusul ar fi trebuit măcar să înțeleagă 
că are de-a face cu o altă întocmire tipică a religiei 
creștine în istorie, dotată cu caractere proprii şi care e 
vrednică să fie cercetată în manifestările sale proprii cu 
cel puţin tot atâta interes, în loc de a fi judecată în 
numele unui criteriu străin, care sub o aparentă „con- 
damnare” nu face decât să dovedească o stranie inca- 
pacitate de înţelegere! O metodă mult mai corectă ar 
fi aceea care ar compara amănunțit aceste specificități. 

Ce ne vădește o astfel de comparaţie? Un fapt ex- 
trem de semnificativ. Fie că e vorba de protestanți, fie 
că e vorba de catolici — atât de deosebiți în atâtea pri- 
vinţe — putem desprinde o unitate tipică a Apusului 
deasupra acestor diferențe (fără de care, chiar, nu se 
pot înţelege aceste diferenţe). 

a) Cu cât omul se îndreaptă spre actualizarea trăirei 
sale religioase în istorie, cu atât așteptarea sfârșitului 
slâbește. Am văzut cum tot ceea ce era vigoare în creș- 
tinismul apusean, împingându-l spre realizare, îl îm- 
pingea deci implicit și fatal către pierderea sentimen- 
tului eshatologic, îndemnându-l să afle omului un ţel 
firesc și natural, care să-l acomodeze veacului însuși în 
care trăiește. 

b) Dimpotrivă, Răsăritul, nerisipit şi neistovit de pro- 
blemele puse de realizarea principiilor sale în actual, 

nedestrămându-și prezentului comoara, a urmat să aş- 
tepie împlinirea desăvârşită a tuturor lucrurilor în par- 
ticiparea desăvârșită făgăduită /a sfârșitul veacurilor, 
de care acest veac, cu toată zădărnicia ce cuprinde, nu 
face decât să ne despartă ca un val. 

Deși slăbit de rezistență și căpătând uneori o uşoară 
tendință de așezare lumească, Răsăritul ortodox n-a 
pierdut niciodată sentimentul provizoratului esenţial 
și al esenţialei nestatornicii a oricărei așezări lumești, 
și nici a primejdliei ce există pentru suflet de a îndum- 
nezei realitatea pentru a cărei îndeplinire se trudește 
cultura apuseană, de jos în sus, în loc să aștepte cobo- 
rârea cerurilor. Credincios creștinismului primelor tim- 
puri, Răsăritul a păstrat nealterată așteptarea sfârșitului 
și acest sfârșit ca ţintă a strădaniilor sale. El nu s-a lăsat 
răpit, pe planul religios, de deșertăciunea controver- 
selor fără folos, sau de arhitectura supusă stricăciunii... 


II. Neutralitatea naturalistă şi transfigurarea 
spirituală (Civilizație şi viată duhovnicească) 


Printre numeroasele deosebiri care izvorăsc din deo- 
sebirea tipologică arătată mai înainte, între concepțiile 
cosmologice și antropologice ortodoxe și catolice se 
dezvoltă una, care capătă o însemnătate precumpăni- 
toare. E vorba despre felul particular în care catolicis- 
mul începe să considere, de la o vreme, lumea naturală 
în iconomia Dumnezeiască și despre consecințele care 
decurg dintr-însa. 

După această învățătură, care de la Sfântul apusean 
Toma d'Aquino încoace nu a încetat să câștige teren, 
Dumnezeu a creat un om natural, pe care l-a înzestrat 
apoi printr-un dar supranatural, cu formele vieții spiri- 
tuale. 

Într-o astfel de concepţie, păcatul strămoșesc în- 
semnează decăderea omului din starea de har iniţială. 
Darurile duhovnicești primite prin har, deosebit de 
creaţie, i-au fost luate prin păcat. Însă firea omenească 
nu a fost prin aceasta stricată. Natura omenească este 
bună în ea însăşi — aci [e] deosebirea între Luther şi 
catolici — în orice caz e „destul” de bună spre a se 
putea constitui într-un om întreg, posedând în el însuși 
raţiunea lui secundară de a fi (secundară, dar suficien- 
tă, într-un anume sens, pentru ca omul să existe în el 
însuși) fiind dotat cu perfecţiuni, mărginite ce e drept, 
dar „proprii”, existând „per suam essentiam'”, deosebite 
de perfecțiunile spirituale mai înalte, neîngăduite decât 
celor în stare de har. 

Antropologia ortodoxă nu a deosebit niciodată în 
același fel, între actul creator al lui Dumnezeu și actul 
de har prin care acesta i-a dat perfecțiunile spirituale. 
Lumea Harului nu este, pentru ortodocși, deosebită şi 
suprapusă lumii naturale constituite aparte şi subzis- 
tente la fel. Pentru ortodox, omul creat nu este deci 
„omul natural”, animalul rațional al apusenilor, găsind 
în natura sa proprie raţiunea sa imediată de a fi; el este 
o fiinţă spirituală, creată după chipul şi asemănarea lui 
Dumnezeu și care numai în voinţa lui Dumnezeu își 
află rostul. „Nimic din tot ceea ce este cu adevărat nu 
este cu adevărat în afară de Tine”. Pentru ortodox, „na- 
turalul” ca atare, adică neutrul față de acţiunea divină, 
nu există. Ortodoxul deosebeşte puternic pe Făcător 
de făptura sa, însă toată făptura este sub acţiunea ne- 
încetată a lui Dumnezeu. Ceea ce este potrivnic acestei 
acţiuni este păcatul. Dar viața duhovnicească subzistă în 
fire şi după păcat. Întunecată, șovăielnică, nesigură de 
ea, dar măcar sub forma „nădejdii” mântuirii există fără 
îndoială. 

(Dacă această concepţie e acuzată de apuseni ca 
„ocazionalistă”, putem răspunde că se înșală, deoarece, 
între cauzalitatea divină şi efect stă întreaga taină a li- 
bertăţii noastre care schimbă cu totul datele proble- 
mei, fără a ne sili să acceptăm această neutralitate a 
naturii.) 

Nu ar fi de insistat așa de mult asupra acestei deose- 
biri, de multe ori atenuată în Apus, dacă ea n-ar fi pli- 
nă de consecinţe însemnate privitoare la lămurirea ne- 
dumerirei de care am vorbit la început. 

„Naturalul” acesta este esenţial pentru Apus. Pe el 
își întemeiază ei toată „civilizaţia”: Cunoașterea prin lu- 
mina „naturală”, morală „naturală”, drept „natural” etc. 
sunt orânduiri firești lăsate pentru această lume și după 
firea ei. Deasupra ei, lumea supranaturală se adaugă ca 
s-o completeze și s-o încoroneze, fără însă ca s-o mo- 
difice, dimpotrivă, chiar o ajută să se realizeze. 

Patristica nu a cunoscut niciodată ideea aceasta a 
unei lumi naturale, neutre. Lumea actuală este stricată 
(tulburată). Lăsată în voia, ei dă în chip aproape sigur 
de râpă; totuși, Dumnezeu nu și-a întors cu totul pri- 
virea de la ea. Acţiunea lui este mai învăluită, ascunsă 
minții omenești, dar ea subziștă mai departe. Nimic nu 
ar putea subzista o clipă fără ea. 

Ideea de „transfigurare” a lumii, de „7peosis, în sensul 
ei athanasian, este ideea centrală pentru spiritul Ortodo- 
xiei, în locul ideii de natură a Apusului. Pentru răsăritean, 
împlinirea atârnă de faptul că, sub acțiunea Sfântului 
Duh, totul trebuie să se transfigureze; pentru „realiza- 
torul” apusean, ideea nu poate avea aceeași semnificație. 
Ceea ce caută el e să-și „justifice” față de Dumnezeu acţi- 
unea și realizarea, pentru ca, astfel, realizarea lui — în chip 
natural bună — să fie întregită prin har. La noi, lumea natu- 
rală este în păcat (naturală în sensul apusean, desigur). Ea 

trebuie să se transfigureze și prin această transformare 
ontologică de „tb&osis” să reintre în Dumnezeu, din voia 
căruia a ieșit prin anarhia primului păcat! Această învăţă- 
tură a Răsăritului nu trebuie însă confundată cu învățătu- 
ra protestantă a răului radical, căci, după această învăţă- 
tură, natura este cu totul stricată, harul substituindu-se 
„faptelor” spre a ne mântui. Aci nu se pomenește de 
transfigurare, căci faptele sunt ale „harului”, ci nu ale făp- 
turii transfigurate. Și apoi, la protestanți, e vorba numai de 
mântuirea fiinţei individuale, pe când la ortodocși e vorba 
de mântuirea lumii întregii. Ceea ce e vrednic de reținut 
este faptul că, victime ale aceleiaşi separaţii apusene a 
naturii de har, protestanții consideră Harul ca ceva esen- 
ţialmente exterior naturii omenești ce se mântuie. Şi nu se 
mai vede bine cine se mântuie, dacă ceea ce e căzut nu 
se mântuie. 

Harul acesta — zic la rândul lor catolicii — lucrează 
asupra omului, dar nu-l transformă individual, căci ha- 
rul dă dragostea și aceasta dă „faptele”. Cu totul pe alt 
plan așază ortodocşii chestiunea. La noi, „transfigura- 
rea internă” nu e decât o „prefigurare” a „transfigurării 
cosmice”. De aceea, ideea de justificare așa de importan- 
tă în controversele apusene cu privire la Har, cu toată 
încercarea unora, nu are așa ce mare importanță pentru 
ortodocși. Ceea ce impoirtă nu e mântuirea mea, ci mân- 
tuirea lumii. În cei pe care Biserica îi consideră „drepţi” 
înaintea lui Dumnezeu, ea vede numai o prefigurare a 
restaurării finale. Speculaţiile asupra mântuirii univer- 
sale au cu totul altă importanţă în Răsărit decât în Apus 
— chiar dacă lăsăm la o parte formele exagerate și vădit 
eretice pe care le ia acest gând la unii Părinţi. Deci, cu 
totul alt plan de considerare a problemei: juridic în 
Apus, ontologic în Răsărit, fie în patristica greacă, fie în 
gândirea teologică din ultimul veac. 

O pildă a acestei diferențe ne e dată de învăţătura 
privitoare la Sfânta Fecioară în Răsărit și Apus. Dogma 
catolică a zămislirii ei fără de prihană e o pildă a aces- 
tei teologii naturaliste. Ea nu se înțelege decât ca o 
urmare a acestei antropologii. Sfânta Fecioară e ferită 
printr-un act exterior special al Harului, care o des- 
parte sub acest raport de firea omenească și o răpește 
acestei firi, făcând din ea o ființă supranaturală. Ea e 
un dar și un instrument al providenţei, binevoitor față 
de oameni. Tradiţia Răsăritului, departe de a vedea în 
Sfânta Fecioară un dar în afară de ființa omenească, 
vedea în ea „podoaba întregei făpturi”, termenul cel 
mai înalt al unei pregătiri de a reprimi pe Dumnezeu, 
care se urmează în generaţii încă de la cea dintâi 
remușcare a lui Adam. Libertatea Maicii Domnului de a 
primi pe Dumnezeu este centrală. Ea nu mai e o uneal- 
tă, ci o fiinţă primitoare de Dumnezeu, cea mai curată 
și cea mai înaltă dintre toate făpturile. Cea care s-a ridi- 
cat cel mai sus către Dumnezeu peste păcat! Harul 
conlucrează desigur și aci, dar Sfânta Fecioară purcede 
din lume către Dumnezeu în aceeași măsură în care 
primește Darul lui Dumnezeu către lume în Ființa 
Domnului Hristos. 

Aceeași deosebire în înţelegerea ortodoxă a rapor- 
turilor dintre libertate și autoritate. Când cineva a admis 
că „omul natural există în sine”, tot spiritualul devine 
exterior. Așa înţeleg catolicii autoritatea. Ortodocșii însă 
refuză să îi urmeze pe această cale până la capăt. De ce 
deosebirea ? Pentru că autoritatea nu este pentru orto- 
docși nici la papă, nici la Sinodul ecumenic. Biserica nu 
e nici monarhie văzută, nici aristocrație văzută, nici de- 
mocraţie văzută. Niciodată la ortodocși această învăţă- 
tură nu s-a pus în acești termeni. Homiakov a arătat că 
la ortodocși nu există autoritate exterioară. Autoritatea 
Bisericii este autoritatea întregii lumi creştine de la lisus 

Hristos şi până astăzi şi de astăzi înainte. Nici chiar 
Sinoadele ecumenice nu își datoresc autoritatea lor in- 
contestabilă formelor juridice. 

Numai după ce adevărul iese la iveală, se poate 
spune lucrul hotărât. Nu e însă nici un criteriu exterior 
pentru asta. Căci atunci ar trebui să judecăm acţiunea 
Sfântului Duh, prin criterii care îi sunt inferioare. Nu 
există deci criteriu exterior al adevărului, ci un criteriu 
interior: viața Bisericii luată în întregul ei istoric. Se 
vede foarte bine că nu e deloc vorba de o interiorizare 
individualistă în sensul protestant, ci de un refuz de a 
accepta termenii în care conștiința apuseană a formu- 
lat o problemă din care, în ceea ce o priveşte, nu mai 
poate ieși; dar în care noi, din fericire, am fost feriţi, 
pentru motivele mai sus amănunțite, a intra. Catolicii 
critică, este drept, această teorie ca incomodă din 
punct de vedere social; căci nu văd cum s-ar putea 
organiza în aceste condiţii o Biserică puternică (aci pe 
pământ) fără un criteriu extern. Istoricește, catolicii au 
aci dreptate. Dar diferenţa are același izvor ca mai sus. 
Altă înțelegere a rostului istoriei şi a Bisericii în faţa ei. 

La fel în ceea ce privește purcederea Sfântului Duh. 
Catolicii spun ades că deosebirea dintre ei şi noi n-are 
însemnătate. Totuși, sunt diferenţe practice enorme. 
Catolicii au „organizat” toate căile Sfântului Duh; în 
vreme ce la noi căile lui sunt nepătrunse omului. Doc- 
trinar, deosebirea stă într-o neînțelegere. Sfântul Duh 
purcede prin Fiul doar față de oameni - zic ei. În el 
însuși, vine de la Tatăl, de la care vine totul. Apoi, la 
catolici, Sfântul Duh este identificat cu harul adminis- 
trat de Biserică. La noi, Sfântul Duh lucrează el asupra 
Bisericii. 

Apoi, apusenii sunt hristocentrici, în vreme ce or- 
todocșii sunt mai ales închinători ai Treimei. Părinţii 

greci s-au preocupat mult de Treime, în vreme ce la- 
tinii se ocupau mai cu seamă de organizarea vieţii. Mai 
mult decât atât, la ortodocși toată lucrarea creștină în- 
cepe cu invocarea Sfântul Duh. La catolici, cu omul, cu 
sufletul omului căutător de Dumnezeu. Protestanţii au 
lăsat chiar în umbră Sfântul Duh. Pentru răsăriteni, 
lisus este Dumnezeul în Sfânta Treime și creștinismul 
nu are sens fără Cele Trei Feţe Dumnezeiești. 

Din contactul Ortodoxiei cu confesiunile apusene 
ce are de așteptat Ortodoxia ? Dacă își propune să dez- 
volte în afară formele sale de viaţă spirituală, acest con- 
tact, apropierea poate constitui o primejdie. Exteriori- 
zarea ţine de o problematică străină Ortodoxiei și nu 
poate decât să complice cu probleme inutile poziţiile 
ei spirituale, fapt dovedit de mersul stărilor bisericeşti 
din Răsărit în contact viu cu Apusul. 

Ortodoxia poate însă să-și dezvolte bogăţiile sale 
interioare. Se pare că acest proces este deja început. 
Ce va urma ? Ce va da Biserica Ortodoxă ieșită din faza 
statică spre a intra într-o fază dinamică ? Este această 
ieșire cu putință și în ce condiții ? Ce avem de așteptat 
de la ea? Iată probleme la care ortodocşii vor trebui să 
dea un răspuns. 


Barba lui Visarion! 


La cursul lui de Istoria metafizicei din acest an, Nae 
Ionescu a reluat spre adâncire cele două teme favorite 
ale cugetării sale filosofice, teme care au format de alt- 
fel şi subiectul controversei lui cu dl Frollo asupra ca- 
tolicismului, în acest ziar. Anume: 

1) ideea că un suflet, ca și o civilizaţie, constituie un 
tot calitativ, închis, organic: o monadă; 

2) ideea că sufletele omenești, ca și civilizațiile, nu 
se pot întrepătrunde decât aparent, la suprafaţă, dând 
naștere aşa-numitelor „pseudomorfoze”, pentru că, în 
realitate, nici un popor și nici un individ nu pot depăși 
legea care îi constituie. Vorbind, între altele, de civi- 
lizaţia răsăriteană, Nae Ionescu spunea — mai în serios, 
mai în glumă — că, între faptul că Răsăritul ortodox re- 
fuză să mărturisească [pe] filioque și faptul că răsărite- 
nii „poartă barbă” este o corelaţie atât de strânsă, încât 
una implică cu necesitate pe cealaltă. 

Apropierea aceasta a făcut să surâdă, pe cât îmi 
amintesc, o parte din auditor. Poate chiar să se îndo- 
iască de temeinicia întregei argumentări a Profesorului. 

Lecturile din zilele trecute m-au pus faţă în faţă cu un 
fapt care trebuie să dea de meditat tuturor celor ce au 
surâs cu această ocazie. Traduc textual din preţioasa lu- 
crare a lui Philliphe Monnier, despre „Quattrocento”, pre- 
miată de Academia Franceză. E vorba de acea minunată 
perioadă de la începutul veacului al XV-lea, în care se 
părea că două lumi au să se întâlnească, în care geniul 
Italiei renăscânde a fost fecundat de Orientul bizantin: 

„Grabnica decădere a Imperiului de Răsărit, 
renașterea contimporană a Italiei, unirea săvârșită între 
cele două Biserici, Ortodoxă și Catolică, luarea Cons- 
tantinopolei de către turci, fură tot atâtea pricini care 
împinseră pe greci să treacă apa și să-și încerce în 
Peninsulă norocul, pe care şi-l nădăjduiau, desigur, 
strălucit. 

Unii din aceşti băjenari sunt vestiți; ei sunt de neam 
mare, cărturari, feţe bisericești sau slujitori de vază ai 
împărăției. Pe aceștia Italia îi păstră. 

S-a văzut cu ce însufleţire a întâmpinat ea sosirea lui 
Chrysoloras, care a trecut la catolicism, a urmat Sino- 
dul din Constanţa, a murit aci și a fost înmormântat cu 
mare cinste. Gheorghe Trapezumptios din Creta, pe 
care-l aflăm în 1420 la Veneţia, Teodor Gaza, din Salo- 
nic, care se află în 1435 la Piza, trecuţi la catolicism, ca 
și Manoil (Chrysoloras, n. tr.) — sunt folosiţi de Curie şi 
dau cariere însemnate. 

La fel, Arghiropulos, pe care Pallas Strozzi îl cheamă 
la Padova, primește cetățenia de onoare a Florenței; 
Ghemistos Plethon, care face să se convoace Sinodul 
de unire, dobândeşte un mormânt plin de cinste la 
Rimini: Demetrios Chalcondylas din Atena, care îşi ale- 
ge naș pe Principele Pico della Mirandola, încasează la 
Padova un salariu anual de 400 florini. Constantin Las- 
caris, pe care Bennino Mombrizio îl traduce în versuri 
latineşti, vede certându-se între ei ca să-l aibă, pe Ara- 
goni, ca şi pe Sforza. 

Şi deasupra tuturor, Visarion, născut în 1403 la Tra- 
pezunt, primit în 1423 în cinul Sfântului Vasile, uce- 
nicul lui Plethon, încercat în iscusinţele teologiei şi 
politicii, adus la Sinodul din Florenţa, de către Ghe- 
mistos, făcut arhiereu al Niceei de către împărat, făcut 
cardinal de către papă, e o faţă bisericească de mare 

însemnătate şi un învăţat cu multă știință de carte, pe 
Care deșteptăciunea sa ascuţită şi mlădioasă, cunoaș- 
terea treburilor bisericești, bogăţia, biblioteca, activita- 
tea îl așază într-unul din locurile cele mai de frunte ale 
Italiei quatrocentiste. 

Fiind unul dintre cei dintâi care s-au lepădat, știind 
latinește, vorbind deschis, italienizat de tot, a rămas 
grec, prin întorsătura minţii sale, prin învăţătura sa și 
mai ales prin barba lungă pe care a ţinut să o păstreze 
şi care l-a costat, poate, la moartea lui Nicolae al V-lea, 
tronul apostolic” (vol. II, pag. 17-18). 

O barbă care costă unui ilustru convertit... scaunul 
Romei. O barbă care se pune spadă în curmeziș între 
Apus și Răsărit, infirmând hotărârile „spre unire” ale Si- 
nodului de la Florenţa. O barbă la care un popă lumi- 
nat nu renunţă, deşi a renunţat la |respingerea lui] fili- 
oque! 

Să aibă dreptate, aşadar, Nae lonescu? 

Ce ne facem atunci cu atâţia preoţi care se doresc 
rași, tunși și frezați „ă la garconne”? Să fie o indicație 
asupra stării simțului nostru ortodox ? 

Lucrul dă cu atât mai mult de gândit cu cât vezi că 
mult tineret... își lasă barbă. 


Deosebirile dintre Luther şi catolici! 
— din perspectiva unui Ortodox — 


1. Râul radical al firii omenești 


Pofta, vatră a păcatului (ama peccati), după Augus- 
tin, e congenitală firii omului şi nu poate fi dezrădăci- 
nată din sufletul lui; nici păcătoșenia deci, zice Luther. 
(În alte forme, acest pesimism antropologic merge până 
la Kant şi peste el, la Kierkegaard și la Klages.) 

Catolicismul crede și el că omul e păcătos din fire; 
dar crede în virtutea regeneratoare, născută în sufletul 
omului din lucrarea mântuitoare a Harului Dumneze- 
iesc, a Sfântului Duh, care alungă păcatul din această 
vatră, născând astfel omul nou, duhovnicesc, prin bo- 
tez, prin pocăință și prin celelalte Taine ale Bisericii. 


2. Mântuirea prin credință, nu prin fapte 


Nu te mântuiești făcând fapte bune - zice Luther —, 
ci crezând. Crezând în îndurarea lui Dumnezeu peste 
toate păcatele (Sola fide). Faptele bune sunt rodul cre- 
dinței, nicidecum principiul ei. 

Catolicismul crede, dimpotrivă, că credința fără fap- 
tă e moartă? și că omul va fi judecat după fapte (paha- 
rul cu apă dat săracului?). 

Ne mântuim deci şi prin credinţă, și prin fapte. Ele 
sunt rodul dragostei Dumnezeiești în noi. lar această 
dragoste se naște în noi prin lucrarea Harului Dumne- 
zeiesc şi prin aceea că luăm parte la jertfa lui Hristos 
în viaţa tainică a Bisericii. 


113 


MIRCEA VULCĂNESCU 


3. Auntiintelectualismul 


Credința nu e — pentru Luther — un soi de cunoaș- 
tere, ci un act arbitrar de voinţă, o dăruire de sine care 
se opune raţiunei. 

După învăţătura oficială a catolismului, a tomismu- 
lui aristotelic, dimpotrivă, credința nu se opune cu- 
noașterii, Ci o întregește acolo unde nu mai poate răz- 
bi prin puterile ei proprii. 


4. Îndreptățirea păcătosului prin jertfa lui Hristos 


Păcătosul nu se mântuie — după Luther — ferindu-se 
de păcate, rugându-se la Biserică şi silindu-se să facă 
binele cu ajutorul lui Dumnezeu, dobândit prin Bise- 
rică, ci aruncându-se ca un pierdut, printr-un elan inte- 
rior, de credinţă, cu păcate cu tot, în brațele sau „în 
cârca“ — zice el — a lui Dumnezeu (Pecca fortiter cre- 
de fidius*). 

Hristos mântuie pe om, jertfindu-se în locul lui, prin 
meritele lui şi acoperindu-i păcatele cu pulpana hainei 
lui. Toată lucrarea mântuitoare e a lui și omul e pasiv în 
această lucrare pe care o primește ca pe un dar. (Sol Dei 
gloria va adăuga mai târziu Calvin, după Sfântul Pavel.) 

Catolicismul crede și el că Hristos săvârșește lucrarea 
mântuirii, plătind pentru păcatele noastre; dar omul ia 
parte, în el, la jertfa lui Hristos, care se prelungește în 
viața tainică a Bisericii (acesta fiind sensul sacramental 
al Liturghiei la catolici, care nu mai e „comemorarea“ 
sacrificiului lui Hristos, ca la luterani, ci necontenita lui 
„resăvârșire“ sacerdotală). 

Pentru el, Biserica administrează pe pământ lu- 
crarea sfințitoare a Duhului Sfânt în sânul comunităţii 
credincioșilor, care continuă această jertfă în Sfânta 

Euharistie. Omul e deci asociat, părtaş, la lucrarea lui 
Dumnezeu de mântuire. El trebuie să se învredniceas- 
că de ea. Acesta e sensul esenţial al lucrării mântui- 
toare la catolici și se vede cât e de strâns legată de „îm- 
părtășanie“ şi de pregătirea pentru ea (vezi Comorile 
lui PEguy). 


5. Religiozitatea interioară, 
opusă formalismului sacramental 


Religiozitatea adevărată, pentru Luther, stă în cău- 
tarea lui Dumnezeu cu inima, ci nu în evlavia exte- 
rioară rituală (al cărui prototip e morișca de rugăciuni 
a anumitor secte tibetane). 

Tainele Bisericii nu lucrează asupra omului din 
afară, fizic, vrăjitorește, ci îi prefac sufletul pe dinlăun- 
tru, psihologicește (de aci începutul Reformei: cearta 
pe indulgenţele vândute de papă pe bani, care au 
scandalizat pe Luther). 

Catolicismul crede că evlavia adevărată e aceea care 
se manifestă supusă, în comunitatea credincioșilor care 
iau parte prin împărtășanie și prin celelalte Taine (bo- 
tez, ungere cu Sfântul mir, cununie, spovedanie, pre- 
oţie, maslu) la viaţa tainică a Bisericii, în care Dumne- 
zeu lucrează sacramental, direct, cu puterea lui proprie 
(ex opere operarum) delegată urmașilor regulaţi ai lui 
Petru şi ai celorlalți apostoli, care au dobândit putere „să 
lege“ și „să dezlege“ păcatele în numele lui. 


6. Evangbelism antitradițional 
Omul poate ajunge, după Luther, direct la Dumne- 
zeu, fără alţi mijlocitori (cler sau Biserică), prin con- 


vertirea inimii, sub înrâurirea meditaţiei directe a Sfin- 

tei Scripturi, în afară de orice interpretare tradițională, 
călăuzit fiind numai de Duhul Sfânt. 

Catolicismul crede dimpotrivă că singurele căi sigu- 
re ale Duhului Sfânt sunt ale Bisericii și că la Dumne- 
zeu se ajunge prin evlavie și cucernicie (rugăciune, 
post, umilință şi fapte bune) săvârşite în Biserică, adică 
în comunitatea viilor și morților mărturisitori ai acele- 
iaşi credinţe, la fel rugători, săvârşind aceeași jertfă şi 
ascultând de aceeaşi autoritate, pe temeiul tradiţiei 
apostolice necurmate, universale şi neschimbate, care 
a dat și Scripturile și care le garantează și unitatea de 
înţeles. 


7. Spiritualismul apolitic, anticlerical şi antipapistaş 


Papa și rânduiala apostolică a Bisericii sunt — după 
Luther — uzurpări şi deformări ale duhului creștinesc 
originar. Ele confundă rânduiala sufletească interioară 
a Împărăției lui Dumnezeu cu rânduiala pământească 
a Împărăției Mamonei. Biserica lui este „presbiteriană“, 
adică supusă autorităţii pur spirituale a obștei conduse 
de bătrâni păstori de suflete, încercaţi în credință, dar 
fără altă vocaţie specială. 

Catolicismul crede că papa, urmașul lui Petre, întâ- 
iul dintre apostoli, e vicarul lui Hristos pe pământ și ca- 
pul văzut al Bisericii acestuia. EI e fără greș în credinţa 
rostită ex catbedra. Lui i s-au dat cheile „Împărăției Ce- 
rurilor“ şi toată puterea în cer şi „pe pământ“ Şi, ca ata- 
re, e „Domnul Domnilor“ și „Împăratul Împăraţilor“, 
și cel căruia îi ţine locul, dacă nu cu puterea pile 
măcar din pricina păcatului (ratione peccati) care paşte 
pe cei ce folosesc puterea pământească. lar preoţia e 
rânduită de Hristos ca o taină și o legătură deosebită, 

cu puteri sfințitoare deosebite, delegate ei anume de 
Hristos. 

Acestea sunt deosebirile principale asupra cărora m-ai 
întrebat. 


Văzute de la noi, poate că sunt două feţe sparte în 
Apus, ale unui creștinism originar, unic, rămas nedespicat 
în Răsărit, între fața lăuntrică și cea din afară. Lutheranis- 
mul n-ar fi astfel decât preţul spiritual al păcatului pe care 
l-a săvârşit catolicismul, când, spărgând comunitatea de 
iubire a Bisericii lui Hristos, a opus autoritatea văzută li- 
bertăţii duhovnicești, încercând să substituie unităţii nevă- 
zute a inimilor unitatea văzută a credinţei instituționali- 
zate, pe care a instaurat-o cu sabia în sânul societăţii po- 
litice a vremii. 

De atunci, tendințele autoritariste ale credinței exte- 
rioare, deşi nu complet secate de orice conţinut, ceea 
ce ar fi desigur o exagerare să se spună, au lăsat pe 
dinafară, au expulzat din sânul catolicismului celălalt 
principiu de libertate, de elan interior, cu care fusese 
înfrățit în comunitatea originară de iubire, în autorita- 
tea liber consimțită. 

Şi tot de atunci, acest principiu s-a constituit antago- 
nist, ca spirit de liberare, de protest, umplând cu ră- 
bufnirile lor tot Evul Mediu german. Luteranismul nu e 
decât precipitatul ultim, închegarea lui doctrinară pe 
tărâmul religios la sfârșitul Evului Mediu. 

Nietzscheanismul și chiar Germania de azi sunt 
desigur proiecţiile — pe alt plan — al aceleiași tulburări 
adânci spirituale a Apusului! 

În Bucb der Trăstung mi se pare, a lui Angelus 
Silesius, am citit cândva, înainte de Luther, aceste ver- 
suri prin care alungă îngerii și pe toți mijlocitorii dru- 
mului către Dumnezeu, spre a-și afla drum direct la el: 

Weg, weg, îbr Serapbim, îbr kânnt mich nicbt erquicken, 
Ich will den wabren Weg zum lieben Gott allein.* 


Dovadă că spiritul „lutheran “ e dinainte de Luther. 

Şi același spirit îl aflăm la „frăţiile libere“ ale Duhu- 
lui Sfânt la Meister Eckhardt, la Tauber, la Bâhme și 
chiar în toată mistica apuseană. 

Privit deci nu în amănuntul structurii doctrinare, ci 
în tendinţele lui adânci, spirituale, luteranismul apare 
aci în Răsărit, de unde-l privim, ca preţul unui păcat 
specific al Apusului, la care privim cu tristețea cu care 
se privesc toate rupturile. Mai ales când îi suportăm 
preţul petecelor. 


2. PROBLEMA CALENDARULUI 


Infailibilitatea Bisericii 
și failibilitatea sinodală' 


Cu inima se crede spre dreptate, 
iar cu gura se mărturisește 
spre mântuire (Rom. 10,10) 


Din noianul de erori ce văzură lumina tiparului, cu 
prilejul scandalului provocat de fixarea sărbătoririi Sfin- 
telor Paşti, este una care, atacând nodul problemei, ne 
oferă prilejul restabilirii unor principii esenţiale struc- 
turii ortodoxismului. 

S-a scris anume că trebuie să ne supunem bolărârii 
Sfântului Sinod oricare ar fi ea, deoarece Sfântul 
Sinod este alcătuit din arhierei, care nici în materie de 
credință dogmatică, nici în legiferarea canonică nu 
sunt supuși erorilor. Afirmaţie ce închide o masivă ig- 
noranţă în materie de teologie ortodoxă: este vorba aci 
de principiul infailibilității botărârilor sinodale. 

Cuvântul episcopului este, fără îndoială, hotărâtor în 
Biserică. Într-adevăr, Biserica nu poate să mărturiseas- 
că credinţa sa, într-un chip mai autentic și mai strălu- 
citor decât prin glasul Păstorilor săi. Cercetaţi numai, în 
această privință, învățătura Sfântului Ignatie Teoforul 
(părinte apostolic), cuprinsă în Epistolele către Magne- 
zieni Ul, 1, Efeseni ll, 2; II, 2; IV, 1, IX,1, Tralieni ,1-2, 
Smirneni VII, 2, IX, 1. 

Membrii unui Sobor sunt astfel investiţi şi cu privi- 
legiul infailibilităţii în materie de învățătură. Această 
infailibilitate însă este în stare de potenţă. În limbaj te- 

ologic, aceasta ar fi infailibilitatea obiectivă. Ca să fie 
efectivă, ca să devină lucrătoare, această putere are ne- 
voie de o condiţie subiectivă: Dubul ce însufleţește adu- 
narea episcopilor. Dacă „duhul umilinţii, al răbdării și 
al dragostei” de Biserică o însuflețește, adunarea epis- 
copilor nu poate mărturisi greșit. Dimpotrivă, dacă „du- 
hul trândăviei, al grijii de multe, al iubirii de stăpânire 
și al grăirii în deșert”? o însuflețește, adunarea epis- 
copilor greșit mărturisește. Sunt acestea adevăruri veri- 
ficate prin întâmplările atâtor amar de veacuri de lupte 
și de biruinţe. Deschideţi istoria Sinoadelor. N-am avut 
oare Sinoade care au greșit? Și n-am avut Sinoade „tâl- 
hărești” ? Aceasta din cauză că a lipsit puterea Duhului. 
Cu drept cuvânt spune Homiakov că Biserica nu cu- 
noaște altă autoritate decât „autoritatea Duhului”. Dar 
atunci care este criteriul recunoașterii infailibilităţii ? 
Răspundem: ecumenicitalea. Biserica nu recunoaşte 
hotărârea unei autorităţi ce ar putea să rupă ecumenici- 
tatea ei. Dar ce este, pentru Biserica Ortodoxă, această 
ecumenicitate ? 

Chestiunea merită discuţie, cu atât mai mult cu cât 
unele manuale inspirate de-a dreptul din cărțile catolice 
cuprind, în această privinţă, erori incompatibile cu ființa 
Ortodoxiei. Într-adevăr, dacă Biserica romano-catolică 
recunoaşte în vicarul lui lisus Hristos pe deţinătorul 
infailibilității în materie de învățătură, atunci când se 
rostește ex catbedra, o face întemeiată pe o concepţie 
despre Biserică potrivit căreia ființa ei văzută, deşi de 
aceeași esenţă, este substanțial deosebiti de cea nevă- 
zută, fiecare necesitând o unitate proprie de conduce- 
re. În vreme ce Dreapta Credință, cunoscând în Bise- 
rică două firi (văzută și nevăzută) unite într-o singură 
ființă, nu cunoaște decât unul singur și același Cap 
nevăzut: lisus Hristos; iar unitatea ei nu poate veni de 

la un organ văzut, ci numai de la legătura ei tainică în 
Duhul Sfânt, cu Ocârmuitorul ei, veșnic de faţă în viața 
tainică a Bisericii, cu Capul ei cel nevăzut, unitate care 
este însăși unitatea Duhului, [din care] izvorăște și in- 
failibilitatea în materie de învăţătură. Biserica în întregul 
ei este „stâlp neclintit şi îndreptar adevărului”. 

Rolul preoţiei în ceea ce privește infailibilitatea în 
materie de învățătură nu poate fi în nici un caz asemuit 
cu cel izvorând din concepţia catolică. „Scrisoarea Pa- 
triarhilor” se rostește cum nu se poate mai limpede, în 
această privinţă: „...iar nestricarea dogmei și curăţia rân- 
duielii nu sunt date în paza unei ierarhii oarecare, ci în 
paza întregului cler și popor bisericesc, strâns unit în 
dragostea unora față de alţii, care este, cu alt nume, 
însuși trupul Domnului Hristos, adică Biserica credin- 
cioşilor”. 

În lumina acestora, cum se lămurește ideea ortodoxă 
a ecumenicității ? 

Ecumenicitatea nu poate fi o unitate politico-juridi- 
că formală, ci constatarea identității de fapt, a afirma- 
iilor Bisericii întregi, în timp și spaţiu. 

Dar acesta nu e decât un alt fel de a exprima invari- 
abilitatea învăţăturii — această invariabilitate rămânând, 
în ultimă analiză, singurul criteriu de recunoaștere a 
ecumenicităţii. Spre deosebire de catolici, la care papa 
se socotește pe el însuși judecătorul și măsurătorul ade- 
vărului cuprins în Tradiţie, în Ortodoxie Tradiţia este 
cea care mărturiseşte de ecumenicitatea unui Sinod; 
Sfântul Sinod însuși nefiind decât mărturisitorul a „ceea 
ce pretutindenea s-a păzit, de toți, totdeauna“ (Sfântul 
Vincent de Lerins, Canon 84, Sind. VI ecum., Mârt. Ort., 
Petru Movilă). 

Prin urmare, pentru ca un Sinod general să se în- 
vrednicească de atributul ecumenicității, nu ajunge par- 

ticiparea la el a tuturor episcopilor ortodocși în viaţă, ci 
mai trebuie ca mărturisirea acestui Sinod, în fapt, să nu 
fie întru nimic deosebită de ceea ce s-a mărturisit de 
către Biserică, „totdeauna, de toți şi pretutindenea“. 


* 


Care este acum situaţia Sfântului Sinod al Bisericii 
noastre ? Sinodul unei biserici autocefale în conflict cu 
credincioşii tuturor ţărilor ortodoxe din lume, în con- 
flict cu toată preoțimea ortodoxă din lume, în conflict 
cu toți episcopii, mitropoliţii şi patriarhii Bisericii Orto- 
doxe din lumea întreagă. Despre a cărui alcătuire spune 
mitropolitul Gurie astfel: „nu toți chiriarhii erau la şe- 
dinţă; unii din cei prezenți cereau amânarea, iar o par- 
te a fost de părere să se sărbătorească la 5 mai. Și la 
şedinţă n-a fost patriarhul”. 

Întrebăm: în această situaţie mai poate fi vorba de 
„duh de răzvrătire” de „conservatism idiot”, din partea 
poporului și de ameninţări din partea Sfântului Sinod? 
Cine sunt nesocotitorii Credinței ortodoxe ? Și cine stră- 
jerii ei? Știm că Preasfinţiţii chiriarhi care au fost pre- 
zenți la ședință şi au votat pentru 31 martie nu sunt de 
părere că trebuie să declare că au greșit înaintea lui 
Dumnezeu și a oamenilor şi nu mai sunt vrednici a se 
chema „chip al Tatălui” (Sfântul Ignatie Teoforul, £p. 
Tralieni, II, 1), drept aceea vor depune cârja. Știm ! Vir- 
tualmente însă sunt depuși din treaptă. 

Încă o dată minunata îndărătnicie a credincioșilor or- 
todocși întru păstrarea „comorii de_mult preț” se dove- 
dește a fi un formidabil răspuns lumescului „duh al în- 
noirilor”. Căci: „chiar dacă noi înşine sau înger din cer ar 
binevesti peste ceea ce am binevestit vouă, anatema să 
fie” ! (Epistola Sfântului Apostol Pavel câtre Galateni, 1,8). 

Între catolicism şi erezie sau urmările 
dogmatice ale rătăcirii sinodale' 


A vrut bunul Dumnezeu, pentru păcatele noastre mari 
și grele, să încerce într-atâta Biserica neamului nostru ro- 
mânesc, încât însuși Sinodul Sfânt, adunarea Domnilor și 
a Episcopilor, a căpeteniilor noastre întru Hristos la un 
loc cu Duhul Sfânt, să se lepede de Dânsul, rupându-i 
Trupul în două, Trupul, adică Biserica tuturor celor drept- 
credincioși. 

Lucrul s-a săvârșit prin hotărârea ca Biserica româ- 
nească să serbeze Paștile anul acesta, împotriva Preda- 
niei și a Canoanelor, singură și înainte de Paştile iudei- 
lor, la 31 martie, în loc de 5 mai, la data adevărată și lao- 
laltă cu ceilalți dreptcredincioși. 

S-a arătat aci în zilele trecute care este mărturia 
dreptei credințe de pretutindeni şi de oricând (mărturie 
care singură are preţ, ci nu biata părere a minţii noas- 
tre omenești !) față de această hotărâre. 

S-a arătat pe rând: 1) Inexistența științifică a hotă- 
rârii Sinodale; 2) Caracterul ei auticanonic și potrivnic 
Predaniei sfinte; precum și 3) Caracterul ei schismatic, 
încheindu-se către 1) Nulitatea de fapt și de drept a 
acestei hotărâri pentru Biserica lui Hristos; 2) arătân- 
du-se că, până la o desăvârşită pocăință, semnatarii ei 
(siliți sau de bunăvoie) sunt de fapt căzuți din treap- 
tă, adică lipsiţi de ajutorul Sfântului Duh fără de care 
nimic nu pot face sau desface și 3) arătându-se, ca în- 
cheiere, că nici un Episcop, preot, diacon sau simplu 
credincios nu este ținut să i se supună, ba dimpotrivă, 

este dator să serbeze Paștile la 5 mai potrivit vecinicei 
rânduieli a Bisericii universale, sub pedeapsa mâniei 
dumnezeiești, nu a celei omenești. 

Vom căuta să arătăm, în cele ce urmează, spre ce mari 
drept bună a pomenitei hotărâri a Sinodului românesc. 

S-ar putea părea unora ciudat că o hotărâre — zice-se 
— de ordin curat disciplinar și canonic, cum e aceea a 
hotărârii datei Paştilor ar putea avea vreo urmare privi- 
toare la atingerea celor drepte ale credinței. 

Deosebirea neînfrântă a Bisericii de Răsărit între dog- 
me și canoane pare a face acest lucru cu neputinţă: dog- 
mele fiind prin firea lor vecinice și neschimbătoare (Val- 
samon, la Canon 64 al Sinodului Trullan); iar canoanele 
fiind schimbătoare, după nevoile Bisericii (v. Canon 12 al 
Sin. Trullan desființând Canon 5 apostolic), schimbarea 
unora neaducând prin urmare vătămarea celorlalte. 

La o mai mare adâncire însă, vedem că deosebirea 
dintre dogmă și canon nu e formală. Și unele, și altele 
sunt date prin canon în formă imperativă, sub sancțiu- 
nea depunerii sau anatemei şi confirmate de Predania 
și uzul cel bisericesc de pretutindeni. 

În fapt, Tradiţia este aceea care a deosebit în chip 
concret care este adevăr de credinţă şi care e prescrip- 
ţie spre disciplină. 

Dacă dar lucrurile stau astfel, şi dacă — după cum s-a 
arătat aci altă dată — Tradiţia Bisericii nu este deosebită 
de Biserica însăși, după cum Biserica este un singur 
trup al lui Hristos, tot astfel și Tradiţia este un trup ne- 
despărţit, un organism spiritual în care fiecare lucru ţine 
într-atâta de întreg, încât o smintire a lui poate aduce o 
smintire fără asemănare a totului. 

Atât este această Tradiţie de unitară, încât nimic nu 
poți clinti din ea fără ca totul să fie primejduit a se clin- 

ti, căci nimic nu este fără însemnătate întru cele ale 
credinţei. 

Cea mai neînsemnată decizie disciplinară nu are în 
viaţa tainică a Bisericii o motivare contingentă, psiho- 
logică, locală și oportunistă — adică potrivită împreju- 
rărilor de timp și loc — cum se întâmplă în istoria lumeas- 
că scrisă în spiritul laic de astăzi; fiecare hotărâre bise- 
ricească are în lumea celor care nu se văd, în viaţa tai- 
nică a Bisericii, un înțeles nebănuit, împlinește un gând as- 
cuns al lui Dumnezeu, întruchipează o armonie ascunsă 
care nu se înfăţişează decât ca un semn în ghicitură 
faţă de toate celelalte. 

Şi clintind unul din rosturile văzute ale întregului 
trup, se clintesc pe nebănuite și fără să ne dăm seama 
lucruri menite a rămâne neclintite. 

Astfel, Canonul al 32-lea al Sinodului Trullan (Synt. 
Atb. II, 580) hotărăște ca nimic nou și potrivnic învăță- 
turii tradiționale să nu se introducă, de teamă ca nu 
cumva să se atingă învățătura fundamentală. 

Vezi în același sens și Canonul 21 al Sinodului din 
Gangra, precum și Canonul 7 al celui de-al 7-lea Sinod 
ecumenic (Synt. Atb. Il, 580), la care se referă amenin- 
țarea cu anatema a Sinodului din Constantinopole în 
1638 sub patriarhul Chiril din Berea, către cel ce ar în- 
drăzni să atingă Predania bisericească și să introducă 
inovaţii în Biserică; compară și Scrisoarea patriarbilor 
orientali, art. 17, precum și Canonul 91 al Sfântului Va- 
sile cel Mare, care arată că dogmele și descoperirile păs- 
trate în Biserică, atât cele ce-și au originea în învățătura 
scrisă, cât și cele ce—și au originea în Tradiţia apostolică, 
încredinţată nouă prin Sfintele Taine, „nu au aceeași pu- 
tere pentru evlavie”. 

La care Syntagma Ateniană adaugă: „dacă negăm obi- 
ceiurile neconsemnate și autoritatea cea mare ce stă în 

ele, atingem cu dinadinsul Evanghelia în elementele ei de 
căpetenie”... (IV, 283) și aceasta pentru că orice obicei 
care are valoare în Biserică are la temelia lui un Ade- 
văr (Sfântul Ciprian, Ad Pompejum. Epistola 74, c.f. Fir- 
milian, Epistola câtre Ciprian, Inter Epistolas Cypriani, 
Epistola 75; Clement Alexandrinul, Stromate, cartea a 
VIl-a c. 16). 

Astfel este desigur și cu fixarea datei sărbătorii Paș- 
tilor, sărbătoare fără de asemănare în anul bisericesc, 
de așezarea căreia atârnă nenumărate ale rânduieli, săr- 
bători și posturi ale anului. 

Fixarea datei Paştilor este desigur și ea în legătură cu 
vreun înțeles ascuns, cu vreun adevăr tainic, dar plin 
de însemnătate, altfel desigur că nici Apostolii şi nici 
Sfinţii Părinţi nu și-ar fi dat osteneala să rânduiască cu 
amănunţime data acestei sărbători în Așezămintele lor 
(c. V, cap. XVII), nici Sfântul Martir Polycarp al Smirnei 
şi Policrate din Efes nu s-ar fi împotrivit în zadar papei 
Victor 1 pentru aceasta și nici Sinodul celor 318 Sfinți 
Părinţi de la Niceea nu ar fi hotărât cu pedeapsă ce se 
cade și ce nu se cade a păzi în această privință drepții 
credincioși ! 

Care este dară acest înţeles al Sărbătorii Paștilor și cum 
stă faţă de el hotărârea pomenită a Sinodului românesc? 

Două lucruri se tulbură în viața Bisericii prin așeza- 
rea Paștilor la 31 martie, stil nou: 

Cel dintâi este căderea Paștilor înainte de isimeria 
cerească. 

Al doilea este căderea Paștilor, uneori, înainte de 
Paștele iudeilor. 

Cel dintâi împotrivindu-se hotărârii formale a Cano- 
nului 7 Apostolic în adevărata lui înțelegere arătată de 
Sfinţii Prinţi, precum s-a arătat aci mai înainte; iar al 
doilea fiind împotriva Predaniei Sfinte a Bisericii, după 

cum arată Matei Vlastare în tâlcuirea aceluiași Canon 7 
Apostolic. 

Despre sensul tulburării provocate de așezarea 
Paștilor înainte de isimeria cerească (iar nu cea astro- 
nomicească), s-a arătat aci că înseamnă îndrăgirea lumii 
simţurilor în disprețul lumii neschimbătoare a gândului 
dumnezeiesc. Lăsând să se înțeleagă că Apostolii au 
legat în chip nedespărţit Primăvara sufletului de primă- 
vara anului, chiriarhii români sunt împinși să gân- 
dească, fără să-și dea seama, că Paștele creştinesc ar 
avea o legătură necesară cu păgâneasca serbare a 
primăverii. Oricât de mare ar fi analogia celor două 
primăveri, nu numai că între ele nu poate fi nici o legă- 
tură necesară, dar ele sunt fundamental deosebite fără 
de asemănare prin înțelesul esenţial al Paștilor, prăpas- 
tie de netrecut pentru păgâni. 

O a doua nesocotinţă, mai gravă, naște din această să- 
vârșire a Paștilor înainte de isimeria cerească. E săvârșirea 
a două Paști în cursul aceluiași an, lucru neîngăduit de 
Așezămintele apostolești: „Voi, fraţilor, care aţi fost răscum- 
păraţi cu scumpul sânge al lui Hristos, trebuie să sărbă- 
toriți zilele Paştilor cu îngrijire şi cu luare-aminte după isi- 
merie, ca să nu sărbătoriţi de două ori înu-un an amin- 
tirea unei patimi, ci o dată pe an, spre aducere-aminte de 
Cel ce a murit odată”; și mai departe: „Voi însă păziți cu 
îngrijire isimeria primăverii, care cade în ziua a douăzeci 
şi doua a lunii a douăsprezecea, care este Distru (martie), 
așteptând până în ziua a douăsprezecea a sfertului întâi 
de lună, ca nu cumva ziua a patrusprezecea a lunii (de 
pe cer) să cadă în altă săptămână și, rătăcindu-ne din ne- 
ştiinţă, să serbăm Paștile de două ori în acelaşi an”... (Car- 
tea a V-a, cap. 17). 

Anul Bisericesc preînchipuie în așezarea lui întreg 
văleatul, de la Facere și până la Judecată. Și cum pen- 

tru tot acest timp creştinii nu mărturisesc decât o sin- 
gură Înviere a lui Hristos întru care cu toţii avem viaţa, 
asemenea numai o Înviere pe an se cuvine să serbăm. 

Serbând mai mult decât un Paște în fiecare an întru 
închipuire, cată a se-nţelege că întru adevăr o singură 
Jertfă și o singură Înviere n-ar fi de-ajuns spre mântu- 
ire; căci în cursul aceluiaşi văleat închipuit de cursul 
aceluiași an, ar urma că după Înviere s-ar face o nouă 
vânzare şi după vânzare o nouă răscumpărare și astfel 
Biserica ar cădea în prăpastiile cele mai de afund ale 
rătăcirilor origeniste privitoare la Înviere. 

Aceasta nu se întâmplă însă și cu Paștele cel zilnic 
săvârşit în Biserică întru împărtăşirea credincioșilor cu 
Sfântul Trup şi Sânge al Domnului Hristos, pentru că 
acestea nu sunt mai multe Paști, adică mai multe jertfe, 
nici mai multe învieri, ci continuarea neîntreruptă și fără 
de număr, de fapt și întru adevăr şi nu întru închipuire, 
a uneia şi aceleiaşi jertfe arhiereşti şi Sfinte Învieri a lui 
Hristos, întru care cu toții avem parte. 


II 


Este deci o mare deosebire de făcut — și cu ea am 
pătruns în miezul chestiunii noastre — între înțelesul on- 
tologic al Paştilor liturgice ce se săvârșesc în orice zi — 
Paștele săvârșirii și al împlinirii jertfei — și celălalt înțe- 
les al Paştilor, lal] amintirii și sărbătoririi, care se pe- 
trec o dată în an. 

Cel dintâi Paște, eubaristic, e un fapt real, dar tai- 
nic, petrecut în timp, dar neatârnat de vremuri, pe care 
le măsoară, umplând cu plinătatea lui, ca un izvor ve- 
cinic de Har, timpul dintre Golgota şi Judecata de Apoi; 
un fapt neasemănător și unic la care suntem toți che- 
mațţi ca să luam parte: Jena de Sine a lui Dumnezeu 

pentru dragostea sa de oameni. Aceste Paști sunt te- 
melia și taina însăși a Bisericii. 

Celelalte Paști, sărbătorești, au însă și alt înțeles, legat 
de cel dintâi, însă deosebit de dânsul. Paștele anual nu 
este numai săvârșirea jertfei, ci şi vedenia mai dinainte 
ca într-o prefigurare a roadelor acesteia pentru univer- 
sul întreg. El este deci vedenia simbolică a jertfei și a 
rostului ei pentru soarta lumii, în cadrul unui șir întreg 
de semne care se urmează în vreme (calendarul). 

De Paști, Biserica se vede pe sine ca-n oglindă și-și 
măsoară creșterea către „statul lui Hristos”, subliniind prin 
deosebită întristare şi bucurie acest sfânt înţeles al jertfei 
dumnezeiești pentru soarta lumii. (Așez. apost., V, 17-19). 

Rămâne totuși între comemorarea anuală şi sim- 
bolică a Învierii universale întru Hristos, și săvârșirea 
reală a jertfei euharistice o legătură pe care deosebi- 
rea de mai sus nu o înlătură, ci, dimpotrivă, o întăreş- 
te. Legătura ar putea izvori din firea simbolului însuși, 
care-i mai mult decât o simplă analogie formală și în- 
chide în el o referință reală și directă a celui simboli- 
zat: „cu asemănarea se cheamă cel asemenea”. În ca- 
zul Paștilor, asemănarea este însă și mai mare, simbo- 
lul cuprinzând în sărbătorirea lui însăși săvârșirea re- 
ală a semnificației (bidem, V, 19). 

Prin aceasta, cele două Paști nu sunt deci în firea lor 
decât unul singur. Prin aceea însă că totul nu e încă 
îndumnezeit şi nu ia parte în fapt la Jertfa arhierească 
a lui Hristos, se naște în vreme o preîntrucbipare a în- 
vierii lumii întregi întru Hristos, deosebit de săvârșirea 
zilnică a jertfei: Paştile (bidem). 

Astfel, sărbătorirea Paştilor de an nu e nici ea o 
preîncbipuire ideală, un simulacru al Paștilui cel veşnic, 
ci este o preîntruchipare a învierii lumii întregi întru 
mântuire. Este vedenia — începătura încă de acum — a 

rodului jertfei celei dumnezeiești, este „arvuna Învierii” 
tuturor. (Jbid., V, 7; V, 19). 

De aceea, Paștile sunt înainte de orice: „împărtășire”, 
dar împărtăşire a tuturor din jertfa cea dumnezeiască. 

A face Paștile înseamnă deci pentru creștin a se îm- 
părtăși, a avea parte la Înviere. 

A face Paştile înseamnă însă pentru Biserică a se uni 
împreună în împărtășanie toți creştinii laolaltă, întru 
nădejdea învierii tuturor. 

Astfel, sărbătorirea anuală a Paștilor devine cheză- 
șia și semnul Biruinţei totale celei de apoi asupra şar- 
pelui și a morții. 

În această deosebire de înţeles stă și deosebirea 
timpului de sărbătoare a celor două Paști, ce! împlinit 
și cel de semne. 

Din nevoia de a înfățișa în vreme acest înţeles al 
sărbătorii în cadrul anului de semne, izvorăște deci 
sensul așezării datei Paştilor în calendar. 

Dar aici intervine piatra de poticnire: Paştile iudeilor. 


* 


Dacă între înţelesul celor două Paști legătura e 
aceea pe care am văzut-o, urmează că sărbătorirea În- 
vierii nu se poate face în nici un chip odată sau îna- 
inte de Paştile iudeilor. Să lămurim. 


A. După cum ne spune Cartea Ieșirii lui Moise (cap. 
12), Paştile legii vechi au fost așezate de Dumnezeu 
întru pomenirea ieşirei din Egipt a neamului lui Israil. 
Rânduiala jertfirii mielului cu acest prilej, precum și a 
mâncării azimei trebuiau să aducă aminte iudeilor de 
scoaterea lor din robie; dar ea mai trebuia să preînchi- 
puie jertfa sângeroasă a mielului și a Păstorului, slobo- 

zirea prin ea de sub cătușele morţii, păcatului și fără- 
delegii întru Învierea lui Hristos. 

1. Paștile legii înseamnă deci pentru creștin preîn- 
chipuirea adevăratelor Paște rânduite de lisus Hristos 
ucenicilor la Cina cea de Taină. 

Această preînchipuire era semnul legăturii Dreptu- 
lui cu Domnul, ea însemna nădejdea dreptului în în- 
durare Domnului către norodul său și ea trebuia deci 
sărbătorită de tot cel ce voia să aibă parte de mântuire. 

2. Odată săvârșită jertfa, odată judecat, răstignit şi 
înviat Fiul lui Dumnezeu, odată îndeplinită legea, păs- 
trarea vechei porunci e dezlegată (Așez. apost. c. V, 
cap. 17 şi numeroase texte din Îndemnurile împotriva 
Iudeilor ale Sfântului loan Hrisostom, trad. fr. Jessuis 
III, 300-312). 

Creştinii nu mai au a O săvârși, căci ea s-a săvârşit o 
dată pentru totdeauna, iar rânduiala împărtășaniei cu 
Sfântul Trup și Sânge al Domnului Hristos prin prefa- 
cerea pâinei şi a vinului însemnând doar — cum am 
spus — săvârșirea mai departe a jertfei dumnezeiești a 
legii celei noi. 

Împlinindu-se întruchiparea, nu mai avea a fi serbată 
preînchipuirea. 

3. Se întâmplă însă că iudeii sărbătoresc totuși mai 
departe Paștile legii celei vechi, după Înviere. 

Ce înţeles are pentru creștin acest lucru? Faptul că 
iudeii slujesc mai departe Paștile legii nu înseamnă în 
nici un caz că acest Paște trebuie păzit și de creștini. 
Hotărârile Bisericii în această privință sunt formale și 
categorice şi au fost date tocmai pentru că, în vremea 
dintâi a creștinismului, mulți credincioși sărbătoreau Paş- 
tile de două ori, o dată cu iudeii și o dată după dânșii, 
Paştile iudeilor fiind socotit de ei ca Paştile durerei, iar 
Paștile Învierii, ca Paștile bucuriei creştinătăţii întregi. 

Dar înseamnă oare şi că Paștile legii nu mai au nici un 
fel de însemnătate pentru creştini ? Ferească Dumnezeu ! 

4. Sărbătorirea Paştilor legii mai departe de câtre iu- 
dei, după ce legea a fost împlinită, înseamnă că iudeii 
aşteaptă lîncă] pe Hristos drept mântuitor, înseamnă, 
prin urmare, în realitate, idgâăduirea mai departe şi răs- 
tignirea mai departe a lui Hristos după Înviere (Așez. 
apost. V, 7). 

Acesta este înţelesul real al prăznuirii Paștilor iudei- 
lor după răstignirea și Învierea Domnului Hristos. 

Ce are de gândit un creștin față de această tăgăduire ? 

Tăgăduirea şi răstignirea lui Hristos înainte de Înviere, 
oricât de greu ar fi de priceput cu mintea, era necesară 
Învierii lui Hristos. „Trebuia ca Hristosul să pătimească 
toate acestea și să intre întru slava Sa” (Lc. 24, 26). 

5. Stăruința acestei tăgăduiri după Înviere şi prăz- 
nuirea ei la o anumită dată în vreme Jac însă imposi- 
bilă însemnarea cu aceeași dată sau prăznuirea îna- 
intea acesteia a prefigurării învierii universale, care 
presupune tocmai că s-a biruit orice tâgadă. 

Astfel, vedenia încă de pe acum în semne a roade- 
lor Învierii nu este de închipuit decât după biruirea dră- 
ceștei și tainicei împotriviri a iudeilor. Orice altă rân- 
duială tulbură rânduiala hotărâtă de Dumnezeu. Căci 
Dumnezeu ne ridică treptat de la idoli la jertfă şi de la 
azimă la Tainele Dumnezeiești, iar de la Sfintele Taine 
la Împărăţia Cerurilor (Leon din Ohrida, Scrisoarea a 
2-a despre Azime). 


B. Pe de altă parte însă, Paștiile legii vechi nu înce- 
lează de a reprezenta în Simbol prefigurarea Paştilor 
adevărate (Așezăm. apost., VI, 19) şi pomenirea lor 
devine inutilă creștinismului de vreme ce Biserica pose- 
dă realitatea însăşi (iar a iudeului prăznuire e tăgadă). 

Dar dacă așa este, atunci sdvârșirea Paştilor creștine 
nu poate fi nici ea făcută decât „după pasca iudeilor, 
pentru că se vrea mai întâi închipuirea, adică înjunghie- 
rea mielului și apoi să urmeze ceea ce se închipuia, adică 
moartea Omului și Învierea” (Așezămintele apostolesti, 
cartea a V-a, cap. 17, citat după Matei Vlastare, la tâlcuirea 
Canonului 7 apostolic din Pidalion, text ce — semnificativ 
— nu se găsește în ediţiile apusene ale Așezămintelor). 


C. Amândouă aceste lucruri converg spre a pune în 
lumină imposibilitatea absolută a serbării Paştilor creș- 
tine odată cu iudeii sau înaintea lor. 

1. A serba odată cu iudeii înseamnă că un același 
lucru reprezintă pe un același plan două lucruri potriv- 
nice, aceeași zi a anului însemnând în același timp pen- 
tru noi și preînchipuirea Biruinţei din urmă a Mielului 
asupra oricărei tăgade, și pomenirea stăruinţei tăgadei, 
după Biruinţă, ceea ce nu este cu putință. 

2. lar a-l sărbători înainte de iudei înseamnă: 

a. A serba realitatea înaintea prefigurării, adică 2 ne- 
socoti raportul real al celor două Testamente şi a rupe 
cu Marcion legătura dintre ele; și 

b. Mai înseamnă a lăsa ca tăgăduirea în semne să se 
facă după pomenirea Biruinţei Învierii, adică înseamnă 
a ne îndoi de eficacitatea mântuitoare a Învierii și 
chiar a tăgădui Învierea adevărată a Mântuitorului. 

Acestea sunt urmările nenorocite ale pripitei hotă- 
râri sinodale româneşti. 


Toate împotrivirile acestea fac imposibilă realizarea 
pe planul semnelor din calendar a înjelesului adevărat 
al Paştilor creștine după hotărârea sinodală. 

1. Catolicii care, înaintea noastră, au pășit pe acest tă- 
râm și au rupt legătura cu Paștile iudeilor au tălmăcit 
astfel îngăduiala de a rupe solidaritatea celor două date: 

Sărbătoarea Paştilor iudeilor după răstignirea și În- 
vierea lui Hristos, potrivit învăţăturei Bisericii întregi, 
este dezlegată. 

Paștile iudeilor sunt nule și Biserica nu are a ţine 
seamă de dânsele. 

Biserica de Apus face astfel „abstracţie” de faptul că 
iudeii urmează a-și serba Paștile ca mai înainte. 

Dar penuu ca această desfacere a legăturii celor 
două Paști să nu compromită solidaritatea celor două 
Testamente, cel dintâi fiind de fapt preînchipuirea celui 
din urmă și acesta neputându-se prescrie, Biserica ro- 
mână se subrogă pe sine în toate drepturile Sinagogii 
și ia asupră-și împlinirea strictă a legii în locul acesteia, 
prescriind în favoarea sa toate făgăduielile lui Dum- 
nezeu către Israil. 

Astfel, Biserica de Apus dă în chip material jertfă cu 
azimă în locul iudeilor, iar formal se instituie moşteni- 
toare spiritului iudaic în Biserică. Ea izbutește prin acest 
„artificiu” să nu respecte legătura datei Paştilor, fără a 
putea fi învinuită de marcionism și erezie. 

Nu este locul să arătăm aci încurcăturile în care intră 
prin aceasta: ajunge să spunem că săvârșirea cu azimă 
a cinei este singurul paleativ care evită erezia celui ce 
rupe legătura datelor. De aceea catolicii s-au încăpăţâ- 
nat într-însa. 

Să fi vrut Sinodul românesc să ne împingă pe ne- 
simţite spre această datină, cu alte cuvinte, să ne pună 
în situaţia de a fi siliți să recurgem la ea? Nu se poate! 

2. Biserica noastră a înţeles cu totul altfel acest lucru. 

Ea nu a socotit niciodată că trebuie să se substituie 
Sinagogii şi nu a serbat niciodată Paștile cu azimă, în- 

vinuind chiar de iudaizare Biserica catolică (Leon din 
Ohrida, op. ciz.; Nichita Stithatul etc.). 

Dacă Biserica noastră se socoteşte moștenitoarea Si- 
nagogii, aceasta trebuie înţeles în sensul că ez a primit 
ca piatră din capul unghiului, piatra pe care iudeii au 
îndepărtat-o, răpindu-şi astfel mântuirea. 

Acesta este întocmai tâlcul în care „moștenirea a fost 
răpită Fiilor lui Israil” (Luca 20, 16; Matei 21, 43). 

Legătura dintre prefiguraţie și adevăr a celor două 
Testamente a fost păzită de Biserica noastră prin rân- 
duiala succesiunii datei Paştilor. (Nu este numai o întâm- 
plare că Sfântul Mairtir Polycarp al Smirnei a fost în ace- 
lași timp și deopotrivă luptător vajnic împotriva rân- 
duielilor latine ale Paştilor și adversar de moarte al lui 
Marcion, a cărui principală învățătură era deosebirea celor 
două Testamente — Tertulian, Adr. Marcionermn, L , 19). 

Acesta este marele Adevăr pe care-l păzește neclin- 
tit această zice-se „neînsemnată” așezare ! 

lar că acesta este Adevăr, ci nu convenţie, o arată 
tot tâlcuirea aceluiași Canon 7 Apostolic în Pidalion, 
prin minunile mari care au întovărășit data adevărată 
împotriva datei hotărâtă de latini. 

Iară mai ales că: „Amărunţimea Isimeriei, carea și pri- 
cinuieşte latinilor două necuviințe mari, adică, a prăznui 
ei Pasca ori cu iudeii, care este împotriva Apostolescu- 
lui Canonului acestuia, ori mai înainte de iudei. 

Și cum că mai mult place lui Dumnezeu rânduiala 
Pascaliei, și în scurt a zice a Calendariului nostru, de- 
cât rânduiala Pascaliei și a Calendariului latinilor este 
văzut din minunile ce au arătat și arată până acum pen- 
tru acesta. Căci în părțile Iliupolii cei din Eghipet, unde 
sunt piramidele cele două mari, în fieștecare an lu- 
crează Dumnezeu o minune ca aceasta. Adecă: în sea- 
ra Joii cei mari a noastre (nu a latinilor), pământul var- 
să moaște și oase vechi de oameni. De care să umple 

un câmp lat, care stau până la Joia Înălţării; şi atuncea 
să ascund și nicidecum să văd, până iarăș la Joia mare. 
Aceasta nu este vreo basnă, ci adevărat lucru și mărtu- 
risit de Istorici vechi și noi, iară mai ales de Gheorghe 
Coresie, hiotul, și de pururea pomenitul Nectarie, Patri- 
arhul Ierusalimului, carele în hronograful aravicesc îl 
povestește fila 266 și cu ochii săi l-au văzut, precum 
din cele ce zice mai jos să vede. 

(lară oasele acestea omenești mai înainte vestesc 
pre învierea morţilor ce va să fie, precum le-au văzut 
și Proorocul lezechiel.) Dară scrie şi pomenitul Core- 
sie, că Pascazii scria către Papa Leon (precum să arată 
în Epistola 63 a lui Leon) cum că prăznuind oarecând 
Pasca răsăritenii, adecă în 22 a lui aprilie, iară apusenii 
în 25 a lui martie, un izvor de apă fiind uscat mai-nainte 
s-au umplut dle apă în 22 a lui aprilie, la Pasca noastră 
adecă, şi nu a latinilor. Vezi pre Dositeiu cartea a 12-a 
pentru Patriarhii cei ai Ierusalimului carele povestește 
ce o minune ce s-au făcut la Beligrac, adeveritoare Ca- 
lindarului nostru și surpătoare Calendarului latin pre 
Care o au văzut un Paisie, Patriarh al Ierusalimului, 
adecă, un aluat ce s-au plămădit de o latincă azimă 
Proorocului Ilie s-au prefăcut în piatră ușoară, numită 
Kisira“ (Pidalion, Com. la Canon 7 apostolic). 


Dacă rătdcirile acestea se adaugă în schismă şi schis- 
ma se adaugă la necanonicitate, şi dacă necanonicitatea 
se adaugă la împotrivirea jață de Predanie, şi împo- 
trivirea la Predanie la neadevăr, naște în chip legitim 
întrebarea: care au putut fi rosturile pe temeiul cărora 
Sfântul Sinod a scos Biserica noastră din rândul celor 
dreptcredincioase ? 

3. PROBLEMA GENERAȚIILOR 
— ÎNTRE POZIŢIA CULTURALĂ ŞI ATITUDINEA SPIRITUALĂ — 


Aspiraţia la creştinism 
și înțelesul ei actual! 


Poate părea unora ciudat ca români, laici, şi încă 
studenți, să vorbească de o aspirație la creștinisin. S-a 
obișnuit a se crede că, în afara unor anumite interpre- 
tări, studenții tratează asemenea chestiuni cu epitetul 
de „vechituri neinteresante“. 

Și totuși, lucrul nu trebuie să ne mire. Românii nu 
sunt ireligioși din fire; pentru sufletul bine cumpănit 
între inimă și cap, al ţăranului, „păgân“ însemneză oare- 
cum „neom-“. 

Dar civilizaţia introdusă de aiurea — din cauze care 
nu ne privesc aci — a separat în mod radical la români 
nevoile sufletului de ale vieții. Nu este peste tot așa. În 
alte ţări cu civilizații mai înaintate, s-a recunoscut re- 
ligiei rolul de factor activ al vieţii. 


Care poate fi înţelesul unei aspirații creștine într-un 
mediu care, fără a fi nereligios, se dezinteresează de cele 
sfinte ? 


Aspiraţia la creștinism este, în primul rând, renaștere. 
Ea se clădește pe o deziluzie, pe o ruină: „Falimentul 
veacului al XX-lea“; și rolul ei este prin esență creator. 

Să lămurim. 

Rezumând evoluţia spirituală a înaintașilor, din copi- 
lăria noastră am intrat în viaţă ca temători de cele sfinte 
și creștini. În naivitatea noastră, de câte ori nu ne-a con- 
solat credinţa într-un Dumnezeu blând și Tată, de câte 


139 


MIRCEA VULCĂNESCU 


ori nu ne-a satisfăcut curiozitatea povestea facerii lumii, 
de câte ori nu am trăit cu lisus povestea patimilor! 

Prins în vârtejul propriei sale critici — sub imboldul 
cunoștințelor noi care mijeau în noi —, sufletul nostru 
şi-a zdrobit „idolii“ copilăriei. Şi şi-a făcut din cunoş- 
tinţă idol nou. Și sufletul a căutat în cunoștință ceea ce 
avusese prin credință mai întâi: explicare, apreciere și 
norme ale vieţii. 

Adâncirea fiecăreia din feţele idolului cel nou a 
cufundat explicarea în relativism, aprecierea în dispreţ 
și norma în folosința personală; unii au primit să-și taie 
aripile şi au rămas la cele date de rațiuni suficiente. 

Sufletul însă, sufletul în ceea ce are el mai reprezen- 
tativ uman: sete de certitudini absolute, sete de dra- 
goste, adică de ieşire din sine, zbucium de-a ieşi din 
ceea ce e rău, nu a primit să iscălească o abdicare ce 
ar fi însemnat pentru el desființarea sigură și pentru 
om automatizare. 

Constatând neputința acestor noi orientări de-a ne 
scoate din impasul etic de care nici un om cu sufletul 
sensibil nu a putut să scape, după un război care le-a 
însemnat în mod iremediabil falimentul, sufletul nos- 
tru recules și umilit, fiindcă și-a zdrobit încă o dată ido- 
lul, caută și speră, dibuind alte soluţii. De greutatea de 
a le găsi, sufletul omensc concretizează toată gama de 
atitudini, de la scepticismul ironic şi rece al unora, tre- 
când prin promiscuitatea intelectual-afectivă a celor mai 
mulţi, la misticismul absurd al câtorva. 

În afirmarea sa dogmatică, atunci când postulează 
necesitatea unei ieşiri cu orice preţ din îndoială, sufle- 
tul nostru plasticizează o nevoie esenţială a vieţii: ne- 
voia unui ideal ! Și dintre toate idealurile-i noi şi vechi, 
omenirea distinge ca singur absolut, întrucât întru- 
pează ceea ce este etern oricărei aspirații omenești sub 


140 


POSIBILITĂŢILE FILOSOFIEI CREŞTINE 


forma cea mai pură, idealul creștin. Cele trei nevoi do- 
minante ale sufletului omenesc se împacă armonios 
într-însul: setea de certitudine se satisface prin credin- 
ța-n Dumezeu; nevoia de a ieşi din sine, prin iubirea 
de aproape; zbuciumul în rele de risipeşte față de spe- 
ranța mântuirii. 

Aspiraţia la creștinism astfel înţeleasă, dintr-un prim 
punct de vedere, comportă două consecinţe: sincerita- 
te şi viaţă integrală trăită-n Dumnezeu. 


1. Ca și Ianus, omenirea are astăzi două feţe, două 
conștiințe: una pentru sine, una pentru alții. 

Prima e a-ndrăznelilor și a avânturilor nemărturisite, 
a doua e a aripilor retezate. 

Această dualitate, care se explică perfect istoric-psi- 
hologicește, nu este legitimată eticește decât prin lași- 
tate, şi se înţelege că din acest punct de vedere „min- 
ciuna convenţională“, cum este de obicei numită, stă 
de-a dreptul împotriva „omeniei“ noastre. 

Creștinismul ne cere, pentru restabilirea armoniei 
sufletului cu sine, cu omenirea și cu firea, în primul 
rând curajul sincerităţii, curajul de a privi lumea drept 
în față, curajul de-a nu fi indulgenți cu noi înşine și 
severi ce alţii, care-i totuna cu curajul de-a fi drepți, cu 
cugetul nostru pentru noi, cu faptele noastre pentru 
alții. 


2. A doua cerinţă a creștinismului spre a deveni „re- 
naștere“, strâns legată de cea dintâi este reacţiunea îm- 
potriva fariseismului din noi. Ea revendică drepturile 
vieţii noastre împotriva impietărilor specialităţii noas- 
tre; revendică „omenia“ noastră contra formelor și for- 
mulelor seci de multe ori, ale ramurei noastre şi a 
funestelor ei consecinţe, atunci când căutăm în ea 

motivele de viaţă — vezi militarismul și rolul său în 
războiul mondial. 

Nu trebuie să înțelegem prin aceasta că creștinismul 
ar fi contra specializării, ci numai contra mecanizării. 
El nu ne vrea „specialiști“ în viaţă, ci oameni chiar în 
specialitate. Această chemare la desăvârşirea persona- 
lităţii noastre în viaţa integrală nu capătă însă valoare 
creștinească decât pusă în serviciul lui Dumnezeu. O 
viaţă integrală lipsită de selecţia armonică a valorilor ei, 
într-o ierarhie a cărei culme e Dumnezeu, este anarhie 
şi nu creștinism! Acest lucru nu trebuie uitat. Nu sun- 
tem adevăraţi creștini decât în măsura în care lucrăm 
ca agenţi conştienţi în serviciul idealului divin. Căci via- 
ţa religioasă nu e altceva decât revizuirea de conștiință 
de fiecare clipă a omului față de Dumnezeu, precum 
spune James, „reacţiunea totală a personalității ome- 
nești la Univers“ (credinţa că viaţa are un sens în Dum- 
nezeu) la care noi am adăuga reacţiunea la umanitate 
(iubirea de aproape pentru valoarea pe care o acordă 
creştinul persoanei omenești) și reacţiunea la noi înșine 
(credinţa că ne vom mântui). Dar dezvoltarea acestor 
noi aspecte ale aspiraţiei creştine ne duce la privirea 
acesteia din alte puncte de vedere. 

Confesionalism și înterconfesionalism' 
în viața Federaţiei Asociaţiilor 
Creştine Studențești din România 


Cele ce-mi scriu Aseceriștii despre entuziasmul con- 
fesional al majorităţii bucureştenilor, ca și despre rezis- 
tențele pe care această idee le întâmpină în alte gru- 
pări, intervenţia unor personalități din afară în discuţie 
îmi arată că spiritele sunt destul de coapte pentru în- 
țelegerea problemei. 

Mă călăuzesc în cele de mai jos de îndoitul interes: 

1) al sporului sufletesc al aseceriștilor în parte; 

2) al rostului și menirei activităţii Asecereului ca 
grup. 

Incep: 

Problema naturii legăturilor confesionale ale Asece- 
riştilor nu e nouă. 

Cercetătorul atent al tuturor manifestărilor Asociaţiei 
de la înfiinţarea ei ar putea, răscolind arhivele Asocia- 
ţiei, da de capătul firului preocupărilor confesionale în 
A.S.C.R., încă din vremea în care federaţia nu era încă 
întemeiată. 

În primăvara anului 1923, anteproiectele actului 
constitutiv și statutele federaţiei marcau asupra spiritu- 
lui întemeietorilor Asecereului din 1921 (preocupaţi 
mai ales de aspectul social al creștinismului) o orien- 
tare către probleme mai adânci spirituale, între care pro- 
blema confesională nu putea lipsi. 

Ca unul care am fost cu deosebire amestecat în re- 
dactarea şi modificările succesive ale acestor antepro- 

iecte, modificări ce se pot lesne regăsi în arhivă, îmi pot 
da bine seama de sensul și intensitatea tendinței în acest 
moment. 

Și nu şovăiesc s-o calific „sporadică“ deși — ca repre- 
zentant al ei — am reuşit să introduc până la sfârșit în sta- 
tutele votate la Râmnicul Vâlcii, în 1923, paragraful care 
precizează că „pentru adâncirea experienţii religioase și 
pentru participarea Asecereului la toate valorile spirituale 
adunate în Biserică”, Asecereul, Federaţia mai bine zis, 
departe de a se dezinteresa de confesiune, deşi nu putea 
impune o confesiune, „e dornică să vadă pe membrii săi 
cât mai aproape de Biserica de care ţin.“ 

Ar fi interesant de dezgropat discuţiile care au pregătit 
acloptarea acestui text, care azi face lege în F.A S.C.R.*— atât 
în adunarea naţională a F.AS.C.R. din România, cât și în 
şedinţele preliminare și în corespondenţa urmată înue 
d-rele Elined Prys, Anina Rădulescu-Pogoneanu și d-nii 
Sergiu Condrea, Manoilescu, Paul Sterian și subsemnatul. 

Amintirea acestora, ca și scrisorile ce posed sau am 
depus la arhiva A.C.S.B.-ului, arată limpede două lucruri 
(oarecum potrivnice): 

1) Grija Aseceriștilor de a nu fi îndepărtați de către 
Asociaţie de Biserica de care ţin. 

2) Grija Aseceriștilor de a nu înfeuda mișcarea creș- 
tină oricărei alte organizări temporale sau spirituale 
existente, atât pentru a păstra libertatea necesară spre a 
„pune probleme religioase și morale“ tuturor studenţilor 
români, cât și pentru a menţine în discuţii „desăvârșita 
libertate și respect al oricărei opinii“ lăsând indivizilor 
grija propriei lor afilieri la cutare sau cutare tendințe. 

În fine, pentru a putea apropia Asociaţiei grupările 
1.K.E. din Cluj. 


* E aici un puternic sentiment și o conștiință vie a specificității 
misiunii Asecereului în Societatea românească. 

Şi cei ce au luat parte la discuţiile amintite își pot 
aduce aminte de grija inspirată de indicaţiile asupra ten- 
dinţelor protestante ale Federaţiei franceze, inserate în 
„Semeur“-urile din 1923 și cererea noastră de a insera 
un text similar în favoarea Ortodoxiei, în constituția 
FA.S.C.R. (vezi propunerea Vulcănescu la Râmnicul 
Vâlcii şi corespondenţa lui Elined Prys), ca și condiţii- 
le în care, renunțând la acest text, am ajuns la formula- 
rea principiului actual, și discuţiile asupra cuvântului „Bi- 
serică” sau „Biserici”, din conţinutul articolului actual al 
Constituţiei. 

Poziţia adoptată în Constituţia de la Râmnic însem- 
nează, în substanţă, afirmarea următoarelor deziderate: 

1. Afirmarea voinţei de a nu rămâne în superficiali- 
tatea nonconfesionalismului; 

2. Conștiinţa că Tradiţia Bisericii reprezintă izvorul — 
de care nu ne putem lipsi — al chezășiei că experienţa 
noastră nu e vânt (vezi și dibuiri asupra poziţiei în care 
Tradiţia intră în lume, ca izvor de revelaţie faţă de 
Scriptură, deși nu încă destul de limpede formulată. Dar 
compară cu condiţiile altor grupuri străine şi vei vedea 
diferenţa). 

3. Afirmația însăși a realității mentalității vremii 
noastre peste care nu se poate trece cu o negație pură 
și simplă. 

De aceea, libertate în procedee, mai apropiată de 
ale studenţilor ca de ale Bisericii. 

4. Așezarea Asociaţiei ca o punte între Biserică și 
Școala Înaltă, ca un fel de mediu de difuziune și endos- 
moză al studenţimii spre Biserică, deosebită și de una 
și de alta, așezată în studenţime, dar orientată spre 
Biserică. 

(Federaţia nu putea fi „o Biserică“. Ea avea să fie 
ortodoxă, compusă fiind — întrucât majoritatea ar fi fost 

ortodoxă — din ortodocși. Acesta e un argument faimos 
invocat în vremea aceea.) 

5. Atașarea indivizilor de confesiune rămânea totuși 
o chestie de convingere personală. 

6. Dorinţa de colaborare spirituală, pe baze federa- 
tive şi fără a şterge diferenţele de fapt, cu tineretul mi- 
noritar ardelenesc și cu începătorii în ale creștinismu- 
lui. 

Știu bine că toate aceste afirmaţii nu sunt sustrase 
criticei. Afirm însă că formularea lor era momentul spi- 
ritului maxim pe care-l putea naște reunirea sincerită- 
ţii cu bunăvoința a celor ce le-am alcătuit. 

Principiul formulat în Constituţie reprezintă însă, 
repet, grija câtorva Aseceriști, puţini, de viitorul spiri- 
tual al Asociaţiei. 

Mulțimea membrilor era cu totul indiferentă proble- 
mei confesionale și cea mai bună dovadă o avem în 
faptul că propunerea mea de a introduce un text simi- 
lar în statutele Asociației Bucureştene, în februarie 1924, 
a fost respinsă cu o mare majoritate, înlocuindu-se cu 
explicaţiile actuale din statut, aflate în contraproiectul 
lui Sergiu Condrea, pe care eu le găseam insuficiente 
(mai ales motivarea „socială“ a nevoii de Biserică) și nu 
destul de clare. 

Fac această cam seacă punere la punct pentru a feri 
pe cei care cred că problema e nouă, de superficialita- 
tea unei soluţiuni pripite şi pentru a evoca puţin amin- 
tirea unor vremi în care, pe dibuite și adesea fără lhimi- 
ni, Asecereul își croia drumul în care „cei noi” aveau 
să treacă mai târziu. 

Care sunt acum împrejurările care fac ca problema 
confesională să fie pusă majorităţii Aseceriștilor bucu- 
reșteni, cu o acuitate care, dacă socotesc eu, nu va face 
să se spargă cadrele vechii Constituţii F.A.C.S.R.-iste (în- 
trucât aceasta o prevedea și o cuprindea), însă va duce 

la îndeplinirea a ceea ce, în ochii celor din 1923, nu era 
decât un deziderat? 

Încep: 

1. Răsunetul pe care l-a avut în opinia publică româ- 
nească* problema Uniunii Bisericilor. (A fost semnalul 
care a trezit în mintea câtorva Aseceriști conștiința pro- 
blemei.) De unde: 

2. Preocuparea câtorva Aseceriști de adâncire în 
sens ortodox a experienței religioase proprii. Întâi cu- 
noaștere a ceea ce este Ortodoxia și apoi verificare.) 
În acest sens, de netăgăduit ajutor au fost: 

3. Cursurile de filosofie a religiei** făcute de d-l Nae 
Ionescu la facultate în anii 1923-1924 și 1924-1925. 

Ele se dezvoltau odată cu: 

4. Tendinţa de a reda Ortodoxiei un rol spiritual față 
de cultura românească. (Articolul lui N. Crainic: Poli- 
tică și Ortodoxie în „Gândirea“. De asemenea, Spiri- 
tualismul englez al d-lui Nae Ionescu, tot acolo etc.) 

Polemica în jurul „cazului de la Cuibul cu Barză“* și 
mai ales situarea culturii noastre între Răsărit şi Apus, 
au fost imboldurile care au silit tinerimea să cugete la 
Ortodoxie (ca tradiţie culturală românească). Izvoare 
găsisem numai pe d-l Rădulescu-Motru: Cultura româ- 
nă şi Politicianismul”. 

5. Sentimentul valorilor specifice, pe care Aseceriștii 
le descopereau în tradiţiile populare din Campamen- 
tele de la ţară, a descoperirii religiozităţii ortodoxe în 


* Vezi articolul semnat: „Un ortodox“ din Ideea Europeană 
1923-1924. 

» D-l Nae Ionescu a polemizat continuu cu noi. Vezi și un 
articol în Ideea Europeană 1924 sau '25, semnat Mihail Tonca, 
contra noastră. 

*** (Apărută în 1904, N. ed.) Mai târziu Soloviov: La Russie et 
L'Eglise Universelle, catolicizantă, dar care era o reacţie salutară 
contra protestantismului ameninţător. 

congresele de la mănăstiri și ca o reacţie față de con- 
tactul cu străinii în congresele internaționale. 

6. Adâncirea experienţei religioase a fiecăruia (Fap- 
tul de viață scotea oamenii din Asecere — şi acolo, în 
mijlocul altor oameni, (armata pentru mine), unii ase- 
cerişti ajungeau să transcendeze, adică să treacă peste 
ideea de Asecereu — îngustă și povizorie — pentru aceea 
de Biserică a lui Hristos, comuniune spirituală în trupul 
mistic al lui Hristos). 

(Aci, departe de Asecere, am simţit iar nevoia îm- 
părtăşaniei, de pildă.) 

Strâns legat de asta şade: 

7. Venirea în contact cu literatura religioasă catolică 
mai întâi şi apoi, pe bucățele, ortodoxă: Paul Claudel, 
Soloviov etc; Acatistul Bunei Vestiri etc. 

8. În fine, ceea ce a fost adevăratul „fulger“, care a 
prins duhurile în dorul de Ortodoxie, a fost întâlnirea 
cu Asociaţia rușilor la Băile Herculane. 

Adâncirea experienţei lor spirituale a înfiorat pe 
unii, dar a cucerit pe cei mai mulți. De aceea am so- 
cotit anul trecut timpul venit pentru un cerc de /ntro- 
ducere (modestă şi poate tulbure) întru Ortodoxie. 

De aceea, anul acesta Asecereul a luat să studieze 
Piatra din Capul Ungbiului. 

Ar fi nespus de interesant de dezvoltat contribuţia 
fiecăreia din împrejurările de mai sus la formarea ten- 
dinţei de care vorbim. Fiecare vechi Asecerist are amin- 
tiri despre unele sau altele din împrejurările amintite, 
care ar putea fi cu folos date în vileag. 

Dacă nu o fac acum, în ceea ce mă privește, este nu 
atât din pricina lipsei de loc cât mai ales din pricina 
scopului pe care-l urmăresc aceste rânduri, care nu e 
de a aduce o simplă mărturisire personală, ci o expu- 
nere de fapte valabile pentru mai mulţi, adică o măr- 
turisire utilă îndeobște. 

În timp ce F.A.S.C.R. se îndrepta în această direcţie, 
prin formarea secretarilor români, antrena pe cât îi era 
cu putință în aceeași direcție grupurile din A.C.F. și 
A.C.T., așezând în centrul activităţii lor spirituale pro- 
pria activitate, deși refuzase cu aceste Asociaţii ierarhia 
oricăror legături organice, tocmai din teama alienării 
libertăţii sale de gând și acţiune, care o ducea pe dru- 
mul croit cum am arătat mai sus. 

În acest timp zic, ideea își făcea drum în opinia pu- 
blică. Studenţimea, antrenată în marea ei majoritate în 
mișcarea antisemită, avea să formeze cea dintâi reac- 
țiune, deși Asociaţia a șovăit mult timp între dezapro- 
barea acestei mişcări — vezi un prim comunicat împo- 
triva violenţelor semnat de mine — secretar pe atunci — 
şi aderarea (măcar) la scopurile ei de ridicare econo- 
mică a studenţimii băștinașe. (Vezi Program studenţesc 
de organizare universitară, tăcut la Seminarul d-lui 
Gusti de Aseceristi mai ales și ale cărui deziderate 
O.D.A.S.-ul încearcă şi azi să le realizeze. Vezi și repli- 
ca mea față de Elined Prys, când dânsa ne-a cerut de- 
solidarizarea formală, nu numai de violenţă, ci de miș- 
carea studențească. Am răspuns toți „Non possumus“. 
Se poate spune că mulți membri au simpatizat cu 
dânsa.) 

Cadrul politic care-i absorbea activitatea oferea însă 
Asecereului un cerc prea strâns și prea depărtat de sfe- 
ra preocupărilor lui spirituale, pentru ca Asecereul să 
fie influenţat prea adânc de ideile acestora. 

Totuși, atitudinile noastre față de mișcare existau și 
ele stăteau în întrebarea pur spirituală: faptul de a face 
parte din studențimea românească nu ne impunea să 
împărțim cu ea chiar și o solidaritate de păcat pe care 
noi nu îl voiam? Ne întrebăm anume dacă o reprobare 
a unor „fraţi“, chiar rătăciţi, nu este rolul unor „coade de 
topor“ ce nu voiam să fim. Şi astfel s-a făcut că Asecereul 
a luat altă atitudine decât opunerea. ICare] anume? 

Atunci A.C.S.B.-ul a recurs din nou la principiul 
acordării libertăţii de acțiune membrilor săi, atitudinea 
politică ieşindu-i din sfera atribuţiilor specifice, convin- 
să însă că, orice idee ar reprezenta, membrii ei vor ră- 
mâne solidari spiritului Federaţiei. 

Pentru mulţi soluţia asta a fost socotită ca o nepu- 
tință și ca o înfrângere. Se poate. 

Împrejurările au arătat însă că nu era o greşeală. 

E interesant de reținut ideea aceasta: „Mergem îm- 
preună cât putem, unde nu mai putem merge, departe 
de a ne dezinteresa de problemă, lăsând pe fiecare să 
creadă ce vrea, formăm un grup — singurul poate — 
unde cei de păreri deosebite se pot întâlni și cunoaşte 
în punctele lor deosebite. Așa la noi problema se dis- 
cută de 10 ori pe zi între oameni cu idei cu totul deo- 
sebite, căci ea formează un fel de criteriu al oricărui 
grup federativ. 

O voi relua şi adânci mai la vale, răspunzând câtor- 
va obiecţiuni probabile. 


Lăsând la o parte rezistența cea mare a indiferenţei 
celor mai mulți studenţi faţă de problemele religioase, 
lăsând la o parte şi acele nenumărate rezistenţe a căror 
înfrângere constituie activitatea specifică și distinctă a 
Asecereului ca grup, cele pe care le numim de obicei 
impropriu „piedică în calea credinţei“, intelectuale şi 
morale, dar pe care le-am putea numi piedici în calea 
dezvoltării spirituale, despre care se vorbeşte totdeau- 
na și nu-i locul să stărui aici, mă voi ocupa de piedici- 
le exterioare numai, născute din frecarea Asecereului 
cu mediul înconjurător. 

O ostilitate surdă din partea unui anumit grup al 
opiniei publice se crea în jurul A.C.S.B.-ului. 

„Băieți cu minte“, „adventiști“, „jidoviţi“, „societăţi 
creştine sub patronaj american“, „amară și stearpă oste- 
neală spirituală“ — scriau colegi, curioși și profesori care 
nu avuseseră curiozitatea să se informeze de aproape. 

Vezi pentru asta: Ideea Europeană: Pentru apăra- 
rea Ortodoxiei şi scurta polemică ce a urmat semnată 
de „Un ortodox“. Articolele semnate Nicolae Ivașcu și 
Mihail Tonca”, tot acolo, care spune că e o „adevărată 
jale să vezi scremetele din discuţiile de la Asecere“. Şi, 
în sfârșit, articolul d-lui G.G. Antonescu din Revista Ge- 
nerală a Învățământului, unde un oficial ridică mănu- 
șa contra Y.M.C.A.-i și Asecereului, în scris, sub sem- 
nătură proprie. 

D-lui Antonescu puţine îi voi răspunde. (I-a răspuns 
dl Nae Ionescu -— și pentru noi, în Cuvântul — altă dată.) 

Notez numai curiozitatea că un apărător al „Idealu- 
lui pedagogic al lui Goethe“ ne cheamă la ordine în 
numele Ortodoxiei, ceea ce este cel puţin bizar — mă- 
car în aparenţă. Aș replica doar că, de câte ori noi, cei 
câţiva, încercam să punem o problemă ortodoxă Ase- 
cereului, ne loveam de rezistența împrumutată de ele- 
vii d-sale idealului panteist al autorului citat de d-sa. 

Dar dl Nae Ionescu, în articolul citat a arătat destul 
de bine vina școalei. 

Apoi, în seminarul aceluiași profesor, unde subsem- 
natul a făcut o lucrare despre educaţia religioasă, îm- 
preună cu prietenul Paul Sterian (la o lucrare a Pr. Ma- 
rin lonescu), am spus răspicat aceasta: Educaţia inter- 
confesională pe bază de morală creştină (cum dorea, 
mi se pare, dl Antonescu) nu e suficientă decât pentru 
cursul inferior (cel mult). 

Şi relevam o propunere ca Biserica să dea mai de- 
parte această educaţie fiilor ei — ceea ce, de când cu 
separarea ei de școală, nu se face și ceea ce școala, în 
spiritul ei actual, Școala de Stat, nu poate face fără pri- 
mejdia mare a confuziei aşezării religioase cu aşezarea 
socială. Se zice: 

E deci cu atât mai curioasă critica, cu cât profe- 
sorul cunoștea oamenii și ideile lor, ca trecuți prin 
mâinile d-sale. 

Trebuie însă să fie altceva. 

Noi, care ştim cu câtă trudă și osteneală am reuşit 
să ne alcătuim micul bagaj de cunoștințe asupra Orto- 
doxiei noastre — atunci când pentru a obține o infor- 
maţie sau un text patristic trebuia să te căciulești șase 
luni pe la cei ce au menirea să le pună la dispoziţia celor 
ce vor să afle — nu înţelegem ca cei ce nu ne-au făcut 
această educaţie să ne tragă pe noi la răspundere pen- 
tru vina lor. 

Şi atunci articolul amintit — repet, judec din afară, 
căci îl cunosc indirect din citaţiile d-lui Nae Ionescu din 
Cuvântul — îmi dovedeşte sau: 

1. Că autorul nu are căderea să ne-o reproşeze în 
numele Ortodoxiei, sau [că] 

2. În numele Ortodoxiei poate vorbi oricare „chi- 
nez“ (iertaţi-mi termenul !). 

Bănuiam însă altceva, și aici protestam. Bănuiam 
critica izvorâtă dintr-un motiv ideologic mai adânc și 
mai la moclă (ce ţi-e și cu moda asta). 

Asecereul e un punct pe unde Biserica poate influen- 
ţa tineretul și încă tineretul cult, în afară de controlul 
Statului. Și aci apărătorul culturii oficiale protestează. 

Aci trebuie să ne oprim să adâncim, căci în dosul 
d-lui Antonescu găsim altă poziţie — confesionalistă — 
pe care hotărât nu o primim: acea a religiei ca „anexă “ 
a ordinei sociale (N. Iorga); astfel: „Suntem creștini, nu 
fiindcă credem în Dumnezeu, ci pentru că creştinismul 
este folositor neamului nostru“. Dar această temă altă- 
dată. 

Găsesc pentru ea o frumoasă analiză în prefața lui 
Claudel și în primul sau al doilea studiu din cartea pos- 
tumă a lui Rivi&re, A /a trace de Dieu. 

Așa că nu continui aci respingerea acestei poziţii, ci 
prefer să dau, până la noi circumstanţe, cuvântul aces- 
tui mult mai strălucit luminător. 


Revizuirea de conștiință! 
— Cuvinte pentru O generaţie — 


Rostul colectiv al acestei revizuiri e limpede din 
două puncte de vedere: mai întâi, orice activitate e 
produsul factorilor individuali cu mediul. Revizuirea 
de conştiinţă tinde din acest punct de vedere să deter- 
mine coeficientul subiectiv în activitatea mea de inter- 
pretator al semnelor culturale ale vremii. 

În al doilea rând, tinde să mă lămurească față de 
unii dintre prietenii mei care caută răspuns la întrebări 
analoage. De aceea le închin lor aceste gânduri. 

Revizuirea aceasta tinde a nu fi numai a mea proprie, 
ci cată a găsi gânclul comun ce însuflețeşte căutarea tutu- 
ror celor dintr-o generaţie cu noi. Ea implică deci acestei 
generaţii două lucruri: o integrare şi o diferenţiere. 

Integrarea ne cere să analizăm situaţia pe care ne-o 
lasă înaintaşii noștri în clipa intrării noastre în cultură, 
diferenţierea ne impune să definim dacă nu soluţiunile 
specificate ale generaţiunii noastre (ceea ce ar fi pre- 
matur pentru nişte indivizi care abia încep activitatea 
creatoare), cel puţin situaţia noastră specială față de 
cadrele culturii existente și condiţiunile comune pe te- 
meiul cărora se va desfășura activitatea noastră în cău- 
tarea soluțiunii. 

Pusă astfel, revizuirea are aproape caracterul unei 
definiţii. 

Şi interesul ei restrâns și personal se lărgește în sens 
colectiv și justifică astfel dreptul la publicitate. 

Cuvinte pentru O generație 


Rostul acestei revizuiri va părea celor mai mulți 
destul de straniu. Nu suntem prea obișnuiți cu îndelet- 
niciri de acest fel. Și totuși nu e mult cle când un profe- 
sor de filosofie, solicitat să-și dea părerea asupra direc- 
ţiilor către care s-ar îndrepta gândirea filosofică de as- 
tăzi, la noi sau aiurea, scria ritos: „Ne ajung făuritorii 
de programe”. Mărturisesc că am căutat mult în jurul 
meu pe făuritorii supranumerari de idealuri. Și n-am 
găsit decât obișnuiţii «realiști», profitori ai istoriei cum 
îi place preopinentului nostru să zică. Abia pe la răs- 
crucea vremilor, câte un stâlp adevărat... 

Așa că revizuirile şi chiar programele adevărate (vor- 
besc de cele ce au luat ființă în cultură) se pot număra 
pe degete. Și lista ar trebui poate și mai mult simplificată. 

A trecut foarte multă vreme de când Maiorescu, 
între Poezia Română şi Direcţia nouă, a făcut „revizu- 
irea de conștiință“ a unei generaţii de pe urma căreia 
avea să ne rămână junimismul. Peste el avea să treacă 
„Contemporanul“ socialist al lui Gherea şi Revizuirea 
lui Barbu Delavrancea; avea să treacă semănătorismul, 
care e întreg o revizuire de conștiință și poporanismul, 
care izvorăşte dintr-o alta. O generaţie înaintea noas- 
tră avea să adoarmă cu nădejdea unui „vis“, cu cel din- 
tâi număr al „Flacării“ din 1910 și Scrisorile răzeșului 
aveau să ne trezească din vis peste un deceniu în plină 
revoltă a „fondului nostru nelatin“. După aceasta n-au 
mai fost revizuiri, decât poate grupul unor singuratici 
premergători care au rostit neînțeles de sufletele cele 
multe o năzuință prematură de înnoire sufletească în 
integral, sau încercările de a concretiza în figurine o 
aspirație europenizată de cenaclu. Pe-alături, îndelung 
şi monoton, „literatura“ și „lumea valorilor“ își poartă 
pasul nestânjenite mai departe între „şprițul“ şi „șvar- 
ţul“ cotidian. 

Conflictul dintre generaţii, cel căruia i s-a dat de mai 
de mult numele de „cursă a făcliei“, în virtutea căreia 
idealurile trec succesiv de la o generaţie la alta — peste 
rezistenţele pe care le întâmpină în chip inevitabil ti- 
nerii ce au de spus ceva din partea celor mai în vârstă, 
care au spus deja tot ce aveau sau ce era de spus — pu- 
ne celui ce gândește un șir interesant de probleme. 

Conflictul necesită în prealabil o luare de contact și 
o precizare de poziţii, sau măcar de dispoziţii față de 
generaţiile precedente, luare de contact care constitu- 
ie propriu-zis „botezul în cultură“. Fiecare generaţie se 
deosebește măcar prin aceea că are maeștrii ei deose- 
biți; și știm cu Nietzsche că atașarea unui tânăr de un 
om mare, căruia îi ridică-n suflet o statuie vie, constitu- 
ie intrarea tânărului în cultură. Aceasta nefiind în an- 
samblu decât bagajul de reacţiuni spirituale, judecăţi şi 
valori, pe care o generaţie le transmite alteia de la un 
timp la altul ca să le fructifice și să le înnoiască puteri- 
le și strălucirea, se vede lesne că nu e posibilă fără o 
continuitate de un anumit fel (continuitate de elemen- 
te, continuitate de preocupări, continuitate de oportu- 
nităţi măcar). Datori suntem deci și noi să aruncăm o 
privire asupra cascadei ascendențţilor noştri, ca și a 
mărturisirilor lor de crez. 


Lăsând pe Ieremia Movilă, pe Dosoftei, pe Antim 
Ivireanul sau Veniamin Costachi pentru o privire mai 
amănunțită altădată, pentru a ne mărgini la cei de mai 
aproape, succesiunea limpede caracterizată, a capilor 
de generaţie — pe care viitorul are s-o simplifice desi- 
gur, dacă nu s-o îndrepteze — ne apare, de la locul de 
unde privim noi cultura noastră, cam într-astfel: 

A trecut mai întâi Eliade peste Lazăr, Kogălniceanu 
peste Eliade, Hasdeu peste Kogălniceanu, Maiorescu 

peste Hasdeu și Iorga peste Maiorescu. Mai de curând 
a trecut Rădulescu-Motru peste Iorga și A.C. Cuza pes- 
te Rădulescu-Motru. Pe alăturea a trecut Dobrogea- 
nu-Gherea care a dat o ramură care a-nflorit, dar n-a dat 
roade încă; iar Mihail Dragomirescu încearcă de la Ma- 
iorescu încoace să scape netăiat în două, în poziţia 
intermediară pe care a apucat-o între cuţitele foarfeci- 
lor... aci raționalist, dincolo mistic... (Tot pe alături, sin- 
guratic, a trecut Eruvim.) Fiecare ne-a lăsat câte ceva 
de care avem să dăm seamă chiar dacă ne-am feri s-o 
facem de rușine sau de teamă. 

Cam așa se înfăţişează genealogia arborelui nostru 
cultural din locul de unde-l privim noi. Din vechiul 
trunchi născut din cronici, pe care-l răbuim cu toții 
prin manualele de clase mai mult sau mai puţin a patra 
secundară, au dat ramuri cu frunze, cu mlădiţe, cu mu- 
guri şi cu flori (scuzaţi comparaţia). Ramura pe care în- 
florim momentul nostru cultural, de la care privim pe 
ceilalți nu atârnă deci de noi. Și n-avem vină dacă pe 
toţi acești înaintași ai noștri îi privim laolaltă dintr-un 
loc, așa cum ei desigur nu se pot privi între dânșii. 


M-a impresionat întotdeauna în acest sens cuvântul 
pe care îl aud atât de des la cei din generaţia trecută: 
„Ce oameni erau altădată !... Și când te uiţi acum“. 

Deunăzi m-am trezit făcând eu însumi O asemenea 
reflecţie. Răsfoiam „Almanahul Gotha“ din 1913, la 
biblioteca Facultăţii de drept din Paris, când priviri- 
le-mi căzură întâmplător asupra Ministerului Conserva- 
tor de pe atunci. Pe nevoite-mi alergau ochii de la un 
nume la altul. Președinte: Maiorescu; Finanțele: Mar- 
ghiloman; Internele: Tache Ionescu; Industria: D-rul 
Istrati... Fără să vreau murmurai: „Ce oameni! Fericite 
vremuri !“ Tot întâmplător, mi-au venit atunci în minte 

crâmpeie din „tăgăduirile“ de atunci. Mi-am amintit 
cum o altă generaţie mai veche, ca şi mulți din cei din 
vremea lor, nu șovăiau să le conteste acestor corifei 
orișice merit. Și m-am gândit de asemeni cum toţi acei 
despre care generaţia mai mare decât noi vorbeşte cu 
atâta uşurinţă alcătuiesc pentru noi o generaţie așa de 
vorbitoare, încât nu vedem cu cât au putut fi mai mari 
un Maiorescu sau Hasdeu decât sunt pentru noi un V. 
Pârvan sau un N. lorga. 


Şi atunci m-am întrebat dacă nu cumva copiii, pe 
unde vor fi duși la carte, [răsfoind] vreun alt „Almanah 
Gotha“ din 1926, nu vor rosti cu părere de rău, în ur- 
ma lor: „Ce oameni! Fericite vremuri !“. 

Răspunsul la această întrebare mi-l dete chiar acuma 
un prieten care a făcut o anchetă la copiii unei școli de 
sat, întrebându-i care li se par lor a fi cei mai mari 
oameni din lume. Am găsit acolo înșirați, alături de Noe, 
de Columb, de Napoleon și de Pasteur, pe Niculae Iorga 
şi pe Vintilă Brătianu... 

Am înţeles atunci cum însuși faptul contestării lor de 
astăzi, faptul de a fi zilnic pe buzele celor mai în vârsță 
şi de multe ori pe buze de ocară, clădește pe nesimţite 
oamenilor [o obișnuinţă], în sufletele [în] care se trans- 
mit lucrurile vrednice de pomenit de-a lungul vremii, și 
m-am gândit dacă înscăunarea şi descăunarea idolilor 
și a idealurilor nu sunt și un lucru de obișnuinţă. 


Cele două împrejurări amintite sunt asemănătoare. 

Pentru cei ce se ridică dintre noi, alăturea cu noi, 
egali cu noi și de o vârstă, ne vine greu s-avem respect 
ca faţă de [un] părinte. Ne împotrivim lor, îi combatem. 
Și nu ne putem închipui cum de ajung părinţi spirituali 
ai celor care vin după dânșii, și cum cei ce-au să vină 

după dânșii, copii spirituali ai lor, vor uita — poate — sau 
vor privi cu totul într-altă lumină decât noi, pe cei ce 
au fost părinţii sufletești ai noștri... 


La fel fac toate generaţiile... 


În faptul acesta stă, cred eu, atât imposibilitatea 
pentru cei de altă generaţie ca noi să înţeleagă planul 
de viziune, în care sunt făcute aceste însemnări pe mar- 
ginea vremurilor noastre, cât și certitudinea de a ne 
găsi pe un același plan şi recunoaște între noi, oriunde 
am fi, cei de o aceeași generaţie. Bătrânii noștri nu vor 
putea niciodată înţelege şi scandalul lor pare legitim, 
că „A zis Nae“ e pentru noi același lucru care era altă- 
dată pentru dânșii magica frază: „Zice Maiorescu... “ 


Rândurile acestea sunt o încercare de tălmăcire, de 
transpunere a planului nostru de viziune pe înțelesul lor. 

Faptul că suntem nu înseamnă că le contestăm 
cumva dreptul lor la existenţă sau legitimitatea efortu- 
rilor lor. Dimpotrivă. Cultura românească de azi e încă 
pentru multă vreme a lor. 

În timp ce noi abia ne naștem. De aceea și această 
situare, această punere la punct a noastră în raport cu ei, 
această luminare a rosturilor noastre prin arătarea a ceea 
ce sunt dânșii pentru noi sunt o datorie de care nici o 
generaţie nu se poate sustrage sub sancţiunea gravă a 
nulităţii sale proprii. Ar fi frunza căzută din copac... 

Dar o dată aruncat podul, o dată lămurit ceea ce 
avem de la dânșii şi comun cu dânșii, nu avem teamă, 
căci podul nu-l vom trece decât noi. Câteodată chiar 
ne gândim cu părere de rău că unii dintre maeștrii care 
ne sunt dragi nu vor izbuti să treacă puntea (datorită 
împrejurărilor care ne fac originalitatea). Şi de nimic 

nu suntem mai bucuroși decât atunci când unii dintre 
ei ajung s-o treacă și să se pună-n pas cu vremea. Dar 
rare sunt astfel de bucurii și se pare că lucrul nu e dat 
să se prea întâmple... 


Merita generaţia noastră osteneala unei asemenea 
revizuiri ? 

Suntem noi posesorii vreunui caracter distinctiv 
care să legitimeze din partea noastră o tendinţă de 
conturare a unui suflet propriu, atunci când această 
generaţie n-a produs încă nimic? S-a manifestat vreo- 
dată în tinerimea de azi vreo nevoie de acest gen? 
Dacă da, de unde îşi trage rădăcinile ? Ce semnificaţie 
are şi ce făgăduieli de roade-i poartă vrejul? lată la ce 
va trebui să dăm răspuns. 

Nu vom răspunde aci în prealabil. Solicităm citi- 
torului îngăduiala de a-l lăsa să-și formeze opinia de-a 
lungul cronicilor însele. 

Să ne îngăduie de asemeni să le rezumăm la sfârșit 
în postambul. A pune aci problema fără ilustrarea ne- 
cesară a materialului de care dispunem ar însemna să 
atacăm prematur o poziţie încă destul de bine apărată. 

Suntem totuși datori cu o explicaţie acelora ce vor să 
dea un rost generaţiunii noastre. Nevoind să-i dăm o de- 
finiţiune intrinsecă pe temeiul căreia să excludem pe cu- 
tare sau cutare reprezentant al ei, vom circumscrie prin 
câteva împrejurări genul ei proxim. Suntem din generaţia 
celor care au gravitat în timpul marelui război în jurul 
clasei a patra secundară. 

Trăsătura aceasta e esenţială pentu că dă naștere 
unui complex de consecințe profund semnificative, care 
definesc profilul unui suflet şi-i pun înainte menirea lui 
specifică. 

Culturaliceşte, suntem a doua generaţie de după răz- 
boi. Suntem acei ce n-am făcut războiul decât ca cerce- 
tași pe la spitale sau urmărindu-l cu alți ochi decât acei 
ai copilăriei. Între 1916 şi între noi mai e o generaţie. 
O generaţie afirmată, altoită și roditoare în chip hotărât 
în cultură: generaţia ieșită din universități în primii ani 
după război. Cei cărora li s-a explicat războiul și care 
l-au îndurat fără să-l facă sau l-au făcut numai în parte. 

E generaţia lui Lucian Blaga. Gândirea e curierul 
cultural al acestei generaţii care ne precede imediat. În 
coloanele ei am supt cu aviditatea de cultură a celor 
16 ani ai noștri mierea culturii din Apus pe care ne-o 
trăgea ca printr-un fagure. În lumina crestăturilor de 
cerneală ale lui Demian, am început a iubi în cultură 
ce-i al nostru. Unii dintre noi au și scris acolo. Dar 
glasul lor a fost oarecum un glas străin. Uneori am 
găsit chiar sub pana celor mai în vârstă decât noi pro- 
bleme care interesau direct generaţiunea noastră (pu- 
ținii care izbuteau să treacă puntea). Curioasă gene- 
raţie căreia îi datorăm multe, față de care avem să dăm 
seama de multe... dar și rezerve de făcut. 

Situaţia noastră e și mai curioasă. 

Am fost crescuţi în școală în cultul unei anumite ie- 
rarbii (scări de valori): respectul vieții omenești ca su- 
prem bine și libertatea ca mijloc desăvârșit, pe care cei 
14 ani ai noștri le-au văzut dezminţite de acei care ne 
crescuseră în ele, în numele absolutismelor de fel de fel 
de feluri. Războiul a însemnat pretutindeni sacrificarea 
individului pe altarul scopurilor colective, mai mult sau 
mai puţin împărtășite: a fost și revelaţia bruscă a legă- 
turilor ascunse în vremile de mare bună stare ale omu- 
lui de grup. De ce să nu mărturisim atunci că nu mai 
credem nici în individ în sine, nici în atoată-folosința 
libertăţii, mai puţin în eficacitatea ei ? De ce să nu măr- 

turisim însă că ne aducem aminte de acestea ca de niște 
făgăduieli neîmplinite care în fundul sufletului şi-au 
păstrat tot farmecul dintâi. De aceea, faţă de noul crez, 
ca și față de manifestările de violență, stăm ca-n faţa 
unui fapt inevitabil (şi suntem realiști în asta, cum e 
vremea care vine după noi), deși ne arde amintirea unei 
libertăţi pe care n-am apreciat-o şi iubit-o decât visând 
pe băncile școlii, iubind cu patimă pe Marius, urând pe 
Sylla. 

Și după noi, vine o generaţie pe care n-o mai leagă 
de libertate nici atât. Generaţia care nu a suferit nici o 
spărtură. Cea care a primit războiul cum a fost ca o fla- 
mură şi şi-a făcut din el un crez. O generaţie care nu 
i-a îndurat rigorile decât cu trupul și cu care nu ne 
vom înţelege niciodată. (Din vremea-n care am scris 
aceste gânduri, această generaţie a pătruns în cultură 
prin pana lui Mircea Eliade.) 

Ce să ne mai mirăm atunci că rosturile vechi se 
schimbă? Și de ce în locul unei rezistențe absolute 
care să ne-nchidă sufletul în fața orișicărei realităţi ne- 
plăcute, pe care s-o respingem mobilizând vechea ide- 
ologie (cum fac mulți din cei mai mari ca noi), să nu 
deschidem ochii mari şi să privim cu nesaţ în jurul 
nostru ? Ce e oare mai potrivit unui tânăr decât curio- 
zitatea ? Dorința de a afla, de a şti, de a cunoaște... cu 
singurul dor de a afla, la răscrucea de oameni și de 
gânduri care să alunge-n vreme, Adevărul? 

Aci e trăsătura caracteristică a generaţiunii noastre și, 
până la un punct, a oricărei generaţii. Zic până la un 
punct, pentru că Barres scria e pildă, și lucrul era ade- 
vărat pentru generaţia lui: „Dacă o generaţie n-ar în- 
cepe prin a dărâma și a dori altceva decât ceea ce este 
ar însemna că-și recunoaște prin aceasta ea însăși 
inutilitatea venirii sale-n lume“. 

Pentru o generaţie ca a lui Barres, [pentru] care rea- 
lităţile erau pe destul timp asigurate, aflarea-n treabă cu 
dărâmatul idolilor celor vechi putea fi semn de vitalitate 
și de vioiciune. 

Dar astăzi, când înaintea noastră stau numai proble- 
me de dezlegat, și când cu drept cuvânt se poate spune 
că nici o generaţie nu a avut mai multe lucruri de făcut, 
de refăcut, sensul revizuirii de conștiință nu poate fi o 
exaltare a unui surplus necheltuit de energie, în nu- 
mele căruia să-ţi justifici singur existenţa. 

Noi avem prea puţin timp pentru asta. Noi consta- 
tăm faptul brut al existenţei și trăim sentimentul tragic 
al unei crize, lipsiți de adevărurile spirituale (generați- 
ile de după război sunt sub acest raport mai curând 
anemice — și trebuie s-o recunoaștem chiar dacă ştim 
că mâine, poimâne, vreun caraghios, care ar avea timp 
de joc, s-ar gândi să-ntoarcă argumentul contra noas- 
tră), vechile idealuri fiind distruse de realități, și aces- 
tea din urmă neavând — pentru generaţia noastră, care 
a cunoscut și altele, care a visat măcar la altele — pute- 
rea de a se impune ca niște valori adevărate. Nici dic- 
tatura de clasă, nici naționalismul integral nu ne pot 
fi nouă semne ale absolutului de care avem nevoie. 
Dar nici relativismul de altădată nu mai este cu putință 
pentru oameni cărora, neavând timpul să se plictiseas- 
că, le trebuie răspuns la întrebările cele mai grave ale 
existenței. 

De aceea trăsătura noastră sufletească, pe lângă sen- 
timentul discrepanţei, produsă sau grăbită de război, în 
lumea valorilor (discrepanţă pe care fiecare din noi o 
poaită-n el), este și setea de a cunoaște. Având totul 
de-nceput, ne trebuie plan și criteriu de verificare a 
materialului în locul diletantismului relativist al celor 
ce, având de toate, făceau un sport din existenţă și une- 
ori, chiar din durere. Acestea sunt condiţiile în care ge- 
nerațiunea noastră își croiește drumul său. 

Nu avem, lucru curios pentru o generaţie, pretenții 
apriorice de originalitate. Suntem un produs complex 
de împrejurări și influenţe şi originalitatea noastră e 
numai momentul unic pe care îl ocupăm în devenire. 

Privaţi de sucul blând al continuității, crescuţi în 
tensiune şi-n indisciplină, cam după cum a dat Bunul 
Dumnezeu, am deschis ochii mari asupra a tot ce întâl- 
neam în jurul nostru. 

În preajma creaţiei suntem datori să alegem sămân- 
ţa. Cum ne vom soluţiona problema ? S-o vedea. Mulţi 
dintre noi caută deja în direcțiuni și pe căi deosebite. 

Dar cu toţii ne recunoaștem în același semn: Alter- 
nativa, Dubiul în semnul tragic și actual de a fi o gene- 
raţie ce-ncearcă între relativismul drag și absolutismul 
aspru, ieşirea cu orice preț din îndoială. Și revizuirea mai 
e necesară pentru cei ce vin îndată după noi, ei, care 
cred că au soluţii, dar care n-au putut trăi problema 
însăși. 

Generaţia pe care o vedem născându-se cu cei care 
în cinci sau zece ani vor fi în rândurile noastre, şi pe 
care îi presimţim deja gândind. 


Însemnări în marginea crizei morale' 
— Răspuns lui Eugen Prescurea — 


I 


Într-o scrisoare adresată lui Paul Sterian la 28 iulie 
1927, Eugen Prescurea punea în următorii termeni o 
problemă prietenilor săi de la Paris: 

1. „S-a scris în ultimul timp mult, şi s-a vorbit și mai 
mult, despre o criză morală. Aproape că nu e om cu 
oarecare pretenţii de intelectual care să nu fi pronunţat 
aceste cuvinte, astăzi la modă. 

Cu toţii sunt de acord în a afirma că există o criză 
morală.“ 

2. „Când însă este vorba să precizeze în ce constă 
ea — s-o definească —, acordul nu mai există...“ 

3. Fapt ce face să te întrebi dacă există sau nu o 
„criză morală“. 


Preopinentul nostru semnalează o serie de întrebări 
ce i se pun privitoare la această criză, întrebări care al- 
cătuiesc un mic plan de cercetare sistematică a chesti- 
unii, pe care îmi permit să le transcriu aci, pentru fo- 
losința celor preocupaţi de dezlegare. 


4. „Lăsând la o parte circumstanţele de loc și de 
timp, criza morală este ea o scădere a moralității sub 
un nivel mediu preexistent sau prestabilit ?...“ 

5. „Sau este haosul, incertitudinea, dezorientarea 
societăţii care a părăsit o morală și este împinsă spre o 
alta, pe care nu o ştie şi poate că nici nu o bănuiește... ?“ 

6. „Putem face o analogie pentru stabilirea înțelesu- 
lui (cuvântului) criză — în morală — cu înţelesul ce-l are 
în economie sau cel pe care-l are în medicină ?“ 

7. În cazul în care criza morală însemnează „scăde- 
rea sub un anumit nivel moral...“ se pun următoarele 
întrebări (subsidiare): 

a. „Care este acel nivel mediu ?“ 

b. „A scăzut în decursul timpurilor ? S-a mai ridicat ?* 

c. „Care era cel imediat precedent?“ 

d. „Sau termenul de comparaţie, criteriul, este el 
creștinismul ideal, creștinismul lui lisus ?“ 

În acest caz, lumea a fost într-o continuă criză morală. 

e. „Într-adevăr, dacă admitem existenţa unui astfel 
de nivel mediu, ideal și absolut... criza morală, socială, 
mai este ea atunci o stare excepțională, patologică, sau 
(este) o stare morală permanentă cu deosebire doar de 
nuanţe și de intensitate, și atunci e neadevărat terme- 
nul de criză ?...“. „Oare epocile de glorie creștină ale so- 
cietăților nu au fost cele de criză morală ? Misticismul de 
acum câteva secole, rusesc, şi poate chiar cel medieval 
apusean“... 

f. În sfârșit „dacă socotim că e vorba de o scădere, este 
ea un scepticism, un cinism, sau un optimism exagerat ?“ 


8. Dacă dimpotrivă trebuie să vedem în criză mai 
ales o dezorientare socială, ce deosebește această dez- 
orientare de aceea a vieţii individuale de care preopi- 
nentul nostru crede că ea se deosebește cu totul? 

A. Dacă prin criza individuală înțelegem „starea su- 
fletească prin care trece individul care și-a pierdut cri- 
teriul de valorificare, de discernere a actelor (sale bune, 
de cele rele) sau care, mai avându-l, nu mai e totuși în 
stare să lucreze potrivit lui, nici altuia“... mai trebuie 
totuși să adăugăm „conștiința (individului) (în privinţa) 

decăderii lui, fără de care (criză) nu ar exista. Nu poţi 
spune că un criminal ordinar sau mai bine un om de 
nimic trece printr-o criză morală, căci lui chestiunea 
nici nu i se pune. 

De aceea nu poți să spui aceasta (asupra) pitecan- 
tropului istoric“. 

B. Greutatea cea mare se iveşte însă la determinarea 
caracterelor sociale ale crizei morale. 

1. „Oare să fie și aci nevoia de conştiinţă a stării 
de... (spirit)... colectivă ?“ 

2. „Oare scrierile și discuţiile — despre criză — azi la 
modă -— să fie dovada unei asemenea conștiințe ?* 

3. „Ce-nseamnă căderea în desuetudine a o mulțime 
de dispoziţii din codul penal şi chiar civil în materie de 
persoane ? Este ea oare un indiciu al crizei sau un semn 
de progres?“ 

C. Se pare totuși că preopinentul nostru își dă seama 
de posibilităţile de legătură dintre această dezorientare 
individuală și criza morală, socială propriu-zisă. Căci mai 
departe se întreabă: 

1. „mediul social constând în organizaţia politico-ju- 
ridică... nu e suficient a ţipa şi a da din mâini pentru a 
nu te îneca și oamenilor slabi le trebuie colace de sal- 
vare și aceste colace sunt pregătirea unui mediu soci- 
al conform... 

Pentru a defini criza morală trebuie (deci) să avem în: 
vedere numai viaţa politico-socială ? (şi nu) 

2. (şi) viaţa grupelor ca entităţi (în raport cu indivizii 
care le alcătuiesc) și a indivizilor din ele în raport cu 
aceste grupe — Stat, judeţ etc.... corporaţii ? 

3. — clase sociale — sau (chiar)... viața intimă a oa- 
menilor luaţi în tot?“ 


Iată programul de întrebări ce ne sunt puse înainte 
pentru dezlegare. Înainte de a încerca însă cercetarea, 

câteva cuvinte preliminare asupra acestui program și a 
condițiilor în care o întreprindem noi astăzi. 

Trebuie să mărturisim mai întâi că problema care ni 
se pune e extrem de gravă şi de grea. Ea necesită, spre 
a fi dezlegată în chip satisfăcător, o întreagă concepţie 
despre lume şi viaţă. 

Gândurile noastre proprii stau de mult la pânda fe- 
nomenelor simptomatice ale vremii, ale „semnelor vre- 
mii“, cum li se zice de obicei. 

Întrebările propuse nu fac decât să precipite un șir 
de gânduri pe care, nesocotindu-le până acum destul 
de-coapte, ne sfiam să le dăm încă la lumină. Solicitaţi 
însă viguros de întrebările de mai sus, ca de nişte că- 
rări de mult umblate, dăm aci prima schiţă aproxima- 
tivă a unor încercări mai dezvoltate de răspuns, care 
constituie cenuul preocupărilor noastre spirituale de 
multă vreme. 

Observațiile corespondentului nostru ne par, în ge- 
neral, destul de juste. Întrebările sunt puse limpede şi 
sugerează bine cetitorului cam despre ce va fi vorba în 
răspuns. Abia dacă am fi dorit stilul ceva mai puţin ne- 
glijent, aşa încât să nu ne oblige să facem adaosurile 
dintre paranteze. Dar și aci, faptul că rândurile de mai 
sus fac parte dintr-o simplă scrisoare adresată câtorva 
prieteni şi nu dintr-un document destinat publicităţii 
constituie poate o justificare suficientă. (Şi trebuie chiar 
să-mi rog eu corespondentul să mă ierte că fac acest uz 
de consideraţiile sale.) 

Nu putem totuși lăsa fără de răspuns imediat două 
aserțiuni pe care corespondentul nostru le-a strecurat, 
de altfel -subsidiar, printre întrebările sale; aserțiuni pe 
care am dori să le scoatem prin aceasta îndată la dis- 
cuţie. 

Prima replică se leagă de întrebarea menţionată la 
punctul 3, anume de ideea după care divergenţa auto- 

rilor în ce priveşte tălmăcirea crizei fac pe preopinen- 
tul nostru, să se-ntrebe dacă această criză este numai o 
aparenţă sau există cu adevărat. Vom arăta mai depar- 
te, atunci când vom proceda la definirea termenului. 
„Criză”, ce înţeles au divergenţele în interpretarea ei fe- 
nomenologică... Menţionăm aci numai părerea noastră 
că, departe ca această divergență să fic un scmn inspi- 
rator de îndoială asupra existenței ei (3), ea ne apare 
mai vârtos ca un simptom de generalitate și de protei- 
formitate, care accentuează criza şi care face sarcina 
celui preocupat să-i afle rosturile aclevărate și înțelesul 
ei esenţial, şi mai interesantă, și mai grea. 

Corespondentul nostru pare de altfel că se apropie 
el însuși de acest fel de a vedeau (B, 2). 

A doua aserțiune pe care o respingem din formula- 
rea condiţiilor cercetării este ideea menţionată în fra- 
zele finale de la punctul 8, A, atunci când preopinen- 
tul nostru spune: „Nu poti spune că un criminal ordi- 
nar sau mai bine un om de nimic trece printr-o criză 
morală, căci lui chestiunea nici nu i sc pune“; cum nu 
se pune nici „pitecantropului istoric“. Chestiunea de 
care e vorba aci este evident criza morală individuală 
de care era vorba cu câteva rânduri mai sus, adică fie 
conștiința neputinței morale, fie dezorientarca morală 
a criminalului sau a omului de nimic amintit (8; A; 
prima). 

Am spus că nu împărtășim deloc acest mod de a 
vedea. Ne surprinde chiar să-l aflăm sub mâna cores- 
pondentului nostru, care a cetit pe Dostoievski — pe care 
îl citează, de altfel în scrisoarea din care am extras pa- 
sagiile de mai sus. Mai poate el crecle că există astfel 
de oameni „le nimic“ pentru care să nu existe criză su- 
fletească corespunzătoare condiţiilor precizate în aceste 
rânduri ? E aici poate consecinţa faptului de a nu fi ve- 

nit în contact mai de aproape cu astfel de criminali, dar 
e poate și un fapt ceva mai grav asupra căruia ne vom 
opri puţin. 

Nu bagă de seamă oare corespondentul nostru că a 
socoti pe condamnaţii în numele criteriului moralei so- 
ciale „incapabili de reacțiune sufletească individuală, 
asemeni Bestiei“ cu care îi compară, însemnează a su- 
prapune cu totul viaţa psihică asupra vieţii morale, cu 
alte cuvinte, însemnează a socoti ca unic tip posibil de 
relaţii între viața sufletească a individului și viața mo- 
rală a colectivităţii o insenţie stereotipă a individului com- 
plet imoralizat, în mediu, inserție care nu caracterizează 
poate decât structura spirituală a Statelor Unite ale Ame- 
ricii de azi ? (În care orice originalitate este considerată ca 
imoralitate, termenul de „izbitor“ (shocking) însemnând 
același lucru cu „impudic“, „imoral“.) 

Nu-și dă el seama mai ales că, făcând astfel, își re- 
trage dreptul de a mai formula întrebările de la capi- 
tolul 8 (care, toate, izvorăsc din ipoteza că ar exista o 
deosebire între criza sufletească a individului și criza 
morală a colectivităţii), atunci când într-o astfel de fra- 
ză rezolvă în prealabil negativ această întrebare și prin 
aceasta înlătură orice ipoteză de acest fel? 

E poate aci o consecinţă a judecătorului care, în loc 
să cate a fi „om de omenie“, „încearcă să se dubleze 
de un pastor protestant”, așa cum scrie cu multă lucidi- 
ate corespondentul nostru însuși, a reprezentantului ace- 
lei dreptăţi ciunte care nu izbutește decât să răstignească 
pe Hristos pentru „raţiuni de Stat“ și să dea drumul lui 
Baraba... și aceasta ne dovedește poate că principala 
cauză pentru care corespondentul nostru n-a ajuns să se 
dumirească asupra crizei e tocmai confuzia celor două 
ordine de lucruri... 

În ceea ce priveşte planul pe care-l vom urma în ex- 
punerea celor ce urmează, îl împrumutăm programului 
pe care l-am propus în două rânduri cercetării Congre- 
sului Federaţiei Asociaţiilor Creştine Studențești, cu mo- 
dificările impuse de circumstanţă. 

El cuprinde: 

1. O încercare de definiţie a ideii de criză, prin dega- 
jarea esenţialului din noţiunile particulare întrebuințate 
sub același nume în medicină, în economie, în viața so- 
cială și morală, în limbajul curent etc. 

2. O cercetare a crizei sociale a vremilor noastre în ge- 
nere, cât şi în fiecare din aspectele ce se pot izola în viața 
socială. 

a. Criza economică, dezechilibrul, sărăcirea Europei 
etc. 

b. Criza culturală, răsturnarea valorilor etc. 

C. Criza morală și juridică, transformarea normelor 
şi uzurilor. 

d. Criza politică, conflictul actual între autoritate și 
anarhie. 

3. O cercetare a crizei vieții individuale de azi: as- 
pectul răsfrângerii în individ a tulburărilor sociale de 
mai sus. 

a. Dezorientarea sau criza scopurilor propuse indi- 
vidului. 

b. Neputința sau criza mijloacelor de realizare a 
scopurilor. 

4. O încercare de degajare a cauzelor ocazionale ale 
crizei şi de determinare a aspectelor ei fundamentale, 
încercând a desprinde fizionomia crizei istorice prin care 
trecem. O vom face degajând succesiv: 

a. Efectele războiului cel mare; 

b. Simptome vădind o schimbare de structură a lumii 
sociale; 

c. Tendinţele noii orientări spirituale. 

5. O încercare de încoronare metafizică a acestor cer- 
cetări prin degajarea înfelesului esenţial al crizei pe calea 
următoare: 

a. Determinarea generalităţii crizei în natură; 

b. Cercetarea interpretărilor raționale şi naturale ale 
crizei; 

c. Cercetarea înfelesului ei creștin; 

d. Arătarea în ce fel interpretarea creștină integrea- 
ză sensul istoric al crizei, în sensul ei metafizic (Ca o 
concluzie). 


BIBLIOGRAFIE SUMARĂ 
ASUPRA CRIZEI VREMURILOR NOASTRE 


CRIZA ECONOMICĂ: 

Les problemes actuelles de l'&conomie, numărul din aprilie 1921 
din Revue de Metapbysique et de Morale, consacrat în întregime pro- 
blemelor economice de după război. 

Attalion, Les crises periodigue et cycliques de surproduction, 2 vol., 
în 8, PU.F, — lucrare capitală asupra chestiunii, cuprinde în painea | 
o analiză a faptelor, şi în a II-a, O cercetare a teoriilor explicative. 

Lescure, Les crises de surmproduction, 1 vol. gros în 8, cuprinde 
O cercetare amănunţită a circumstanțelor ce însoțesc crizele eco- 
nomice (istoric al fiecărei crize). 

Keynes, Les consequences 6conomiques de la paix, 1 vol. în 16 
N.R.F., minunată analiză a circumstanțelor economice de după 
război. 

De curând autorul a dat o serie de noi consecinţe economice 
ale păcii. 

Valois, L'&conomie nouvelle, 1 vol. în 12 N.L.N,., în care autorul e 
pesimist; dă o serie de studii sintetice asupra situaţiei economiei în 
timpul războiului și a transformărilor ce i-au urmat. 

Vezi şi St. Germain Martin: De /a pretendue faillite des lois &co- 
nomiques depuis 1914, 1 vol., în 8, Paris 1924. 


CRIZA CULTURALĂ: 


Seailles... Les affirmations de la conscience moderne, Teza cul- 
turii laice. 

Examen de conscience, 1 vol., în 12, „Cahiers du mois“. Expu- 
nere sintetică. 

Berdiaeff, Un nouveau Moyen — Âge, 1 vol., în 12, „Roseau d'or“, 
Plon. Teza unui ortodox. 

Keyserling, Ze monde qui nait, 1 vol., în 12 Stock „Apologia 
orientului“ — Un orient cam fictiv. 

Gandhi, Za jeune Inde, 1 vol., în 12 Stock „Apărarea Indiei îm- 
potriva Apusului“. 

Kakuzo, Ze livre du the, 1 vol., în 12 „Religia“ extremului orient. 

Maritain, L'Antimoderne, 1 vol, în 12, „Revue des Jeunes“. Sem- 
nalul recent al renașterii tomiste. 

Massis, Defense de l'Occident, 1 vol., în 12, „Roseau d'or“, Plon. 

Maurras, Romantisme et Revolution, 1 vol., în 8 „Nouv. Libr. 
Nat.“, „Apologia clasicismului”. 

Rathneau, Oi va le monde, 1 vol., în 12, „Payot“. 

Romier, Explication de notre temps, 1 vol., în 12. 

Tagore, Saadbana, tradusă în româneşte de N. Crainic la 
„Cultura Naţională“. 

Truc, Notre temps, 1 vol. în 12. 


CRIZA MORALĂ, JURIDICĂ și CRIZA POLITICĂ 


MORALA: 

Bureau, L'indiscipline des moeurs, 1 vol., în 8, „Bloud & Gay“, 
carte sintetică. 

Belot, Notre Morale, 1 vol., în Alcan (?) , expune tezele mora- 
lei laice. 

Gillet, La morale et les morales, Expunerea tezei catolice con- 
tra moralei laice, R.D.J. 

Gide, L'Immoraliste, 1 vol., în 12 „Mercure de France“ 

Kropotkine, L'E/bique, 1 vol., în 12, „Stock“. Istoria eticei din 
punct de vedere al materialismului istoric 

Parodi, Ze probleme moral dans la pensee COPII DOL Aaa, 1 

vol., în 8 „Alcan“. 

Maurras, Les amants de Venise, 1 vol. în 12 „Flammarion“. 

Critica moralei romantice. 


POLITICA: 

Alain El&ments esquisses d'une doctrine radicale, 1 vol., în 16 
N.R.F. Cea mai recentă apologie individuală; vezi de același L'in- 
dividu contre les pouvoirs. 

Maurras, Enqute sur la monarchie, 1 vol., în 8 N.I.N. Teza tra- 
diționalismului regalist. 

Bougle, La democratie devant la science, 1 vol. Replica de- 
mocratică. 

Sorel, Reflections sur la violence, 1 vol., în 12 „Rivigre“. Teza sin- 
dicalistă. 

Durkheim, Division du Travail social, 1 vol., în 8 „Alcan“. În- 
cercare sociologică. Fundare a tezei radicale. 

Bourgeois, Les solidarismes, 1 vol, în 8. Teza radicalismului 
socialist. 

Hubert, Le principe d'autorite dans la democratie, 1 vol. 
Răspuns tradiţionaliștilor. 

Valois, Le fascisme, 1 vol., în 12. Naţionalism, socialism, fascism. 

Romier, Nation et Civilisation, 1 vol, în 12. 

Parodi, Traditionalisme et democratie, 1 vol. Critica tradițio- 
nalismului. 

Barres, Scenes et doctrines du Nationalisme, 1 vol., în 12 
„Plon.“ 

Masritain, Primaute du Sipirituel, 1 vol., în 12 „Roseau d'or“ 
Plon. Teza catolică. | 

Lenine, Eta! et Revolution. Teza comunistă. 

Kautsky, 7errorisme et Communisme. Teza socialistă. 


DREPTUL: 

La cite moderne et les transformations du droit, 1 vol., în 8, 
„Nouvelle journ6e“. Expunere sintetică. 

Duguit, Le droit social, le droit individuel et les transformations 
de lEtat, 1 vol., în 16 „Alcan“. 

Duguit, Les transformations du droit prive depuis le code Na- 
poleon, 1 vol., în 12 Hachette. 

Saleilles, L'individualisation de la peine etc. 


LI 


Încercare de definitie a crizei 


Prima grijă a cercetătorului e să-și definească terme- 
nii, să însemne precis înţelesul cuvintelor pe care le în- 
trebuinţează. În ordinea judecăților de realitate se poate 
spune că cele mai multe neînţelegeri vin din partea ne- 
preziciunei vocabularului. 

De criză se vorbeşte cu prilejul mai multor fenome- 
ne în mai multe ordini de lucruri, fără nici o legătură 
aparentă. De aceea, determinarea înțelesului acestui 
cuvânt, atât de des și de divers întrebuințat, nu poate fi 
decât produsul unei abstracții a înțelesului său esenţial 
din aceste întrebuințări particulare. 

Auzim vorbindu-se de criză în medicină, când e vor- 
ba despre criza tifosului de exemplu, despre care se spu- 
ne că are loc în a douăzeci și una zi de la declararea boa- 
lei. În fiziologie, auzim vorbindu-se de o criză a creșterii, 
al cărei înțeles e clar, de o criză de nutriţie sau de puber- 
tate: în genere de crize funcţionale. În economie, auzim 
vorbindu-se de crize de supraproducţie, de crize finan- 
ciare generalizate, de criza cutărei case sau a cutărei in- 
dustrii. Auzim vorbindu-se adesea, de asemeni, de o criză 
socială, de crize istorice, de crize spirituale. În sfârşit, lim- 
bajul comun se ocupă adeseori de crize de nervi, de crize 
ministeriale sau de vremile de criză prin care trece ţara 
(de la Romicus cetire, nota bene). 

Ce e comun tuturor acestor noțiuni atât de disparate ? 


Să începem prin a preciza oarecum înţelesul particu- 
lar al diferitelor expresii de mai sus, în care am între- 
buinţat cuvântul „criză”. 

Fără să pretindem a fi făcut numărătoarea tuturor ca- 
zurilor în care poate fi vorba despre acest cuvânt, so- 

cotim înșirarea de mai sus suficient de exemplificativă 
şi de diversă pentru ca abstracția să prezinte un carac- 
ter suficient de generalitate, pentru definiţiunea ce ne 
preocupă. 

Ce-nseamnă oare în medicină termenul de „criză“ ? În 
orice boală cronică, termenul „criză” se întrebuințează 
pentru perioadele de manifestare acută a boalei. De pil- 
dă, criză de apendicită, criză de nervi etc. În cazul boa- 
lelor acute, criză însemnează punctul de accentuare ma- 
ximă a simptomelor patologice. De pildă, criza tifosului, 
a scarlatinei etc. 

După criză simptomele maladiei scad în intensitate 
(sau bolnavul moare). 

În economie, cazul cel mai des întrebuințat e cel al 
crizelor periodice de supraproducție. 

Aci, prin criză se înțelege acel moment al dezvoltării 
economice, fie a întregii economii, fie a unei singure 
ramuri de producţie (pe terminate), în care prosperita- 
tea atinge maximul şi după care are loc, mai mult sau 
mai puţin brusc, o răsturnare a tendinței preţurilor. 

Tot aci, prin criză financiară se înţelege de obicei lip- 
sa de credit; prin criză de numerar, lipsa de bani ghea- 
ță. În genere, o lipsă care vădește un dezechilibru între 
două operaţiuni economice determinate. 

Tot în economie se zice că o casă trece printr-o 
criză atunci când traversează o perioadă defavorabilă 
a dezvoltării sale sau o fază anormală și primejdioasă. 

În fiziologie, se vorbește de crize funcţionale atunci 
când au loc tulburări în exercitarea regulată a acestor 
funcțiuni. De pildă, se zice că un individ traversează 
criza pubertăţii atunci când apariția unor noi secrețiuni 
organice provoacă o tulburare a exerciţiului normal al 
celorlalte funcțiuni. La fel sunt crizele de creștere etc. 

În sociologie, se poate vorbi de crize sociale, în sen- 
sul fie al unui dezechilibru între diferitele forțe sociale, 

ca de exemplu sporul unei anumite categorii în detri- 
mentul alteia; fie în sensul de lipsă, fie în sensul de tul- 
burare. De pildă, criza funcţionarilor sau „momentele 
de criză prin care trece țara“ (Universul!). 

Prin criză ministerială se înţelege, de obicei, schim- 
barea de guvern. 

De crize istorice, auzim adesea atunci când „se vor- 
bește despre raporturile creştinismului cu Imperiul ro- 
man; se spune apoi că Renaşterea e o criză a spiritului 
veacului de mijloc; că Reforma e o criză a catolicismu- 
lui sau că pe timpul „Frondelor“ regalitatea franceză tre- 
cea prin Criză. 

Vorbind de criza spirituală, Valery rezumă o serie de 
consideraţiuni interesante în fraza: „Savoir et devoir, 
vous tes donc suspects*?. 


Ideile generale care se desprind din toate aceste de- 
terminări sunt următoarele: 

1. Ideea de criză e o noţiune privitoare la o stare di- 
namică, la o devenire; 

2. Ea însemnează o schimbare, o trecere, un moment 
de schimbare, de răsturnare de tendinţe, o tulburare mai 
mult sau mai puţin bruscă, însă totdeauna simțită; 

3. Nu orice devenire poate trece printr-o criză, ci 
numai o devenire ordonată, o devenire organică, o de- 
venire direcționată sau o devenire normală, adică o de- 
venire alcătuind măcar sub un anumit raport o devenire 
organizată, un „proces“ de devenire a cărui „direcţie“ e 
dată sau măcar implicată; 

4. Criza ar fi deci starea sau momentul în care un 
proces normal de devenire s-ar găsi în stare de abate- 
re, de schimbare de direcţie sau de tendinţă; 

5. O întrebare ar putea fi pusă, dacă nu cumva aceas- 
tă schimbare de tendinţă nu trebuie să fie ea însăși 

organică și nu accidentală, pentru a avea o adevărată 
criză. Aci, răspunsul e mai greu de dat, căci, dacă de cele 
mai multe ori criza are în medicină un caracter regulat, 
pe care cercetătorii par a-l descoperi de curând și în 
asamblul procesului economic, nu e mai puţin adevărat 
că tot de multe ori criza are un caracter surprinzător și 
pasager. (E adevărat că acest caracter poate fi lesne con- 
fundat cu anormalitatea însăşi, dar sunt nuanţe peste 
care e destul de greu de trecut.) 

Trebuie însă să ne ferim de a încerca să strângem 
realitatea mai mult decât se lasă strânsă ea însăși, sub 
pretextul rigurozităţii logice; căci, de cele mai multe 
ori, dăm pasul fanteziei. Noi ne mulțumim că am putut 
determina două elemente esenţiale și indispensabile 
care, într-un fel sau într-altul, intră în chip necesar în 
definiţia oricărei crize. 

Aceste doud caractere esențiale, pentru a putea vorbi 
cu înţeles de criză, sunt: 

1. Conștiinţa existenţei unui mers normalal lucrurilor. 

2. Constatarea unei anormalităţi. 

De câte ori într-un proces se poate constata o anor- 
malitate în dezvoltarea funcțională, termenul „criză” își 
poate găsi înțeles cu condiţiunea dublă a specificării 
procesului și a tendinței considerate ca „normale“. În 
acest fel, se va putea vorbi de criză, prin urmare, chiar 
atunci când anormalitatea ar putea părea ea însăși su- 
pusă unor oarecare reguli, ca în crizele medicale sau 
în crizele periodice de supraproducţie, cu condiţia de 
a considera ca fundamentală tendinţa de urcare a tem- 
peraturii sau a prețurilor. În acest caz, care e de altfel 
cazul ideal, criza nu mai e decât o răsturnare de ten- 
dinţe, prin raportare la starea anterioară, dar nu mai e 
propriu-zis „anormală“, ea fiind integrată într-un ritm 
considerat el însuşi ca normă (alternarea de tendințe 

contrare) a procesului întreg, în locul tendinței uni- 
forme și parţiale. 

De aci se desprinde caracterul esențialmente relativ 
al anormalităţii. Nu e vorba de o abatere de la un pro- 
ces întreg în criză, ci numai de o abatere de la o ten- 
dință primordială, luată în consideraţie ca primitivă. Da- 
că de cele mai multe ori criza apare ca o anormalitate 
absolută, este pentru că în toate aceste cazuri lipsește 
cercetătorului viziunea procesului întreg, fie că ritmul 
nu există, fie că nu poate fi stabilit. Dar tocmai în acest 
caz criza este mai interesantă, pentru că e un mijloc de 
a întrezări dincolo de abatere o nouă tendinţă, cu aju- 
torul căreia spiritul să poată pune ordine în lucruri. 


Constatarea existenţei crizei este prin urmare o ches- 
tiune de observaţie pe care oricine o poate face... sau 
nu. Nu e nevoie să te adresezi nici unui autor spre a te 
lumina, dacă există sau nu criză în cutare sau cutare pro- 
ces în devenire. Constatarea atârnă numai de doi factori: 

1. de conștiința unei „stări normale“ considerată ca 
un punct de reper, şi 

2. de conștiința unei schimbări simptomatice a aces- 
tei stări de lucruri (simptomatice, adică cu cauze pre- 
supus ascunse în devenirea însăși, sau măcar cu înţe- 
les, pentru a înţelege devenirea în întregul ei). Remarc 
de altfel că a doua întrebare cuprinde implicit pe cea 
dintâi, deși confuz, căci, până nu răspunzi la prima în- 
trebare, definind starea normală, nu poţi răspunde la 
O a treia și cea mai importantă întrebare: Ce anume s-a 
schimbat? 


Știind acum cele însemnate mai sus, e ușor de răs- 


puns la întrebarea (mai bine zis la nedumerirea) pusă 
de preopinentul nostru la punctul 2 al planului său de 

cercetare: „De ce nu sunt autorii de acord în interpre- 
tarea crizei“. 

De ce fiecăruia „criza” îi pare a fi „altceva” ? E pen- 
tru că fiecare se referă la „altceva“ când vorbește de 
așa-zisa stare normală. 

Pentru unii e una, pentru alţii alta. De multe ori se 
dă chiar numele de criză morală unor crize cu totul de 
alt ordin, după cum vom vedea mai departe. De aceea, 
nicicând nu e mai oportună definiția exactă a lucru- 
rilor despre care este vorba. Repet deci remarca făcută 
în altă parte, și anume faptul că autorii nu fac să con- 
siste criza morală în același lucru, și nici chiar într-o 
criză cu adevărat morală, nu vădește deloc că o criză 
morală nu există. Am arătat mai sus singurele îndrep- 
tățiri ale unei asemenea afirmaţii, enumerând condiţiu- 
nile de definire a crizei. 

Dimpotrivă, această divergență e mai curând un simp- 
tom că așa-zisa „criză morală“ le] departe de a fi unică şi 
simplă, [ci] avem de-a face cu crize în nenumărate ordini 
de lucruri. Și, înainte de a încerca o sinteză a acestora, e 
bine să aruncăm o privire asupra câtorva categorii de di- 
viziuni, cu alte cuvinte să întreprindem o analiză a princi- 
palelor tipuri de criză observabile și observate, urmând ca 
apoi să încercăm o sinteză prin determinarea raporturilor 
în care stau aceste tipuri unele față cu celelalte. 

Cu aceasta intrăm în cercetarea propriu-zisă. 


Criza economică datorată războiului 


O cercetare a crizei economice în legătură cu criza 
morală își găseşte îndreptăţire în ideea că structura 
morală a unei vremi e întotdeauna în legătură cu toate 
împrejurările vieţii omenești şi că, între diferitele as- 
pecte pe care le izolăm, întregul complex al vieţii su- 

fleteşti individuale și sociale e o necontenită interde- 
pendenţă, fiecare fiind în același timp condiţionat și 
condiţie a celorlalte. 

În cazul special care ne preocupă, criza din ordinea 
economică nu a contribuit cu puţin la răsturnarea de 
valori, ci, într-un anumit înțeles, atât moral cât și mai 
adânc spiritual, s-ar putea spune că a fundat această 
criză. Lucrul e lesne de înțeles, dacă ne gândim că struc- 
tura spirituală a lumii dinainte de 1914 se bizuia pe o 
minunată înflorire tehnică şi prosperitate materială și 
de aceasta se lega o supoziţie și un ideal etic, credința 
materialistă istorică, pe care o moștenesc de fapt cu- 
rente trecute de 1914, anume că progresul tehnic, adu- 
când bunăstarea, aduce implicit cu sine și fericirea 
oamenilor... E firesc deci ca tulburarea adusă de'război 
în mersul dezvoltării economice și al prosperității să aibă 
consecinţe în ordinea lumii idealurilor vremii. 


Criza economică a constat în primul rând în tulbura- 
rea raporturilor dintre producţie și consumaţie. Și aceas- 
ta pe mai multe căi. 

Rezum aci esenţialul cercetărilor îndelungi ale unor 
economiști de talia lui Kynes, Rathneau, Hawtrey și alţii. 

1. Războiul a adus cu sine o imensă distrugere de 
valori. Nu numai milioane de vieţi și de valori de con- 
sumaţie au fost risipite și prădate, dar și milioane de 
ore de lucru și de instrumente de producţie. Stocuri de 
aprovizionări, locuinţe, averi, uzine, biblioteci au fost 
arse sau jefuite pentru motive strategice sau de alt or- 
din. Vapoare ce valorau milioane — torpilate, hectare în- 
tregi de pădure — arse sau răvășite de bombardament, 
terenuri întinse — sustrase culturii, sate — arse pe tot 
teatrul de război, care de data aceasta se întindea cor- 
don de la mări la mări peste toată fața uscatului. Această 
distrugere s-a făcut pe două căi: 

a. fie distrugând direct valorile; 

b. fie deturnând spre risipă și distrugere, pe calea 
organizării naţiunii producătoare pe picior de război, 
eforturile ei spontane creatoare de valori. 

Consecința: Sărăcirea națiunilor beligerante învinse 
sau învingătoare. Acesta este primul factor general de tul- 
burare. Criza economică însemnează după război în 
primul rând mizeria, înlocuind înflorirea dinainte de 1914. 

2. La aceasta se adaugă un alt complex de împreju- 
rări mai subtile, dar strict legate de cea dintâi. Spre a 
putea aproviziona milioanele de oameni mobilizați pe 
diferitele teatre de război, statele au trebuit să-și asu- 
me sarcina aprovizionării lor, fie producând direct mu- 
niția, echipamentele şi proviziile alimentare, fie măcar 
controlând izvoarele de producţie şi coordonându-le 
eforturile în vederea acestor nevoi. O imensă armată de 
producători sedentari sau de etapă munceau exclusiv 
în vederea „consumatorului“ de pe front. Și cum aces- 
ta nu putea produce utilități în schimbul celor consu- 
mate, el fiind dator către stat alte servicii, acestea mai 
ales distructive, statul a fost nevoit să facă faţă el însuși 
pentru acești consumatori în slujba sa. 

Aci începe așa-zisa problemă a creditelor de război. 
Statul a trebuit să plătească aprovizionările furnizorilor 
săi. Toată națiunea producătoare a devenit astfel furni- 
zoarea statului. 

Dar cum putea statul plăti aceste furnituri de vreme ce 
„mobilizaţii“ nu-i produceau nimic efectiv în schimb? Ve- 
niturile obișnuite ale statului, veniturile bugetare între- 
buinţate în creditele ordinare se fac de obicei din venitu- 
rile producătorilor care erau acum mobilizați în slujba sa. 
Orice furnitură câtre Stat lua prin urmare un caracter 
mai mult sau mai puţin evident de rechiziție... Dar resur- 
sele productive ale naţiunii nu sunt din nefericire fără 
margini, cel puţin în practică... Ca să plătească în afara 

cazurilor de rechiziţie directă, pentru necesitățile războiu- 
lui, statul recurgea la unul din următoarele procedee: 

1. împrumuta de la cetățeni; 

2. Fâcea inflaţie. 

Aceste două procedee erau corelative și întrucâtva 
nelimitate. Statul făcea inflație pentru a-și plăti furni- 
zorii apoi, pe cale de-mprumut, retrăgea din circulaţie 
O parte a emisiunii. Și cum nevoile erau tot mai mari, 
operaţia [se] relua de mai multe ori. Sistemul ar fi putut 
funcţiona la infinit până la restabilirea vremilor nor- 
male, dacă nu ar fi avut marele inconvenient de 4 nu 
mări întru nimic cantitatea de bunuri ce se puteau cum- 
păra contra hârtiei. Cu vremea, masa de instrumente de 
cumpărare rămânea fără posibilitatea de schimb contra 
produselor care se făceau rare. 

Aci, la acest capitol al „Datoriilor interne de război“, 
se deschide capitolul „Datoriilor înteraliate“ sau exter- 
ne. Ca să plătească, și mai ales ca să obțină credite cu 
care putea aduce din străinătate mărfurile de care avea 
nevoie, statul recurgea la alte două procedee: 

3. Lichida valorile portofoliului național, adică titlu- 
rile de creanţă ale statului față de pieţele străine, și 

4. împrumuta de la străini, fie primind de-a dreptul 
marfă în schimbul unei făgăduieli gajate de plată la sfâr- 
șitul ostilităţilor, fie, mai rar, deschizându-și credite pe 
alte pieţe în vederea furniturilor. Aceste mijloace aveau 
asupra celor două [dinainte] avantajul că făceau să spo- 
rească masa bunurilor de consumație. Dar tocmai de 
aceea ele erau limitate și primejdioase. Pe lângă că ris- 
cau să sece cu prelungirea războiului, ceea ce ar fi dus 
la nevoia de noi împrumuturi în condiţii tot mai deza- 
vantajoase, ele puneau statul beligerant în faţa primej- 
diei zilei de plată, în care asemenea datorii peste da- 
torii ar fi ajuns la scadenţă fără a putea fi onorate. Căci 

nici o țară nu ar fi trimis mărfuri unui beligerant fără 
nădejdea de a primi valori în schimb... Și de aceea, în 
lipsă de alte resurse, statul trebuia să cântărească tot- 
deauna primejdia lichidării tuturor bunurilor naţiu- 
nii... în ziua biruinţei. E drept că rămânea speranţa de 
a se face plătit de către inamicul învins... Vae victis?. 

Reîntorcându-ne la statul nostru, spuneam tocmai 
că valorile produse în interior se consumau pentru ne- 
cesităţile bătăliei și că statul trebuia să-și plătească fic- 
tiv furnizorii interni, făcând inflație sau împrumutând 
pe piața interioară (adică rechiziționând deghizat și 
furnitura, și plata furniturii) — cu nădejdea rambursării 
în ziua socotelilor. Global, procesul acesta revenea în 
plata de către stat a furnizorilor interni cu nădejădi 
sau cu produsele muncii lor proprii. Veniturile furni- 
zorilor creșteau astfel, ca ceea ce le era datorat de stat. 
Dar cantitatea de bunuri ce se puteau consuma pe 
piaţă cu acest spor de venituri era necontenit în scă- 
dere, statul nefurnizând nici o contraprestaţie efectivă. 
E lesne de văzut întru cât îmbogățirea furnizorilor era 
fictivă. În lipsă de putere reală de cumpărare, aceste 
venituri aveau o putere de cerere primejdioasă pentru 
ceilalți cetăţeni cu venit fix, atunci când ar fi fost vorba 
de împărțirea puținului existent pentru consumație 
interioară. Căci, introducând cursul forțat, statul obli- 
ga pe cetăţeni să accepte între ei făgăduiala de a în- 
locui hârtia-monedă prin aur. Era firesc ca cererea să 
urce preţurile în asemenea condiţii. E aici un nou fac- 
tor de criză răscunoscut: scumpirea traiului. 

Câtăva vreme, mai ales pe timpul operaţiunilor, sta- 
tul a putut zăgăzui valul de scumpete [astfel]: 1. limi- 
tând artificial dreptul de consum al articolelor de primă 
necesitate prin Cartelizare; 2. maximalizând prețurile; 
3. restrângând prin probibițiuni aspre orice circulaţie a 


183 


MIRCEA VULCĂNESCU 


stocurilor către export. Rezultatele erau de prevăzut: 
stocarea pe ascuns, restrângerea bunurilor în circulație 
oficială și aprovizionările particulare „cu preț graș“ pen- 
tru interior, pentru exterior, contrabanda și izolarea 
economică de străinătate. 

Lucrul nu a mai fost însă cu putinţă imediat după răz- 
boi. Cu desființarea cartelării, forțele naturale au intrat 
în joc şi preţurile au crescut graţie cererii. Căci furnizorii 
statului „îmbogăţiți“ adunaseră multă „hârtie“ care pe 
piaţa interioară avea curs legal. 

Lucrul avea și o explicaţiune psihologică. Omenirea 
— până atunci înfrânată — s-a năpustit să cheltuiască. 
Dar stocurile erau isprăvite și producţia cu totul dez- 
organizată. A fost cunoscutul val de lux și de risipă 
abătut asupra Europei prin anii 1920-1922 care a atins, 
după loc, mai mare sau mai mică intensitate. 

Instinctele comprimate de război provocau acum o 
nouă risipă, care punea vârf celei dintâi. 

Preţurile s-au urcat îngrozitor într-un nimic de vreme. 
Urcarea era mai ales impresionantă pentru că lumea era 
neobișnuită și se aștepta dimpotrivă la „victorie“ ca la 
reîntoarcerea fericirii pierdute. Statele au fost nevoite să 
facă faţă contractând așa-zisele „împrumuturi de reapro- 
vizionare“, care însă, în loc să fie investite în refacerea 
utilajului, au fost investite, dată fiind cererea consuma- 
torilor ce nu mai erau acum la mâna statului, în bunuri 
de consumaţie directă, îmbrăcăminte și alimentație. Tre- 
nuri întregi cu ciocolată au luat calea Europei, încărcate 
pe vapoare. Refacerea industrială era însă lăsată pe 
socoteala învinșilor care „devastaseră“. 

Lucrul devenea şi mai grav prin reluarea relațiunilor 
comerciale cu străinătatea. Căci dacă moneda slăbită 
de inflație mai avea pe piața interioară valoarea pe 
care i-o acorda „cursul forțat“ în limita aprovizionărilor 

existente - firește —, și cu corectările pe care le-am 
văzut născând din jocul intern al cererii (care, deși fic- 
tiv sporită, căpăta pe piaţa internă valoarea pe care i-o 
da cursul forțat), pe piaţa internațională, puterea de 
cumpărare a monedei atârna în primul rând de posibi- 
lităţile sau măcar de speranţele „de schimb“ ce existau 
cu piața în chestiune, de mărfurile de export de care 
dispunea beligerantul a cărui monedă se cota. Cei mai 
mulți beligeranți, cu țara devastată și cu industria și agri- 
cultura ruinate sau transformate pentru nevoile războiu- 
lui, nu numai că nu aveau ce exporta, ci dimpotrivă, ne- 
cesitau noi împrumuturi spre a se reface, cu ajutorul 
cărora să poată înzestra aparatul de producţie cu utila- 
jul necesar. La deprecierea internă s-a adăugat, uneori 
chiar precedând-o, o depreciere mult mai gravă venită 
din afară. Statul pierdea controlul bogăției naţionale, pier- 
zând controlul deviziei naţionale, care ajungea la chere- 
mul speculatorilor de oriunde. 

La aceasta, statele au reacţionat [astfel]: 1. Încercând să 
interzică importul sau măcar să-l restrângă, ceea ce era 
însă imposibil, națiunea sărăcită având nevoie de produse 
de aiurea; de aceea controlul a rămas multă vreme; 2. 
Dezvoltând posibilitățile de export prin legi de încurajare 
a producţiei; 3. Încercând consolidarea datoriilor sau 4. 
Depreciind în chip voluntar moneda și reluând astfel, cu 
prețul unei operaţiuni pe care unii au calificat-o incorec- 
tă, controlul deviziei naționale. Reușită în Germania, unde 
a fost mânată cu pricepere, această încercare a eșuat în 
Polonia, în Austria și în Rusia. 

Criza monetară și financiară a fost deschisă prin ur- 
mare abia la încetarea ostilităţilor, prin reluarea relaţii- 
lor internaționale. Singurii cumpărători dotați cu puteri 
reale de cumpărare erau americanii și neutrii europeni; 
nefericirea făcea însă ca aceștia să fie tocmai produ- 

cătorii, aşa că aveau prea puţine lucruri de cumpărat de 
la europenii beligeranţi. Tot ei erau singurii vânzători, 
dar nu aveau cui vinde, căci cei în nevoie nu aveau cu 
ce cumpăra. (Căci orice comerţ internaţional se dezleagă 
la urma urmelor în ideea cunoscută sub numele de „lege 
a debușeurilor”: mărfurile se schimbă contra mărfurilor.) 
Singurul mijloc de comerţ ar fi fost împrumuturile Ame- 
ricii şi neutrilor către Europa beligerantă, dar această cale 
era închisă din pricina lipsei de stabilitate monetară, 
statele Europei nemaioferind garanţii suficiente credi- 
torilor până la aranjarea datoriilor mai vechi. Singurul 
mijloc era deci năvala puternicei [Americi] asupra Euro- 
pei, spre a consuma direct. Lucrul le era ușurat de iefti- 
nătatea relativă a mărfurilor față de monedă: dar el spo- 
rea jupuirea sărăcitei Europe. 

Dacă la acestea adăugăm alte împrejurări speciale 
fiecărui stat: creare de noi sisteme economice, de noi 
bariere vamale, oprirea vechilor curente prin granițele 
așezate de tratatele de pace, dispariția imensei pieţe de 
desfacere a Rusiei, putem căpăta o viziune justă a ceea 
ce este criza economică de după război. Ea se com- 
plică, precum vom vedea, de o criză politică, pe care 
o vom cerceta la vreme. 

În rezumat, criza economică constă în dezorientarea 
rezultată din faptul că toată economia naţională acor- 
dată prin măsuri artificiale în vederea producţiei de 
război trebuia readaptată (în condiţiile în care războiul 
lăsase atât pe producător, cât și pe consumator) la pro- 
ducţia normală a păcii. În această tranziţie de la război 
la pace stă esenţialul crizei. Restul sunt forme ale ei, 
rezultate din circumstanţe de tot soiul ce se pot înțe- 
lege caz cu caz. (Cea mai interesantă e desigur schim- 
barea bazelor de repartiție în mizeria desăvârșită a pro- 
ducțiunei care caracterizează esenţialul experienţei co- 
muniste în Rusia.) 

Criza a avut consecinţe sociale însemnate care vin să 
se adauge împrejurărilor şi prefacerilor sociale de alt 
ordin, aduse de război. 

1. Prima consecinţă este o deplasare a averilor între 
cetățeni, o schimbare a repartiţiei, rezultată în chip spon- 
tan, de pe urma măsurilor excepționale pe care le-am 
analizat mai sus. Cetăţenii cu resurse fixe au fost deza- 
vantajați în favoarea celor cu venituri variabile. 

Lucrul s-a petrect în două etape: în cea dintâi, pe- 
rioada propriu-zisă a războiului, lucrul a apărut tocmai 
invers. Producătorii erau amenințați să nu-și poată 
exploata întreprinderea (afară de cazul furnizorilor de 
stat) în vreme ce cei cu salarii fixe își vedeau existenţa 
asigurată mai departe. În cea de-a doua, datorită crizei 
monetare, primii au putut realiza beneficii, în vreme ce 
ultimii primeau salarii de mizerie care mergeau până 
la completa lor declasare. În al doilea rând, cetăţenii, 
posesorii de valori mobiliare în genere, au fost deza- 
vantajaţi față de posesorii de valori imobiliare. 

(Acolo unde exproprieri cu caracter politic nu au 
schimbat în mod artificial efectele acestei dezavanta- 
jări, cum ar fi la noi Reforma agrară și legile privitoare 
la chirii.) Privit în întregimea lui, procesul s-a petrecut 
în diverse moduri: 

1. îmbogățirea în hârtie a furnizorilor statului; 

2. Avantajarea celor ce au transformat imediat aceas- 
tă hârtie în bunuri de stocat, realizând beneficii din 
„vânzarea pe ascuns“ sau, în cazul mărfurilor suscep- 
tibile de conservare, așteptând inevitabila urcare a pre- 
țurilor din momentul liberării tranzacţiilor. Aceștia sunt 
aşa-zişii „îmbogăţiţi de război”. 

3. Lor li se adaugă „speculatorii“ la schimb „ă la 
hausse“ și „ă la baisse“t dintre care exemplul cel mai 
ilustru e acela al statului jucând el însuși asupra valorii 

monedei sale proprii. Germania, de pildă, a reuşit prin 
acest mijloc să se sustragă condiţiunilor de reparaţie 
socotite inacceptabile. Profitând de încrederea străină- 
tății, a Americii mai ales — care, sperând într-o apropiată 
ridicare a mărcii, nu se sfia să investească mari capitaluri 
cumpărării acestora, mai ales că sconta [pe] capacitatea 
de producţie a-Germaniei, posibilitatea de a-și plasa un 
împrumut şi de a câştiga o piață — Germania a tipărit 
hârtie, la început cu moderație, cumpărând în schimb 
devizele forte ce i se ofereau (în care și-a transformat 
metodic capitalul mobiliar realizabil și, când totul a fost 
acoperit, a început tipărirea în masă cu intenţia vădită 
de deprecire. 

4. Cei mai oropsiţi de pe urma acestor operaţiuni au 
fost funcționarii. De aceea s-au putut înregistra cu privire 
la ei două fenomene simptomatice: a. Criza recrutării per- 
sonalului de carieră administrativă, corelată cu afluenţa 
spre profesiunile liberale și demoralizarea funcționarilor, 
care a îngăduit pătrunderea practicilor neoneste pe scara 
întinsă în acest scop. b. O a doua consecinţă a fost dez- 
voltarea unei întregi industrii parazitare, întemeiată la 
cererea fictivă de care am vorbit, imediat după război. 
S-au făcut investiri mari care nu au corespuns aștep- 
tărilor, cererea căzând odată cu valul de risipă. De aci 
alte crize ale unora din ramurile de producţie și alte 
sărăciri relative fireşte, şi care nu sunt de comparat cu 
cea dintâi. c. În unele ţări, cum este a noastră, se adau- 
gă și crize speciale, cum este aceea a capitalului mobi- 
liar, agravată de criza rezultată de pe urma împrejurărilor 
în care s-au schimbat bazele de repartiție a proprietăţii 
rurale și mai ales plata pământurilor expropriate marii 
proprietăţi. Acestea ne-au adus în ce ne privește o 
criză a producţiei agricole pe timpul adaptării la noua 
stare de lucruri, complicată şi ea de schimbarea sis- 

temului întreg al economiei naţionale, România deve- 
nind din ţară exclusiv agricolă ţara pe cale de industri- 
alizare, surplusul de cereale fiind necesitat în bună par- 
te la aprovizionarea regiunilor industriale din Ardeal. 
Tot aceste împrejurări ne-au adus o criză de credit şi o 
criză de numerar strâns legate de intențiile politicii 
financiare a ţării. 


Remediile au fost mai mult sau mai puţin empirice. 
În imensa experiență care a fost războiul, am văzut 
cum soluţiile s-au impus în pas cu împrejurările, fie- 
care situaţie reclamând remedii urgente care de multe 
ori se dovedeau a nu fi decât paleative, menite a amâ- 
na ceasul socotelilor. Cu vremea, aceste soluţii au că- 
pătat prin confruntare și coordonare un caracter teo- 
retic. Şi mai toate statele s-au îndreptat către aceleași 
soluţii. Succesiv: 1. Echilibrarea bugetară în cadrele 
unui buget real; 2. Oprirea inflaţiei; 3. Consolidarea da- 
toriei de producţie a ţării; 4. Restrângerea sau măcar 
controlul importului; 5. Politica abilă de devize a băn- 
cii de emisiune; 6. Politica de credit; 7. Revenirea la 
bugete reale; 8. Stabilizarea de fapt, ţinând seama si- 
multan de nevoile și interesele producţiei și consumu- 
lui naţional; 9. Revenirea la aur prin stabilizarea legală; 
10. Definirea unei politici economice și financiare. 

Baza acestor reforme a fost din capul locului impo- 
zitul. Şi toate aceste crize tind a deveni coerente în 
faptul că sunt resimţite în singurul fapt al birului. E 
mijlocul prin care producţia actuală e silită să retragă 
din consumul imediat, pentru a-l ceda către stat, amor- 
tismentul risipei făcute în război. Și criza s-ar reduce 
cu vremea, toată, la acest singur punct, dacă criza nu 
ar fi condiționat unele schimbări morale care stau la 
baza sistemului economic: 

1. Nesiguranţa tranzacţiilor ar fi una şi cea mai gravă 
— siguranţa fiind condiţia esenţială a dezvoltării indus- 
triale; nesiguranța dublă: din partea statului și din neo- 
nestitatea oamenilor. 

2. Dezvoltarea spiritului de risipă în detrimentul spi- 
ritului de economie şi de prevedere care caracterizează 
iarăși psihologiceşte dezvoltarea sistemului capitalist. 

3. Îmbunătăţirea considerabilă a nivelului mijlociu 
al vieţii pe continent, care e o urmare fericită în sine, 
însă care creează sistemului complicaţii din care se ve- 
de greu cum va ieși. 

4. Stimularea naționalismului economic și a tendin- 
ţelor de autarhie a econoxniilor naționale. 

5. Dezechilibrul social rezultat din răsturnările eco- 
nomice, dezechilibru primejdios în ceea ce priveşte 
grija cadrelor naţiunii; și mai primejdios prin dezvolta- 
rea spiritului de opoziţie a clasei la clasă, în mijlocul 
aceleiași societăţii... 

6. Anarhizarea relativă a diferitelor ramuri de pro- 
ducţie... 


Cu acestea depășim însă criza economică datorată 
războiului şi atingem criza latentă de la baza actualei 
organizaţiuni economice pe care o vom cerceta aparte. 


Criza moralității 


De o criză morală se poate vorbi în mai multe feluri, 
pentru că termenul „morală“ are mai multe înţelesuri 
(apropiate şi corelate, ce e drept, însă distincte). 

Prin criza morală se poate înţelege mai întâi o criză 
a moralității, aceasta din urmă luată în sensul de „bune 
obiceiuri“. Atunci, criza morală ar însemna „stricarea 
bunelor obiceiuri“ şi ar comporta un dublu aspect: in- 

dividual şi social. Cele două aspecte ar fi corelative și 
[s-ar] influenţa reciproc. Criza moralității individuale ar 
consta în aceea că individul nu s-ar mai purta în con- 
formitate cu normele socotite de bună purtare altăda- 
tă. Și dacă am privi adânc la cauzele care aduc această 
scădere a moralității individuale, am vedea că se petre- 
ce o criză a acestor norme înseși. Acesta ar fi „aspectul 
social al crizei“, normele moralității nefiind decât repre- 
zentări colective, dotate cu putere de constrângere. 
Prin norme morale înţeleg aci acele reguli de purtare 
pe care o grupare socială dată le socotește obligătorii 
și bune la un moment dat. 

Ele sunt deci relative atât față de timp, cât și față de 
loc. 


Ca să dai o explicaţiune lămurită acestei crize astfel 
delimitate ar trebui o lucrare întreagă de sociologie. 
Aci nu voi da decât indicaţii privitoare la modul cum 
înţeleg eu că trebuie tratată această chestiune. 

lau ca exemplu familia de astăzi şi îmi propun să 
cercetez criza moralității ei la clasa socială din care am 
făcut parte, în intervalul de timp dintre 1890 și 1914, 
de pildă, sau mai ușor între 1914 şi 1927. Constat în 
mare, de pildă, că se zice de obicei că: 

1. Relaţiile dintre părinţi și copii se descompun pe 
zi ce trece. Copiii nu se mai înţeleg cu părinții, şi nici 
nu mai ascultă de ei. R 

2. Relaţiile dintre bărbat și nevastă se schimbă. Zi de 
zi femeia capătă mai multă libertate şi autoritate în căs- 
nicie. 

3. Relaţiile dintre sexe chiar se schimbă. Odinioară 
sexele erau crescute separat, fiecare destinat unei acti- 
vităţi speciale. Azi, ele sunt crescute împreună și feme- 
ilor le sunt deschise cariere socotite altădată specific 

bărbătești. Mai multă omogenitate și libertate are astăzi. 
loc în relaţiile dintre sexe. 

4. La fel s-ar putea afla schimbări de relaţii între stă- 
pân şi slugă etc. etc... 

Atâtea crize morale numai în familie... Criza morali- 
tății copiilor (la capitolul moralei tradiţionale, intitulat: 
„datoriile copiilor către părinţi“), criza moralității soți- 
lor (la capitolul: „datorii către soți“), criza moralității 
sexuale (la capitolul: „datorii către semeni“ și „datorii 
către sine“) etc. 


Cauzele acestor variaţii sunt multiple şi de ordin va- 
riat. Am spus că ar trebui făcute nenumărate monogra- 
fii care să ilustreze, cu bagajul de informaţii indispensa- 
bil, cauzele determinante pentru fiecare caz în parte. 
Aci nu am putea face decât ipoteze mai mult sau mai 
puţin gratuite și generalizări prea repezi. O vom face 
mai jos cu măsură, sub beneficiu de inventar, și numai 
cu titlu de exemple. 


Ce e însă individual și ce e social în fiecare din 
aceste exemple? E aci o întrebare legitimă care poate 
fi destul de lesne dezlegată. 

E mai ales o întrebare folositoare pentru lămurirea 
cazurilor analoage. Să luăm deci fiecare din cazurile 
semnalate şi să le cercetăm în parte. 

1. Raporturile dintre părinţi și copii. Individuală este 
abaterea de la o normă și tulburarea pe care o prici- 
nuiește uneori în sufletul celor mari şi celor mici. Dar 
condiţionarea abaterii nu e totdeauna individuală. De 
multe ori e socială. De pildă: ocupaţiunea părinţilor în 
afară sustrage pe copil supravegherii necontenite a pă- 
rinţilor. Copiii sunt lăsaţi pe seama altora sau a școlii. 
Copiii iau laolaltă apucături deosebite de ale părinţilor. 

Gusturile și predilecţiile sunt deosebite. Cu vremea, de- 
osebirea dintre generaţii sporește neînţelegerea. Căci 
lumea evoluează tot mai repede și realităţile unei vârs- 
te nu mai sunt lale] celeilalte. (Un studiu bun asupra 
acestor condiţionări sociale în problema care ne intere- 
sează e acela al lui Kraepelin, vestit pedagog elveţian, 
specializat în problemă.) În sfârșit, intervine și ceva pur 
social: cu vremea se schimbă însăși norma. Adică ide- 
alul de purtare. 

Lumea începe să socotească că e bine ca tineretul 
să fie crescut liber, și atunci apare o criză a moralității 
de natură pur socială. Transformarea vechiului ideal 
patriarhal într-o etică individualistă a drepturilor copi- 
lului. Lui Ze Play îi succede £/len Key. 


2. Raporturile dintre soti. Criza individuală poate fi 
abaterea bărbatului sau a femeii de la regulile obișnuite 
şi tot complexul de probleme sufleteşti grave ce se pun 
cu ocazia acestor abateri. 

Condiţiile de mai sus sunt în parte sociale. De pildă, 
nevoile obligă pe soţie să exercite o profesiune. Con- 
dițiile profesiunii îi cer să lipsească de acasă. Iat-o sili- 
tă deci să se sustragă îndeletnicirilor casnice. E o aba- 
tere condiționată social. Și aci, cu timpul, se schimbă 
și idealul relaţiilor dintre sexe, căci și acest ideal e o 
reprezentare colectivă și aceste reprezentări sunt supu- 
se schimbării sub înrâurirea realităţilor de tot felul care 
condiționează și autocondiționează viața socială. 

Cu alte cuvinte, cu vremea, toată lumea, deprinzân- 
du-se, începe să considere că e bine ca femeia să se 
personalizeze. Feminismul ia locul gineceului. Femeia 
trece din familie în societate. Studii, interesante pentru 
alte vremi ca și pentru a noastră, sunt acele ale lui 
Abensour în Istoria sa generală a feminismului. 

Şi aci, cazul corespunde perfect condiţiilor de criză 
definite la început. Și criza e pur socială. 


3. Raporturile dintre sexe. Cazul e absolut identic 
când e vorba de relaxarea raporturilor dintre sexe. Fap- 
tele sunt ale indivizilor şi criza lor aci este extrem de 
variată când compară ceea ce sunt porniţi să facă cu 
ceea ce sunt siliți de împrejurări să facă. Sunt crize 
grave și complicate, după firea şi conștiința omului, ca 
acelea ce au muncit pe un Weininger, de pildă. Dar și 
aci, condiţionarea e adesea socială, deși nu întotdeau- 
na. Paulhan a arătat în cartea sa asupra transformării 
sociale a sentimentelor în ce fel se produce, în cazul 
particular al dragostei, condiţionarea socială asupra 
impulsiunii biologice. Multe din indicaţiunile lui Freud 
sunt [de] asemenea de reţinut. Apoi Flexner, în cartea 
sa monumentală asupra prostituţiei în Europa, a ilustrat 
mai bine ca oricare altul, în cazul care-l preocupă, inter- 
venţia acestor factori sociali. În fine, în „Mercure de 
France“ de prin 1923, a apărut o serie de studii asupra 
cauzelor care au ruinat în Universitățile franceze practi- 
ca atât de răspândită a „collage“-ului înainte de război. 
Și aci are loc o criză pur socială, când, de pildă, se dis- 
cută chestiunea căsătoriei libere sau a indisolubilității 
mariajului. 


Dacă ar fi să generalizăm acum, ar trebui să spunem 
Că cercetarea acestor crize de moralitate pune proble- 
me foarte delicate care cer, spre a fi rezolvate, serioase 
monografii sociologice, căci condiţiile sunt extrem de 
variabile cu locul. Numai când aceste monografii ar fi 
făcute, s-ar putea încerca o sinteză matură a crizei mo- 
ralității vremii noastre, prin degajarea circumstanțelor 
esenţiale în cazurile analoage, prin compararea stării 

vechi cu starea nouă la sate, la orașe și la diferitele cla- 
se sociale. 

Toate problemele pe care le găsim înșirate într-o car- 
te de morală tradiţională ar trebui cercetate și luminate 
prin aceste monografii: 1. datorii către Dumnezeu; 2. 
către semeni și 3. către sine... 

Numai după ce lucrul ar fi făcut, am putea vorbi cu 
înţeles de criză. 

(Dacă aș fi profesor de sociologie într-o universita- 
te, după ce aş da studenţilor o primă lucrare de recen- 
zie a unei cărţi importante, aş da fiecăruia să-mi lucre- 
ze în restul timpului, până la licenţă, o monografie a 
unei asemenea probleme. Pe lângă că lucrul i-ar folosi 
mult personal, deprinzându-l cu mânuirea metodelor 
sociologice aplicate într-un caz concret, nu numai în 
pură ideologie, s-ar putea realiza cu vremea și un cen- 
tru de documentare morală socială asupra acestor pro- 
bleme. Ideea e de reținut.) 


Criza moralei creștine 


Toate aceste consideraţiuni sunt însă destul de înde- 
părtate de creștinismul propriu-zis. 

Căci este incontestabil că creștinismul are o valoare 
morală a lui proprie și că poate fi vorba perfect — din 
acest punct de vedere — de o criză a moralei creștine. 
Oare profesorul german Max Scheler nu intitula unul 
din capitolele lucrării sale de căpetenie Falimentul 
Predicei de pe Munte ? 

Durează de mult discuţia — în sânul creștinismului — 
între așa-zisul moralism și misticism. 

Răsunete destul de răspicate au ajuns până la noi 
din aceste discuții prin poziţia puternic „antimoralizan- 
tă“ luată la noi în numele Ortodoxiei de profesorul 


195 


MIRCEA VULCĂNESCU 


meu, Nae lonescu, spre cel mai mare scandal al uno- 
ra ca şi spre surprinderea altora. Domnia sa opunea în 
cursul său de filosofie a religiei ţinut la Universitatea 
din București în cursul anilor 1923-24 și 1924-25 inter- 
pretarea lui Origen (și a cuvintelor lui lisus: „Să iubeşti 
pe Domnul Dumnezeul tău din tot cugetul tău și din 
toată inima ta, iar pe aproapele tău ca pe tine însuţi“), 
interpretării date de Fericitul Augustin. Interpretarea 
augustiniană, pe care dl Ionescu o califică specific 
„apuseană“ stă pentru domnia sa la baza tuturor rătă- 
cirilor moraliste în sensul că tinde să facă din creștinism 
o doctrină organizatoare a fericirii omului pe acest pă- 
mânt pe baza altruismului și a iubirii de aproape con- 
siderate ca țeluri bune „în sine“ pentru activitatea ome- 
nească. Pe această cale au plecat atât catolicismul care 
a „terestrizat“ misiunea Bisericii în ideea unităţii văzute 
şi aceea a puterii ei lumești, cât și protestantismul, care 
a pus pe Dumnezeu la remorca filosofiei morale, „fă- 
când din El un fel de monitor al prostimei și un păzi- 
tor al ordinei publice și al bunelor moravuri“, pavăză 
a celor așezați față de toți dezmoșteniţii soartei, și sluji- 
tor plecat al singurului „Dumnezeu“ adevărat (adică 
singurul subiect dotat cu adevărat cu atributele divini- 
tății): Statul. 

Interpretarea lui Augustin constă în a da o valoare 
echivalentă termenului „iubire“ în cele două propoziţii 
ale frazei lui lisus, fie că e vorba de iubirea de Dum- 
nezeu, fie că e vorba de iubirea de aproape, morala 
creștină fiind iubirea de oameni în Dumnezeu. E aci o 
idee care de atunci s-a răspândit și formează un truism 
care stă azi la baza moralei întregei civilizaţii apusene 
și chiar a nereligioasei revoluţiuni franceze. Căci inter- 
pretarea deschidea o poartă unei morale, interesând nu- 
mai relaţiunile dintre oameni considerate în ele însele, 

morală francmasonică, lipsită de spiritualitate adevărată, 
adică de contact cu lumea realităţilor de dincolo. 

Interpretarea lui Origen pune accent dimpotrivă pe 
iubirea de Dumnezeu, ca bază a moralei creștine. În- 
trucât — observă dl Nae Ionescu -— tinde să disocieze în 
fraza lui lisus natura iubirii datorate de creștini lui 
Dumnezeu „din tot cugetul și din toată inima“, de cea 
către aproapele, pe care nu trebuie să-l iubească decât 
„ca pre sine însuși“. Și aci adaugă dl Ionescu: „Dar cine 
ordonă omului să se iubească așa de mult pe sine în- 
suși ?“. Răspunsul e evident: Nimeni. Dimpotrivă... Scri- 
itorii moraliști ai Răsăritului ca și marii mistici ai Apu- 
sului vorbesc de „lepădarea de sine“ ca de o condiţie 
sine qua non a apropierii de Dumnezeu. E adevărat că 
aceștia din urmă (de pildă Sfântul Ioan al Crucii) odată 
sacrificiul făcut, socotesc că omul reintră — chiar aci pe 
pământ — în stăpânirea lumii, dar într-un duh nou; în 
timp ce la ortodocşi numai renunţarea e calea de aci, 
orice complăcere fiind suspectă de panteism de câte 
ori creștinismul tinde să identifice iubirea de Dumne- 
zeu cu iubirea de aproape, căci departe de a putea cu- 
prinde pe cea de-a doua în cea dintâi, el riscă să piar- 
dă pe cea dintâi în cea de-a doua. Răsplata e dincolo. 
Vederea lui Dumnezeu față către faţă are la noi un ca- 
racter 'aproape exclusiv eshatologic. De aceea singura 
cale mistică a Răsăritului e asceza și niciodată contopi- 
rea pe de-a-ntregul. (Ar trebui aci stăruit mai mult, căci 
avem și noi în Răsărit un fel de contopire cu Dumne- 
zeu în viaţă fiind — la Simeon Stâlpnicul, de pildă, la 
Macarie etc. — dar aceasta ne-ar îndepărta de subiectul 
ce ne propunem să tratăm aci.) 

E destul să amintim că gânduri de felul: „Toată grija 
cea lumească să o lepădăm...“ sau Jcosul: „Văzând naște- 
re străină să ne înstrăinăm de lume, mutându-ne mintea 

la cer...“ sunt curente în rugăciunea răsăritenilor, iar ideea 
„justificărei“ prin fapte e aproape necunoscută. 

Nu ascund caracterul aproape scandalos al unei ase- 
menea doctrine pentru cei mai mulţi dintre creştinii 
noștri ortodocși. Căci, născuți şi crescuţi într-o societate 
laică adânc influenţată de „ideile apusene“, suntem pe 
nesimţite „minaţi“ de interpretarea apuseană. Şi chiar 
creștinismul răsăritean nu a fost totdeauna solidar cu 
interpretarea atribuită de dl Nae Ionescu lui Origen. 
Asupra unor puncte destul de apropiate de morală ca 
„originea răului“, de pildă, Biserica s-a lepădat de în- 
vățătura „gnostică“ a lui Origen care lega prea mult de 
trup păcatul și dădea. pasul interpretării dualiste. E 
drept că şi aci lupta a fost purtată mai ales de fericitul 
„apusean“ Ieronim și că nu se cunosc precis doctrinele 
origeniste condamnate, multe din ele continuând a in- 
fluenţa gândirea ortodoxă chiar și după condamnare. 
Dar pe atunci, Apusul nu era încă despărțit de Răsărit 
dogmaticește. Nu e însă mai puţin adevărat că oste- 
neala interesată a apusenilor de a contesta caracterul 
strict răsăritean al învăţăturii lui Origen e mai curând o 
prezumpţie în sens contrar. 


Creștinismul are deci două vedenii ale moralei. Pen- 
tru răsăriteni, „moralitatea“ ţine de Vechiul Testament. 
Și ortodoxul își are moralitatea sa. E aceea a celor 10 
porunci care alcătuiesc şi astăzi baza regulilor de pur- 
tare. E adevărat că şi dintre acestea prima și a doua poar- 
tă asupra lui Dumnezeu. „Să iubeşti pe Domnul Dumne- 
zeul tău din tot cugetul tău și din toată inima ta“. „Să 
nu-ţi faci ţie chip cioplit“. Nu e însă mai puţin adevărat 
că ultimele cuprind şi reguli de conducerea terestră, 
pozitivă și negativă: „să nu furi“, „să nu fii desfrânat“... 
„Cinsteşte pe tatăl tău şi pe mama ta“... și îndată moti- 

varea caracteristică: „Ca să-ţi fie ţie bine și să trăieşti 
ani mulți pe pământ“. | 

Aceasta este însă o morală pre-creştină, morală a 
Vechiului Testament, e legea pe care Noul Testament 
ține s-o împlinească prin har. Morala Noului Testament 
care, din acest punct de vedere, nu mai face decât să 
enunţe condiţiile omeneşti de pregătire pentru primi- 
rea harului, e cuprinsă în Predica de pe Munte și în 
Parabolele lui lisus. 

În opoziţia Predicei faţă de cele 10 porunci, mai 
exact în împlinirea legei vechi prin legea nouă, se pu- 
ne creștinului problema între toate teologică a raportu- 
rilor dintre Har și Lege. În felul înţelegerii raporturilor 
dintre Har și Lege stă probabil deosebirea dintre mora- 
liști și mistici. Într-o frumoasă conferinţă, Pierre Maury 
a ilustrat în chip minunat anul trecut acest lucru. Pen- 
tru cei dintâi, îndatorirea iubirii de aproape este o nor- 
mă de purtare pe care Noul Testament o substituie le- 
gii celei vechi, mai mult negative; iubirea e o normă 
de purtare care se substituie „legii vechi“. Un fel de 
normă pozitivă nouă, substituită celei vechi mai mult 
negativă și... mai primitivă. Legea iubirii, înlocuind 
Talionul. Îndatorirea de a iubi înlocuiește preceptele 
vechii morale: „Nu vătăma pe aproape...“, considerate 
ca neîndestulătoare. 

Lucru curios în aparență. Atâr catolicismul, cât şi 
protestantismul, cu toată opoziţia lor în cele mai multe 
privinţe, se acordă aci să trăiască pe temeiul unei ase- 
menea concepții legaliste. E însă drept, să recunoaș- 
tem, că niciodată nu s-au putut cu totul dezbăra de un 
anume misticism. 


Consecvent, dl Nae lonescu a combătut această 
obligaţie ideală de a iubi, considerată ca precept esen- 

țialmente creștinesc. Legea iubirii în Ortodoxie nu e o 
obligaţie, nu e o normă imperativă, ci o simplă chema- 
re la realitate, constatare a unui fapt. „Vino-ţi în fire“, 
zice această reîntoarcere la raportul adevărat al lucru- 
rilor tulburate de cădere. Nici nu ar trebui zis: „Vino-ţi 
în fire“, revenirea e inevitabilă ca rod al contactului cu 
realitatea spirituală în actul religios. Ea nu are nevoie de 
rigori sau de proptele polițienești, care nu fac decât să 
„mimeze“ produsul supranatural al Harului lui Dumne- 
zeu. Problema se rezolvă de la sine în cuvintele: „Nu 
am venit să stric legea, ci s-o împlinesc“. 


Nu trebuie să ne ascundem deci că poporul ortodox 
are încă vie-n minte „legea morală“ a Vechiului Testa- 
ment în integralitatea ei, când e vorba de reglarea pur- 
tărilor sale şi că, din acest punct de vedere, o aşa-zisă 
criză a moralității interesând creștinismul ar consta în 
abaterile de la aceste porunci. Sperjurii, cei ce iau 
numele Domnului în deșert, cei ce nu-și cinstesc pă- 
rinții cum se cade, cei ce își fac idoli și ceilalți alcă- 
tuiesc categoria indivizilor în criză... Dar în acest caz 
criza asta nu este decât povestea alternării perioadelor 
de abatere ale lui Israel de la porunca Domnului, cu 
perioadele de pocăință... Şi e nespus de interesantă ne- 
contenita analogie ce se poate face sub acest raport cu 
situaţia vremurilor noastre. Şi această criză ar putea avea 
alcătuiri și un „Caracter social“. În încercările de „schim- 
bare“ a celor 710 porunci în alte 10 ca de pildă „cele 10 
porunci ale lui Jefferson“ sau legea industriașului și a 
negustorului parvenit... sau altele. 


Criza moralei creștine are însă rădăcini mult mai 
adânci, atât în Răsărit, cât și în Apus. 

Căci această criză nu mai e o simplă criză a regule- 
lor de purtare, ci e o criză a stării de bar. E o decăde- 

re din vrednicia primirii harului, care e de multe ori în 
legătură cu înţelesul adânc al crizei celor 10 porunci, 
dar al cărei aspect e mult mai complicat pentru că e 
vorba de o tulburare în relaţiile omului cu Dumnezeu 
şi nu numai cu semenii. 


Care sunt mai înainte caracterele moralei creștine 
cea de har? 

Apusenii (catolicii ?) sau protestanții, dar mai ales 
protestanții, văd în creștinism o religie esențialmente 
morală. Această trăsătură ar constitui caracterul esen- 
ţialmente distinctiv al creștinismului față de alte reli- 
giuni păgâne și el ar da acestuia superioritatea asupra 
tuturor celorlalte, ale căror taine, de pildă, nu depă- 
șesc niciodată caracterul relativ „estetic“. 


Domnul Nae Ionescu socotește că aceste tendinţe 
moraliste în interpretarea creștinismului sunt scăderi 
notabile ale spiritualităţii apusene, care, în ultimul timp, 
au toate rădăcina la Kant asupra Religiei în limitele 
rațiunii. Dincolo de Kant, rădăcina acestei interpretări 
se poate afla în întregul de împrejurări care au format 
structura sufletească modernă a apuseanului, structură 
pentru care Kant e numai un indicator, o răspântie de 
influenţe... În ce constă această scădere ? DI Nae Ionescu 
precizează: dedesubtul acestei puneri a lui Dumnezeu 
„a remorca filosofiei morale“ se poate întrezări o in- 
tenţie nemărturisită, ca un progres (în rău) a unei spiri- 
tualități anticreştine, al unei caricaturi masonice a spiri- 
tualităţii, o tendință antroposofică la tentă şi de cele 
mai multe ori inconștientă, de preamărire a omului sub 
aparenta preamărire a lui Dumnezeu. Un fel de impul- 
siune a accentua capacitatea mântuitoare de sine a omu- 
lui, socotit în stare să condiţioneze, dacă nu să săvâr- 
şească el însuși, mai mult sau mai puţin fără ajutorul lui 

Dumnezeu, mântuirea sa personală... Ce altceva este 
kantiana „valoare universală a bunei voințe“ ? 

Dumnezeu nu mai e un agent real în opera de mân- 
tuire, ci un concept, un postulat, destinat să garanteze 
normele de purtare fundate nu în EI, ci aiurea. El nu mai 
e în stare să dea omului nici un ajutor eficace, ci numai 
să „garanteze“ ordinea publică. Analogia cu „Monitorul“ 
şi calificarea de „polițienească“ a acestei morale e mai 
adâncă decât pare. E aci, la Kant, o întâlnire la limită a 
ideilor emise de „cei trei reformatori“ — Luther, Descartes 
și Rousseau, speculate şi dezvoltate la ultima lor limită. 
Pietismul, prin Knutzen; Filosofia luminilor, al cărei ini- 
ţiator incontestabil e Descartes, care i-a formulat întrea- 
ga problematică, prin Wolff (și de aci deismul latent) 
unite cu dogma bunătății morale a voinței omenești, la 
origine a lui Rousseau. 

Dar toate acestea sunt idei spurcate, idei diavolești, de 
care dreptcredincioșii trebuie să se ferească ca de foc. 


Creștinismul nu e o morală nouă, ci religia adevăra- 
tă. Nu trebuie să ne fie teamă de acuzarea că prin 
aceasta interpretăm „păgânește“ creştinismul, adică fără 
„frica lui Dumnezeu“. Eşti mult mai aproape de El aci 
decât prin falsa devoțiune pietistă (ba mai mult, „rigo- 
rismul moral“, spre deosebire de asceză pare a izvori 
dintr-o presupoziţie funciarmente ateistă), pe care unii 
apuseni o iau drept iubire de Dumnezeu. Evlavia (pie- 
tatea specifică a răsăritenilor) e mult mai aproape de 
frica lui Dumnezeu decât de iubirea omului îndumne- 
zeit de către ceilalți. Cel puţin aci Dumnezeu există: 
dincolo, divinitatea e o calitate relativă care convine 
mai mult sau mai puţin oamenilor... 

Deosebirea esenţială dintre creștinism și morală nu 
se poate degaja decât printr-o analiză riguroasă (pe cât 

poate fi riguroasă o cercetare care întrebuințează un 
instrument esențialmente impropriu) a actului religios 
în sine. Ori, analizând această „specificitate“ a actului 
religios, diferența apare limpede și luminoasă din tot 
ce s-a spus până aci. Actul moral e ordonat de către 
organizarea vieţii de aci, act imanent în lumea aceas- 
ta: în timp ce actul religios constă într-o legătură mis- 
tică cu „lumea de dincolo“, cu transcendentul. Precep- 
tele religioase, dacă sunt, nu pot avea în vedere decât 
pregătirea pentru lumea cealaltă, față de care această 
viață nu are nici o importanţă, sau o importanţă rela- 
tivă de pregătitoare a celeilalte. 

Creștinismul drepicredincios, ca religie, nu e în sine 
nici moral, nici imoral, ci a-moral. El nu se preocupă în 
sinele său de organizarea fericirii pământeşti, ci de pre- 
gătirea vieții de apoi. Toate tendinţele „moralizante“ spi- 
ritualizează creştinismul în înţelesul că îi degradează 
ținta. În loc să i-o vadă în contactul omului cu realitatea 
transcendentă și cu valorile vecinice, îi dau ca ţintă orga- 
nizarea fericirii de aci „ca să-ţi fie ţie bine și să trăiești 
ani mulţi pe pământ“, uitând cu totul, sau lăsând în lă- 
turi, ca neesenţiale, valorile lui vecinice și viaţa de apoi. 
Ca și cum ai putea fi creștin fără a crede în aceste lu- 
cruri... și chiar în Dumnezeu. Aceasta e schimonosirea 
moralismului în sânul creștinismului însuși și efectul său 
răufăcător. Sensul esenţial al Predicei de pe Munte nu e 
în cuvintele: „lubiţi-vă unii pe alţii“, ci în celelalte: „Nu 
vă adunaţi vouă comori care trec...“. 

Că aiurea creștinismul a avut și are încă influențe 
extrinseci asupra moralei, lucrul e de netăgăduit. Ală- 
turea de „specificitatea“ sa, dar numai odată ce aceas- 
tă specificitate a fost stabilită și întru cât e scrupulos 
respectată, se poate vorbi cu înţeles și fără teamă de o 
generalitate a actului religios. Omul radiază în toate ce- 

lelalte activităţi şi lumina contactului cu Dumnezeu în 
actul religios pur. Luminaţia inteligenţei, înseninarea 
morală, arată că actul religios are resorturi și răsunete 
active în celelalte funcţii sufletești. Confundarea a ceea 
ce vine din Lumină cu ceea ce vine din făptură şi din 
fire e însă cea mai mare orbire care pândeşte pe creștin, 
ca o ispită lăuntrică a Satanei, și-l face să piardă legătu- 
ra cu Dumnezeu, să se înșele și să cadă. 


În lumina lămuririlor de mai sus, se poate spune 
acum, privitor la criză, că viaţa creștinului e o necon- 
tenită revoluţie și criză. 

Aci găsea dl Ionescu („oamenii lui Chesterton“) ger- 
menul esențialmente anarhic al creștinismului. Viaţa e 
o criză pe calea mântuirii. O luptă necontenită între 
două împărăţii, din care una căzută a tulburat pe cea- 
laltă fundamentală și supraordonată. Cu diavolul, au 
intrat în lume, prin căderea omului, durerea, dezordi- 
nea și neputința... tot ce se leagă de întoarcerea omu- 
lui de la Dumnezeu căruia se aseamănă și unde își 
avea locuinţă. „Neliniştită este inima mea până nu se 
va odihni întru Tine“, spunea Fericitul Augustin. Creș- 
tinul se simte în lume străin și trecător și nicăieri nu-şi 
află cât e viu locaş de veci. Aci stă şi înțelesul atât de 
paradoxal al răsturnării de valori pe care o înregistrea- 
ză cele două fericiri. 

Constatarea că valorile Predicei de pe Munte nu 
şi-au aflat întruchipare într-o ordine socială să fie oare 
semnul unui „faliment“ al ei? Ar fi, dacă am recunoaș- 
te acestor valori un sens moralizant și aci desperarea 
luterană care dă în „răul radical“, pândește pe Scheler 
fără să-și dea seama, întrucât riscă să confunde lumea 
de sus cu cea de jos. 

Și optimismul catolic, care riscă să confunde în sens 
invers, pe cea de jos cu cea de sus, nu riscă nici el mai 

puţin decât „îndobitocirea“ prezisă de Apocalipsă atunci 
când caută de pe acum „realizarea statului papal“. Ca și 
cum ar putea fi aşezare lumească şi văzută fără pată. Bi- 
serica este desigur fără pată, tocmai pentru că are rădă- 
cini în cer, ca trup mistic al Domnului Hristos. Astfel e 
sfântă măcar că-n sânul ei există păcătoși. 

Dostoievski era adânc creștin în temerile sale. În 
această privinţă, Soloviov nu are dreptate să opuie în ve- 
chea legendă pe Sfântul Nicolae Sfântului Casian, cel 
dintâi murdărindu-se ca să scape căruțașul din noroi, al 
doilea ferindu-se să nu se umple. Veneraţia către unul, 
mai mare decât cea către celălalt nu e idealul de propus. 
Nu vede oare Soloviov că preferința sa presupune că 
ajutarea de aproape e mai de preţ decât păstrarea neîn- 
tinată a hainei? Dar de ce haină e vorba? De o haină 
oarecare, sau de haina lui Hristos însuși 7Şi ce are mai de 
preţ? Ajutarea aproapelui, sau Haina lui Hristos? ÎÎntre- 
barea] pusă astfel, dezlegarea e evidentă... Unii ar putea 
însă contesta [ideea] de a opune lucrurile unul altuia. 

Ajuns aci, mărturisesc că simt cum se răscoală în mi- 
ne însuși apuseanul și îmi zice: atunci întruparea a fost 
oare zadarnică, dacă după Hristos omul rămâne tot ca 
mai înainte ? Și nu e oare scris: „Datu-mi-s-a toată pute- 
rea în cer și pe pământ“? Atunci de ce mai subzistă 
spărtură ? Întrebările acestea ne duc însă în miezul 
Tainei învăţăturii creștine. 

Un fel de a răspunde ar fi să contești dreptul de a 
opune una alteia cele două mentalități. Haina lui Hris- 
tos nu poate fi opusă iubirii de aproape, fiind însăși 
haina săracului. (Parabola asupra paharului cu apă 
dat săracului și preţul lui la Judecata din urmă nu 
lasă nici o îndoială asupra lucrului. La fel parabola 
samarineanului.. 

Interpretare a Răsăritului sau Apusului, [amândouă] 
sunt deopotrivă cuprinse în creștinismul care le depă- 


205 


MIRCEA VULCĂNESCU 


șește din toate părţile. Dl Nae Ionescu, ca și Soloviov, 
exagerează bineînțeles, fiecare în sens contrar. Soluția 
stă într-o temperată oscilare ? Viaţa spirituală nu e echi- 
libru pe muchie de cuţit? Tragedia nu ar exista deci de- 
cât pentru cei cu exces de scrupule... 

Dar acest mod de soluţionare nu e adevărat, căci 
e vorba de un compromis și adevărul nu e compro- 
misul. Dl Nae Ionescu are deci dreptate. 

Completă dreptate. Și totuși... acel „totuși“ al tai- 
nei dragostei de sus a Ioanei d'Arc, pe care — zice 
Peguy — nu l-au înţeles vracii pământului... 


„Gândirism-“ şi Ortodoxie' 


Sunt două luni de când, luând apărarea prietenului 
Mircea Eliade, chiar în acest loc, față de un dublu atac 
pornit împotriva romanului său /sabel, prin coloanele 
Gândirii, eu scrisesem: 

„Între «gândiriști» și «generaţiunea noastră» poate fi 
uneori identitate de poziţie spirituală, identitate de 
concluzii și păreri; dar motivele acestor păreri și mai 
ales problematica prin care am ajuns la ele se deo- 
sebesc fundamental de la unii la alţii“ (vezi: Carte pen- 
tru „Isabel“, în Cuvântul din septembrie din acest an. 

Mă pregătisem tocmai să dezvolt aceste gânduri, 
adâncind deosebirea dintre noțiunile de „generaţiune 
culturală” și „poziţie spirituală”. Vream s-arăt în ce mă- 
sură se poate vorbi de o unitate de poziţie spirituală 
între cei de la Gândirea şi noi, cei ce milităm aici Or- 
todoxia, lămurind în același timp, de ce nu poate fi vor- 
ba de o aceeași „generaţie culturală” a Gândirii care să 
cuprindă şi pe Nichifor Crainic şi pe noi — aşa cum se 
crede îndeobște; ci numai de o întâlnire pe terenul 
unei aceleiaşi ideologii sau poziţiuni spirituale, a unor 
elemente care vin, de fapt, din două generaţiuni bine 
distincte, fiecare cu maeştrii şi problemele ei proprii. 
Eram gata, când o notiţă strecurată într-o revistă și un 
articol de-nceput din Capricorn, mi-au dat să înțeleg 
că diferenţierile acestea sunt privite de tabăra cu care 
suntem în război ca un început de răfuială și de lichi- 
dare a lagărului nostru ortodox, care ar fi astfel ame- 
nințat să se spargă, „îngerii” risipindu-se ca puii de 

potârniche, împușcați de alicele fratricide ale „men- 
torului” lor de ieri. 

Am ținut cu orice preţ să evit, în ce mă priveşte, o 
astfel de interpretare. Şi-am tăcut, cu toate că prietenii 
mă sfătuiau să continui. Am tăcut pentru că, oricare ar 
fi deosebirile de păreri ce mă despart de dl Crainic sau 
de alţii din aceeași tabără cu el, nu pot îngădui ca aces- 
te deosebiri să fie socotite ca o ruptură a mea de po- 
zițiile ocupate împreună. Deosebiri de păreri sunt de- 
sigur orișiunde este vorba de un lucru gândit, viu. Dar 
ceea ce trebuie știut limpede de toată lumea este că 
aceste deosebiri au loc totuși „între noi”, înlăuntrul la- 
gărului nostru, că ele urmăresc lămurirea unor drumuri 
care duc spre aceleaşi ţinte, privind ca atare probleme 
care „celorlalți” nici nu li se pun, și despre care, prin 
urmare, nu avem de discutat cu dânșii. Divergenţele 
noastre nu pot fi deci în nici un fel un prilej pentru 
concesii către „ceilalți”. Dimpotrivă, intransigența care 
nu-ţi îngăduie acoperiri şi toleranțe pentru ceea ce-ţi 
pare greșit în propria ta tabără implică cel puţin 
aceeași intransigentă strășnicie față de poziţiunea ce- 
leilalte, de care te desparte nu numai o problematică 
deosebită, ca de Crainic, ci o deosebire totală de con- 
cepţii de viaţă şi de scară de valori, care exclud orice 
raport de comuniune spirituală. 


Împlinirea a zece ani de existență a Gândirii îmi dă 
prilejul să redeschid această chestiune într-un moment 
cu atât mai favorabil lămuririi cu cât atacul recent por- 
nit împotriva direcţiunii ortodoxizante din cultura ro- 
mânească, din partea celuilalt lagăr „raţionalist”, chiar 
în sânul Universităţii, prin profesorul Rădulescu-Motru? 
şi prin alţii, atac în care suntem implicați direct, exclu- 
de orice echivoc asupra tendinței comune, pe care atât 

noi, cât şi preopinențţii noștri „gândiriști” o reprezintă 
în cultură, cu toate diferenţele de care se va vorbi mai 
jos. 

Cât privește îndemnul unora de a amâna această ră- 
fuială până ce vom învinge „dincolo” pe cei ce ne ata- 
că din afară, socotesc că suntem destul de încrezători 
în Adevăr ca să-l putem privi în faţă orideunde ar veni, 
lămurirea Ortodoxismului nostru față de Ortodoxismul 
gândirist neputând decât servi printr-o mai tăioasă pre- 
cizare răfuiala noastră ultimă şi colectivă cu preopi- 
nenţii noştri universitari, ce va să vie. 


Cele petrecute la masa de aniversare a Gândirii ara- 
tă însă cât erau de juste temerile mele scrise în Carte 
pentru „Isabel”. 

Nu am luat parte la această masă, cu toate că sunt 
prieten al Gândirii, deși nu sunt un „gândirist” înregis- 
trat. Las deci să povestească un prieten care poate spu- 
ne ce-a văzut și a auzit acolo. 

Cel dintâi care a vorbit a fost directorul Nichifor 
Crainic, care a schițat activitatea decenală a revistei, fă- 
ră a o lega de nici un îndreptar sau crez deosebit. 

I-a urmat, ca prieten al revistei, la cuvânt, profeso- 
rul Simion Mehedinţi, care a reluat în câteva cuvinte 
caracterizarea direcţiei spirituale a Gândirii, prin cele 
patru orientări caracteristice, desprinse de Nae Ionescu 
în articolul din ajun: tradiționalism, Ortodoxie, autoh- 
tonie, monarhism — căruia i s-a replicat imediat într-o 
ripostă vehementă (care viza probabil dincolo de pro- 
fesorul de faţă pe Profesorul absent), tăgăduind exacti- 
tatea caracterizării sale și făcând apologia unei absenţe 
totale de direcţie, socotită a fi mai oportună și fructu- 
Oasă ca să asigure durarea mai departe a mănunchiu- 
lui gândirist. 

Lucrul nu trebuie interpretat numai ca un eveni- 
ment gazetăresc. Și nu trebuie privit acest lucru nici ca 
o declaraţie la chef făcută într-un moment de excesivă 
veselie. 

Ceea ce vine să aducă o lumină hotărâtoare asupra 
acestui incident cultural la un banchet ideologic sunt cu- 
vintele lui Sandu Tudor, rostite cu o greutate de plumb 
în adunare, cuvinte care, dacă nu pecetluiesc definitiv 
soarta Gândirii, arată totuși la ce compromisuri trebuie 
să recurgă azi direcţia revistei spre a menţine o coeziune 
care ameninţă să se destrame. 

„Dacă aceasta e într-adevăr poziţiunea dumnea- 
voastră, se zice că ar fi spus Sandu Tudor, atunci, între 
generaţiunea dumneavoastră şi a mea e o prăpastie de 
netrecut. Groaza de Ortodoxie dogmatică și clară a lui 
Pamfil Șeicaru este explicabilă, căci, dacă Ortodoxia ar 
fi pentru el o realitate, multe din cele ce sunt ar trebui 
să fie altfel decât cum sunt.” 

Nu știu cât am redat de textual vorbele lui Sandu 
Tudor. În orice caz, sensul declaraţiunii săle e cum nu 
se poate mai clar. Ea vine să lămurească și — în oare- 
care măsură -— să conteste sensul cu care ne-am de- 
prins de la o vreme, al termenului „gândirist”, pentru 
mulţi sinonim cu „filo-Ortodoxie culturală”. 

Ar fi o mare nedreptate dacă am tăgădui că în co- 
loanele Gândirii şi-au găsit expresiune și-adăpost va- 
lorile culturale de care vorbea Nae Ionescu. Nu mai 
puţin [adevărat] rămâne faptul că, la o reuniune de 
aniversare, unul din întemeietorii revistei poate face o 
astfel de declaraţiune de principii, fără ca actualul ei di- 
rector s-o conteste. Și acest fapt arată că valorile puse 
de Nae Ionescu înainte nu pot fi dătătoare de seamă 
pentru întreaga grupare a revistei, ci cel mult pentru un 
fragment al ei. 

Această problemă ne propunem să o strângem mai 
de aproape. 

Ne pare rău că suntem siliți să contrazicem aci pe 
profesorul Nae Ionescu. Dar dacă acesta este adevărul 
şi dacă cele patru caractere puse înainte nu se potrivesc 
Gândirii ca întreg — rămâne deschisă întrebarea: Ce 
poziţie exactă ocupă Gândirea în cultura românească 
și cum se definește ea față de Ortodoxie ? 

Într-un articol scris acum vreo patru ani şi publicat 
într-o revistă de cenaclu, intitulat Revizuirea de conști- 
inţă — Cuvinte pentru O generaţie, căutând să desprind 
care ar fi direcţiunile spirituale faţă de care are a se 
defini generațiunea mea, după ce analizam cascada 
cadenţată a curentelor culturale românești, de la Juni- 
mea până în anul marelui război, scriam despre gene- 
rația Gândirii: 

„Culturaliceşte, suntem a doua generaţie de după 
război... Între 1916 şi între noi mai e o generaţie. O ge- 
neraţie afirmată, altoită şi roditoare în chip hotărât în 
cultură: Generaţia ieșită din Universităţi în primii ani de 
după război. Cei cărora li s-a «explicat» războiul și care 
l-au îndurat fără să-l facă, sau l-au făcut, însă în parte. 

E generaţia lui Lucian Blaga. Gândirea e curierul 
cultural al acestei generaţii care ne precede imediat. În 
coloanele ei am supt, cu aviditatea de cultură a celor 
16 ani ai noștri, mierea culturii din Apus pe care ne-o 
trăgea ca printr-un fagure. În lumina crestăturilor de 
cerneală ale lui Demian, am început a iubi în cultură 
ce-i al nostru. Unii dintre noi au și scris acolo. Dar gla- 
sul lor a fost oarecum un glas străin. Uneori am gândit 
chiar, sub pana celor mai în vârstă decât noi, probleme 
care interesau direct generaţiunea noastră... Curioasă 
generaţie, căreia îi datorăm multe, față de care avem 
să dăm seamă de multe, dar și rezerve de făcut” (n 

Buletinul Asociaţiei Creștine Studentești din Bucureşti, 
anul V, nr. 2). 

Nicicând mai mult decât acum, după ce cuvintele 
lui Sandu Tudor au căzut grele, aceste rânduri nu ca- 
pătă un înţeles mai clar, mai definitoriu. 

Ele lămuresc precis două idei, şi anume: 

1. Că „generaţia Gândirii” și „generaţiunea noastră” 
constituie, de fapt, două momente culturale diferite, două 
generaţiuni culturale, având fiecare maeștrii ei deosebiți și 
problematica ei diferită, izvorâtă din împrejurările deose- 
bite care au prezidat la formațiunea ei. 

2. Că între un fragment din „generaţia Gândirii”, vor- 
besc de Nae Ionescu, de Nichifor Crainic, așa cum am 
vorbit ieri de Neniţescu sau de răposatul pictor Sabin 
Popp sau de alții, și un fragment din „generaţiunea 
noastră”, vorbesc de un Stelian Mateescu, de un Paul 
Sterian, de un Sandu Tudor, există afinități spirituale și 
în multe privințe unitate de păreri și atitudini, dar: 

2) această unitate nu acoperă poziţiunea spirituală a 
Gândirii despre care cel mult se poate spune că „sim- 
patizează” sau „cochetează” cu această atitudine, care 
este — ce e drept — dragă unora dintre colaboratori, 
recte actualului director, fără ca totuși acest drag să-l 
împingă la o ruptură de „ceilalţi”. 

b) această unitate de soluţii culturale nu exclude 
deosebiri adânci de mentalitate, de mod de înțelegere 
a împrejurărilor sau de mod de punere și, în special, 
de trăire a problemelor, precum și de responsabilitate 
personală în faţa acestora, într-un cuvânt de „spirituali- 
tate”, deosebiri destul de adânci spre a nu justifica în 
nici un caz confuziunea. 

Aceste lucruri nădăjduim să le adâncim mai mult în 
viitor. 

II 
Termenii unei dezbateri 


Am arătat într-un articol precedent concluziile care 
se impun din examenul atent al situaţiei culturale a 
grupului adunat în jurul revistei Gândirea, cu prilejul 
împlinirii primului deceniu de la apariţie. 

Spuneam anume: 

1) că „generaţia gândiriştilor“ — vorbesc bineînţeles 
de generaţia întemeietorilor ei — nu trebuie confundată 
cu așa-numita „nouă generaţie“, asupra căreia s-a scris 
atât de mult începând de prin 1926; 

2) că poziţia culturală a Gândirii nu acoperă, de la 
apariţia ei, tendinţele unei renașteri ortodoxe; 

3) că întâlnirea în coloanele acestei reviste a unor 
manifestări culturale cu caracter ortodox, provenite de 
la reprezentanţii ambelor generaţii de care s-a vorbit 
mai sus, nu constituie nici trăsătura caracteristică, nici 
nota dominantă a acestei reviste în tot timpul primului 
său deceniu; ci mai mult un efort de adaptare a ei, la 
o serie de împrejurări petrecute în afară, pe care le-a 
înregistrat, fără să le regizeze; 

4) că între elementele care reprezintă pozițiunea 
ortodoxă în fiecare din cele două generaţii, există deo- 
sebiri importante de structură intelectuală, de proble- 
matică sau de trăire interioară, suficient de importante 
ca să justifice existenţa unor subgrupări, unele mai la- 
bile, altele mai intransigente. 


Am făgăduit cu acel prilej, dată fiind însemnătatea 
împrejurării și a semnificaţiilor acordate acestei aniver- 
sări în lumea culturală, să cercetez mai de aproape lo- 
cul adevărat al revistei Gândirea în mișcarea ideilor 


213 


MIRCEA VULCĂNESCU 


din România, precum și problemele ce se pun în legă- 
tură cu ea. 

Dezvoltarea acestor idei cerea neapărat să deosebim 
două noțiuni cu totul distincte, care se confundă regu- 
lat, de câte ori se discută această chestiune, și anume: 
ideea de generație și ideea de poziție spirituală. 

Aceste două noțiuni s-au împletit în cursul discuţiu- 
nilor purtate în publicistica românească în mod atât de 
inextricabil, încât pretenţia de a le distinge ar putea 
părea temerară, dacă bunul simţ n-ar veni s-o îndrep- 
tăţească de la sine. Confuzia s-a stârnit din constatarea 
pe care au făcut-o unii că „toată generaţia nouă se află 
pe o aceeași poziţie spirituală“ (Eliade). În acest sens, 
s-a spus de pildă că „misticismul ar fi caracteristica noii 
generaţii“ (Comarnescu), și firește că imediat s-a de- 
semnat o reacție a tuturor celor care nu se simțeau 
„Mistici“ împotriva acestei caracterizări, pe care o so- 
coteau „nepotrivită“ (Cioculescu, G. Ștefan, P. Constan- 
tinescu)'. Dimpotrivă, acei care mărturiseau credința 
ortodoxă au găsit „misticismul“ prea vag, prea nebu- 
los, pentru caracterizarea propriei lor poziţii (subsem- 
natul, Sandu Tudor, Paul Sterian). S-a pronunţat, dacă 
nu mă înşel, din acest lagăr, chiar cuvântul Schwăâr- 
mereP, pentru acest misticism incolor și anost (Nae 
Ionescu). Unii s-au grăbit să respingă pe acei ce refu- 
zau să se recunoască mistici, dincolo de generaţiunea 
nouă, socotindu-i ca reprezentanți întârziaţi ai „vechii“ 
generaţii. Singura dificultate a acestei explicaţii era 
faptul că aceşti recalcitranţi nu se prea deosebeau, ca 
vârstă, de promotorii noii generaţii. Din partea lor, 
reprezentanții poziției raționaliste au tăgăduit misticis- 
mului caracterul de notă dominantă a orientării noii 
generaţii, calificându-l succesiv drept „snobism“ (Pe- 
trovici, Ralea) sau drept „nevroză“ (Rădulescu-Motru Y. 

Că-n zarea culturală românească se desemna un cu- 
rent mistic era o realitate ce nu se putea tăgădui de că- 
tre nimeni. Că rosturile acestui misticism erau legate 
de pătrunderea în cultură a celor mai mici de treizeci 
și cinci de ani, de asemeni. Acolo unde iţele se încur- 
cau, era faptul delimitării temporale a celor atinși de 
contagiune, pentru că, după cum am arătat mai sus, O 
parte dintre aceiași tineri nu voiau să se mărturisească 
„Mistici“ şi totuși nu li se putea tăgădui că fac parte din 
același grup de vârstă. S-au încercat atunci mai multe 
teorii asupra grupului de vârstă, arătându-se că nu vârs- 
ta propriu-zis contează, ci „momentul cultural“ al apa- 
riției operelor caracteristice (Eliade, Camil Petrescu). 
Discuţia aluneca astfel, pe nesimţite, din planul psibo- 
logic, către planul cultural. Apoi, rămânea un alt fapt 
neexplicat. Tinerii aceștia incomozi păreau, chiar atunci 
când se situau pe pozițiuni deosebite, a vorbi oarecum 
aceeași limbă, a încercui aceleași experienţe, a se situa 
în raport cu aceleași axe”, pe] scurt erau pradă a ace- 
lorași neliniști, aceleiaşi problematici care îi făcea să se 
înţeleagă între dânșii, chiar când se împotriveau. 

Adică, nu li se putea tăgădui caracterul de „genera- 
ţie comună“, deși subzistau diferențe importante de 
atitudini. 

Nae lonescu a tras cel dintâi consecinţele acestui 
fapt şi, într-o conferință la Fundaţiunea „Carol” asupra 
„Noii generaţii“, a deosebit ce e al timpului, de ceea 
ce-i al veșniciei, precizând pentru întâia oară cei doi 
termeni neomogeni: „generaţie“ şi „poziţie spirituală“?. 

Această deosebire suficientă pentru integrarea fap- 
telor de mai sus (cu o anumită aproximaţie) apare to- 
tuşi insuficientă pentru înţelegerea lor deplină”. 

Înainte deci de a vedea mai amănunţit de ce „gân- 
dirismul“ nu se confundă nici cu „noua generaţie“ și 

nici cu Ortodoxia, să căutăm — urmând faimosului dic- 
ton fiziocratic — „să ne definim termenii“ necesari de- 
plinei înțelegeri. 

Definirea unor concepte stabile de referință în reali- 
tatea atât de labilă și de complexă a vieţii social-spiri- 
tuale, a vieţii veşnic mișcătoare, nu este tocmai ușoară. 
Mai lesne de înţeles ne apare deci Jescrierea lucrurilor 
de care avem să ne ocupăm, cu condiţia să fie esenţială. 

Esenţa acestei descrieri constă aci în arătarea diferi- 
telor planuri pe care putem purta controversa: cel me- 
lafizic, al poziţiei spirituale absolute, relaţie determi- 
nată dintre ins și univers, cel obiectiv-spiritual şi social 
al „operei“ și al semnificației sale culturale, cel psibo- 
logic și istoric al împrejurărilor sau al momentului de 
cristalizare a unei structuri sufletești, pe cale de matu- 
rizare. Atitudine spirituală, poziţie culturală, generaţie 
istoric-psihologică, aceștia sunt termenii al căror înţe- 
les trebuie lămurit în trăsăturile lor fundamentale și în 
relaţiile lor reciproce". 


* 


Am arătat într-un articol precedent că, în încercarea 
noastră de a înțelege sensul exact, rolul și funcțiunea 
culturală a generaţiei, ne lovim şi de confuzia dintre 
două realități deosebite. Și-mi propuneam să purced la 
lămurirea acestor diferenţe. 

La o reflecțiune mai adâncă, deosebirea nu poartă 
asupra a doi, ci a trei termeni: 1) generaţie; 2) poziţie 
culturală; 3) atitudine spirituală. 

— generația e un produs istoric-psihologic, condiţio- 
nat, al unor anumite forme de creaţiune culturală; 

— poziția culturală e o realitate spirituală obiectivă, 
adică o manifestare socială, 

— atitudinea spirituală este o realitate metafizică, 
transsubiectivă, cu rădăcini incontestabile în sufletul 

individual, dar depăşind acest suflet, până la înglo- 
barea unei întregi reprezentații despre lume. 

Să lămurim: 

Confuzia acestor 3 termeni a făcut-o Eliade. Nu știu 
dacă a făcut-o el. Dar, în orice caz, el a făcut să se crea- 
dă că toată generaţia ar fi pe o aceeași poziţie spirituală. 


Nu sunt cel dintâi care face această deosebire. A 
mai făcut-o Nae Ionescu într-o conferință la Fundaţie. 
Numai că el deosebea numai doi termeni”?. 


Note 


Posibilităţile filosofiei creștine 


1. Conferinţă ţinută de Mircea Vulcănescu în data de 8 decem- 
brie 1940, la Căminul „Sfântul Augustin“. Manuscrisul aflat în arhi- 
va familiei cuprinde 38 de pagini scrise cu cerneală albastră, cu 
modificări autografe, cu cerneală sau cu creionul. Titlul acestui 
manuscris: Problema filosofiei creștine. În Bibliografia pe care M- 
Vulcănescu și-a întocmit-o în 1940, conferința figurează cu „titlul 
Posibilităţile filosofiei creștine. Împărțirea în capitole aparţine 
autorului. Publicată în Viaza Românească, nr. 7-8, 1994 

2. „Neliniștit este sufletul nostru, până ce se va odihni întru 
Tine“ Cat.) 

3. În ultimele alineate, o suită de citate evanghelice; în ordine: 
Evanghelia după Matei 7, 21; Evanghelia după Matei 25, 37-40; 
Evanghelia după loan 17, 3; și Epistola 1 a Sfântului Apostol Pavel 
către Corinteni 13, 12. 

4. Primul citat — Evanghelia după Marcu 9, 24; al doilea este 
din Pascal, Le mystere de Jesus. 

5. „Cred, pentru că este absurd“ (at., autor: Tertulian). 

6. „Credinţa cercetează intelectul“ (lat.). 

7. „Cred, ca să pot înţelege“ (lat. — atribuită când lui Anselm, 
când lui Augustin). 

8. Citate din Evanghelia după Matei 16, 16-18. 

9. În manuscrisul vulcănescian, evident greșit, „ci faţă 


= 


creștinească“. 
Gândirea religioasă contimporană 


1. Conferinţă ţinută de Mircea Vulcănescu în data de 29 
noiembrie 1934 la „Casa femeii“ din București, în cadrul ciclului 
asupra religiei organizat de Societatea Ortodoxă Naţională a Fe- 
meilor Române. În arhiva familiei se păstrează un text dactilogra- 
fiat de 24 de pagini, un manuscris de 39 de pagini, scrise pe o 
parte cu cerneală albastră și o schiţă a conferinței de 2 pagini scri- 


219 


MIRCEA VULCĂNESCU 


se cu cerneală verde, cu adăugiri și tăieturi. Publicată în Viaţa Ro- 
mânească, nr.3-4, 1994. 

2. Titlul capitolului nu aparţine lui Vulcănescu, după cum nu 
aparţine nici cel care urmează (2). Dat fiind că Vulcănescu a lăsat 
un spaţiu alb în locul acestor titluri, iar de la cel cu nr. 3, 
Deschizători de drumuri, până la 8, Concluzii, a dat el însuși 
titluri, ne-am luat îngăduința să dăm și acestor prime două capi- 
tole titluri. 

3. În textul dactilografiat, „calcule“, iar în manuscris, „celule“. 

4. „Înșelătorie pioasă“ (lat.). 

5. „Chiar și tu!“ (lat.). 

6. Sub patronajul Societăţii Române de Filosofie de 
desfășurase în același an ciclul cte conferinţe intitulat: Criza rafi- 
unii în gândirea contimporană. 

7. „Apărător al legii morale“ — din gr. nomo- (din „nomos“, „le- 
ge“) şi (pro)pbylaktein („a veghea asupra“). 

8. „Legătură“, „lanţ“ (at.). . 

9. Les deux sources de la morale et de la religion, apărută în 
1932. 

10. În manuscris, „evidența“; în textul dactilografiat, „existența“. 

11. În varianta dactilografiată, „autonomică“. 

12. În varianta dactilografiată, „necesară“. 

13. Evanghelia după Ioan 18, 37-38. 

14. Prin enciclica Aeterni Patris, din 4 august 1879, papa Leon 
al XIII-lea (între 1878-1903) recomanda doctrina lui Toma 
d'Aquino ca normativă în teologie și în filosofie, și chiar pentru 
întreaga viaţă socială şi culturală. 

15. Ac6yog. Revue internationale de synthese chretienne ortho- 
doxe, 1928. 

16. Mai cunoscută sub titlul Nou Ev Mediu. 

17. Vezi Împărăția spiritului şi împărăția cezarului, îndeosebi 
capitolele „Comunitarism, colectivism, sobornicitate“ și „Contradic- 
ţiile marxismului“. 

18. Vezi Filosofia lui Dostoievski, cap. VIII, „Marele Inchizitor, 
Dumnezeu-omul și omul-Dumnezeu“. 

19. Vezi trilogia Întelepciunea divină şi tbeantropia: „Cuvântul 
întrupat“, „Paracletul“ și „Mireasa Mielului“. Sofia sau „Înţelepci- 
unea“ este sinonim cu esenţa divină, principiul feminin etern, un 
fel de ipostas intermediar între Dumnezeu și lume. În 1935, 
Mitropolitul Serghie al Moscovei îi condamnă învățătura ca fiind 

speculație gnostică şi origenistă, iar sinodul Mitropolitului Antoni 
Krapoviţkii îl declară eretic. 

20. Vezi, în vol. Pentru o nouă spiritualitate filosofică, ed. 
„Eminescu“, 1992, cele două studii dedicate lui Blaga, datând din 
1934. 

21. Vezi L. Klapes, Spiritul ca adversar al sufletului 
(1929-1932). 

22. În manuscris urma un rând indescifrabil, care în textul dae- 
tilografiat lipseşte. 


Ideea de Dumnezeu în filosofia lui Toma d'Aquino 


1. Conferinţă rostită în data de 3 martie 1940 la Căminul 
„Sfântul Augustin“ din București. Textul aflat în arhiva familiei 
cuprinde 5 pagini dactilografiate plus 45 de fișe redactate și alte 
5 fișe cu însemnări. Toate prezintă modificări autografe. Publicată 
în Viața Românească, nr.9-10, 1994. 

2. „Ce este“ (gr.). 

3. Autor Tertulian. 

4. Psalm 52, 1. 

5. Evanghelia după loan 14, 6. 

6. „Fiinţa cea mai necesară, ființa cea mai reală“ (lat.). Atribute 
ale lui Dumnezeu în teologia scolastică. 

7. Traducerea numelui lui Yahweh din ebraică, notat prin 
tetragrama sacră YHWH: „cel ce este“. 

8. „Prim motor“ (at.). 

9. „Propria sa cauză“ (lat.). 

10. „Fiinţa necesară prin (de la) sine“ (lat.). În terminologie 
scolastică, desemnează entitatea care nu are nevoie de nici o 
cauză pentru a exista. 

11. „Ființa cea mai desăvârșită“, „adevărul cel mai înalt“ (lat.). 

12. Traducerea expresiei latine petitio principii — eroare logică 
ce constă în a folosi un echivalent sau un sinonim a ceea ce se 
urmărește a fi demonstrat — deci a considera admisă însăși teza 
de demonstrat. 

13. „Nimic nu este cognoscibil decât prin comparaţie cu pri- 
mul adevăr“ (at.). 

14. „Prin esenţă“ (lat.). 

15. Linii de apărare numite așa de la inițiatorul acestui proiect, 
ministrul de război al Franţei, Maginot. 

16. Vezi Faptele Apostolilor 17, 23. 

17. „Fiinţa cea mai necesară“ (lat.). 

18. „Prin pândă și mister“ (lat.). 

19. Atâta doar că Dionisie Areopagitul o formulase cu 7 
veacuri mai devreme. Vezi, despre cunoașterea apofatică și cea 
catafatică, dar şi esenţă-existenţă, existență-supraexistenţă, cauză 
formală-cauză eficientă-cauză finală: Despre numele divine şi 
Teologia mistică. 

20. În manuscris, „amenințând“. 

21. „Numai lui Dumnezeu îi aparține slava“ (lat.). Formulă 
aparținând lui Calvin. 

22. Prima Epistolă a Sfântului Apostol Pavel către Corinteni, 
13, 12. 

23. Evanghelia după Matei 16, 16. 


Realism tomist și idealism fenomenologic 


1. Studiu inedit. În arhiva familiei se păstrează două pagini 
dactilografiate, cu câteva corecturi autografe cu creion negru. Am 
efectuat aceste îndreptări autografe. Datează probabil din 1929. 


Ortodoxia și Apusul după N. Berdiaev 


1. Publicat în Cuvântul, prima pare, în an VIII, nr. 2637, joi 
25 august 1932, p. 1-2 iar partea a doua, în an VIII, nr. 2639, sâm- 
bătă 27 august 1932, p. 1-2; semnătura: Mircea M. Vulcănescu. În 
Bibliografia M. Vulcănescu figurează la „Scrieri culturale și reli- 
gioase“, nr. 38. În arhiva familiei se păstrează doar un decupaj de 
ziar. 

2. „Prin propria lor esenţă“ (lat.). 


“Barba lui Visarion 


1. Publicat în Cuvântul. an VII, nr. 2058, marţi 13 ianuarie 
1931. În Bibliografia M. Vulcănescu figurează la „Scrieri culturale 
și religioase“, nr. 31. În arhiva familiei se păstrează textul dactilo- 
grafiat în trei copii și un extras din ziar. 

Deosebirile dintre Luther și catolici 
— din perspectiva unui ortodox — 


1. Studiu inedit. În arhiva familiei se păstrează forma dactilo- 
grafiată, de 4 pagini, fără corecturi autografe. Datează probabil 
din 1929. 

2. Epistola Sfântului Apostol Iacob 2, 17-20. 

3. Evanghelia după Matei 25, 37-40. 

4. „Păcătosul şi mai mult se încrede în zeul bunei-credinţe“ (lat.) 

5. „Plecaţi, plecaţi, voi, Serafimilor, nu mă puteţi alina 

Vreau drumul adevărat spre Dumnezeul iubit singur să-l 
găsesc“ (germ.). 


Infailibilitatea Bisericii și failibilitatea sinodală 


1. Apărut în Cuvântul, an V, nr. 1378, 22 ianuarie 1929, sub 
genericul „În chestia calendarului“, sub semnătura: George 
Racoveanu, Sandu Tudor şi Mircea Vulcănescu. În arhiva familiei 
se păstrează un extras de ziar. În Bibliografia M. Vulcănescu figu- 
rează la nr. 15, „Scrieri culturale şi religioase“. 

Este cel dintâi articol aparţinând lui Vulcănescu din campania 
desfăşurată de ziarul Cuvântul împotriva Sinodului Bisericii Orto- 
doxe datorită schimbării datei prăznuirii Paștelui în acel an. Îi vor 
urma: Nae lonescu, Rătăcirea cea de pe urmă..., în 27 ianuarie 
1929; Nae Ionescu, După botărărea Sinodului, 29 ianuarie 1929; 
Paul Sterian, Între isimerie şi echinoxiu, în 30 ianuarie 1929; 
George Racoveanu, Necanonicitatea botărârii sinodale, în 31 ia- 
nuarie 1929; Sandu Tudor, Schisma fostului Sinod al Bisericii 
Ortodoxe Române, în 1 februarie 1929; M. Vulcănescu, Între 
catolicism și erezie, în 2 și 3 februarie 1929; Nae Ionescu, 7or 
despre rătăcirea sinodală. Încheieri, în 5 februarie 1929; Nae 
Ionescu, Despre Sinoadele tâlbărești, în 9 februarie 1929; Sfântul 
Sinod polemizează cu partidul naţional-țărănesc (nesemnat), în 
10 februarie 1929; Nae Ionescu, Panica sinodală, în 12 februarie 
1929; Sinodul în gravă încurcătură (nesemnat), în 14 februarie 
1929; Paul Sterian, Nesinceritatea Scrisorii sinodale, în 17 febru- 
arie 1929; G. Racoveanu, Fal/surile Scrisorii sinodale, în 18 febru- 
arie 1929; Sandu Tudor, Fostul Sinod faţă de el însuși și Cine e 
vinovatul de la 24 ianuarie (nesemnat), în 19 februarie 1929; Nae 
Ionescu, Cele două Paști, în 20 februarie 1929; Sfântul Sinod în 
plină anarbie (nesemnat) și Nae Ionescu, Duminica, în 25 febru- 

arie 1929; Nae Ionescu, Pentru reintrarea în Ortodoxie, în 2 mar- 
tie 1929; Nae Ionescu, Duminica, în 4 martie 1929; Sandu Tudor, 
Sfântul Munte al Atbosului ne socotește eretici şi Nae Ionescu, 
Intre „Roma locuta“ și „toleratur“, în 12 martie 1929; Nae 
Ionescu, Spre pacea religioasă, în 16 martie 1929; Nae Ionescu, 
Nu guvernul, ci patriarbul?, în 17 martie 1929; Nae lonescu, 
Duminica, în 18 martie 1929; Nae lonescu, Răspuns unui preot 
ardelean, în 20 martie 1929 și în sfârșit, patru Răspunsuri 
Preasfinţitului Vartolomeiu, semnate „Cuvântul“, în 20, 21, 26 şi 
29 martie 1929. 
2. Citate din Rugăciunea Sfântului Efrem Sirul. 


Între catolicism şi erezie 


1. Apărut în Cuvântul, an V, nr. 1359, sâmbătă 2 februarie 
1929, partea 1 și respectiv an V, nr. 1360, duminică 3 februarie 
1929, partea a doua. În arhiva familiei se păstrează cele două 
extrase de presă cu câteva corecturi autografe făcute cu creionul 
(plus completarea unui rând lipsă), pe care le-am efectuat. Este 
semnat Mircea Vulcănescu. 


Aspirația la creștinism şi înțelesul ei actual 


1. Apărut în Buletinul Asociaţiei Studenţilor Creștini din 
România, an |, nr. 1, aprilie 1924. Textul a fost preluat din acest 
Buletin. 


Conjfesionalism și interconfesionalism 


1. Apărut în Buletinul Asociaţiei Studenţilor Creștini din Ro- 
mânia, an IV, nr. 2-4, februarie-aprilie 1927. Articolul este prece- 
dat de următorul anunţ din partea redacţiei: „Primim din Paris, 
din partea d-lui Mircea Vulcănescu, fost membru activ al Asece- 
reului, studiul ce urmează cu indicaţia pe marginea foii: -Cum văd 
că aţi început să scrieţi istoria Asecereului, vă trimit şi eu începu- 
tul unui studiu pe care vi-l desiinasem astă-vară, la Congres. 
Poate că vă e folositor“. Textul a fost preluat din acest Buletin. 

2. Denumirea acestei Asociaţii se va schimba de-a lungul 
anilor, după cum se va vedea din articolul de faţă, în „A.C.S.R., 

F.A.S.C.R., A.S.C.O.B. etc. etc.“ după cum avea să-și amintească 
Vulcănescu în cartea Nae Ionescu — așa cum l-am cunoscut. 

3. Un cerc de intelectuali protestantizanţi din jurul lui Tudor Po- 
pescu, fost preot ortodox la Biserica „Cuibul cu barză“ din Bucu- 
rești, după primul război mondial. Erezia lui se numeşte /dorism. 

4. Carte a preotului Gala Galaction, 1926. 

5. Două dintre pseudonimele lui Nae Ionescu. 


Revizuirea de conștiință 


1. Apărut în Buletinul Asociaţiei Studenţilor Creștini din Ro- 
mânia, an V, nr. 2, martie 1928. Textul a fost preluat din acest 
Buletin. 

2. Este vorba de răspunsul dat de Nae Ionescu la o anchetă 
privitoare la filosofia contemporană, publicată în Societatea de 
mâine, săptămânal clujean editat de lon Clopoţel. (an III, nr. 16, 
1926). 

Citatul exact este: „Se vorbește adesea de rolul filosofiei și al 
filosofilor în transformările sociale. Să fim totuși sinceri și să re- 
cunoaștem că asta e o prejudecată răspândită mai ales de filosofi 
(..). Fetișul filosofiei indicatoare de idealuri și constructoare de 
programe circulă la noi de mult. (...) [EI] a creat (...) un plan teo- 
retic, de intenţii și programe. Poate că în nici o ţară din lume viaţa 
publică în genere nu e aşa de «programatică» cum e la noi.“ 


Însemnări în marginea crizei morale 


1. Apărut în Buletinul Asociaţiei Studenţilor Creștini din 
România, an V, nr. 2, martie 1928. O primă parte este scrisă și ex- 
pediată din St. Cloud. Textul a fost preluat din acest Buletin. 

2. „Știință şi datorie — aşadar și voi sunteţi suspecte“ (fr.). 

3. „Vai de cei învinși!“ (at.). 

4. „În creștere“; „în coborâre“ (fr.). 


„Gândirism“ şi Ortodoxie 
Li 


1. Prima parte a fost publicată în Cuvântul, an VII, nr. 2048, 
sâmbătă 3 ianuarie 1931 p. 1-2, sub genericul „În marginea unei 
aniversări“. În arhiva familiei se păstrează un extras de ziar. Partea 

a doua, cu titlul Zermenii unei dezbateri (supra: „Gândirism“ şi 
Ortodoxie), pare a fi un text inedit; este alcătuit din două părți: 
prima, un exemplar dactilografiat de 2 pagini cu însemnări auto- 
grafe cu cerneală verde, și a doua, un manuscris, mai degrabă o 
ciornă a unui articol care urma să fie scris, de o pagină, scris cu 
cerneală neagră. În Bibliografia Mircea Vulcănescu, se află la nr. 
31, „Filosofia culturii“. 

2. Ește vorba despre trei foiletoane sub formă de Scrisoare 
către autor — Mircea Eliade, publicate în Cuvântul, an VI, nr. 
1951, în 26 septembrie 1930, nr. 1959, în 4 octombrie 1930 și nr. 
1965, în 10 octombrie 1930, dedicate romanului lui Eliade 7sabel 
și apele diavolului, ed. „Naţională-Ciornei“, 1930. Ele pot fi citite 
şi în vol. M. Vulcănescu — Chipuri spirituale (1), ed. „Eminescu“, 
1995, pp. 111-118. 

3. In 1927, în Personalismul energetic, Rădulescu-Motru ata- 
case poziţia misticismului“; va reveni în decembrie 1930 în art. 
Vocaţia (în „Revista generală a învățământului“) și în ianuarie 
1931, Învățământul filosofic în România (în „Convorbiri litera- 
re“). Vulcănescu va reveni asupra acestei teme în Cuvântul cu 
două foiletoane: Filosofie științifică, Universitate și Ortodoxie, în 
februarie 1931. 

4. Pentru o imagine completă asupra acestor dezbateri, se pot 
consulta alte studii ale lui Vulcănescu, apărute în volumele Per- 
tru o nouă spiritualitate filosofică, ed. cit. (cum ar fi Despre expe- 
riență, titlu dat de editor studiului Experienţa în tânăra genera- 
ție) şi Chipuri spirituale, ed. cit. (Jon Creangă văzul de generaţia 
actuală, Carte pentru „Isabel“); cartea lui Eliade intitulată /finera- 
riu spiritual (care cuprinde replicile lui Ș. Cioculescu și Al. Elian 
la ideea de „Nouă generaţie“), publicată în volumul Profetism ro- 
mânesc, |, ed. „Roza vânturilor“, 1990, P. Comarnescu, Experienţa 
în Criterion, 1934 etc. 

5. Nae lonescu a polemizat în mai multe rânduri cu propriii 
săi discipoli. Iată, de pildă, Tineretul și Ortodoxia, din Cuvântul 
din 5 iulie 1926 sau în Sufletul mistic, din 31 iulie 1926, unde 
întrebuințează chiar termenul Scbwărmerei: „Misticism bine defi- 
nit ? Greu de spus. Pentru moment, numai un fel de bâzâială neli- 
niștită: Scbwârmerei“. Dar, după cum îşi amintește Vulcănescu în 
cartea dedicată lui Nae lonescu, ve veni și „Împăcarea“: „Târziu, 
abia după plecarea mea în străinătate, Nae lonescu a venit în 
«carne și oase» la Asecereu, și mai târziu a luat parte și la 
Congresele lui de la Căldurășani şi de la Bran (din 1926 și 1927); 

ba a mers chiar în numele Asociaţiei la Cernăuţi să înfiinţeze o fi- 
lială (în 1928). 

6. În Gândirea, an. Il, nr. 4-5. 

7. Despre „axa «spiritualităţi- poporului“ sau despre „axa exis- 
tenţei“ vorbește și Eliade în A nu mai fi român !, Ceasul tinerilor 
(reeditate în vol. Oceanografie, ed. „Humanitas“, 1991). 

8. Nae Ionescu a ţinut conferinţa cu titlul Noua generație la 16 
martie 1929. 

9. La o modificare ulterioară, autografă, sfârșitul frazei arăta ast- 
fel: „pentru întâia oară cei doi termeni neomogeni +generaţia» și 
«poziţia spirituală», prima realizare temporală“. După cum se vede, 
fraza, în forma aceasta, nu are înţeles, așa că am renunţat la adău- 
girile autografe. O steluţă indică intenţia autorului de a face o notă 
explicativă, care însă nu există. 

10. M. Vulcănescu a adăugat aici „Ea trebuie completată cu o 
+ deci urma să facă o a doua notă, care nici ea nu există. 

11. Textul este neterminat. Am renunţat la începutul ultimului 
paragrat, care se reducea la: „Precizăm:“ 

12. Acest scurt text, aflat în manuscris, deși neterminat, aduce 
precizări importante Dezbaterii, astfel încât ne-am hotărât să-l 
reproducem aici. 


Cuprins 


NOTĂ ASUPRA EDIŢIEI 5 
CRONOLOGIE 9 
1. POSIBILITĂŢILE FILOSOFIEI CREȘTINE 19 
Posibilităţile filosofiei creștine 21 
Gândirea religioasă contimporană 42 
Ideea de Dumnezeu în filosofia lui Toma d'Aquino 63 
Realism tomist și idealism fenomenologic 93 
II. DELIMITĂRI ORTODOXE 97 
1. Ortodoxie și Apus 98 
Ortodoxia şi Apusul după N. Berdiaev 99 
Barba lui Visarion 110 
Deosebirile dintre Luther şi catolici 113 
2. Problema Calendarului  - 119 
Infailibilitatea Bisericii și failibilitatea sinodală 120 
Între catolicism şi erezie , 124 


3. Problema generaţiilor 


— între poziția culturală și atitudinea spirituală — 138 
Aspiraţia la creștinism și înțelesul ei actual 139 
Confesionalism și interconfesionalism 143 
Revizuirea de conștiință 153 
Însemnări pe marginea crizei morale 164 
„Gândirism“ și Ortodoxie (ID) 207 
„Gândirism“ și Ortodoxie (ID 213 


Note 219 


